
ELOSZO. 

Midőn  az  1887.  évben  őszszel  tett  keleti 
utamnak  leírását  jelen  munkában  közrebocsá- 
tom, háromszoros  czél  vezérel.  Szándékom 
ugyanis  :  a  látottak  és  tapasztaltak  hű  leírá- 
sával keleti  útitársaimnak  kedves  emléktár- 
gyat szolgáltatni,  a  Kelet  iránt  oly  annyira 
érdeklődő  nagy  közönségnek  rövid  vonások- 
ban kellemes  olvasmányt  nyújtani,  s  a  keleti 
missiók  nemes  ügyének  támogatásához  tehet- 
ségemhez képest  hozzájárulni. 

Keleti  útitársaim  az  uti  emlékeknek  tarka 
kaleidoskopjával  tértek  haza,  melyből  csak  az 
emlékezet  segélyével  választhatják  ki  az  egyes 
vonzó  részleteket.  Elmossa  azonban  azokat  is 
idővel  a  feledésnek  pusztító  hatalma  s  a  mi 
mindebből  megmarad,  az  csak  olyan,  mint  a 
kellemes,    szép   álomkép.   A  jelen    munkában 

azonban  az  útitárs  szép  utunk  emlékeinek  ma- 
radandó albumát  birja. 

A  Kelet  iránt  érdeklődő  nagy  közönségre 
annyiban  voltam  tekintettel,  hogy  elkerülve  az 
untató  száraz  adatokat,  inkább  az  egyéni  im- 
pressiókra  fektettem  súlyt  s  a  keleti  szép  kép- 
nek tisztán  áttekinthető  ecsetelését  az  érdeke- 
sebb episódoknak  sziliéivel  igyekeztem  élén- 
kíteni,   hogy  mulattatva   legyen  az  tanulságos. 

Hogy  fáradozásomnak  gyümölcsét  a  ke- 
leti missiókra  szánom,  e  szándékomat  ugyan- 
ezen útnak  tapasztalatai  érlelték  meg  bennem. 
A  szent  földön  lépten  nyomon  anyagi  segély 
hiányából  támadt  szánandó  és  siralmas  álla- 
potokat találtam  ;  de  másrészt  nem  egy  izben 
volt  alkalmam,  az  önfeláldozó  szegény  mis- 
sionariusok  fáradhatlan  tevékenységének  szép 
eredményét  lelki  örömmel  tapasztalhatni.  Ha 
a  nemes  jótékonyságnak  fillérei  valahol  ezer- 
szeresen gyümölcsöznek,  ugy  az  bizonyára  a 
keleti  missiók  ügye  által  történik. 

Kedves  kötelességemnek  tartom  e  helyen 
is  hálásan  emlékezni  Troli  F  erén  ez  pápai 
praelatus  és  apátkanonok  ur  0  Méltóságáról, 
ki  e  munkának  nagylelkű  támogatásával  azon 

helyzetbe  juttatott :  hogy  most  annak  összes 
jövedelmét  a  keleti  missiokra  fordíthatom 
s  igy  nem  önzés,  hanem  a  jótékonysági  ne- 
mes czél  érdekében  kérhetem  a  szives  olvasót 
a  munkának  minél  tágasabb  körben  való  ter- 
jesztésére. 

Kelt  Aparon   (Tolna   megye)  1888.  mar- 
tius  hó  19-én. 

A  szerző. 


1887.  július  egyik  napján  aratóimnak  némi  el- 
lenőrzésére napernyőm  alatt  ütöttem  tanyát  néhány 
kéve  fölött  földemen.  A  nap  égető  sugarai  tikkasztó 
gőzfürdőt  improvisáltak,  melyben  falum  egyetlen  intel- 
ligens elemével,  tanítómmal,  hideg  zuhany-  s  jeges 
hűsítőkről  álmadoztunk.  Hogy  legalább  a  képzeletnek 
bűvös  hatása  csillapítsa  némikép  e  rekkenő  hőséget, 
élénk  színekkel  festettem  Svédországnak  e  hónapokban 
oly  kellemes  klímáját,  a  honnét  előző  évben  épp  ara- 
tásra tértem  haza.  Ha  kánikulában  irigyli  az  ember  a 
jegesmedve  módját  s  a  sarkföldön  szeretne  utazni,  az 
csak  természetes  óhaj ;  de  hogy  az  égő  napnak  déli- 
bábos rezgő  sugarai  afrikai  útra  lelkesíthetnének,  azt 
magam  sem  hittem  ■  volna.  Megvallom  azonban,  hogy 
épp  ez  aratási  szemle  alkalmával  fogamzott  meg  ben- 
nem keleti  utazásomnak  első  csirája.  Most  e  majdnem 
afrikai  hőségben  olvastam  először  lapomban  a  keleti 
útra  szólító  felhívást.  Korfu,  Alexandria,  Kairó,  a 
sivatag,  a  pyramisok,  Jeruzsálem,  Konstantinápoly, 
Athéné !  .  .  .  Mily  fülbemászó,  szép  hangzású  sza- 
vak !    Hisz  a  titokteljes  Sphinx,    az  óriási    pyramisok, 

az  egyptomi  templomok  borzalmas  omladékai,  a  teme- 
tők ez  ősi  birodalma,  a  szent-föld,  a  csodák  országa, 
Jeruzsálem  falai  .  .  .  mindez  már  ifjúkoromtól  fogva 
ábrándjaimnak  netovábbja  volt !  Megfeledkeztem  én  a 
hőségről :  még  arról  is,  hogy  Afrikában  különb  me- 
leg is  lehet  s  felugorva  kemény  nyughelyemről,  dia- 
dalittasan tekintettem  végig  a  várakozáson  felül  szapo- 
rodó gabona-keresztek  mosolygó  sorain.  Már-már  lát- 
tam képzeletben,  mint  adja  egyik  gabona-alkusz  a  má- 
siknak a  kilincset,  —  mint  hezitálja  egyik  a  másikat 
túl  jó  árakkal  s  nagyon  rövid,  de  ép  oly  felületes  szá- 
mítással csakhamar  kihoztam,  még  pedig  bőven,  jelen 
termésemből  a  keleti  utat,  pedig  három  ilyen  termés- 
nek jeremiási  siralmai  sem  veszik  el  ez  örömtelt  ut 
kellemes  élményeinek  íinanczialiter  ürömszerü  utóizét ! 

Heuréka  helyett    azt   kiáltottam  fel:   „megyek!" 

E  pillanattól  kezdve  csupa  Sphinxeket  láttam,  obe- 
liskek  hyerogliphjeit  syllabizáltam,  pyramisokat  mász- 
tam s  tevéket  nyargaltam  álmomban  és  ábrándjaimban. 

Neki  feküdtem  az  ut  előtanulmányainak,  melyek 
minden  hosszabb  útnál  ép  oly  ingerlő  kellemes  érzést 
keltenek  az  emberben,  mint  a  visszaérkezés  utáni  re- 
mi niscentiáknak  apránkénti  emésztése. 

Lelkiismeretes  pontossággal  tettem  meg  minden 
előkészületet  s  legkisebb  részletig  beszereztem  mind- 
azt, a  mit  sokszor  orientál atlanul  hazaérkezett  orienta- 
listák mint  nélkülözhetlent  hangsúlyoznak.  E  nélkü- 
lözhetlenségek  között  első  helyen  szerepelt  a  Zacher- 
lin  !    Sőt  mi  több,  nem  ismerve  még    e    gyilkos    por- 

nak  hatását,  egy  teljes  kilót  vittem  magammal.  Pedig 
még  ha  skorpió  bántotta  volna  is  fáradságtól  oly  any- 
nyira  elcsigázott  tagjaimat,  talán  még  arra  sem  hede- 
rítettem volna. 

Hogy  az  afrikai  kánikula  ellenében  már  előre 
kárpótoljam  magamat,  elindultam  már  augustus  28-án 
néhány  napra  Marmarosba  s  onnét  egyenesen  Buda- 
pesten át  a  nagy  útra. 

Három  virágrészre  indulni  bizonyára  nagy  dolog ! 
s  megvallom  őszintén,  hogy  indulásom  előtt  komolyan 
foglalkoztam  testamentum  készités  gondolatával,  de  fel- 
hagytam vele,  mert  eszembe  jutott,  hogy  reám  nézve 
ez  ép  oly  komikus  volna,  mint  ha  Wertheim-szekrónyt 
készíttetnék. 

A  felvidékről  visszatérve  pontosan  kompareáltam 
a  központi  pályaudvarból  indulandó  külön  vonatunkhoz. 

A  vonat  indulása  előtti  órában  sűrűen  gyülekez- 
tek a  keleti  utasok  s  csak  ugy  tarkáztak  a  váró  termek 
a  chinezerebbnél  chinezerebb  kostümbe  bujt  magyarok- 
tól. Könnyen  meg  lehetett  a  társaságnak  tagjait  ismerni, 
mert  valamennyien  fehéren  bevont  parafa  sisakot  hord- 
tak, némelyeknél  az  ujdonat-uj  sárga  „gamaschli" 
után  következtetve  alig  lehetett  volna  elhinni,  hogy  a 
kánikula  világrészébe  készülnek,  de  minden  kételyt 
eloszlatott  náluk  a  fehér  sisakra  lepke  alakuan  nagy 
csokorba  kötött  s  még  egy  méterig  lelógó  tarka  fátyol. 
Mások  pókhálóhoz  hasonló,  átlátszó  fehér  selyem  öltö- 
zetben tetszelegtek  maguknak,  ugy,  hogy  didergett  az 
ember  ha   csak  reájuk    nézett.    A    pusztának    néhány 

törzssryökeres  fia  már  a  városban  is  parádézott  fehér 
sisakjában,  kikkel  útleveleink  láttamoztatása  alkalmával 
a  consulatusoknál  találkoztunk. 

Haszontalan  kiadás  volt  ez  teljesen,  mert  ily 
számos  tagú  uti  vállalatnál  soha  sem  nézik  az  egyesek 
útleveleit.  Szerezhettünk  azonban  ez  alkalommal  már 
előzetesen  fogalmat  magunknak  arról,  hogy  mi  a  keleti 
kényelem.  Az  egyik  consulatusi  tisztviselő  oly  önérzetes 
s  komoly  ünnepélyességgel  fogott  a  vidimáláshoz,  mintha 
csak  a  San-Stefanoi  békeszerződés  pontozatait  akarná  fo- 
galmazni, de  alig  készült  el  az  első  útlevélnek  aláírásá- 
val már  bele  fáradt  s  udvariasan  kórt  engedélyt,  hogy 
egy  czigarettet  szívhasson  el,  mielőbb  a  munkát  folytatná. 

Az  igazi  keleti  kényelemről  azonban  nekünk  a 
keleten  volt  legkevésbbó  alkalmunk  személyesen  tapasz- 
talatokat gyüjthetni. 

Kedélyes  búcsúzás  után  elindult  a  vonat.  Soká 
lengtek  még  a  pályaudvarban  a  fehér  kendők  a  vállal- 
kozó utasoknak  utolsó  „Isten  veled "-et  jelzendők. 

A  „keleti"  kényelemnek  szoktat  ója  gyanánt  tisz- 
tességesen összetömörittettünk,  ugy,  hogy  alig  maradt 
hely  gazdátlanul.  E  szorult  helyzetnek  volt  azonban 
rationabilis  oka,  mert  ugyanez  időre  hirdettetett  még 
egy  „kéj utazási  kirándulás  Fiúméba"  s  igy  mindkét 
rendbeli  kéjutasok  egy  ugyanazon  „külön  vonatra" 
szoríttattak  össze.  Mindennek  daczára  igen  kedélyes 
volt  a  hangulat. 

Mindinkább  élénkebb  lett  a  társaság  s  kivált  a 
kocsi  szomszéd    kupéjából    szűnni    nem    akaró  hahota 

harsogott  át.  Átvezetett  minket  is  a  kíváncsiság  oda, 
hol  néhány  élezés  körmönfont  ügyvéd  mulattatta 
magát  egy  typikus  debreczeni  cívissel,  ki  szintén  a 
nagy  útra  szánta  el  magát.  Igen  jó  képű,  pedrett 
bajszú,  fekete  magyar  ruhába  öltözött,  sarkantyús 
Mokány  Bérezi,  az  egyszerű,  gazdag  paraszt  fajtából. 
Igaz  debreczeni  létére  még  német  szót  is  alig  hallott, 
vagy  ha  hallhatott  is,  ismeretlen,  külföldi  volt  az 
előtte. 

Bele  ugratva  a  fiskálisok  által,  kitárta  hatalmas 
tarisznyájának  tartalmát  s  sorra  kínálta  az  uraknak, 
iszonyúan  penetráns  szagú  érett  túróját,  pogácsáit,  s 
körtéit,  de  elárulta  egyszersmind,  hogy  bőröndje  finom 
töpörtyü  ós  néhány  méterre  való  saját  készitményü 
magyar  szalámival  van  tele. 

Éléskamrája  csakugyan  elég  lett  volna  egy  em- 
bernek az  egész  útra.  A  jó  ember  vagy  nem  hitt 
elejétől  fogva  a  vállalkozónak,  vagy  talán  arra  számitott, 
hogy  pénzben  veheti  ki  az  élelmezést. 

Bandi  bátyánk  igen  jó  természetes  észszel  volt 
megáldva  s  sikerülten  tudta  vagyoni  állapotát  velünk 
megismertetni.  Mintha  csak  per  tangentem  említené, 
ugy  vetette  oda :  hogy  3000  holdas  birtokát  bérbe 
adta,  de  az  újonnan  szerzett  100000  forintos  birtokot 
maga  művelteti.  Látszólagos  véletlenséggel  akadt  kezébe 
egy  337  forintos  posztó  számla,  melyet  ép  most  fizetett 
ki  Budapesten  azon  50  árva  gyermek  számára,  kiket 
évenként  felruház.  Élelmesen  jegyzé  azonban  meg : 
„messziről  jönnek  az  urak  s  olyanoknak    sokat  beszél- 

hot  az  ember!"  Tehát  documentaliter  akarta  állításait 
bebizonyítani  s  elővett  tárczájából  gondosan  becsomagolt 
papir  szeleteket,  virilista  listákat,  melyek  nyomtatott 
betűkkel  győztek  meg  bennünket  arról,  hogy  Bandi 
bátyánk    csak  direct    adó    gyanánt  5000  forintot  iizet. 

A  sötétség  beálltával  megbánni  látszott  kérkedé- 
sét, vagy  talán  gyanakodás  támadt  benne  az  őt  annyira 
körülvett  urak  ellen,  mert  oly  jóizü  naivsággal  emlité: 
„ha  valahogy  rósz  emberek  támadnának  meg  bennün- 
ket, nálam  50  forintnál  többet  nem  találnának  !"  de 
meg  voltam  győződve,  hogy  csizmaszárában  legalább 
néhány  ezer  forintot  rejteget. 

Az  éjjelt,  kényelmes  nyugvó  hely  hiányában 
meglehetős  álmatlanul  töltöttük,  de  felvidított  bennün- 
ket Bandi  bátyánknak  társasága,  ki  már  kora  hajnalban 
jól  bekávézott  baraczk  pálinkájából,  érett  túróját  most 
azonban  —  nehogy  az  urak  ismét  oly  nagy  heczczet 
csináljanak  belőle  —  csak  félre  vonultán  költötte  el, 
körtóit  azonban  már  publice  bicsakolta  szalonna  gyanánt. 

A  vidék  leírásába  nem  bocsátkozom,  mert  ki  ne 
ismerné  azt  ?  hisz  évenként  hány  kéjutazást  rendez 
Fiume-  s  Abbáziába  az  államvasutak  városi  menetjegy 
irodája,  a  melynek  személyesitője  —  mellesleg  legyen 
mondva  —  nem  más,  mint  a  mi  keleti  utunk  vállalkozója. 

A  Fuzine  előtti  remek  vidék  még  Bandi  bátyánk- 
nak is  tetszett,  mert  oda  nyilatkozott,  hogy  „oly  szép, 
mintha  csak  le  volna  pingálva  !" 

Az  alagutak  egymást  érik  itt,  alig  bujtunk  ki 
az  elsőből,  Bandi  bátyánknak    csizma   szárából  hosszú 


—    13    - 

tőrnek  nyele  kandikált  ki,  melyet  egészen  elrejteni 
nem  volt  már  elég  ideje  s  igy  éktelen  hahota  között 
sült  ki,  hogy  Bandi  bátyánk  kivont  tőrrel  vett  positiot 
az  alagút  sötétségében. 

Fiumébe  érkezve,  a  városnak  futólagos  megte- 
kintése után  az  egész  társaság  helyi  gőzösön  Abbá- 
ziába rándult  ki.  Már  e  rövid,  alig  egy  óráig  tartó  ten- 
geri ut  alkalmival  hölgyeinknek  leggyöngédebb  ideg- 
zetüje  az  ingerkedő  hullámoknak  rövid  szenvedés  után 
áldozatul  esett. 

Itt  kezdte  meg  a  vállalkozó  az  utasoknak  élel- 
mezését s  meg  kell  vallani,  a  mily  kitűnő  volt  az  itt 
kezdetben,  ugy  —  számolva  mindenütt  a  helyi  viszo- 
nyokkal —  az  egész  utón  minden  igazságosan  itélő 
embert  teljesen  kielégített. 

Az  ismerkedési  ebéd  után  rózsás  kedélyhangu- 
latban tekintettük  meg  a  pompás  babér-berkeket  s  a 
nálunk  még  üvegházi,  de  ott  már  szépen  aklimatizált 
növényzetet,  mely  Abbáziát  roppant  munka-  ós  költség- 
gel valódi  kis  paradicsommá  változtatta.  Nem  csoda 
tehát,  hogy  a  fiumei  közönség,  kivált  vasárnapokon, 
elözönli  e  kedves  kirándulási  helyet. 

Este  fele  tértünk  csak  vissza  ismét  helyi  gőzösön 
az  „Achilles"  fedélzetére,  hol  csakhamar  felszedte  ha- 
jónk horgonyát  s  a  parton  álló  közönségnek  néma  in- 
tegetése között  sikamlottunk  ki  a  nagy  tengerre. 

A  hajón  megkezdődött  ismét  a  kényelmesebb 
hely  utáni  kutatás,  mely  sok  elégedetlenséget  szült. 
Látva  a  helyzetet,  mely  nem  igen  engedett  válogatást, 

a  teljesen  hiábavaló  czivódás  helyett  csakhamar  bele 
nyugodtam  sorsomba  s  egy  csak  24  ágygyal  berende- 
zett kisebb  ebédlőben  foglaltam  el  egy  felső  emeleti 
helyet,  hol  csak  én  fenyegethettem  tengeri  betegség- 
gel az  alattam  levő  szomszédomat,  de  magam  legalább 
hasonló  veszély  ellen  biztosítva  voltam. 

Soká  tartott,  mig  kiki  meglelte  s  elhelyezte 
holmiját  s  mig  e  podgyászszal  megrakott  szoba  ismét 
ebédlő-képessé  lett,  hol  a  vacsora  alatt  már  csillapo- 
dott kedélylyel  s  békülékenyebb  tónusban  folytattuk  az 
ismerkedést. 

Vacsora  után  mind  a  három  közös  teremből  a 
födélzetén  gyűltünk  össze,  hol  a  derült  égnek  ragyogó 
csillagsátra  alatt  eregettünk  bodor  szivarfüstöt  s  tekin- 
tetünket a  csillagokat  visszasugárzó  sima  tengernek 
tükrébe  meresztve  a  legkedvesebb  siestát  élveztük. 

A  társaság  egy  része  még  éjfél  után  is  ott  áb- 
rándozott a  fedélzeten,  én  azonban,  miután  Afrika 
partjáig  egy  teljes  héten  át  elég  alkalmain  leend  a 
szép  éjszakának  keheméit  élvezhetni  —  a  közösen  el- 
költött thea  után  csakhamar  nyugalomra  tértem. 

Az  alattam  levő  ágyat  Bandi  bátyánk,  a  többször 
emlegetett  debreczeni  civis  foglalta  el,  ki  mint  rend- 
szerető ember  ép  pitykegombos  ruháját  rakosgatta 
össze,  midőn  székre  mászva  bújtam  fel  emeletes  nyug- 
helyemre. Hogyan  sopánkodott,  midőn  látta  a  nagy 
veszedelmet,  mely  reá  vár,  ha  súlyos  terhem  alatt 
felmondják  az  ágyat  tartó  kötelékek  a  szolgálatot  s  ő 
lepény nyé   lapulhatna  alattam.    Az  volt  azonban,    mint 

monda,  egyedüli  vigasza,  hogy  mint  jóravaló  „keresz- 
tyén" ember  útra  indulása  előtt  nemcsak  hogy  testa- 
mentumot készitett,  de  lelkéről  is  gondoskodott  s  ur- 
vae sorázott.  Épületes  is  volt,  hogy  lefekvés  előtt,  félre 
téve  minden  álszégyent,  összetett  kezekkel  végezte  esti 
imáját. 

A  vasúti  álmatlan  éjszaka,  valamint  az  abbaziai 
kirándulás  meglehetősen  elbágyasztott  s  igy  hajónk 
gépezetének  szokatlan  dübörgése  daczára  is  csakhamar 
elaludtam. 


Szeptember  11-én  már  kora  reggel  a  fedélzeten 
gyűltünk  össze  s  ott  töltöttük  a  napnak  legnagyobb 
részét,  gyönyörködve  a  szép  dalmát  partokban. 

Elhagytuk  már  Yeglia,  Oherso  s  Lussin  szigete- 
ket, de  még  mindig  számos  apró  sziget  emelkedett  ki 
a  dalmát  partok  közelében  a  nyilt  Adriából. 

A  partvidékén  kivül  közben-közben  szép  látványt 
nyújtottak  a  hajónkat  kisérő  hatalmas  delphinek,  melyek 
vígjátékukban  fel-felszöktek  a  viz  színére.  A  hajósoknak 
ép  ugy  mint  a  halászoknak  kedvencz  állatuk  a  delphin ; 
ép  oly  kegyelettel  vannak  iránta,  mint  a  törökök  ga- 
lambjaik iránt  és  ritkán  bántják  azt. 

Délután  két  óra  tájban  hagytuk  el  Sz. -Endre 
szigetét  s  Buzi  és  Lissa  között  azon  nevezetes  helyre 
jutottunk,  hol  Tegethoff  1866.  július  20-án  az  olasz 
hajóraj  fölött  oly  fényes  győzelmet  vivott  ki. 

Lissa  szigetének  nyugati  partja,  a  merre  hajónk 
haladt,   kopár   sziklákat  mutat,    melyek  között  Comisa 


—    1G   - 

város  fekszik.  A  sziget  tetején  várfalak  fehérlettek, 
melyek  szintén  jeles  szolgálatot  tettek  a  lissai  csata 
alkalmával  hadseregünknek. 

Curzola  s  számos  apróbb  szigetek  csak  a  távol- 
ban tininek  fel  balra  látkörünkben  s  ezeket  is  elhagyva, 
szárazföldön  már  nem  gyönyörködhetik  szemünk  ;  a 
tiszta  ég  s  a  határtalannak  tetsző  tenger  egyed  üli  lát- 
képünk. 

Este,  mint  rendesen  soká  maradtunk  a  fedélze- 
ten s  elmerengtünk  egyedüli  kilátásunkon,  a  csillagos 
szép  égen.  A  tenger  sima  tükrén  üstökös  gyanánt 
messze  fénylett  a  hátrahagyott  útnak  fehéren  habzó 
nyoma. 

Soha  sem  figyeltem,  vagy  legalább  nem  láttam 
oly  feltűnően  a  tengernek  szikrázó  szép  jelenetét,  mint 
ez  alkalommal.  A  habzó  fehér  vonalon,  hol  a  tenger 
hajónk  által  mozgásba  jött,  phosphoros  lángpontocskák 
tűntek  fel,  mint  mikor  a  zöld  pázsitban  ezer  meg  ezer 
szent  János  bogárka  világit.  Soká  bámultam  az  éj  néma 
csendében  e  valóban  nagyszerű  látványt.  A  sötét  kék 
tengeren  a  habos,  széles  sávoly  olyan  volt,  mint  a  kék 
égen  a  fehér  tejút  s  a  fel-felmerülő  phosphor  lángocs- 
kák, mint  számtalan  csillagraj. 

Nehezen  bontakoztam  ki  e  merengő  éber  álmom- 
ból s  nagyon  későre  járt  már  az  idő,  mire  felkerestem 
nyugvó  helyemet.  A  hajó  gépezete  okozta  kellemetlen 
rázkódás  és  dübörgés  most  bölcsőszerü  kellemes  ringás 
s  altató  kedves  dallam  volt  reám  nézve,  ugy  hogy  talán 
soha  jobban  nem  aludtam,    mint  c  kemény  fekvő  he- 


—   17   — 


lyen,  hol  csak  a  fülem  zsibbadt  el  a  fej  nyomása  s  a 
párna  keménysége  következtében. 


Szeptember  12-én  alvotermílnk  már  rég  ebédlővé 
lett  átváltoztatva  s  én  még  mindig  hortyogtam  eme- 
letes ágyamban.  A  thea  köré  gyűlt  társaságnak  élénk 
társalgása  s  a  csészék  zöreje  tudott  csak  mély  álmom- 
ból felverni-  Nem  volt  csoda,  mert  hisz  tegnap  e^te  a 
társaságnak  legnagyobb  része  már  rég  Morpheus  kar- 
jaiban hevert,  midőn  én  még  késő  éjjel  astronoraikus 
ismereteimnek  csekély  maradványait  rekapituláltam  az 
oly  bájosan  fénylő  csillagsátoron. 

Beleli  után  tengeri  fürdőt  vettem,  nem  uaryan 
a  szabad  tengerben,  hanem  csak  kádfürdőt,  Feltűnő 
különbséget  találtam  a  két  évvel  ezelőtt  Svédországban 
megkisérlett  Malar  tavi  sósfúrdő  s  az  adriai  között.  Itt 
a  sósviznek  az  utólagosan  oly  kellemesen  maró  hatá- 
sát nem  éreztem  ugy,  mint  Északon. 

A  délelőtti  órákat  napló-jegyzeteim  s  néhány  le- 
vél Írásával  töltöttem.  Megzavart  azonban  munkámban 
debreczeni  szomszédom,  ki  egy  egész  csoport  kíván- 
csitól környezve  jött  a  terembe  s  neki  állott  éléskam- 
rájának kibontásához,  egy  különös  debreczeni  speczia- 
litást  kínálva  sorra,  t,  i.  valódi  debreczeni  töpörtyűt. 
Láttam  ugyan  már  töpörtyűt,  de  megvallom,  ilyenről 
még  nekem  sem  volt  eddig  tudomásom.  Nem  apró 
koczkák  voltak  ezek,  hanem  ropogósra  sült  egész  nagy 
disznóbőrök,  a  melyek  már  messziről  meglehetős  pene- 

trans  avas  szagot  terjesztettek,  de  Bandi  bátyánk 
nem  hiába  volt  régente  hentes,  tehát  már  megszok 
hattá  azt. 

Hiába  kaezagott  az  őt  faggató,  köréje  gyűlt  tár- 
saság, de  ő  egyre  kínálgatta    mannáját.    „Olyan  jó  ez 

—  monda  —  hogy  roppant  finom."  Jószívűsége  még 
annyira  terjedt,  hogy  azoknak,  kik  rossz  fogakkal  men- 
tegetőztek, újságpapírban  törte  azt  apróra.  Összeszedte 

■  Összes  német  tudományát,  hogy  a  gráczi  és  prágai 
..német  sógorokat"  is  invitálhassa  s  büszke  önérzet- 
tel szólott  hozzájuk:  „Sie!  kóstolja  csak  meg,  de 
out  ist!" 

Uffy  vélekedett  ho^y  minden  világlátott  ember- 
nek  legalább  is  magyarul  kell  értenie,  mert  hisz  azt 
még  ő  is  beszéli.  Azért  bátran  kért  a  szolgaszemély- 
zettől  is  mindent  magyarul,  a  kik  gesztusaiból  követ- 
keztetve néha  el  is  találták,  lioay  mit   akar.    Most    is 

—  elővéve  saját  termésű  baraczkjaiból  főzött  hamisí- 
tatlan pálinkáját  —  odaszól  az  egyik  szolgának:  „Hallja 
maga  kamarás  (cameriére  =  pinezér),  hát  hozzék  ab- 
ból a  pálinkás-ü  /égből  egy-párt,  hadd  kóstolják  az  urak 
e  baraezkoriumot !" 

A  hosszabb  tengeri  ut  meglehetősen  elkedvetle- 
níti és  lelohasztja  az  embert.  Nagyon  jól  esett  tehát 
közben  Bandi  bátyánknak  naiv  társasága. 

Hajónk  egész  napon  át  erős  Bora  széllel  küzkö- 
dött  s  igy  homályos  ködfátyol  vonta  be  az  albán  par- 
tokat. Az  Adriai-tengernek  legkeskenyebb  részébe,  a 
csak  63  kilométer  széles  otrantói  szorosba  érve,  az  el- 

mosódott  olasz  partok  helyett  sokkal  szebb  táj  tárult 
elénk  az  albániai  Linquetta  nevű  csúcsnál.  Itt  égbe 
nyúló,  magas,  kopár  hegyeknek  egész  közelében  haladt 
hajónk.  E  mélyen  a  tengerbe  benyúló  csúcs  a  legvad- 
regényesebb  vidékek  egyike.  Állítólag'  igen  gazdag  vad- 
disznó- és  szarvasokban  s  különösen  a  szalonkák  özön- 
lik el  tavaszi  költözésök  alkalmával.  Ilyenkor  a  legtá- 
volabbi vidékekről,  különösen  Angol  országból  jönnek 
vadászok,  kik  sátrat  ütve  e  vad  vidéken,  a  legszebb 
eredménynyel  űzhetik  vadászó  szenved  élyöket. 

Váratlan  záporeső  lepte  meg  itt  hajónkat  s  le- 
szorított mindnyájunkat  a  fedélzetről,  de  csak  rövid 
időre;  csakhamar  ismét  gyönyörködhettünk  a  közelben 
érintett  szép  sziklapartokban.  A  zord  Cap-nak  magas 
hegyormai  egészen  elvesztek  a  hófehér  ködfelhőkben  s 
a  sziklaparton  leszállott  szép  szivárvány  bájossá  vará- 
zsolta látképünket. 

Csak  kevesen  gyönyörködhettünk  e  szép  vidéken, 
mert  az  utasoknak  talán  két  harmadát  próbára  tette 
az  erős  Bóra  szél  s  szemérmetesen  rejtőztek  el  szen- 
vedéseikben szemeink  elől.  Ugy  látszott  azonban,  hogy 
a  betegség  csak  átmeneti  volt,  mert  esteiig  már  teljes 
számban  valamennyi  ismét  talpra  állott. 

Az  ellentétes  szól  annyira  késleltette  hajónkat, 
hogy  délelőtti  10  óra  helyett  csak  esti  10  óra  tájban 
értünk  Corfu  szigetére.  Boszankodott  a  társaság,  hogy 
e  paradicsom  szépségű  várost  nem  nappal  szemlél- 
hette, de  haszontalan  volt  a  boszankodás,  mert  az 
elemek  ellen  hiába  való  a  küzdés. 

2* 

Hogy  a  város  nevezetességeit  könnyebben  meg- 
tekinthessük s  hogy  senki  el  ne  tévedjen,  tizes  csopor- 
tokra oszlottunk  s  minden  csoportnak  egy-egy  vezér 
adatott.  Haszontalan  volt  azonban  e  szervezkedés,  mert 
már  itt.  a  legelső  alkalommal,  gyakorlatilag  kivihetlen- 
nek  bizonyult.  Már  a  csolnakra  szállás  sem  történhetett 
a  szervezett  csoportok  szerint,  mert  ily  nagy  társaság- 
nál minden  készülődés  roppant  nehézkes,  kiki  alig  várja, 
hogy  láthasson  valamit,  a  mi  természetesen  a  fegye- 
lemnek teljes  felbontását  okozza.  Nemcsak  én,  ele 
minden  csoportvezér  ugy  volt,  hogy  csapatjában  alig 
talált  egy  két  hozzá  tartozandót  s  igy  egy  darabig  az 
egész  társaság  egy  tömegben  vonult,  azután  pedig 
majdnem  egyenként  bolyongott  kiki. 

Vacsora  után  indulásra  készen  gyűltünk  csopor- 
tok szerint  a  fedélzetre.  Gyönyörűen  tárult  patkó  alak- 
ban elénk  a  légszesszel  szépen  kivilágított  város.  A  mint 
az  öbölbe  értünk  ágyú  dörgés  jelzé  jövetelünket.  Soká 
tartott  mig  hajónk  ide  oda  lavírozott  s  végre  horgonyt 
vethetett ;  de  alighogy  megálltunk,  egy  görög  csolnak  ka- 
paszkodott hajónkra,  mely  néhány  urat  hozott,  ezek  kö- 
zött consulatusi  tisztviselőt,  egy  rendőrfőnököt  s  egy  rend- 
őri orvost.  A  jelentéstétel  után  átvizsgálták  vezetőnknek 
irományait,  de  a  velünk  hivatalosan  utazott  orvosnak  egész- 
ségügyre vonatkozó  biztosításai  hiábavalók  voltak,  mert 
a  görög  rendőr-orvos  minden  egyes  személyt  megvizs- 
gálni óhajtott.  Nem  maradt  egyéb  hátra,  mint  hosszú 
sorba  állani  s  egyenként  defilirozni  az  orvos  előtt,  ki  éles 
tekintettel  nézte  ki  belőlünk,  nem  vagyunk-e  inficziáh  a. 

Nagyon  kellemetlen  volt  e  procedúra,  mert  sok 
időnket  rabolta  el.  de  hiába  !  ez  óvintézkedés  feltétlen 
privilégiuma  minden  államnak  s  fontos  ez  reájuk, 
kivált  most  midőn  az  átelleni  partokon  Olaszország 
déli  részén  a  eholera  dühöng. 

E  hosszú  tartóztatás  után  végre  csolnakra  száll- 
tunk, nem  csoportban,  hanem  kiki  ahogy  előbb  oda 
tolakodhatott,  hogy  négy  órán  át  —  míg  hajónk  sze- 
net és  élelmet  vett  —  a  város  nevezetességeit  meg- 
tekinthessük. 

A  parton  megvártuk  mig  valamennyien  összeszedőd- 
tünk  s  addig  hamarjában  görög  dohányt  és  gyümölcsöt, 
Korfunak  e  két  specziálitását  szereztük  meg  magunk- 
nak. A  gyümölcs  között  különösen  a  szőllőnek  volt 
nagy  kelendősége.  A  hajón  eddig  felszolgált  gyümölcs 
kiváló  szép  és  kinálkozó  külsejű  volt,  de  izre  sok  kívánni 
valót  hagyott  hátra.  Nem  bizva  tehát  szép  külsejében, 
megízleltem  előbb  e  korfui  hires  szőllőt  s  csakugyan 
hirnevének  megfelelően  ritka  jónak,  és  rendkívül  édes- 
nek találtam.  Nem  hiába  alig  győzte  a  társaságnak 
nagy  zöme,  mely  első  sorban  egy  borkóstoló  helyet 
keresett  fel,  a  dicshymnusokat  a  korfui  borra  pazarolni, 
melyet  magyar  létökre  a  tokai  aszú  bor  méltó  vetély- 
társának találtak. 

Három  társammal  elváltam  a  tömegtől,  hogy 
nagyobb  haszonnal  tölthessem  e  rövid  négy  órai  időt. 
Csakhamar  kínálkozott  is  egy  francziául  beszélő  cice- 
rone, kivel  bebarangoltuk  az  egész  várost  s  megtekin- 
tettük még  a  legcsekélyebb  nevezetességeit  is. 

A  modern  csinos  épületektől  környezett  Espla- 
nade  téren,  mely  Korfunak  corsóját  képezi,  még  most 
is  hullámzott  a  korfui  előkelőbb  közönség.  Az  Espla- 
nade  térnek  északi  oldalán  a  királyi  palota,  a  keletén 
pedig  a  citadella  terül  el.  A  királyi  palota  várszerű 
nyomott  óriási  épület,  melynek  homlokzatán  oszlopsor 
vonul.  Közelében  Thoiuas  Maitland,  Frédóric  Ádám 
emlékei  s  Howard-Douglas  emlékeinek  szentelt  obelisk 
állanak.  Sokkal  mélyebb  benyomást  gyakoroltak  azon- 
ban reám  a  királyi  palota  előtti  feltűnő  vastagságú 
pálmák  ;  a  bors,  narancs,  eziprus  és  olajfáknak  egész 
erdeje  ;  s  az  élvezhető  füge  alakú  gyümölcsökkel  meg- 
rakott nagy  kaktusok,  melyek  a  kerteket  szegélyzik. 
A  kőfalkeritéseket  az  eschoferia  saxifraga  fajhoz  tartozó 
vastag  húsos  növény  borítja  be  igen  sürüen. 

Általában  az  órákra  terjedő  nagy  sétaterek,  a 
dús  déli  növényzet,  hasonlithatlan  szép  parkszerű  ala- 
kot adnak  a  városnak. 

A  citadellánál  sarkkövek  helyett  régi  angol  ágyuk 
vannak  alkalmazva.  Az  erődítménynek  belsejét  nem 
tekinthettük  meg,  de  hogy  az  őrök  nem  igen  lelki- 
ismeretesen teljesitik  kötelmeket,  azt  abból  követ- 
keztettük, hogy  körülvevén  e  fegyverére  támaszkodó 
katonát,  minden  kérdésünkre  hűen  felelt,  sőt  egyik 
társunk  fegyverének  neme  után  tudakozódva,  egész 
nyugodtan  adta  azt  ki  kezéből,  hogy  megvizsgál- 
hassuk. 

A  főtéren  Skalimberg  német  lovagnak  emléke 
áll,  melyet  a  velenczei  köztársaság  1717-ben  emelt. 

A  hosszú  egyenes  sorban  épült  „Strada  maring", 
mely  a  kastrades-i  külvárosba  vezet,  épp  oly  kedves 
képet  nyújt,  mint  az  Esplanade  tere.  Az  árnyas  nagy 
sétatér,  a  gáz  lámpáknak  hosszú  egyenes  lángsora  s  a 
csendes  tóhoz  hasonló  kastradesi  tengeröböl  igen  jó 
benyomást  gyakorolnak. 

A  város  nyugati  részében  már  nagyon  össze- 
tömörülnek a  majdnem  kivétel  nélkül  oszlopcsarnokos 
házak  s  a  szűk  utczák  olasz  piszokra  emlékeztetnek. 
Ily  meglehetősen  eldugott  helyen  van  színháza  is, 
melynek  egyik  oldalán  a  velenczeiek  által  Morosininak 
emelt  győzelmi  emlék  áll. 

Számos  temploma  között  a  Cathedralis  s  a  Spi- 
ridion-templom  a  legkiválóbbak.  Katholikus  lakossága 
alig  4000-et  számlál,  de  azért  érseki  szókhelylyel  bir. 

Midőn  visszatértünk  a  kikötőhöz,  a  két  régi  vár 
közötti  nagy  kapu  alatt  vezetett  el  utunk,  hol  ismét 
gyönyörködve  szemlélhettük  a  gyümölcs-  és  zöldség- 
árusoknak gazdag  raktárait.  Különösen  az  óriási  fügék 
keltették  fel  figyelmemet,  melyek  néhány  példánya  — 
mondhatom,  a  nélkül,  hogy  Garay  költőnk  által  meg- 
énekelt Háry  János  obsitosnak  nagy  mondásait  akar- 
nám utánozni  —  vetekedhetett  a  gyermekfej  nagy- 
ságával. 

A  városban  töltött  néhány  óra  alatt  folyton  gya- 
log jártunk,  de  bele  is  fáradtam  s  ugy  kimelegedtem, 
hogy  elég  okom  volt  félni  a  meghűléstől.  Vezetőnk 
állítása  szerint  nappal  38  fok  Eéaumur  volt  ott  a 
hőség. 

Dicsérőleg  kell  még  megemlékeznem  a  korfui 
rendőrségről,  mely  mindenütt,  a  hol  csoportosan  vol- 
tunk, kisért  bennünket  s  elég  dolgot  adott  nekik  a 
zsebmetszőket  távol  tartani,  lía  meg  is  óvattunk  a  zseb- 
metszőktől, a  kereskedői  rablást  majdnem  kivétel  nél- 
kül kellett  elszenvednünk.  A  görög  kereskedőnek  lele- 
ményessége különben  elég  rossz  hírnévnek  örvend. 
Görögországban  nemcsak  a  dohány-,  hanem  a  gyufa- 
monopolium  is  be  van  már  hozva  s  minden  gyufa- 
dobozkán  5  leptás  bélyeg  díszeleg;  de  még  e  mono- 
poliumi  szabott  áru  tárgyakat  is  3 — 4-szeres  áron  fizet- 
tük, a  hogy  éppen  sikerült  a  kereskedőnek  egyeseket 
rászedni.  Később  hajónkat  özönlötték  el  a  görögök 
különféle  áruczikkekkel,  de  ott  már  görögösen  alkudva, 
fele  áron  még  egyszer  annyit  vásárolhattunk,  mint  a 
városban. 

Lassanként  összegyültünk  ismét  valamennyien  a 
parton  s  bárkákon  átvitettük  magunkat  hajónkra.  Eny- 
nyi  embernek  sok  csolnak  kellett,  de  mégis  minden 
rendetlenség  nélkül  a  legcsendesebben  értünk  oda, 
mintha  csak  angol  iskolát  végeztek  volna,  oly  phleg- 
matikus-  és  ügyesek  e  bárkások. 

A  városiján  természetesen  feltűnést  keltett  e  szá- 
zon felüli  angol-sisakos  ós  fátyolos  utazó  csoport  s  igy 
érthető  volt,  hogy  a  korfui  élelmes  zenészek  is  kelle- 
mes meglepetésben  részesítettek  bennünket.  Tizennégy 
tagból  álló  zenekar  jött  ki  hozzánk  s  körülbelül  félórán 
át,  inig  csak  a  kikötőből  ki  nem  vonultunk,  hajónk  kö- 
rül czirkálva  pompás  serenádot  adtak.    Fúvó  hangsze- 

reken  leginkább  nemzeti  görög  dallamokat  játszottak 
oly  tökély  ly  el,  hogy  valódi  műélvezet  volt  őket  hall- 
gatni, és  hogy  a  hatást  méginkább  fokozzák,  különféle 
szinü  görögtüzet  gyújtottak  csónakjukban,  a  mi  mint- 
egy tündéries  fényt  vetett  a  kis  zenekarra. 

Végre  elindult  hajónk  s  mi  a  gyönyörű  látvány- 
nak behatása  s  a  fülbemászó  kellemes  zenének  lassan- 
lassan  elhaló  hangjai  mellett  dőltünk  fáradtan  nyu- 
galomra. 

Szeptembei-  13-cui  hajónk  a  joniai  szigetcsoport- 
ból Paxo,  St.-Maurc,  vagyis  Leucadia  és  Zante  mel- 
lett haladt  el.  St.-Maure-on,  névpatronusomról  nevezett 
szigeten  magas  hegyláncz  vonul  végig.  Neritis  és  Leu- 
cadia néven  már  Homér  is  tesz  róla  emlitóst,  valamint 
Virgil  is  „Eneis"-ében  (III.  v.  274.).  Amaxikhi  fővá- 
rosát hajónkról  nem  láthattuk ;  különben  is  az  1869-i 
nagy  földrengés  majdnem  teljesen  romba  döntötte. 

A  joniai  szigetcsoport  közötti  útnak  legszebb  rész- 
lete az  Ithaka  és  Kephalonia  közötti  Viskardo-szoros. 
Ithakának  nyugati  fele,  a  merre  hajónk  haladt,  iszo- 
nyú meredek  és  zordon  külsejű  kopár  hegyoldalt  mu- 
tat, mely  tele  van  vad  sziklahasadékokkal,  ugy,  hogy 
csodálkozik  az  ember  azon :  hogyan  lakhatták  az  ókori 
hősök  e  vad  és  komor  külsejű  szigetet.  Csak  Ulysses 
neve  tette  e  szigetet  hiressé,  mert  itt  uralkodott  Laer- 
tesnek  hírneves  fia,  itt  élt  egykoron  Pénelopé  !  A  szi- 
get nyugati  része  teljesen  lakatlan  és  terméketlen ;  da- 
czára annak  azonban  számos  szélmalom  toros:   a    ine- 

redők  sziklatetőkön,  molyok  bizonyára  a  koloti  oldalon 
levő  Yathy  városnak  állanak  szolgálatában.  A  trójai 
ásatások  által  oly  hírnevessé  lett  Sehliemann  itt  is 
megkísértette  1878-ban  szerencséjét  s  fel  is  lelte  az 
ősi  Ithakának  nyomait. 

A  tengerszorosnak  jobb  oldalán.  Ithakának  egé- 
szen átellenében  Kephalonia  nagy  szigete  tárult  sze- 
meink elé.  Ugyanezen  akkor  Sámé  nevezetű  szigetnek 
lakói  már  a  trójai  háború  alkalmával  sorakoztak  Ulys- 
ses  köré  s  Pausanias  szerint  csak  későbben  nyerte  Ke- 
phalonia nevezetét.  —  Ep  déjeűné-re  hitt  bennünket 
a  harang,  midőn  oly  közelben  volt  előttünk  e  körül- 
belül 65000  lakóval  biró  nagy  szigetnek  vonzó  képe. 
Ez  alkalommal  nagyon  röviden  végeztünk  az  étkezés- 
sel s  inkább  a  szem.  mint  a  gyomor  igényeit  telje- 
sítve, siettünk  ismét  a  fedélzetre,  honnét  az  1620  mé- 
ter magas  Monte-Xero  hegycsúcsnak  tövében,  gyönyörű 
pálmák  és  sudár  haragos-zöld  cyprnsoktól  környezett 
kertek  tárultak  szemeink  elé.  Kedvező  klímája  folytán 
a  vegetatio  igen  szép,  sőt,  mint  mondják,  itt  évenkint 
kétszer  is  aratnak.  A  szigetnek  legfőbb  terméke  a  szőlő 
s  roppant  mennyiségű  mozsolya-szőllőt  szállítanak  innét. 

A  szigetnek  keleti  oldalán,  tágas  öböl  mögött  Sa- 
mos  csinos  városát  pillanthattuk  meg  óclonszerü  cyclo- 
pikus  romjai-  és  várerőditményével. 

Az  időjárás  a  legszeszélyesebb  volt.  Egyik  szigeten 
záporeső  hullott,  a  másik  pedig  a  nap  ragyogó  sugarai- 
ban tündöklött,  ugy,  hogy  rövid  ideig  hideg  kellemetlen 
szél  lengett,  azután  pedig  fojtó  melegben  sütkéreztünk. 

Kiérve  a  viskardoi  szorosból,  távol  szép  kilátás 
tárult  elénk.  Morea  hegységei,  a  corintlmsi  szoros  s  a  le- 
pantoi  ütközetnek  színhelye  volt  előttünk,  ahol  1571-ben 
n  keresztények  oly  fényes  győzelmet  vívtak  a  török  hajó- 
had fölött. 

A  délutáni  órákban  már  feltűntek  Zante  szigeté- 
nek  phantastieus  hegycsúcsai.  Zante  már*  a  pelopone- 
susi  háborúban  is  szerepelt,  mai  lakosai  azonban  csak 
szépségök-  és  zenetalentumokról  hírnevesek.  A  sziget- 
nek keleti  oldalán  a  hasonnevű  Zante  várost  láttuk, 
mely  Korfuhoz  hasonlóan  tágas  öböl  mögött  világító 
tornya-,  ódonszerü  házai-,  minaretjei-  és  templomtor- 
nyaival, félkör  alakban  terjed.  A  város  mögötti  hatal- 
mas Elatos,  most  Skopos  nevű  hegycsúcsról  rég  eltün- 
tek  a  Homér  és  Virgil  által  megénekelt  erdőségek,  de 
most  is  narancs-  és  olajfák  borítják  azt. 


Szeptember  14-én  az  arkádiai  öbölt  szelte  át  ha- 
jónk, messze  balra  hagyva  Moreát,  ugy,  hogy  egész 
napon  át  meg  voltunk  fosztva  a  szárazföld  látképétől. 
Szórakozást  csak  az  olvasás  és  társalgás  nyújtott.  Itt- 
ott  hallatszott  élénk  hahota,  mely  bizonyára  egy  sá- 
padt képű,  szegény  tengeri  betegnek  csendes  elvonu- 
lását jelezte. 

Meglehetős  unalom  fogta  el  a  társaságot.  Nagy 
része  a  kártyajátékhoz  fordult ;  engem  pedig  szokott 
fürdésem  és  olvasmányaim  után  az  állatseregletet  mentő 
munkálat  is  szórakoztatott,  Ugyanis  nagymérvű  tengeri 
betegség  fogta  el  a  hajó  mélységében  a  hat  ökör-,  né- 

hány  fej  ős-tehén-,  sok  száz  pulyka-  és  csirkéből  álló 
állatseregletünket,  ugy,  hogy  a  szárnyas  állatok  már 
sorra  döglöttek  s  a  többi  szarvasmarhát  is  ugyanezen 
veszély  fenyegette,  a  mi  mindenesetre  reánk  fogyasztó 
közönségre  lett  volna  a  legnagyobb  csapás.  Csigákon 
emelték  fel  tehát  e  szegény  kínlódó  állatokat  a  szabad 
levegőre  s  a  hajó  hátsó  részén  elkorlátozva,  a  szabad 
ég  alatt  maradtak  mindaddig,  mig  a  mészárlás  órája 
számukra  el  nem  közelgett. 

Bizonyára  nem  volt  étvágygerjesztő  sem  az  állat- 
sereg, sem  a  mészárlásnak  szemlélete ;  de  segített  raj- 
tunk a  kitűnő  tengeri  levegő,  hol  a  mozgáshiány  da- 
czára is  farkas-módra  éhezett  az  ember ;  pedig  a  konyha 
nemcsak  kifogástalan,  hanem  úgyszólván  fejedelmi  volt 
s  a  napontai  négyszeri  étkezés  szárazföldön  akár  két 
napra  is  elegendő  lett  volna. 

A  tengeri  levegőnek  ily  jótékony  hatása  mellett 
nem  volt  csoda,  hogy  a  déjeűné  vagy  dinére  szólitó 
harang  megkondulására  minden  éhes  torok  harsogott 
lelkes  éljeneket. 

Az  esteli  órákat  rendesen  részben  a  fedélzeten, 
részben  pedig  zongora-  és  fuvola-játékkal  töltöttük. 


Szeptember  15-én  már  kora  reggel  a  messze  tá- 
volban hagytuk  el  Európa  legdélibb  csúcsát,  a  Mata- 
pan-fokot.  Kréta  szigetét  is  balra  hagyva,  egyenes  vo- 
nalban szeltük  át  a  Közép-tengert,  az  ős  Alexandria 
partjai  felé  tartva. 

Európa  legdélibb  csúcsán  rendesen  viharosabb 
szokott  a  tenger  lenni  s  csakugyan  most  is  a  szélvész 
mindinkább  erősbödött.  Az  utasoknak  legnagyobb  ré- 
sze erős  megpróbáltatásnak  volt  kitéve  s  a  kisebb-na- 
gyobb mérvű  betegeknek  száma  már  kora  reggeltől 
kezdve  mindinkább  szaporodott.  Magam  is  erős  főfá- 
jásban szenvedtem,  nem  igen  bíztam  mar  magamban, 
s  a  tengeri  betegség  előli  meglehetős  félelem  fogott 
el.  Egyetlen-egyszer  voltam  csak  iszonyú  vihar  alkal- 
mával a  Balti-tengeren  e  betegségnek  áldozata,  de  ama 
körülbelül  16  órai  szenvedések  feledhetlen  emléket 
hagytak  bennem.  Ez  alkalommal  azonban  megóvott 
erős  természetem,  sőt  az  egész  elég  hosszú  tengeri  utat 
minden  baj  és  betegség  nélkül  tettein  meg,  a  mivel 
csak  nagyon  kevesen  dicsekedhettek  a  társaságból. 

Egész  napon  át  kiállhatlan,  tikkasztó  volt  a  hőség. 
Nagyon  is  éreztük  már,  hogy  Afrika  partjaihoz  kö- 
zeledünk. 

A  kilátás  ismét  csak  az  ég-  és  viznek  végtelen- 
sége volt.  A  szárazföldtől  teljesen  elszigetelve,  önnön- 
magimkban  kerestünk  szórakozást. 

Páter  Angeli,  magyarországi  születésű  s  anya- 
nyelvét pompásan  beszélő  szentferenezrendü  missiona- 
rius,  ki  ily  minőségben  hét  éven  át  működött  Palestina- 
és  Afrikában  s  ki  jelenleg  Bécsben  az  egyptomi  s  pa- 
lestinai  missióknak  general-comissariusa,  a  hajónak 
egyik  magasabb  pontjára  lépve,  rendkívül  érdekes 
pourparler-t  tartott  nemcsak  a  holnapi  nap,  hanem 
általában  az  egész  afrikai  programm  kivitele  ügyében. 

Lelkes  éljenzés  követte  a  helyi  viszonyokat  oly 
behatóan  ismerő  előadónak  kiválóan  érdekes  és  vonzó 
előadását,  mely  ntán  összeült  a  rendezőség!  tanács  és 
megbeszélte  az  Afrikában  követendő  rend  és  ujabb 
csoport-szervezkedésnek  ügyét. 

Természetesen  megkezdte  az  ellenzék  is  műkö- 
dését. Azonban  mind  a  pro,  mind  a  contra  megbeszé- 
lések csak  hiábavaló  szóvesztegetések  voltak,  mert 
százon  felüli  tagból  álló  társaság.  —  még  ha  113111  is 
magyarok,  hanem  csigavérü  angolokból  szedődnek  is 
össze  —  a  Keleten  mindig-  fiaskót  fog  vallani  s  bizo- 
nyosan  arra  jut,  a  mi  velünk  történt :  hogy  mindenütt, 
az  ismeretlen  nagy  világiján  többé-kevésbbó  tájékozat- 
lanul álltunk,  s  utóbb  a  legnagyobb  zavarban  s  türel- 
met vesztve  ki-ki  arra  ment,  a  merre  tudott,  vagy  akart. 

Eltekintve  a  rendezkedések  ügyében  való  boszan- 
kodástól,  a  holnapi  napnak  örömét  már  előre  élveztük 
s  még  a  számos  betegnek  halvány  arczára  is  mosoly 
lopódzott,  midőn  a  betegségtől  való  megszabadulás 
perczeire,  a  szárazföldi  szilárd  talajra  s  kivált  az  afrikai 
érdekfeszítő  ismeretlen  világrósz  látványaira  gondoltak. 

Délután  rövid  ideig  tartó  csendes  eső  üdítette 
föl  a  levegőt  ép  ugy,  mint  kedélyeinket.  Tükörsima 
lett  ismét  a  tenger  s  nyugodt  örömteli  hangulat  uralta 
a  társaságot. 

Este  felé  már  egy-két  szegény  fáradt  madár 
kapaszkodott  hajónk  árboczába,  jelezvén  nekünk  is, 
mint  egykoron  Kolumbusnak,  a  szárazföldnek  közelségét. 


91 
—     oi     — 

Szeptemler  16-án  könnyű  volt  kora  reggel  fel- 
kelni, mert  hisz  lázas  nyugtalansággal  vártuk  az  iclotT 
melyben  Afrika  partjait  megpillanthatjuk. 

Felébredve  első  dolgom  volt  a  hajó  picziny  kerek 
ablakain  kikandikálni,  a  hol  kíváncsiságtól  régóta  gyö- 
tört szemem  nemcsak  szárazföldet,  hanem  Alexandriá- 
nak néhány  épületét  és  köztök  hatalmas  pálmákat  is 
pillantott  meg  s  akaratlanul  is  a  bámulatnak  egy  fel- 
kiáltása csúszott  ki  ajkaimon. 

Katonásan  rövid  volt  mindnyájunknak  toiletteje 
s  a  fedélzetre  sietve  örömtelten  gyönyörködtünk  Ale- 
xandria partvidékének  remek  látványán. 

A  reggeli  napnak  vörös  fénye  aranyszinbe  öltöz- 
tette a  láthatárt,  melyben  két  oldalról  bizarr  .alakú 
épületeknek  átláthatlan  tömkelege  tűnt  elő. 

Hajónk  a  világító  torony  s  a  kupolával  födött 
szép  Eas-el-Tin  palota  közelében  vetett  horgonyt,  hol 
a  hangyabolyhoz  hasonlóan  sürgött-forgott  szárazon, 
ugy  mint  csolnakon  az  afrikai  typusnak  számtalan  ko- 
mikus alakja. 

Az  arabs  városrészben  a  hajók  árboezerdeje  mö- 
gött a  tető  nélküli  egyforma  lapos  épületek  ugy  tini- 
tek föl,  mintha  egy  rég  romija  dőlt  városnak  marad- 
ványai volnának  s  csak  a  sárfalak  fölött  emelkedő 
majesteticus  pálmák  kölcsönöztek  némi  életet  e  külső- 
leg holtnak  tetsző  városrésznek. 

Az  angoloknak  csak  nemrég  végbevitt  barbár 
bombázása  még  most  is  sok  helyen  meglátszik  a  tető 
nélküli   koromfekete   falmaradványokon,    de  e  bombák 

leginkább  az  európai  városrészben  fekvő  középületeken 

végezték  romboló  s  pusztító  művöket, 

A  házak  fölött  kimagasló  óriási  tropieus  növény- 
zet s  a  számtalan  mecsetnek  karcsú  minaretje  rend- 
kívüli kellemet  kölcsönöznek  a  város  látképének. 

Hajónk,  mióta  megállott,  az  arabs  honiárok  és 
(■sajkások  szüntelen  ostromának  volt  kitéve,  de  aüg 
korbácsoltattak  le  az  egyik  oldalról,  máris  a  fedélzet 
egy  másik  sarkán  ragyogott  ébenfa  fekete  fényes  arezuk. 

Az  arany  paszoniántos  kavaszával  elénk  jött  osztrák 
consul  csak  nagy  bajjal  tudott  rendet  parancsolni  a  si- 
vatag e  vad  embereinek. 

Nincs  európai  börze  vagy  zsibvásár,  mely  ily  ék- 
telen lármát  volna  képes  improvisálni,  mint  e  lelemé- 
nyes vad  ficzkók. 

Midőn  hajónk  a  szokásos  hivatalos  proezedurán 
átesett  s  a  sivatagi  kirándulásra  szánt  csekély  podgyá- 
szunkkal  kiszállásra  sorakoztunk,  mintegy  adott  jelre 
sáska  módra  lepte  el  hajónk  fedélzetét  a  barna  és 
fekete  kéményseprő  alakoknak  hordár-csordája  s  nem- 
csak erélyesen,  hanem  Európában  nem  divatos  durva 
s  kemény  boxirozással  kellett  védekeznünk,  hogy  ki 
ne  kapják  holminkat  kezünkből.  De  a  hordároknak 
szokatlan  tolakodása  még  tűrhető  volt  a  csolnakosok- 
nak  vad  kapkodásához  képest,  Egyenként  kellett  a  hajó 
oldalán  levő  szűk  lépcsőn  leszállanunk,  de  még  nem 
értünk  le  a  teng-erre  a  csolnakokhoz.  máris  három, 
négy  hel}TŐl  kapkodtak  utánmmk.  Az  egyik  kezemet, 
a   másik   lábamat  kapta   el,    ugy  hogy   hanyatt    esve 

valóságosan  a  levegőijen  hordoztak  és  pedig  azoknak 
csolnakjába,  kiknek  kemény  koponyáját  esetleg  a  lépcső 
a'ján  álló  kavasznak  hosszú  botja  nem  érte.  Halálos 
félelem  között  dobtak  a  csolnak  egyik  sarkába,  hol 
csakhamar  magamhoz  térve,  a  sátoros  ülőhely  alatt 
most  már  túlesve  a  veszélyen,  hangosan  kaczaghattam 
e  felejthetlen  komikus  látványon.  Utánam  ugyanis  va- 
lamennyien hason  proczedurán  mentek  keresztül,  mi- 
közben a  hajóslegények  s  a  consulatusi  kavasz  rendet 
tartva  agyba-főbe  ütlegelték  e  kapzsi  bárkásokat,  mintha 
csak  igazi  keleti  szőnyeget  porolnának;  csakhogy  e 
szikár,  csontos  testeken  a  keleti  szőnyegeknél  sokkal 
keményebb  a'apra  találtak  a  gyors  ütenyben  suliit  ott 
commando  pálezák. 

Partra  érve,  a  közeliién  levő  vámházhoz  siettünk, 
kilvi  maga  czepclve  angol  módra  holmiját.  Itt  újra 
megkezdődött  a  málha-harez.  Csak  nagynehezen  tud- 
tunk magunknak  utat  törni,  mert  utunkat  állták  e  fél- 
mezitelen  páriák  s  tiz  rongyos  ficzkó  is  kapkodott 
egy-egy  tárgy  után,  sőt  még  a  pusztán  bámészkodó  is 
tartá  tenyerét  baksist  koldulva.  A  borravalónak  ezen 
elnevezése  különberi  az  egész  Keleten  szüntelenül  hang- 
zott  fülünkben  s  álmunkban,  ha  az  ágy  nyöszörgése 
ütötte  meg  fülünket,  még  azt  is  baksisra  magyaráztuk. 
Különben  nem  csoda,  hogy  e  szót  tanultuk  meg  leg- 
először, mert  hisz  itt  úgyszólván  minden  bennszülött- 
nek legelső  foglalkozása  a  koldulás. 

A  vámnál  igen  udvariasan  végeztek  velünk  az 
angol  tisztviselők,   mert  közülünk   senkinek   sem  bon- 

tották  fel  podgyászát,  hanoin  mindegyiktől  csak  név- 
jegyét vették  át. 

A  vámház,  deszkákból  összevert  nagy  fabódéból 
állott,  melynek  túlsó  kapuján  a  nyerges  szamaraknak 
egész  csordáját  s  az  igazi  afrikai  bérkocsisoknak  sere- 
gét találtuk  fegyelmezetlenül,  kocsijaikkal  egymás  ke- 
rekeibe vagy  lovaiba  össze-vissza  akadozva,  ugy,  hogy 
sok  idő  s  kemény  ütlegekbe  került,  mig  egy-egy  k<><->i 
ki  tudott  bontakozni  utasával  a  tömkelegből. 

Minden  kocsi  bakján  két-két  fekete  néger  büsz- 
kélkedett ostor  és  botokkal  felfegyverkezve.  Egyedüli 
öltözetük  egy  bokáig  érő  szellős  fehér  ingből  állott  s 
bozontos  fejőket  vörös  fez  födte. 

A  kocsibér  kialkudása  után  nem  tudtam  elő)))) 
elindittatni  fogatomat,  mig  mindkettőnek  néhány  szi- 
varkát nem  adtam,  s  csak  miután  kényelmesen  rá- 
gyújtottak, indították  meg  gebéiket.  Ugy  látszik  e  fekete 
íiezkók  ép  ugy  epednek  a  dohány,  mint  a  mi  czigá- 
nyaink  a  bagó  után. 

Vállalkozónk  a  „Hotel  Abbas"-ban  rendelte  meg 
a  társaság  számára  a  menaget,  oda  hajtattam  tehát, 
hogy  podgyászomat  biztonságba  helyezzem.  Utunk  arabs 
boltok,  kovács-műhelyek,  dülékeny  viskók  s  piszkos 
sikátorok  mellett  vezetett  el,  hol  Arábia  illatos  füvei 
helyett  dögleletes  bűz  gyötörte  szagló  szerveinket.  A 
férfiak  sátoros  kávéházakban  guggoltak  mocskos  nar- 
giléjuk  s  kávéjuk  mellett,  vagy  pedig  egész  hosszában 
kinyujtózva  hevertek  az  utczán,  ugy,  hogy  ember  s 
kutya  egyaránt   botorkált  rajtuk  keresztül.   Itt-ott  egy- 

egy  zsákhoz  hasonló  kostümbe  öltözött  nő  vitte  bal 
vállán,  nyargaló  helyzetben  gyermekét.  A  női  ruházat 
jobb  móduaknál  kizárólag  fekete  selyem,  a  mi  e  tik- 
kasztó hőségben  lehető  leginpraktusabb ;  a  túlsúlyban 
levő  szegényebbeket  mocskos  rongyok  födik.  Arczukat 
sürü  fekete  fátyol  borítja,  mely  az  orr  hosszában  a 
homlokig  érő  függélyes  réz  csövön  át  van  a  fejhez 
erősítve  s  azonfelül  még  ruházatuk  is  a  fej  fölé  van 
borítva,  ugy  hogy  e  női  zsák  alakokból  csakis  bogár 
szemök  látható.  E  „bogár"  epitheton  a  legtöbbnél  esthe- 
tikátlan  szó  szerinti  értelemben  veendő,  mert  az  egyp- 
tomi  szembetegség  (trachoma)  általános  nyavalyája  e 
nyomorult  teremtéseknek,  s  lépten-nyomon  vagy  telje- 
sen vakokkal  találkozunk,  vagy  pedig  gennyedéstol 
folyó  szemöket  a  veszedelmes  piczíny  muskéta  legyek- 
nek egész  raja  borítja,  mely  körülmény  folytán  sokak- 
nak hollófekete  szemére  a  „bogár"  jelző  nagyon  he- 
lyesen alkalmazható.  Jó  szolgálatot  tettek  itt  szürke 
szemüvegjeink,  melyek  a  szembetegség  ragályos  anya- 
gát közvetítő  s  egyenesen  a  szembe  röpködő  muské- 
táknak  útját  szegték. 

Szállodánk  az  európai  negyedben  feküdt  s  teljes 
európai  elegantia-  s  komforttal  volt  berendezve,  a 
hol  még  valódi  bajor  palaczksörre  is  akadtunk.  — 
Hogy  árát  a  mi  viszonyainkhoz  képest  tízszeresen 
fizettük,  —  az  Bajorország  és  Afrika  közötti  távolság- 
ban leli  magyarázatát  s  hogy  nemcsak  üditő  nem  volt, 
hanem  közel  állott  a  forrponthoz  —  annak  sem  volt 
a  szálloda-tulajdonos   az   oka.    Az   angolok   most   már 

Alexandriában  ép  ugy,  mint  Kairóban  meghonosították 
ugyan  a  mesterséges  jégkészités  csodáját,  de  a  jeget 
az  afrikai  hőségnél  acelimatizálni  még  az  angoloknak 
som  sikerült,  ugy,  hogy  a  patikai  tarifa  szerint  fizetett 
jéglabdacsok  a  pohárba  vetve  csak  annyira  hüsiíették 
italunkat,  hogy  az  tűrhetően  langyos  volt  s  hogy  a  sör 
ilyen  hőfoknál  abnormis  állapotokban  valóságosan  or- 
vosság —  azt  európai  gyomor  Afrikában  is  tapasztal- 
hatja. Érthető  volt  tollát,  hogy  siettünk  a  város  neve- 
zetességeinekmegtekintésében nagyobb  élvezetet  keresni. 

Négyen,  kik  már  Budapesttől  kezdve  egy  coupé- 
ban  utaztunk  s  kik  között  szorosabb  ismerettség  fejlő- 
dött, látva  a  társaságban  uralkodó  fegyelmet] ens éget  s 
fejetlen  zűrzavart  —  véd-  és  daczszövetséget  kötöttünk 
az  egész  útra  s  mindenütt,  nem  törődve  senkivel,  ma- 
gunk fogadtunk  dragománt  s  kocsit,  szamarat  vagy 
lovat  és  mentünk  saját  programmunk  szerint.  így  leg- 
alább teljes  egyetértésben  szellemi  haszonnal  zsákmá- 
nyolhattuk ki  az  egész  utón  drága  időnket.  Habár 
különböző  s  talán  ellentétesnek  látszó  elemekből  ala- 
kult picziny  társaságunk,  mert  az  egyik  legalább  csend- 
ben antisemiticus  érzelmű  főerdész,  a  második  zsidó 
főorvos,  a  harmadik  kálvinista  ügyvéd  s  a  negyedik 
kath.  pap  volt  —  mindazonáltal  a  legszilárdabb  egyet- 
értés uralkodott  közöttünk. 

Most  is  tehát  ily  kis  csoportban  kezdtük  meg  a 
város  bebarangolását. 

A  város  nagy  részben  európai  colonia,  fényes 
paloták-  és  tropicus  növényzettel  díszelgő  csinos  terek- 

kel  ós  benne  az  élet  ép  olyan  kényelmes,  mint  bár- 
mely európai  kikötő  városban. 

A  Ptolomeusok  fénykorának  nyomát  a  századok 
teljesen  elmosták.  Cleopatra  tűjét,  e  hieroglifekkel  bo- 
rított obelisket  az  európai  régészet  már  rég  elhódította 
s  mint  60  lábnyi  magas  sziklába  vájt  okmány  Euró- 
pában hirdeti  Afrikának  őskori  történelmét. 

A  rómaiaknak  nyomát  még  a  város  déli  részé- 
ben egy  magaslaton  álló  98  láb  magas  Pompejus 
oszlop  hirdeti.  Mondják  s  el  is  hiszem,  hogy  I.  Na- 
póleon egyptomi  hadjárata  alkalmával  ez  oszlop  tete- 
jén költötte  el  reggelijét,  de  hogy  nem  igen  lehetett 
ott  étvágya,  az  is  valószínű. 

A  kereszténység  első  századait,  —  midőn  Alexandria 
világhírű  iskolájában  egy  Kelemen,  Origenes  s  Didymus 
hirdette  a  kereszténység  eszméit,  az  a  tudományoknak 
gyúpontja  volt,  —  most  már  csak  a  várostól  nyugotra 
fekvő  Necropolisnak  (halottak  városa)  óriási  terjedelmű 
katakombái  juttatják  eszünkbe,  melyekbe  azonban  nem 
juthattunk  be,  miután  most  nagy  részben  viz  alatt 
állottak. 

A  jelenlegi  Alexandriából  nem  a  modern,  hanem 
az  arabs  rósz,  az  úgynevezett  Iszkenderjeh  bir  legtöbb 
vonzerővel,  a  mennyiben  itt  látja  az  ember  az  afrikai 
életmódot  a  maga  conservativ  eredetiségében  s  azon 
piszok  ós  rondaságban,  mely  minden  európai  képzel- 
met  messze  fölülmúl. 

Házaik  négy  sárfalból  összetapasztott  viskók,  me- 
lyekben néhány  piszoktól  csillogó  asszony,  fólmezitelen 

gyermek  s  az  ezekkel  körülbelül  egyenlő  rangfokozat- 
ban álló  házi  állatok  laknak.  Ez  utóbbiak  közül  külö- 
nösen kecskéik  tűntek  föl  nekem,  melyek  nagy  részben 
gyapjú  nélküli,  rövid  sárgás-barna  szőrnek  s  lelógó 
•hosszú  fülűek,  ügy,  hogy  első  pillanatra  bárki  vadász- 
kutyáknak nézné  őket.  A  gyapjas  birkák  rendkívül 
széles  farkuak  s  ezeket  farkzsirjok  miatt  hizlalják, 
melynek  faggyúját  az  arabs  gourmanok  a  kiválóbb 
delicateszek  közé  sorolják.  Csakugyan  az  egész  kele- 
ten mindenütt  a  kiállhatatlan  faggyuszag  minden  étel- 
ből kiérzett. 

A  lapos  háztetőkön  a  szegényebb  arabs  tüzelő 
anyagját,  a  szárított  tevetrágyát  halmozza  össze,  mig 
a  jobb  módú  korsókat  tart  azon,  melyekben  galambok 
fészkelnek. 

Az  utezákon  eldöglött  tevéiknek  csontjait  szárít- 
gatják ;  e  fehérített  csontok  különben  a  képzelhetlenül 
ronda  trágyadomboknak  csak  díszére  válnak. 

E  sok  piszok  között  kis  élénkséget  kölcsönöz  a 
férfiaknak  öltözete,  mely  szines  turbán  s  vagy  bokáig 
érő  fehér  ing,  vagy  hosszú  szines  kaftánból  áll.  Alak- 
juk szikár,  magas ;  szép  keleti  arezvonásaikat  csak  a 
homlok-  vagy  az  arezba  skarijicált  jelek  torzítják  el, 
melyek  az  egyes  törzsöknek  ismertető  jele  gyanánt 
szolgálnak,  ép  ugy  mint  ahogy  nálunk  néha  a  barmo- 
kat bélyegzik  meg.  A  gyermekek  és  asszonyok  azon- 
felül még  körmeiket  is  vörös  vagy  sárga  szinüre  festik. 

Kongyos  esizmatisztitók  s  zsebtolvajok  kisérték 
mindenütt   s   bámultak   bennünket,    mint   nálunk  falu- 

helyen  a  medvetánczoltatókat.  Nem  egyszer  kellett 
napernyővel  vagy  bottal  gyengécltelenebb  érintkezésbe 
lepni  velők,  hogy  szabadulhassunk  e  tolakodóktól,  de 
mind  hasztalan  volt,  mert  a  verést  minden  morgás 
nélkül  tűrik  s  talán  jobban  hozzá  szoktak  már  ahhoz, 
mint  a  mindennapi  élelemhez.  Nem  maradt  más  hátra, 
mint  kocsiba  ülni  s  végig  hajtatni  ez  obseurus  sikáto- 
rokon, de  iüT  is  eléi>;  behatóan  szemlélhettük  e  tarka 
s  különleges  életet,  mert  az  utezák  rendkívüli  szűk 
volta  s  a  járó-kelők  sokasága  miatt  csak  lépést  hajt- 
hattunk. Különben  ez  életet,  —  hol  birkasütő,  kávéfőző 
és  mindenféle  más  mesterember  az  utczán  dolgozik, 
hol  minden  lépten,  nyomon  soha  sem  látott  eredetiség 
s  komikusnál  komikusabb  scena  váltja  föl  egymást, 
hol  minden  európai  csupa  szem  és  fül,  —  ez  életet 
látni  kell,  hogy  tiszta  fogalmunk  legyen  róla,  ele  hiven 
leírni,  még  a  legügyesebb  toll  sem  képes. . 

Útközben,  topánka-,  térdig  érő  kék '  harisnya-, 
vászonruha-  s  vörös  fezbe  öltözött,  de  különben  fel- 
tűnően rongyos  és  piszkos  török  katonasággal  találkoz- 
tunk, kik  zajos  zenekíséret  mellett  vonultak  ki  gyakorlatra. 

Az  előkelők  városrészében  a  paloták  szépségét, 
az  óriási  pálmák,  tamariskusok,  s  különösen  a  sátor- 
nak is  beillő  óriási  levelekkel  bíró  musa  ensetéknek 
gyönyörű  példányai  kiválóan  emelték. 

A  hőség  kiállhatlanul  tikkasztó  volt  s  mily  jól 
esett  a  piszkos  kecskebőrből  árult  meleg  Nílusi  viz ! 
nemhiába  mondják,  hogy  a  Nilus  vize  ugyanaz  az  ivó 
vizek  között,  a  mi  a  pezsgő  a  borok  között! 

A  városnak  számos  mecsetje  közül  itt  egyet  Bem 
tekintettem  meg  belülről,  mert  hisz  kijut  azokból  ré- 
szem Kairóban,  hol  köztudomásúlag  a  világ  legszebb 
mecsetei  léteznek.  Megnéztem  azonban  a  sz.  Ferencz- 
rendüek  s  a  Lazaristák  egyszerű,  de  csinos  templomait, 
az  anglikánusoknak  szop  növényzetű,  parkkal  körülveti 
imaházát  s  a  Kopt  zárdát. 

A  koptok  Egyptomnak  autochton  ős  lakói.  Val- 
lásuk Eutychesnek  monophysita  tévtana,  habár  sok  mo- 
hamedán babonát  és  szokást  is  elfogadtak  s  a  körül- 
metéltetést  is  gyakorolják.  Templomuk  igen  csinos  és 
gazdag.  Egyik  mellékkápolnában  volt  szent  Márk  evan- 
gélista eltemetve,  ki  Alexandriának  első  püspöke  volt 
s  Kr.  u.  68-ban  ugyanitt  vértanú  halállal  múlt  ki,  te- 
teme azonban  már  rég  Velenczébe  szállíttatott. 

A  templomból  kijővén,  egy  európaiasan  öltözött, 
de  arczhőre  után  következtetve  afrikai  benszülött  mu- 
tatta be  magát  nekünk.  Elie  Lotfallah  a  kopt  iskolák 
igazgatója  volt.  Pompásan  beszólt  francziául  s  készsér 
gesen  ajánlotta  fel  szolgálatait,  ha  netalán  az  igazga- 
tása alatt  álló  kopt  iskolákat  és  zárdát  akarnók  megte- 
kinteni, a  mit  természetesen  a  legnagyobb  örömmel  fo- 
gadtunk. Két  osztályban  a  kathedrán  lila  szinü  reve- 
rendába  öltözött,  mind  a  két  szemére  vak  tanítót  ta- 
láltunk, de  e  fölötti  csodálkozásunkra  az  igazgató  em- 
lité,  hogy  az  egyik  egyházi  szertartást,  a  másik  pedig 
templomi  énekeket  tanit  s  ezt  vakon  is  jó  sikerrel  vé- 
gezhetik. Végigjárva  a  különben  igen  tiszta  s  a  keleti 
igényekhez  képest  elég  jól  felszerelt    iskolákat    és    az 

európaiasan  épült  csinos  zárdát  —  igazgatónk  azt  monda, 
hogy  most  a  kopt  érsekhez  vezet  be  bennünket.  Sza- 
badkoztam ugyan  erélyesen  ez  ellen,  felhozva,  hogy 
ily  tourista-öltözetben  semmikóp  sem  tiszteleghetünk  ; 
de  hiába  volt.  „Ily  távoli  világrészből  jött  urakat  — 
mint  monda  —  az  érsek  bármily  ruhában  is  örömmel 
fogad,  sőt  akaratlanul  is  meg  kell  már  e  tisztelgést 
tenniök,  mert  bejelentettem  már  önöket"  s  alighogy 
ezt  monda,  kinyilottak  a  fogadó  teremnek  szárnyajtai. 

A  nagy  teremnek  egyik  sarkában  trónszerü  pam- 
lagon guggolva  ült  a  fekete  talárba  öltözött  kopt  érsek. 
Fejét  szintén  egészen  fekete  turbán  födte.  Körülbelül 
45  éves,  nyúlánk,  magas  alak  volt.  Hollófekete  hosszú 
szakálla  oly  jól  állott  méltóságteljes,  komoly  s  halvány 
arezához.  Nemes  arezvonása  igen  megnyerő  és  atoiizó 
volt,  sőt  társaim  is  épugy,  mint  én,  valódi  keleti  szép- 
ségnek találtuk. 

A  terem  egyszerűségében  is  keleti  fényűzést  mu- 
tatott. Összes  dísze  a  csupa  tarka  virágokat  utánzó  mo- 
zaik padozat,  gazdag  falszőnyegek  s  néhány  kényelmes 
ottomanból  állott. 

A  mint  a  terembe  léptünk,  felkelt  helyéről  az 
érsek,  néhány  lépést  elénk  jött  s  üdvözölve  bennünket, 
jobbjával  mellét,  ajkait  ós  homlokát  érinté.  Lotfallah 
igazgató  által  bemutattattunk  s  megkezdődött  az  iga- 
zán rendkivül  érdekes  audientia.  Kár  volt,  hogy  az  ér- 
sek csakis  a  kopt  nyelvet  beszélte,  s  igy  franczia  tár- 
salgásunkat ép  ugy,  mint  az  érsek  kopt  beszédét  Lotfal- 
lah igazgató  tolmácsolta  kölcsönösen. 


-    42    - 

Xom  voltunk  azonban  soká  magánosan,  inert  a 
sok  kopt  szerzetes  egymás  után  jött  be  a  terembe,  hogy 
bámulhassanak  minket.  Mélyen  meghajtottak  magukat 
az  érsek  előtt,  szintén  mellüket,  ajkaikat  és  homloku- 
kat érintve,  szerényen  a  teremnek  egy  sarkába  húzódtak. 

Az  érseknek  háromszoros  tapsára  —  a  mi  kü- 
lönben keleten  a  hívásnak  jele  —  pompás  szivarkák- 
kal  kínált  sorra  bennünket  egy  kék  kaftános  szolga  s 
mindegyik  elé  egy  pieziny  kerek  asztalkát  helyezett. 
Eövid  idő  múlva  édes  rózsaszörp  hűsítőt  s  később  ke- 
letiesen készített  keserű  fekete  kávét  hordtak  fel.  De 
sokkal  érdekesebb  volt  a  már  nagyon  is  hosszura  nyu- 
lott  társalgás,  melyből  mind  a  koptok,  mind  az  ara- 
bok viszonyaira  vonatkozó  bővebb  tájékozást  szerezhet- 
tem magamnak.  Csodálkoztam  a  szegény  mohamedán 
araboknak  szomorú  állapotán,  de  bámultam  egyszers- 
mind azon  tudatlanságot,  melyben  ezen  még  intelligen- 
seknek tartott  koptok  is  sinlődnek.  Maga  az  érsek  sem 
hallotta  soha  Magyarországnak  hirét,  sejtette  azonban, 
hogy  Amerikában  fekhetik  s  midőn  emlitém,  hogy  Eu- 
rópaiján van,  itt  is  csak  Oroszországot  és  Francziaor- 
szágot  jelölhettem  ki  határ  gyanánt,  hogy  megértse 
Magyarország  fekvését.  Kérdezte  továbbá,  hogy  van-e 
királyunk  vagy  minő  kormányforma  van  nálunk?  Mindez 
azonban  csak  megjárta  volna,  de  midőn  azt  kér- 
dezte, hogy  jólelkületüek-e  a  magyarországi  arabsok  ? 
—  nem  tarthattam  vissza  mosolyomat.  Ilyen  naiv  tu- 
datlanság mellett  elvesztette  a  nagy  elegantia,  a  kiváló 
vendégszeretet,  de  még  a  magas    méltóság   is    vonzó- 

erejét  s  tetemesen  alább  hagyott  a  nagy  respectus, 
melykel  az  érsek  elé  léptem. 

Már  korábban  akartam  magamat  ajánlani,  de  tol- 
mácsunk tudtomra  adta,  liogy  sértésnek  vennék,  ha  a 
vendégszerető  feltalálásnak  végét  be  nem  várnám. 

E  közben,  mintán  társaimnak  egyike  orvos  volt, 
felhasználta  az  érsek  e  ritkán  kínálkozó  alkalmat  s  azon 
kérelmének  adott  kifejezést,  hogy  vizsgálná  meg  zár- 
dájának szegény  betegjeit.  Felvezették  tisztelgésre  e 
szegény  nyomorultakat,  kikbe  a  lélek  csak  hálni  is  alig 
járt,  vagy  pedig  trachomában  már  mindkét  szemök  folyt. 
A  majd  földig  érő  bókolás  után  egy  mellékszobába  vo- 
nult betegjeivel  orvos  társam,  hogy  alaposan  megvizsgál- 
hassa e  szegény  nyomorultakat  s  praescribálhasson  nekik. 

Sajnáltam  szegény  doktorkánknak  jó  hírnevét, 
mert  ezeken  már  alig  segíthetett  s  zsidó  létére  is  nyu- 
godtan keresztet  vethetett  volna  reájuk. 

Mig  Lotfallah  igazgatónk  a  mellékszobában  a  nya- 
valyák symptomáit  tolmácsolta,  addig  egy  francziául 
beszélő  növendéket  hivatott  fel  mellém  tolmács  gya- 
nánt az  érsek.  Ez  élénk  eszű  arabs  fiu  a  kathoJikns 
missionariusok  iskolájában  sajátította  el  tökéletesen  a 
franczia  nyelvet.  A  katholikus  missionariusok  iskolái- 
ban különben  az  egész  Keleten  franczia  a  tannyelv  s 
páratlan  szép  eredményt  mutatnak  fel  a  kereszténység 
és  civilisatiónak  e  fáradhatlan  és  önfeláldozó  aposto- 
lai ;  beszéltem  különben  később  Kairóban,  is  esry  né- 
ger  apáczával,  ki  ugyanezen  kath.  intézetben  nyert 
teljesen  európai  kiképzést. 

A  kissé  hosszura  nyulott,  de  minden  esetre  ta- 
nulságos audientia  után  megváltunk  örökre  a  kiválóan 
szívélyes  érsektől,  ki  a  terein  küszöbéig  kisért  bennün- 
ket s  ismételten  a  fölötti  örömének  adott  kifejezést, 
hogy  ni  agyarokat  is  láthatott.  Meghívott  bennünket 
ebédre  is,  de  azt  nem  fogadtuk  el,  mentségünkre  azon 
körülményt  hozva  fel,  hogy  nagyon  kiszabott  az  időnk, 
s  még  sok  látni  valót  kell  megszemlélnünk.  Óhajára 
megtekintettük  azonban  még  a  kertet  is,  melynek  pálma 
ligetében  fáról  vert  friss  datolyákat  Ízleltünk. 

Lotfallah  barátunk  még  a  délutáni  időre  is  leg- 
nagyobb készséggel  ajánlotta  fel  szolgálatát,  a  mit  el 
is  fogadtunk. 

Kiérve  a  zárdából  első  dolgunk  volt,  hogy  óva- 
tossági szempontból  az  utczán  a  legelső  vizhordozónak 
kecskebőréből  megmosdattuk  doktorunkat,  nehogy  a  ra- 
gályos szembetegek  megvizsgálása  által  inficziáltassunk: 

Egész  délután  Lotfallah  barátunk  kíséretében 
sétakocsikázást  tettünk  gyönyörű  pálmaligeteken  ke- 
resztül a  pasák  és  gazdagoknak  villáihoz  a  Mahmudi- 
csatorna  mentén,  mely  a  Nílus  vizét  vezeti  a  város- 
hoz. A  nílusi  bárkák  élénk  forgalmán  kívül  a  felláhok 
(földművelők)  gazdasági  tanyáit  is  volt  alkalmunk  kö- 
zelebbről megszemlélhetni.  Ezek  is  csak  Nil  iszapból 
alkotott  putrik,  azon  különbséggel,  hogy  a  sárfalak 
többnyire  éktelen  szines  mázolást  mutattak.  Néhány 
házon  tevét,  hajót  és  templomot  láttunk  alig  felismer- 
hető alakban  vörös  festékkel  felmázolva,  a  mi  Lotfal- 
lah  barátunk  megjegyzése  szerint  a  hadzsi  czimet  jelzi 


-    45    — 

s  azt  tudatja,  hogy  e  ház  lakója  nemcsak  igaz  hivő 
mohamedán,  hanem  megtette  a  próféta  sírjához  a  mek- 
kai zarándoklatot  is  s  mint  ilyennek  kizárólagos  joga 
van  e  zarándoki  jelvény  alkalmazására  s  a  hadzsi  ezim 
viselésére. 

A  villák  közül  megnéztük  a  légszebbiknek  kert- 
jét, melyen  meglátszott,  hogy  európai  kertésznek  gon- 
dozására bízatott,  —  de  valódi  paradicsommá  nem  a 
művészet,  mint  inkább  a  szebbnél-szebb  tropicns  nö- 
vényzetnek ritka  gyűjteménye  teszi. 

Az  idő  már  annyira  előre  haladott,  hogy  kocsi- 
sunknak jó  baksist  kellett  Ígérnünk,  hogy  a  kitűzött  6 
órára  szállodánk  elé  érhessünk,  hol  már  az  e^ész  tár- 
saság  indulásra  készen  állott. 

Nehezemre  esett  e  ritka  szolgálatkész  vezetőnk- 
tői  megválnom  s  abban  állapodtunk  meg,  hogy  ha  az 
életben  nem  is  látnók  egymást  többé,  legalább  corre- 
spondontiában  tartsuk  fenn  e  távoli  világrészekből  az 
összeköttetést. 

Körülbelül  6  J/2  óra  tájban  robogott  ki  külön  vo- 
natunk az  indóházból,  mely  Kairóba  szállította  társa- 
ságunkat. 

A  vonat  oly  eszeveszett  gyorsasággal  haladt,  mi- 
nőt Európában  soha  sem  tapasztaltam,  pedig  csak  iszap- 
töltésen  megy,  melyen  fa  hiányában  csak  nagy  tálak- 
hoz hasonló  öntött  vasból  készült  „chairs"-ek  tartják 
a  síneket.  A  nagy  hőség  és  szárazság  folytán  a  töltés 
csupa  por,  ugy,  hogy  valóságos  fojtó  felleget  kavar  fel 
a  vonat  gyors  röptében.    A   betett  faredők    mellett    is 

alig  bírtuk  kiállani  a  tikkasztó  hőséget  s  már  rövid 
idő  nmlva  ugy  néztünk  ki,  mintha  porban  fetreng- 
tünk volna. 

Legelőször  a  vizi  szárnyasok  milliói  által  ellepett 
Manit-tó  s  azután  a  Kafr-Danar  sár-putrikból  álló  fellah 
falu  mellett  vitt  el  utunk.  E  kunyhók  nem  birtak  lapos  te- 
tővél, hanem  méhkas  alakúak  voltak,  alul  ajtó  gyanánt 
pieziny  lyukkal,  melyen  tyúk,  kecske,  kutya,  gazdájá- 
val együtt  mászott  ki  és  be.  Nálunk  a  sertésólakhoz 
sokkal  több  számítás  és  építészeti  ügyesség  szükségel- 
tetik, mint  itt  ezen  sár-viskók  építéséhez,  reám  nézve 
azonban  kiváló  érdekesek  voltak,  mert  itthon  ugyan- 
ilyen méhkas  alakú  lakásokat  ások  ki  körülbelül  3000 
éves  múltból  a  kőkorszakból. 

Legelső  állomásunk  volt  Damanhur,  mely  már 
körülbelül  15  ezer  lakossal  biró  nagyobb  város,  hol 
a  lapos  tetejű  házak  mögül  számos  mecsetnek  karcsú 
minaretje  nyúlik  a  pálmákkal    vetélkedve    a  magasba. 

Vonatunkhoz  gránát-almákat,  bab  nagyságú,  man- 
dula izü  pisztaczia  magnemüeket,  s  ugorka  alakú  ba- 
nán gyümölcsöt,  vizet  s  különféle  undorító  kinézésű 
édességeket  hoztak,  ismeretlen  nyelven  melegen  kínál- 
gatva azokat  vevésre.  Európaiakra  csupa  különlegessé- 
gek lévén  ezek,  volt  is  kelendőségük.  Csak  a  fizetés 
okozott  kellemetlenséget,  mert  közülünk  senki  sem  ért- 
vén nyelvüket,  hol  kisebb,  hol  nagyobb  pénzdarabot 
kellett  mutogatnunk,  mig  végre  választott  azokból  ma- 
gának a  kereskedő.  Legtöbb  baja  volt  e  fizetési  nehéz- 
mények  között  a  vonatvezetőnek,    ki   sem    csengetés-,. 

sem  fütyöléssel  nem  igen  tudta  a  eoupékba  csalni  az 
utasokat. 

Utunk  tovább  is  csupa  egyhangú,  gazdag  ter- 
mésű, többnyire  czukornád-,  pamutnövény-  és  rizszsel 
bevetett  síkságon  vezetett,  melynek  nagy  része  a  Ml 
áradása  következtében  már  viz  alatt  állott,  ugy,  hogy 
átláthatlan  tengert  képezett  az  áradás.  Miként  alföl- 
dünkön egyes  facsoportok  csárdát  vagy  tanyát  jelez- 
nek: ugy  e  ráborította  síkságon  az  elszórtan  jelent- 
kező pálmák  koronái  községeknek  előhírnökei.  A  köz- 
ségek mesterséges  csekély  halmokon  emelkednek,  de 
azt  hiszem,  nagyon  fölösleges  ez  óvintézkedés,  mert 
hisz  e  nyomorult  népnek  sárkunyhóiban  nincs  mit  óvni 
az  árvíz  ellen. 

Kafr-el-Zejat  állomásnál  a  Nílusnak  nagy  Boset- 
tei  ágát  értük  el,  hol  szép  nagy  vasúti  hid  köti  a  két 
partot  össze.  Itt  már  nem  nyalánkságokat,  hanem  a 
vacsora-időhöz  mérten  kompaktabb  ételeket,  t.  i.  ke- 
ményre főzött  tojást  és  sült  galambokat  kínálgattak 
laktopán  arezbőrü  s  mindamellett  mégis  elfátyolozott 
néger  leányok.  Ezekre  még  fátyolt  pazarolni,  legalább 
a  mi  véleményünk  szerint,  a  lehető  legnagyobb  luxus. 

Nemsokára  ismét  egy  nagyobb  typicus  helyet, 
Tanta  városát  értük.  Alighogy  megállt  vonatunk,  sorra 
minden  coupé  előtt,  európai  házalóinknál  megszokott 
harsány  hangon  „heisse  Würstel,  frisches  Bier!"  sza- 
vak hangzottak.  Hogy  minő  leirhatlan  örömet  és  lel- 
kesedést okozott  a  „frisches  Bier",  azt  csak  az  képes 
megérteni,  a  ki  már  igazi  afrikai  hőségben  több  órán 

át  élvezhette  az  önkénytelen  gőzfürdőnek  keserveit.  De 
lihegve  is  rohant  kiki  nyakra-főre,  utat  törve  magának, 
ez  édesen  esengő  hangok  után,  hogy  mások  ne  kap- 
kodják el  ezen  Európából  ide  vetődött  élelmes  pinczér 
elől  e  hüsitő  cseh  nektárt.  A  vonat  végén,  hol  elkap- 
ták  wirsti isiinket,  már  az  egész  utazó  társaság  egy 
csoportban  volt  s  száz  torokból  harsogott  a  hahota, 
midőn  kisült,  hogy  az  elcsípett  wirstlis  tulajdonkép 
egyik  bécsi  útitársunk,  ki  majd  eldűlt  a  fölötti  neve- 
tésében, hogy  ily  sikerült  módon  szedte  rá  a  társaságot. 

A  vonat  már  másodszor  s  harmadszor  is  ijeszt- 
getett csengetésével  s  perezekig  tartó  hosszú  füttyével, 
mig  a  lépre  került  társaság  újra  felvillanyozott  jó  ke- 
délyhangulatban  lassan-lassan   visszavonult   kocsijaiba, 

Innét  Mahallet  Eoh,  Mahal  el  Kebir,  Samanlmd, 
és  Birket-es-Sab  helyiségeken  keresztül  Benha-el-Ast 
nevű  nagyobb  állomásra  értünk,  hol  a  Xilusnak  máso- 
dik damjettei  ágát  passiroztuk  csinos  vasúti  liidon  át. 
Itt  ágazik  el  kelet  felé  a  suezi  csatorna  közepéig,  az 
Ismailá-ig  vezető  vasútvonal.  Mi  azonban  egészen  dél- 
nek tartottunk  s  Saidie  és  Kaliub  mellett  elhaladva 
körülbelül  éjféltájban  értünk  Kairóba. 

A  nagy  hőség  ellen  talán  kellemesei)!)  ugyanezen 
utat  Alexandriától  Kairóig  a  Níluson  kényelmes  vitor- 
lás bárkákon  megtenni,  ez  azonban  4—5  napi  időbe 
kerül.  A  gőzhajó  24  óra  alatt  teszi  meg  ez  utat, 


Kairóban    a    társaság    egy    része    a    „Hotel    de 
FOrient",  másik  része  pedig   a  „Hotel  du  Nih'-be  lett 

elszállásolva,  én  legnagyobb  megelégedésemre  az  utób- 
bi)) a  jutottam. 

A  bulaki  vasúti  állomásról  ide  vivő  kocsijaink 
egy  nem  épen  tágas,  de  mégis  kocsiközlekedésre  szánt 
utczán  állottak  meg,  a  honnét  rendkivül  keskeny,  pisz- 
kos és  sötét  sikátoron  át  gyalog  kellett  holminkat  cze- 
pelni,  mig  a  „Hotel  du  Nilu-ba  érkeztünk.  E  piszkos, 
dögleletes  szagú  zsák  utcza  már  előre  elvette  kedve- 
met, de  annál  kellemesebben  lepett  meg,  midőn  a  tel- 
jesen eldugott  szállodába  értem,  mely  egészen  európai 
kényelemre  épült  s  tágas  udvara  valóságos  pálmaiigét 
volt,  hol  a  szebbnél  szebb  virágok  s  jázmin  bokrok  a 
nappali  hőséggel  teljesen  ellentétes  hűvös  éjjeli  leve- 
gőbe kábitó  illatot  leheltek. 

A  fényesen  kivilágított  nagy  étteremben  fekete- 
sárga drapéria  s  pálmaágak  között  királyunk  képe.  a 
másik  oldalon  pedig  nemzeti  vörös-fehér-zöld  szinek 
között  trónörökösünknek  képe  volt  elhelyezve. 

A  szolgaszemélyzet  csupa  fürge  arabs  és  néger 
legényekből  állott,  kik  a  kengyelfutó  saisok-mk  szép 
kostümjóbe  voltak  öltöztetve ;  a  konyha  azonban  fran- 
czia  volt. 

A  társaságnak  legnagyobb  része,  s  velők  én  is 
siettem  nyugalomra,  hogy  elég  korán  kelhessünk. 
Agyaink  idomtalanoknak  látszottak,  mert  majd  oly 
szélesek  voltak,  mint  hosszúak,  de  kiválóan  kényel- 
mesnek bizonyultak.  Magas  menyezetről  sürü  fehér 
fátyol  vonja  be  az  ágynak  mindnégy  oldalát,  védve  az 
alvót  a  veszedelmes  muszkéta  legyek  s  más  rovarok  ellen. 

Hosszn  tengeri  út  után  még  a  legtávolabbi  föld 
is  olyan,  mintha  hazánk  volna,  azért  csakhamar  na- 
gyon otthoni asan  éreztem  magamat.  Biztos  földre  lepni, 
a  hol  már  nem  ingadoznak  lépteink;  oly  ágyban  aludni, 
mely  már  nem  himbálódzik  s  nem  hányj a-veti  az  em- 
bert egy  oldalról  a  másikra;  magas  ablakok  mögött 
lenni,  melyeket  kénye-kedve  szerint  nyit  és  zár  el  az 
ember,  a  nélkül  hogy  a  hullámok  nyaka  közé  csap- 
kodnának ;  hallani,  mint  búg  a  szél  a  redők  között, 
a  nélkül,  hogy  a  házat  megingathatná  —  mindez  oly 
élvezet,  melyet  az  ember  csak  hosszaim  hányt-vetett 
tengeri  ut  után  képes  méltatni.  Most  tehát,  midőn  egy 
hét  óta  legelőször  alszom  szárazföldön,  kényelmes  ágy- 
ban, nagyon  édesen  esett  a  nyugalom  és  alvás. 


Szeptember  17-én  rövid  alvás  után  összeszedtem 
másik  három  társamat  s  kora  reggel  elindultunk  a 
város  nevezetességeinek  megszemlélésére.  Szállodánk 
előtt  a  dragománoknak  már  egész  serege  várakozott  s 
igy  könnyű  volt  azok  közül  egy  német  ajkút  válasz- 
tani. Hamar  megkötöttük  az  alkut  egész  napra  egy 
kedélyes  s  szüntelenül  mosolygó  arabs  íiczkóval  Ali 
kocsisunkkal,  ki  bérén  kivül  még  az  elmaradhatlan 
baksist  s  a  czigarettákat  is  kikötötte  magának. 

Kairó  Afrikának  körülbelül  fél  millió  lakossal 
biró,  legnagyobb  s  legeredetibb  városa,  Már  néhány 
órai  kocsikázás  után  belefarad  az  ember  a  viselet  és 
phisiognomiáknak  végtelen  maskeradjába,  melyhez  ke- 

pest    minden    farsangi   bohózat    ós    cliszfelvonulás    el- 
homályosul. 

A  hullámzó  tengernyi  népség  fehér,  vörös,  vagy 
Mohamed  közvetlen  utódjait  megillető  zöld  turbánok- 
ban, s  a  szivárványnak  minden  képzelhető  szine  és 
nüance-ában  előforduló  tarka  kaftánokban  hullámzik 
skariíicált  és  tatovirozott  komikus  arczaikkal.  Félmezi- 
telen  rongyos  fellahok,  fekete  turbános  s  övükben  Író- 
eszközükkel felszerelt  koptok,  vászonbtigyogós  katonák, 
hosszú  hajú  beduinok  s  fekete  salomuhába  bujtatott 
háremőrző  komikus  négerek,  hófehér  hosszú  ingökben 
méltóságteljesen  lépkedő  koromfekete  abyssiniaiak,  czu- 
korsüveghez  hasonló  íilz  fövegben  kolduló  dervisek  s 
gazdag  aranyhímzésű  ruhákban  pöffeszkedő  pasák  kö- 
zött görögök  s  törökök  élénkítik  az  amúgy  is  tarka 
képet  ezer  ránezu  rövid  szoknyájok,  az  úgynevezett 
fustanellával  vagy  bő  színes  bugyogóikkal.  És  e  nagy 
tömegben  a  túlterhelt  tevéknek  bőgése  a  kínzott  szama- 
raknak ordítása,  a  scherbet  árulók-  vagy  vizhordóknak 
kiáltása  és  tányér  esörömpölése,  az  utczán  ülő  pénz- 
váltó bankároknak  csengetése,  a  nagyúri  fogatok  előtt 
botokkal  agyija-főbe  ütlegelő  saisok  (kengyelfutók) 
„Quarda!  Quarda!"  kiáltása  s  a  szamár-  vagy  lóhaj- 
esároknak  „Eiglak!  Jeminak!  Schemalak!"  ordítása  — 
valóságosan  pokoli  lármát  okoz,  mely  közé  még  a  mi- 
naretek csúcsairól  a  müezzimoknak  imára  szólító  tre- 
molázó  éneke  s  az  araboknak  minden  lépten-nyomon 
látható  verekedése  és  pörlekedése  is  elég  dissonans 
módon  vegyül.  Ha  e  tarka  képhoz  még  a  felülmúlhat- 

lan  szép  tropicus  vegetatiot  s  a  mindig  fellcgtelen, 
kristálytiszta  égboltozatot  hozzá  képzeljük  —  legalább 
gyenge  fogalmunk  lehet  azon  képről,  mely  szüntelenül 
váltakozik  előttünk  s  melynek  figyelmes  szemléletébe 
belekábul  az  ember. 

Legelső  látogatásom  a  bulaki  világhírű  museum- 
nak  volt  szánva,  mely  az  egyptologiának  iszonyú  gaz- 
dagságú, a  maga  nemében  páratlanul  álló  tárháza. 
Szerencsémre  volt,  hogy  a  legelső  napon  vettem  ezt 
tüzetes  vizsgálat  alá,  mert  a  következő  napokban  már 
zárva  volt.  A  Nil  áradása  (mely  a  museum  falait 
mossa)  rendkívül  rohamosan  omelkedett  s  mint  a  la- 
pok emiitették,  emberemlékezet  óta  nem  öltött  ily  ve- 
szedelmes mórvet,  ugy,  hogy  kénytelenek  voltak  a  mái- 
küszöbig  érő  viz  elől  az  elszállítható  tárgyakat  máshol 
helyezni  biztonságba. 

Innét  az  egész  várost  keresztül  szelve  a  museum- 
mal  ellentétes  déli  irányban  fekvő  citadellára  hajtattam, 
hol  az  egész  városra  s  környékére  gyönyörű  kilátás 
tárul  a  szemlélő  elé. 

Lábunk  alatt  terült  el  a  sárgás-szürke  óriási  vá- 
ros viskói,  palotái,  kupolái  és  gyertyatartó  alakú  karcsú 
minaretjeivel,  melyek  között  dus  növényzetű  kertek  s 
ligetek  zöldeltek.  Itt  a  szikla  sirokkal  telt  kopár  mok- 
katam  hegység,  amott  a  kigyózó  Nilusnak  ezüst  habjai 
s  a  tengerhez  hasonló  áradásból  méltóságteljesen  ki- 
magasló pálmaligetek,  távolabb  a  messze  láthatárban 
a  végtelen  homoksivatag,  melyből  a  zakkarai  s  gisehi 
pyramis   csoportok,    mint   megkövesült  kalendáriumok 

nyúlnak  a  derült,  tiszta  égbolt  felé.  A  másik  oldalon 
ismét  a  heliopolisi  obelisk  szegélyezte  a  távoli  láthatárt. 

A  citadella  udvarában,  a  mamelukok  lemészárlá- 
sának li elvén,  volt  ismét  alkalma  cieeronénknak,  hogy 
e  számtalanszor  elcsépelt  szórnom  .történetet  elrecitál- 
hassa, én  azonban  a  mameluk  név  hallatára  tovább 
fűztem  gondolataimat  s  honatyáinkra  és  távoli  ottho- 
nomra emlékeztem. 

Megtekintettük  még  a  várhegyen  az  ó-egyptomi 
időkből  származó  260  láb  mélyen  a  sziklába  vájt  ne- 
vezetes Jussuf  kutat.  Baksis  kereset  végett  gyertyákat 
osztogatnak  a  touristáknak  s  sötét  lépcsőkön  vezetik  le 
őket  a  kútnak  első  emeletéig,  hol  lóerővel  csigázzák 
fel  a  Aizet.  Veszedelmes  azonban  a  felső  forróságból 
e  jéghideg  levegőbe  leszállani  s  siettem  is  fel  a  sokkal 
egészségesebb  kanikulás  levegőbe.  A  hőség  általában 
roppant  módon  bántott  s  daczára,  hogy  gyalog  nagyon 
keveset  jártam,  mégis  ugy  éreztem  magamat,  mintha 
szüntelen  gőzfürdőben  volnék. 

Már  az  utón  több  nevezetes  mecsetet  néztünk 
meg  itt  a  várhegy  tövében,  de  ezek  részletezésébe 
már  csak  azért  sem  bocsátkozom,  mert  hisz  ezek  min- 
den utleirásban  bőven  "tárgyaltatnak  s  csekély  eltérés- 
sel majd  mind  egyformák.  A  kairói  mecsetek  száma 
különben  jóval  felülhaladja  a  három  százat,  a  neveze- 
tesebbeket azonban  mind  megtekintettük.  A  világ  leg- 
szebb mecseteivel  bizonyára  Kairó  dicsekedhetik,  még 
tágas  födetlen  előcsarnokai  ós  udvarai  is  a  legszebb 
fehér   márvány-   vagy   alabastrommal  vannak  kirakva. 

Eelsejök  rendkívüli  gazdagság  mellett  egyszerű,  de 
magasztos.    A   főkupolákat   szép    porphir,    alabástrom 

vagy  gránit  oszlopok  tartják.  A  falakat  gazdagon  ara- 
nyozott arabeszkek  és  a  koránból  vett  mondatok  ékítik ; 
vastag,  puha  szőnyegek  és  hatalmas  csillárok  képezik 
a  díszítésnek  kiegészítő  részét.  Imáikat  végző  ájtatos- 
kodókban  egész  napon  át  nincs  hiány;  de  a  tétlen, 
renyhe  naplopók  is  itt  lustálkodnak  és  aluszszák  az 
igaz  hivő  mohamedánnak  édes  álmát. 

Magától  érthető,  hogy  a  nem  mohamedán  láto- 
gató csakis  baksis  és  leoldott  sarukkal  léphet  e  szen- 
télyekbe. Minden  mecset  bejáratánál  különben  gyékény 
papucsoknak  egész  magazinja  van,  honnét  ismét  csak 
baksisért  bárki  kap  egy-egy  párt  használatra  s  fel  van 
mentve  a  lábbeli  le-  és  felhúzásának  kellemetlenségétől. 

E  gyékény  papucsok  nem  tudom  Mohamed  vagy 
Budha  lábnyomaira  készültek-e,  azt  azonban  kivehet- 
tem, hogy  nagyságra  mind  egyformák,  de  nincs  oly 
láb",  mely  azt  kitölthetné,  még  ha  a  mi  németjeinknek 
fa  klumpáival  bújnék  is  azokba,  ugy,  hogy  bármily 
óvatosan  csoszogtam,  mire  kiértem,  egy  papucsot  leg- 
alább is  biztosan  elvesztettem,  a  mi  ismét  csak  kár- 
térítési baksisba  került.  Szóval  minden  mecset  látoga- 
tása alkalmával  —  pedig  sokat  néztünk  meg  —  a 
baksisnak  se  hossza  se  vége  nem  volt.  Csakhamar 
megsokaltam  e  borravaló  koldulást  s  lerúgtam  könnyű 
tót  bocskoraimat,  hogy  azt  kikerüljem ;  de  vékony  ha- 
risnyában e  hideg  márvány  kövezeten  csakhamar  erős 
náthával  lakoltam  alamizsna  takarításomért. 


A  lybiai  homoksivatagban  fekvő  kalifák  sírjaihoz 
a  legnagyobb  hőségben  hajtattunk;  semmi  szól  sem 
lengedezett,  ugy,  hogy  a  felvert  porfellegben  majd  el- 
tikkadtunk. Utunk  egy  nagy  mohamedán  temetőn  ve- 
zetett át,  a  hol  közvetlenül  előttünk  eszeveszett  hajtás- 
sal rohant  egy  halottas  kocsi  koporsójával,  mintha 
anyósát  temetné  e  talán  európai  gondolkozásmóddal 
saturált  sivatag  fia,  ugy,  hogy  csak  nagy  distantiában 
futottak  utánna  a  fáradságtól  lihegő  kísérők. 

Megállíttattam  kocsimat  s  hogy  a  temetési  szer- 
tartást megnézhessem,  gyalog  siettem  a  temetkezési 
helyhez.  A  koporsó  egyik  végéből  pyramis  alakú  ma- 
gas nyujtvány  emelkedett  ki,  a  mely  azonban  ép  ugy, 
mint  maga  a  koporsó  tarka  szőnyeggel  volt  bevonva. 
A  koporsót  leemelték  a  földre,  a  hol  azonban  még 
sírgödör  sem  volt  s  a  kísérők  minden  fájdalmi  érzés 
nélkül  közömbösen  csevegve  csoportosultak  a  halott 
köré.  Semmiféle  imát  vagy  szertartást  nem  végeztek, 
hanem  az  egyik  közülök  scherbettel  itatta  a  jelenvol- 
takat. A  mint  közéj ök  léptem,  megrisqueroztam  a 
mohamedánok  között  szokásos  „sale-me-lejkum"  üd- 
vözlést, a  mell,  ajk  ós  homlok  érintésével,  a  mit  azon- 
ban hahotával  viszonoztak.  Nem  tudom,  mit  bámultak 
rajtam  s  másik  három  társamon,  de  körülfogva  bennünket 
egyre  vigyorogtak,  kaczagtak  s  taglejtésökből  kivehettem, 
hogy  az  ránk  vonatkozik.  Midőn  már  tolakodók  kezdtek 
lenni,  tanácsosabbnak  tartottuk  visszasietni  kocsinkhoz. 

Ciceronénk  ez  alatt  nyugodtan  maradt  'a  bakon, 
mert  úgyis  tudta,   hogy  a  temetési  helyen  nincs  most 

semmi  látni  való,  azt  pedig  a  kocsiról  is  megmagya- 
rázhatta, hogy  csak  alkonyat  után  ássák  meg  a  sir- 
gödröt  s  teszik  örök  nyugalomra  a  halottat.  A  halott 
kiszállításával  pedig  azért  sietnek  annyira,  mert  azt 
hiszik,  hogy  a  halott  lelke  mindaddig  szenved,  míg 
örök  nyughelyére  nem  teszik. 

A  kalifák  sírjai  ódonszerü  mecsetek,  melyek  csak 
építészeti  szempontból  érdemlik  meg  e  fáradságos  ki- 
rándulást. Nyomorult  fellah  lakások  környezik  e  moha- 
medán szent  főpapoknak  nyughelyeit.  Félmezitelen 
asszonyok  és  gyermekeknek  egész  csapatja  futott  visz- 
szatérő  kocsink  után,  hazai  czigányainkhoz  hasonló 
fáradhatlan  tolakodással  .  .   .  ismét  csak  baksisért! 

Teljesen  kimerülten  érkeztünk  ép  étkezési  időre 
szállodánkba,  hol  alig  győztük  limonad  és  gazeuseök- 
kel  szomjunkat  csillapítani,  mert  bort  és  általában 
szeszes  italt  legfeljebb  este  volt  szabad  hallatlan  drága 
árak  mellett  élvezni.  Mellékesen  legyen  mondva,  hogy 
szállodánkban   Palugyai-féle   magyar  bort  is  találtunk. 

Már  Alexandriában  megadtuk  a  eléli  étkezésnél 
való  borivásnak  árát.  A  rendkívüli  bágyasztó  hatás 
mellett  kiki  oly  viszketegséget  érzett  egész  testében, 
hogy  alaposan  félhettünk  semiticus  bőrbetegségtől,  mig 
meg  nem  tudtuk,  hogy  az  kizárólag  e  klimatikus  vi- 
szonyok között  oly  kártékony  szeszes  italnak  hatása  volt. 

Délutáni  három  óra  előtt  kirándulást  tenni  a 
gyilkos  hőség  miatt  nem  volt  tanácsos ;  de,  hogy  mégis 
kizsákmányolhassam  ez  időt,  vagy  a  hűvös  boltivek 
alatti  bazárokat  szemléltem  meg,  vagy  a  gyékényekkel 

berakott  utczákon  szórakoztatott  a  komikuma  mellett 
oly  tanulságos  törzsgyökeres  afrikai  életmód. 

A  hőség  elleni  küzdelmünkben  nemcsak  a  köny- 
nyü  fehér  öltözet,  parafa-sisak  és  napernyőnek  vettük 
nagy  hasznát,  hanem  a  benszülöttek  módjára  készített 
fekete  kávénak  gyakori  élvezete  is  a  transpiratiót  aka- 
dályozó hathatós  szernek  bizonyult;  nemhiába  csügg 
az  arabsnak  még  lelke  is  a  kávén,  melyet  az  utczán, 
sátrakban,  kereskedői  bazárokban  s  magán  házakban 
úgyszólván  szüntelenül'  készitenek.  Mocskos  kávéházak 
előtt  a  többi  vendégek  közé  az  utczára  ülve  szemünk 
láttára  törték  mozsárban,  szitálták  s  főzték  a  kávét 
ugyanannyi  picziny  bádog-edényben,  a  hány  adagot 
rendeltünk.  Felforrás  után  lehűtik  s  ismét  tűzre  teszik, 
minek  többszörös  ismétlése  után  csupa  habbá  válik  a 
kávé,  melyet  az  eredeti  felforraló  bádog-edényben  hoz- 
nak s  a  picziny,  tojástartó  alakú  csészébe  öntenek.  Ha 
sürgősen  kivánja  az  ember  elkölteni  —  a"  mi  külön- 
ben a  naplopó  tunya  benszülötteknél  soha  sem  fordul 
elő  —  egy-két  csepp  vizzel  a  kávé  sűrű  alja  hamar 
leüllepszik,  s  keserűen  teljes  aromájával  csakhamar 
megszokott  kellemes  üdítője  lesz  az  minden  európainak. 

Tőlünk,  angol  sisakos  utazóktól,  természetes,  hogy 
kétszeres  árt  raboltak,  ele  nem  emlékszem,  hogy  a  mi 
pénzünk  értékében  2 — 3  krajczárnál  drágábban  fizet- 
tük volna  adagját. 

Délutáni  három  óra  tájban,  mire  a  hőség  kissé 
jobban  elviselhető  volt,  a  mameluk  királyok  sírjaihoz 
akartam  hajtatni,  de  Ciceronénk  tudatlansága  követkéz- 

teben  éppen  ellentétes  irányiján,  a  Fostat-i  elővárosba, 
Ó-Kairoba  értünk. 

Utunk  a  messze  kiáradt  Nílus  csillámló  hullá- 
mai között  smaragdzölden  kiemelkedő  Eoda  sziget  mel- 
lett vezetett,  a  hol  egykor  Pliarao  leánya  a  nád  közé 
rejtett  Mózes  gyermeket  találta.  A  Nilus  mentén  gyá- 
rakban összeaprított  szalma,  kukoriczaszár  és  nádszecs- 
kából óriási  mennyiség  volt  összchalmozva,  mely  a  lo- 
vak, szamarak  és  tevéknek  takarmánya  s  csakugyan, 
e  szegény  állatoknak  fejére  akasztott  abrakzsákjaiban 
mindenütt  e  silány  szecska-keveréket  láttam  s  terhe- 
sen megrakva,  többnyire  csak  e  szecskávali  csalogatás- 
sal követik  gazdájukat. 

O-Kairo  már  a  homokpusztában  fekszik,  hol  az 
arabs  szenny-  és  piszoknak  felül  mulhatlan  netovábbját 
találtuk.  Nálunk  a  disznóólak  paloták  e  ronda  négy 
sárfalból  álló  düledező  odúkhoz  képest.  E  leirhatlan 
piszkot  szánandó  nyomor  kiséri.  Benéztem  néhány  vis- 
kónak nyitott  oldalán,  de  néhány  rongydarab-  s  Nil- 
iszapból  készült,  félig  ép,  fajumi  filtrirozó  korsón  kí- 
vül semmit  a  világon  nem  láttam  s  a  mi  nálunk  bú- 
tor név  alatt  ismeretes,  az  ott  teljesen  ismeretlen  va- 
lami. Nagyobb  nyomort  egyáltalán  képzelni  sem  le- 
het !  Mily  boldogan  rágták  itt-ott  a  nyers  ugorkát  s 
jó  keresetének  kellett  már  lennie  annak,  a  ki  elvétve 
banánt  szopogatott ! 

Vájjon  mi  kötheti  e  nyomorultakat  homokpusz- 
tai odujokhoz  ?  Nem  egyéb,  mint  a  gondviselés  által 
minden  emberbe  oltott  azon  nemes  ösztön,  melyet  ők 

talán  névleg  alig  ismernek,  hanem  csak  éreznek  s  melyet 
mi  honszeretetnek  nevezünk.  Az  csodálandó  azonban 
legjobban,  hogy  a  nyomor  és  balsors  sokkal  jobban 
lebilincseli  az  embert  egy  ugyanazon  helyhez,  mint  a 
jólét  s  az  fájlalja  legjobban  az  apai  házat,  a  ki  benne 
csak  sári  álakat  vesztett.  Sok  boldogító  van  abban,  hogy 
az  ember  örömeit  épp  ugy,  mint  fájdalmait  egy  ugyan- 
azon bölcsőben  öszpontositsa. 

Utunk  csupa  gyékénynyel  födött  szűk  sikátoron 
vezetett  keresztül,  de  csak  nagy  nehezen  haladhattunk, 
mert  kocsik  erre  alig  járnak  s  csak  tevéken  szállítják 
a  szükséges  terheket.  A  közlekedést  nemcsak  az  utczai 
bazárok,  hanem  főleg  az  nehezíti,  hogy  az  összes  nép- 
ség az  utczán  hever  vagy  dolgozik. 

Minden  mesterségnek  külön-külön  utczája  van,  a 
hol  mindenki  egyforma  munkán  szuszog  ós  bámész- 
kodik. A  sokféle  mesterség  között  legkomikusabb  volt 
a  borbélyok  utczája,  hol  szintén  a  szabidban  borotvál- 
ták az  emberfejeket,  szamarakat  és  tevéket,  egyfor- 
mán, a  mint  éppen  sorra  kerültek.  Hogy  az  ember- 
fejre csak  ugyanazon  szappant  és  kést  használják, 
melylyel  a  szamár  vagy  teve  trágyás  bőrét  vakarták, 
—  azt  sevillai  művész  talán  nem  volna  képes  fel- 
fogni, de  afrikai  borbély  előtt  csak  természetes  do- 
log. A  mint  az  emberek  arczára  különféle  jeleket 
tatoviroznak  vagy  skari  fi  kainak,  épp  oly  torzonborz 
arabeskeket  varázsol  a  borbély  a  szőrnek  alakzatos 
meghagyása  által  az  állatok  czombja-  vagy  oldal- 
bordájára s  oly  tökély-   és   lelkiismeretességgel  végzik 

munkájokat,  hogy   e  türelmes   állatoknak   még   szem- 
pilláit is  leborotválják. 

E  tanulságos  látvány  között  pokoli  lárma,  dob  és 
zeneszó  ütötte  meg  fülünket.  Lakodalmas  menet  jött 
távolról  velünk  szemközt.  Le  kellett  szállnunk  s  ko- 
csinknak sikerült  egy  mellék  utezai  sikátorban  félre 
vonulni. ' 

A  menet  előtt  néhány  bohó  ez  ugrándozva  tán- 
czolt  s  féktelen  ostobaságokkal  mulattatta  a  körülálló- 
kat. Utána  hosszú  póznákon  számos  zászlót  hordtak, 
melyek  azonban  valószínűleg  a  menyasszonynak  garde- 
robeját  képezték.  Orrhangu  bőgés  és  fülszaggató  zene 
kisérte  a  menetet.  E  keserves  zenében  ugy  tetszett, 
mintha  a  nagy  dob-  és  réztányérokkal  ütnék  a  meló- 
diát s  a  dudaszerü  hangszer  és  karorditás  csak  kisé- 
ret volna.  Asszonyt  a  menetben  nem  láttunk  ;  valószí- 
nűleg csak  most  mentek  a  menyasszonyi  házhoz.  Csen- 
desen a  fal  mellé  vonultam  s  megvallom,  nem  a  leg- 
kellemesebben éreztem  magamat  ez  eszeveszett'  csőcse- 
lékkel szemben,  de  megnyugtatott  a  gondolat,  hogy 
hisz  a  mohamedánok  szeszes  italt  nem  isznak  s  igy  e 
vad  lárma  ós  táncz  nem  a  kábult  fő,  hanem  a  józan 
örömnek  nyilvánulása.  A  Nilus  vize  felpuffasztja  ugyan 
őket,  de  hazai  lakodalmainknál  előforduló  boros  főknek 
garázdálkodásától  nem  kellett  tartanunk. 

Örültem  azonban  mégis,  midőn  a  menet  már  el- 
vonult s  kocsinkba  ülve,  folytathattuk  utunkat.  Végre 
vezetőnk  a  Babylon  helyén  épült  kopt  negyedben  egy 
ódonszerü  templom  előtt  állította  meg  kocsinkat.    Mi- 

után  előre  tüzetesen  áttanulmányoztam  volt  a  látni  való 
nevezetességeket  s  a  városnak  bő  térképe  kezemben 
volt,  csakhamar  ráismertem  a  koptok  birtokában  levő 
különben  ódonsága  folytán  nevezetes  Abu-serge  vagyis 
Mária-templomra.  Szándékom  volt  ugyan  megnézni  e 
helyt,  de  más  alkalommal,  midőn  éppen  utunkba  esett, 
de  nem  most,  midőn  a  mameluk  királyok  sírjaihoz  ké- 
szültem. Összeszidtam  boszuságomban  ostoba  cieero- 
nénkat,  ki  ennyi  időt  vesztegetett  velünk  s  kivel  kü- 
lönben már  délelőtt  jól  laktam,  mert  a  mint  fontos- 
kodva neki  kezdett  a  magyarázatnak,  rendesen  csak 
elferdített  badarságot  reezitált. 

A  kereszténység  első  századaiban  épült  templom 
különben  nemcsak  építészeti  szempontból  nevezetes, 
hanem  különösen  gazdag,  bisanti  Ízlésben  készült  ele- 
fantcsont-  és  fa-faragványokban,  valamint  arany  hát- 
térre festett  szép  képekben.  A  templom  alatti  kryp- 
tában  forrás  is  van,  a  melyből  baksis  mellett  szom- 
junkat csillapítottuk.  A  hagyomány  szerint  Mária-  és 
Józsefnek  egyptomi  futása  alkalmával  a  szent  család  a 
jelenlegi  kryptának  helyén  tartózkodott. 

Ciceronénk  elfeledve  már  a  kapott  dorgatoriumot, 
ismét  elkezdte  fontoskodását  s  egész  pathossal  magya- 
rázta, hogy  itt  szülte  a  boldogságos  szűz  Mária  leányát, 
s  midőn  méltán  felháborodva  össze-szamaraztam,  oda 
igazította  ki  badarságát,  hogy  hát  akkor  eltemetve  van 
itt  Mária  leánya. 

Nehogy  továbbra  is  mérgelődjem  ostobaságán, 
kijelentettem  neki,  hogy  szolgálatára  nincs  már  többé 

szükségünk ;  díját  szállodánk  kapusától  vegye  át,  de 
még  kocsinkra  sem  ül  fel  többé,  hanem  elballaghat 
gyalog"  haza  szégyen-fejjel. 

Megnéztük  még  itt  a  közvetlen  szomszédságban 
levő  félig  romban  heverő  Amru  mecsetet  s  a  keresz- 
tény temetőt.  Visszahajtattam  azután  ismét  O-Kairon 
át,  a  sivatag  szélén  faképnél  hagyva  fontoskodó  cicc- 
ronénkat. 

Térképem  segélyével  sikerült  a  néhány  szót  ola- 
szul értő  kocsisomat  csakugyan  a  teljesen  ellentét 
irányban  fekvő  Mamcluk  király-sírokhoz  dirigálni.  E 
kis  mecsetekkel  összekötött  mausoleumok  közül  külö- 
nösen El-Asehraf  és  El-Barkuk  sultánoknak  síremlékei 
válnak  ki,  habár  valamennyinek  nemcsak  sarkophagjám 
hanem  az  összes  diszitésen  remek  művű  munkát  ta- 
lálhatni. 

Itt  ismét  egy  sebesen  vágtató  halotti  menettel 
találkoztunk,  mely  iszonyú  port  vert  fel. 

Este  felé  a  város  közepén  fekvő,  európaiasan 
gondozott  nagy  Esbekieh  kertben  tettem  sétát.  E  ter- 
jedelmes szép  park  ózongazdag  üditő  növényzetével  a 
város  legkedveltebb  közhelye,  a  hol  a  mi  katonai  zene- 
karunkhoz nem  is  hasonlítható  meglehetős  silány  angol 
katonai  zenekar  lármás  hangja  mellett  a  legtarkább 
közönség  hullámzik.  Csinos  szökőkutak,  halastó  s  egy 
nagy  mesterséges  barlang,  nyári  színház  és  kávéházi 
pavillonok  emelik  a  kert  szépségét.  Az  arabs  kávéliáz- 
ban  egy  teljesen  elzárt  bódéból  női  karnak  orrhangon 
énekelt,    szenvedélyes   zokogáshoz   hasonló   s   keserves 

tamburin  zenével  kisért  karéneke  hallatszott  ki,  a  mi 
az  arabsokat  önkívületi  állapotba  ragadta,  ugy,  hogy 
egetverő  ordítással  üvöltöttek  „taib!  taibu-ot,  a  mi 
annyit  jelent,  hogy  „szép"  (jó). 

Az  ezernyi  szép  s  különleges  növény  között  leg- 
inkább a  magas  ágaknak  csúcsairól  földig  érő  gyöke- 
reket eresztő  fák  tűntek  fel  leginkább. 

Vacsora  után  a  társaságnak  egy  része  az  Esbekieh 
kert  közvetlen  szomszédságában  levő  magyar  restaura- 
tióban  szórakozott  magyar  újság  olvasása  s  valódi  egri 
bornak  Afrikában  bizonyára  ritka  élvezete  mellett.  A 
restauratió  tulajdonosa  Kovács  József  törzsgyökeres 
egri  születésű  magyar  ember,  ki  magyarországi  roko- 
nainak saját  termésű  borait  méri  ki  aránylag  mérsé- 
kelt áron  s  ez  által  már  tetemes  vagyonra  tett  szert. 
Az  arabsok,  daczára  hogy  a  mohamedán  vallás  tiltja 
a  borivást,  mégis  nagyon  látogatják.  Annyi  respectust 
Mohamed  iránt  azonban  mégis  tanúsítanak,  hogy  nem 
nyilvánosan  iszszák.  A  megrendelt  butelliát  gondosan 
rejtik  a  kaftán  alá  s  csak  a  sarokba  vagy  a  fal  felé 
fordulva  szörpölnek  aljból  egy-egy  kortyot. 

Innét,  este  levén,  én  is  megrisquiroztam  szállo- 
dánkig a  szamár-nyargalást,  Afrikában  a  szamár  na- 
gyon megbecsült  állat  s  legkevésbé  sem  szégyen  sza- 
máron nyargalni,  sőt  úgyszólván  ez  állat  monopolisálja 
a  személyszállítást.  Én  csak  attól  tartottam,  hogy  reá 
ülve,  lábaim  még  mindig  elérik  a  járdát  s  ha  e  fürge 
állat  kiszöknék  alulam,  a  hajcsárnak  ütlegei  véletlenül 
engem  érhetnének. 

Biztonság  kedvéért,  miután  kengyelvasat  amugy 
sem  használhattam,  szorosan  átöleltem  lábaimmal  e 
szegény  állatot,  ugy,  hogy  alig  zihálhatott,  de  aprón 
kimért  gyors  léptei  oly  biztosak  voltak,  hogy  igen 
kellemesnek  találtam  azon  a  nyargalást,  habár  ez  al- 
kalomnál többször  nem  kértem  belőle. 

Hazaérve  valóságos  fiakker  háborút  találtam  szál- 
lodánk  előtt.  A  holnapi  Pyramisokhoz  történendő  ki- 
ránduláshoz számos  kocsi  kellett,  de  az  arabs  fiakkeres 
elég  értelmes  arra,  hogy  tudja  mi  a  straikolás,  s  egyet- 
értve kizárólag  csak  a  pyramisokkoz  25  franc  hallatlan 
árt  kértek.  Egy  consulatusi  tisztviselő  közvetítésére  a 
kocsis  birót  kellett  meghivatni,  ki  csak  korbácscsal 
birta  a  kocsibért  20  francra  leverni.  Mi,  kik  Kovács 
hazánkfiánál  voltunk,  legjutányosabban  jutottunk  kocsi- 
hoz, mert  általa  10  frankért  béreltünk  kocsikat  és 
pedig  nem  is  kértek  többet,  Hogy  azonban  teljesen 
biztosítva  legyünk,  a  felbérelt  kocsik  egy-egy  számo- 
zott lámpáját  adattuk  zálogba  Kovácshoz. 


Szeptember  18-án  már  éjjeli  három  órakor  kel- 
tettek fel  bennünket  a  néger  háziszolgák.  A  reggeli 
elköltése  után  kiki  hideg  villásreggelit  is  vitt  magával, 
hogy  a  pyramis  mászás  kegyetlen  fáradalmai  után  a 
sivatagbani  falatozással  kis  erőhöz  juthassunk. 

Négy  óra  előtt  már  messze  vágtatott  fürge  arabs 
lovaival  társaságunknak  imposans  hosszú  kocsisora, 
mert  hisz  csakis  a  hajnali  órákban  lehetséges  egyálta- 
lán a  pyramisoknak  megmászása,  s  a  rendkivül  fárasztó 

ut  még  a  gyilkos  hőség  beállta  előtt  is  teljesen  kime- 
ríti a  vállalkozó  bátor  utast.  Kevés  ember  volt,  a  ki  a 
leghatározottabban  el  nem  szánta  volna  magát  a  Cheops 
pyraniisnak  megmászására;  büszkén  verte  sorra  kiki 
mellét  azt  hangoztatva,  hogy  ha  senki,  ő  megmászsza, 
és  mégis  a  legtöbbnek  inalja  szállott  bátorsága,  midőn 
e  kőmonstrumhak  tövéijen  állott. 

Utunk  a  bulaki  sziget  s  a  gezirehi  palota  mel- 
lett a  nagy  Nilus  hidon  át  vezetett,  hol  a  hajnali  szür- 
kületben a  Nilus  zavaros  habjai  között  lebegő  haragos 
zöld  Roda  szigetére  s  az  áradási  területből  kimagasló 
pálmaligetekre  gyönyörű  kilátásunk  nyílott.  Hassan 
kocsisunk  hangosan  dudulta  a  nagy  Allah-hoz  reggeli 
imáját,  közben-közben  nagyot  váo-ya  lovai  közé.  Ima- 
éneke  után  arasznyi  nagy  nyers  ugorkákat  szedett  ki 
üléséből  s  esemesegve  ropogtatta  azokat  alabástrom 
fogai  között,  ugy,  hogy  hideg  borzongás  futott  át  e 
jóizü  reggelizés  láttára.  Még  nem  nyelte  le  utolsó 
falatját,  máris  tartotta  tenyerét  szivarka  koldulásra. 
Midőn  azután  bodor  füstöt  is  eregethetett  kifordított 
kémény  formájú  pofájából  —  minden  igénye  ki  volt 
elégítve  s  büszke  önérzetéljen  nyilsebességgel  hajtott 
jobbra  balra,  eléje  kerülve  bizonyára  még  éhező  eol- 
légáinak.  Meg  is  kezdődött  aztán  ezzel  az  arabs  fuva- 
rosoknál napirenden  levő  veszedelmes  zűrzavar,  mely- 
nek következtében  össze-visszaakadtak  a  lovak  s  kocsik 
és  az  éktelen  lárma  és  ordítás  között  nem  a  lovak, 
hanem  egymás  fejére  pazarolták  az  ostorcsapásokat. 
E   zűrzavar    most   is   azzal   végződött    mint    rendesen, 

hogy  t.  i.  mi  is  megsokalva  ez  életveszélyes  positiót, 
napernyőinkkel  döngettük  ki-ki  saját  kocsisát,  ily  ke- 
mény argumentum  ad  höminem  mellett  kényszerítve 
őket,  hogy  egymás  után,  sorban  hajtsanak. 

Mire  a  nap  a  szikla-sirokkal  telt  szürke  Mokka- 
tam  hegység  mögül  első  arany  sugarait  lövelte  a  vér- 
vörösre világított  kristálytiszta  légkörbe,  már  az  óriási 
Nil-ákáczok  sürü  lombozatával  beárnyékolt  egyenes 
allén  jártunk,  mely  talán  az  egész  világon  ritkítja  párját. 

A  kelő  napnak  első  sugarai  a  töltés-ut  körül 
mérföldekre  terjedő  Nil-áradásnak  tükörsima  felületét 
mintegy  varázsütésre  narancsszínű  tengerré  változtatták. 
melyből  itt-ott  pálmaligetek,  üde  szép  zöld  vegetatio. 
a  sycomoroknak  terjedelmes  koronája.  Kairónak  épület- 
tömege, citadellája,  mecsetei  s  minaretjei,  a  déli  távoli 
láthatárban  pedig  a  sakkarai  pyramis  csoport  emelke- 
dik ki.  s  hogy  élet  is  legyen  e  felül mulhatlan  kép  és 
látványban  —  az  áradásban  mindinkább  veszni  látszó 
s  már-már  csak  keskeny  vonalnak  tetsző  töltéseken 
teve-karavánok  vonulnak,  mentve  a  vizár  elöl  a  nyo- 
morult fbllahoknak  csekély  holmiját, 

Csakugyan  szemlátomást  emelkedett  a  délről  mint- 
egy óriási  víztartóból  rohamosan  ömlő  Nílusnak  zavaros 
vize  s  szemünk  láttára  mállottak  szét  a  nyomorult  sár- 
viskók, melyek  a  Nil-áradás  után  ép  oly  gyorsan  épül- 
nek fel.  mint  a  mily  hamar  semmisültek  meg. 

E  feledheti en  szép  képnek  teljes  ellentéte  a  vég- 
telen homoksivatag,  ellenkező  azaz  nyugati  irányban, 
a  hol  semmi  sem  vall  életre  s  a  már  is  óriási  nagy- 

ságukban   mutatkozó   gisehi   pyramisok  is   csak  halált 
lehelnek. 

Egyik  utmenti  faluból,  hosszú  kocsisorunknak 
láttára,  kivonult  talán  a  csak  szorosabb  értelemben 
vett  házi  állatoknak  kivételévek  minden  élő  lény.  A 
scheikh  (bíró)  koldult  e  szikár,  magas,  rabló  typussal 
biró  vad  népség  élén,  s  minden  kocsiba  tenyerét  bak- 
sisra  tartó  néhány  alak  kapaszkodott,  kik  lihegve  fu- 
tottak körülöttünk  egész  a  pyramisok  tövéig. 

A  sivatagba  érve,  ott  hol  magasabb  homok-he- 
gyet kellett  passiroznunk,  fáradt  lovaink  teljesen  fel- 
mondták a  szolgálatot.  Le  kellett  száll anunk,  de  még 
üresen  is  csak  a  nyúzassál  határos  állatkínzás  mellett 
voltak  képesek  tovább  hatolni. 

Kilencz,  legalább  látszólag  egymás  közelében  álló 
pyramis  képezi  a  gisehi  gúla  csoportot,  mely  közül 
azonban  csakis  a  legnagyobbikat,  a  Cheops  pyramist 
lehet  lépcsőzetes  sarkán  megmászni.  Herodot  a  görög 
történetíró  szerint  (ki  különben  ép  itt  Egyptomban 
nyerte  kiképzését)  100000  ember  volt  20  éven  át  szün- 
telenül ez  egy  pyramisnak  építésével  elfoglalva  s  hogy 
csak  némi  fogalmunk  legyen  e  csoda  sirnak  nagysá- 
gáról, elég  megemlítenem :  hogy  még  manap  is  — 
midőn  annyi  évezred  rágódott  már  rajta  —  több  mint 
harmadfél  milló  köbméter  követ  foglal  magában. 

Halhatatlan  emlék  után  vágyódó  királyok  készí- 
tették múmiává  balzsamozott  holt  testeik  számára  e 
csoda  sírokat  és  pedig  ugy,  hogy  kormányra  léptük 
évében  elkészített  pyramis  sírjukat  halálokig  évenként 

egy-egy    kőburkolattal    növelték    s    igy    e    burkolatok 
száma  az  oda  temetett  királynak  kormány  éveit  jelölik. 

A  frivol  bölcsészet  mosolyoghat  ugyan  a  fölött, 
hogy  az  emberi  kéz  legnagyobb  alkotása  müve.  csak 
síremlék  ;  de  az  ember  nem  semmiségének,  hanem 
csak  halhatatlanságának  tudatában  emelhetett  ily  sí- 
rokat, melyek  nem  rövid  napokból  álló  életpályának 
határát  jelzik,  hanem  egy  örök  életnek  kapuját. 

Vájjon  a  sir  nem  tanitja-e  az  embert  szintén 
nagy  igazságokra  ?  s  ha  van  a  sirban  is  tanulságos, 
miért  panaszolja  fel  az  ember  ez  ősi  királyoknak  azt, 
hogy  a  sir  tanulságát  akarták  megörökíteni  ? 

Igaz  ugyan  :  fa  árnyékában  is  imádhatjuk  Istent 
ép  ugy,  mint  akár  a  római  sz.  Péter  basilikában ; 
megél  az  ember  a  nyomorult  fellahok  nádviskóiban  is 
épp  ugy,  mint  akár  a  khedive  palotájában  ;  s  örök  nyu- 
godalmára elég  a  világ  leghíresebb  emberének  is  egy 
6  láb  hosszú  sírgödör,  —  mindazonáltal  nem  tartom 
esztelennek,  hanem  ellenkezőleg  lángelmójü  fejedelem- 
nek azon  királyt,  ki  ily  óriási  csoda-sirt  építtet,  mert 
az  eszme  :  hogy  ilyen  sir  győzedelmeskedjék  az  idő 
fölött ;  a  gondolat :  kényszeríteni  a  nemzeteket,  az  er- 
kölcsöket, a  törvényeket,  hogy  egy  koporsó  tövében 
törjenek  meg  —  nem  származhatik  közönséges  ha- 
landótól. 

Nem  hiszem,  hogy  volna  utas.  ki  e  pyramis  tö- 
vében az  évezredes  ősök  lángelméjének,  bámulattal 
párosult  elismeréssel  ne  adózzék.  Csak  hogy  e  vad  ki- 
nézésű   arabs    csorda  még  a  saját  őseik  nagysága  fö- 

lötti  elmélkedést  sem   engedi  meg,  a  mennyiben  bak- 
sis hajhászatukban  majd  széjjel  tépik  az  embert. 

Három,  nálamnál  nem  sokkal  alacsonyabb  izmos, 
erős  ficzkó  kapaszkodott  belém  s  vonszolt  a  pyramis 
felé.  Borzadva  néztem  ugyan,  mint  vonszoltattak  már 
néhányan  társaink  közül  e  hajmeresztő  magasságba, 
de  az  még  sem  riasztott  vissza  a  megmászás  merész 
vállalatától,  habár  itt  már  nagyon  csekély  volt  azok 
száma,  kik  erőt  és  bátorságot  éreztek  erre  magukban 
s  a  legtöbb  még  meg  sem  kísérletté  e  nyaktörő  ve- 
szélyes utat, 

Eagadozo  három  arabs  vezetőmnek  vas  karjaiból 
csak  azért  rántottam  ki  magamat,  hogy-dragomanunk 
közvetítésével  az  ott  kolduló  arabsok  scheikhje  előtt 
alkudjam  ki  a  vezetés  diját,  melyet  személyenként  5 
frank  s  igy  összesen  15  frankban  állapítottuk  meg  s 
azt  is  ugy,  hogy  lej ö vetélem  után  kapják  meg  clijokat. 

Nagyon  óvatosnak  kell  lenni  ez  élelmes  népség- 
gel szemben,  mert  útközben  a  legveszedelmesebb  he- 
lyeket használják  fel  arra,  hogy  megállva  baksist  pré- 
seljenek ki  s  ha  az  utas  félelmében  csak  egyszer  en- 
ged kérelmöknek,  biztosítva  lehet  arról,  hogy  mig 
eléri  a  pyramis  tetejét  kikoldulták,  vagy  jobban  mondva 
ezer  fortélylyal  kirabolták  zsebéből  összes  apró  pénzét. 

Az  alku  megkötése  után,  kivettem  szemök  lát- 
tára tárczámat  zsebemből,  átadtam  egyik  lenn  maradt 
társamnak  s  csak  azután  bocsátottam  magamat  ren- 
delkezésökre.  Mint  a  macskák  oly  ügyesen  ugrándoz- 
tak előttem.    Egyik   jobb    másik    balkaromat    ragadta 

meg  s  oly  erővel  rántottak  fel  a  lépcsőzetesen  rakott 
köveken,  hogy  a  harmadiknak,  ki  mögöttem  jött,  nem 
sok  erőt  kellett  a  hátulról  való  tolásra  pazarolni;),  leg- 
feljebb később,  ha  az  egyik  vagy  másik  nem  volt  mái- 
képes  nehéz  testemen  elég  nagyot  rántani,  elkapott 
vas  markával  hátulról  s  emeléssel  segített  a  magasabb 
fokra.  Eleinte  eszeveszett  gyorsan  ment  e  mászás  ugy, 
hogy  alig  győztem  elég  gyorsan  lábaimat  hányni, 
vetni  s  ugy  éreztem  magamat,  mintha  ragadozó  sasok 
a  levegőben  hurczolnának.  Csakhamar  belefáradtam 
azonban  a  lábemelésbe,  mert  —  daczára  annak,  hogy 
ölnyi  magas  testalkatnak  megfelelő  hosszú  lábakkal 
áldott  meg  a  teremtő,  —  a  legtöbb  lépcső  gyanánt 
használt  koczka  kő  oly  magas,  hogy  legnagyobb  eről- 
ködéssel terpesztve  szét  lábaimat,  alig  értem  el  azok 
felső  szélét ;  de  az  a  legveszedelmesebb  e  mókus 
tánezban,  hogy  a  lépcsőnek  használt  sziklatömbök  óri- 
ási magasságuk  mellett  csak  kevéssé  állanak  ki  egy- 
más fölött,  vagyis  a  lépcső  oly  keskeny,  hogy  a  láb- 
talp nemcsak  hosszában,  hanem  a  legtöbb  esetijén 
szélességben  is  alig  képes  azon  megállani  ugy,  hogy 
az  ember  e  salte  mortalé-t  oldalt  fordulva  kénytelen 
megtenni. 

Az  izzadás  már  csak  ugy  folyt  rólam  s  lábaim 
már  reszkedtek  az  erőlködéstől,  azért  ismételten  pihe- 
nésre kellett  vezetőimet  kémein.  Azonban  nemcsak  a 
pihenés  ideje  alatt,  hanem  az  egész  utón  folyton  ke- 
repelt mindháromnak  szája,  Ha  jól  tudták  is,  hogy 
nyelvök  előttem  teljesen  ismeretlen,  ezt  azonban  még 

sem  hihették  el:  hogy  az  ezerszeresen  ismételt  „bak- 
sis" szót  ne  érteném.  Ilyenkor  csak  üres  zsebeimre 
mutattam  s  ha  félelmes  erőszakoskodásba  már  bele 
untam,  fenyegető  pillanatot  vetettem  reájok  s  a  „jal- 
lali!  jallah!"  (előre!)  szavakat  erélyesen  kiáltottam 
feléjük. 

Körülbelül  egy  negyed  órán  át  tartott  kínos  má- 
szásom, mire  a  pyramisnak  közepe  táján  egy  széles 
lépcsőt  értünk,  melyen  már  kényelmesen  le  is  ülhet- 
tem. Nem  mulasztottam  el  az  alkalmat  e  kényelmes 
ülő  pihenőnél  s  kifelé  a  szabad  táj  felé  fordulva  nyúj- 
tottam ki  fáradságtól  reszkető  tagjaimat.  Itt  azonban 
már  oly  kimerült  voltam,  hogy  képes  lettem  volna 
azonnal  elaludni  s  csak  a  gyönyörű  táj  késztette  ki- 
nyílásra szemeimet.  Midőn  azonban  a  pyramisnak  tö- 
vére tévedt  pillanatom,  szemeim  káprázni  kezdettek, 
nagymérvű  szédülés  fogott  el,  teljesen  elvesztettem  lé- 
lekjelenlétemet  s  ha  vezetőimnek  vas  marka  nem  tart, 
bizonyára  eldőltem  volna.  A  pyramis  tövében  levő 
számos  kocsi  és  nép  mint  egy  hangya  boly  tűnt  előt- 
tem s  a  felvezető  lépcsőzetet  ugy  láttam  mintha  a 
legmeredekebb  létra  volna,  pedig  a  pyramisnak  basisa 
233  méter  hosszú  s  ha  tetejéről  a  legizmosabb  ember 
hajit  követ,  alig  esik  az  a  pyramis  magasságának 
feléig. 

Meghántani  ugyan  e  lefelé  vetett  pillanatot,  de 
már  késő  volt,  ugy,  hogy  e  félig  ájult  állapotban  tel- 
jesen lehetetlen  volt  már  a  további  mászásra  gondolni. 
A  pyramisnak  tetejéről   sem   élvezhettem  volna  szebb 

kilátást,  mert  hisz  a  Nílus  ridékón  kivi'il  csak  a  siva- 
tag végtelensége  tárult  már  itt  is  szemeim  elé.  hanem 
restellettem  önön  magam  előtt :  hogy  én.  ki  annyira 
Iáztam  erős  testalkatomban  s  vállalkozó  szellemem  még 
a  lehetetlenséggel  is  kész  volt  megküzdeni  —  most 
tehetetlenül   kényszerülök   hátrálni   oly   szép    ezé]  elől. 

Soká  pihentem  még  itt  félig  szendergő  állapot- 
ban, még  vezetőimnek  baksist  kolduló  nyelv-pergését 
sem  hallottam  már,  mig  végre  a  szégyenletes  vissza- 
vonulásra adtam  ki  vezetőimnek  a  jelt. 

Ha  kimerültségig  fárasztónak  találtam  már  fel- 
felé az  utat,  most  lefelé  még  veszedelmesebbnek  tűnt 
az,  lehetséges  azonban,  hogy  csak  azért,  mert  már 
egészen  tehetetlennek  éreztem  magamat. 

Nem  a  kőtömeg,  hanem  a  szabadba  fordulva 
csúszás  és  ugrálással  jutottam  lefelé.  Mindég  a  kő 
szélére  ülve,  az  alantabbi  lépcsőn  álló  két  arabsnak 
vállaiba  kapaszkodva  ugrándoztam  fokról-fokra,  ugy. 
hogy  nemcsak  talpam  égett  már,  mintha  sebektől  lett 
volna  borítva,  hanem  embonpointom  is  elzsibbadt.  Kü- 
lönben ugyanily  sorsban  részesült  a  többi  merész  vál- 
lalkozó is  s  nem  egy  rongyosra  kopott  nadrágnak 
foszlányait  szellőztette  lobogó  gyanánt  a  pyramisnak 
kiálló  szirtjeiről  az  afrikai  zephir! 

Az  égető  homoktalajra  jutva,  nagyot  sóhajtottam 
s  hálát  adtam  a  jó  Istennek,  hogy  szerencsésen  leve- 
zetett, de  nem  is  jutna  még  egyszer  eszembe  oda  fel- 
mászni, még  ha  akár  praehistoricus  régiséget  is  ka- 
parhatnék annak  tetején. 

Kégisó^o-el  különben  bőven  elláttak  bennünket 
arabsaink,  mert  midőn  baksis-koldulásra  már  minden 
kigondolható  jogczimet  kizsákmányoltak,  elővették  hosszú 
szellős  fehér  ingjök  vagy  kaftánjok  alól  régiségeiket 
hallatlan  drága  ár  mellett  kínálgatva  azokat,  mert  a 
természetes  észszel  gazdagon  megáldott  arabsok  is  csak 
természetesnek  tartják  azt,  a  mit  nálunk  még  nem  igen 
akarnak  elismerni:  hogy  minden  művelt  európainak 
több-kevesebb  régészeti  érzékkel  okvetlenül  kell  birnia. 

Kocsimnak  sátora  alatt  rövid  pihenőt  tartva,  farkas 
éhséggel  rántottam  fel  az  ülés  deszkát,  hogy  az  oda 
rejtett  villásreggelimet  deliciával  költhessera  el,  —  de 
sehol  sem  találtam  azt. 

Elővettem  s  vallattam  nagy  mérgesen  Hassán 
kocsisomat,  de  ő  égre-földre  s  szakállára  esküdözött, 
hogy  nem  ő  lopta  el,  mert  hisz  a  nagy  Mohamed 
keményen  megbüntetné  őt,  ha  disznóhúst  ennék,  pedig 
ép  ezzel  árulta  el  a  kópé,  hogy  ő  volt  a  gourmand, 
mert  különben  hogy  tudta  volna,  hogy  a  többszörös 
papírba  gondosan  göngyölített  csomagban  sonkaszele- 
tek voltak.  Midőn  azonban  a  pyramis-mászásra  nem 
vállalkozott  s  igy  idelent  étvágytalanul  maradt  társaim 
segítettek  rajtam  éléstárukkal,  megbocsátottam  Hassa- 
nomnak,  mert  eszembe  jutott,  hogy  nyers  ugorkát 
reggelizett  s  igy  a  saláta  hangosan  követelhette  a  hozzá 
jái;ó  pecsenyét. 

Hogy  megörökítsük  pyramisi  kirándulásunkat, 
fényképészt,  is  hoztunk  ki  magunkkal  Kairóból,  ki  mint 
„Dózsa"  neve  is  mutatja,  törzsgyökeres  magyar  ember. 

Kairónak  különben  második  legkeresettebb  fényképésze 
„Strokmayer"  szintén  magyar  ember  s  Szegzárdról 
költözött  ide. 

A  nagy  Sphinx  előtt  csoportosultunk,  lábaink  elé 
fektetve  vezető  arabsainkat,  ugy,  hogy  a  Sphinx  és  a 
megmászott  pyrarnis  is  bele  jutott  a  kép  keretébe. 

Megtekintettem  még  a  Sphinx  lábai  között  épült 
óriási  szentélyek  építkezését,  melyet  iszonyú  mélységre 
temetett  be  a  sivatag  futó  homokja,  de  most  nagy 
költséggel  a  régészek  ismét  felszabadítják. 

A  Sphinx  közelében  levő,  szintén  a  mély  homok- 
tól már  felszabadított  ősi  gránit  szentélynél  a  legszebb 
márvány  és  alabástrom  díszítések  hevernek;  különben 
ez  egész  vidék  tele  van  régiségekkel. 

Midőn  ismét  kocsira  ülve  a  nap  iszonyú  hőségé- 
ljen haza  felé  tértünk  a  szép  Nil  ákáczokkal  beültetett 
töltésén,  nagy  porfellegben,  fürge  szamáron  sebesen 
vágtatott  felénk  két  alak,  egy  európaiasan  öltözött 
amazon  s  egy  fehér  ingbe  öltözött,  koromfekete  abys- 
siniai  vezető.  Közelünkbe  érve,  kezében  tartott  folians 
alakú  nagy  naplójegyzékéről  s  kibontott  és  a  szél  által 
torzonborzzá  kevert  hosszú  fekete  hajzatáról  a  „Bors- 
szem Jankó"-nak  „Kotlik  Zirzabella"  alakjával  azono- 
sítható egyik  kedves  utitársnőnkre  ismertünk.  Ez  éltes 
matróna  ritka  műveltsége  s  kiváló  kedves  modora  mel- 
lett azon  nagy  touristai  hibában  szenvedett,  hogy  min- 
den kirándulásról  elkésett  s  igy  nemcsak  hogy  a  leg- 
nagyobb hőségben,  hanem  magányosan  kellett  a  sokszor 
veszedelmes   utakat   megtennie.    Elmaradása    rendesen 

kétszeres   kiadás    s    talán   tízszeres    baksis    pazarlásba 

került,  mert  a  tömeges  kirándulásnál  a  koldus  nép- 
ségnek egész  serege  könnyen  ki  volt  elégítve  a  nélkül, 
hogy  egyes  adakozónak  nehezére  esett  volna,  inig  kés- 
lekedő utitársnőnknél  e  baksisok  tetemes  összegre  rúg- 
tak. Nemes,  jó  lelke  ugyanis  meg  nem  állhatta,  hogy 
csak  egy  kéregető  is  üres  kézzel  menjen  el  mellette 
s  igy  történt  azután,  hogy  gyakran  kellett  a  távirdai 
nagyon  költséges  utalványokat  igénybe  vennie. 

E  szép  kirándulásunk  alkalmával  megismerked- 
tünk az  ős  egyptomiak  által  istenség  gyanánt  tisztelt 
ibis  madarakkal,  midőn  nagy  tokáju  pelikánok  társa- 
ságában ezrivel  sivítottak  a  vizboritotta  áradási  terüle- 
ten. Azt  találtam  azonban,  hogy  Kairó  környéke  vagy 
általában  az  arabs  piszok-fészkek  a  sasoknak  is  kedvelt 
hazája,  és  ez  érthető  is,  mert  alig  van  a  világon  hely, 
hol  annyi  dögre  akadnának,  mint  itt. 

Ily  fárasztó  kirándulás  után  a  nap  folyamában 
leginkább  a  nagy  kiterjedésű  labyrinthszerü  boltivek 
alatt  elhelyezett  hűvös  bazárokban  találtam  szórakozást, 
Itt  is  minden  mesterségnek  elkülönített  osztálya  van, 
közben-közben  scherbet  és  kávés  bódékkal,  melyek  az 
alkunál  nélkülözhetlen  dolgok,  mert  a  kereskedő,  mi- 
után vevőjét  maga  mellé  ültette  a  szőnyegre,  nyugod- 
tan tovább  szívja  nargiléját  s  előbb  meg  sem  kérdezi, 
hogy  mivel  szolgálhat,  mig  közösen  egy  kávét  vagy 
scherbetet  el  nem  költöttek.  A  különféle  nyelvű  és 
viseletű  emberek  a  legtarkább  képet,  valóságos  bábeli 
zűrzavart  tárnak  a  szemlélő  elé. 

Este  felé  Kairónak  felül mulhatlan  szép  corsojánT 
az  úgynevezett  „Sehubra"  allén  tettem  sétakocsikázást. 
Vén  sycomorfáknak  dus  lombozata  örökzöld  l)olti veze- 
tet képez  e  széles  s  körülbelül  egy  jó  órán  át  tartó 
utak  fölött,  hova  a  nap  sugarai  alig  tudnak  behatolni. 
Az  afrikai  előkelő  világ,  berezegek  és  miniszterek, 
Beyek  és  Effendik  itt  élvezik  sétájukat  kocsin  vagy 
lóháton. 


Szeptember  19-én  az  egész  délelőtti  időt  a  szent 
Ferenezrendü  missionariusok  derék  főnöke  P.  Piacidus 
társaságában  töltöttem.  Hosszú  szőke  bajusza  és  sza- 
ka la,  erélyes  ar  ez  vonásainak  martialis  külsőt  kölcsön- 
zött. Keskeny,  bajkoronáig  leborotvált  fejének  nem 
ártott  már  a  napszúrás,  mert  födetlen  fővel  járt  a  vá- 
rosban is.  Daczára  annak,  hogy  poroszországi  születésű 
volt,  durva  nehéz  kámzsájában  a  napnak  tikkasztó  hő- 
ségét már  nem  érezte,  mert  hisz  évek  hosszú  során 
át  működik  heroicus  önfeláldozással  Afrika  gyilkos 
klímájában.  Kora  ifjúságától  fogva  a  katonai  pályán, 
a  porosz  hadseregben  szolgált  s  még  1866-ban  huszár- 
kapitány volt.  A  königgrátzi  ütközetben  nyert  sebei 
életének  egész  ellentétes  irányt  adtak,  mert  büszke 
tiszti  egyenruháját  azóta  az  alázatos  Ferenczrendüek 
durva  habitusával  cserélte  fel.  Theologiai  tanulmányai 
s  felszenteltetése  után,  a  mint  azelőtt  a  katonai-,  ugy 
most  a  papi  pályán  is  a  heroizmus  ösvényére  lépett 
s  az  afrikai  missioban  működik  törhetlen  erély  s  valódi 
apostoli  buzgósággal  a  lelkipásztorkodás  terén.  Kardhoz 

szokott  vas  marka  most  csak  tollat  ragad  s  merészen 
és  ügyesen  forgatja  azt  a  missio  ügyében,  mit  termé- 
keny irodalmi  működéséből  láthattam. 

Lelkesült  magyarázatai  s  felvilágosításaival  az  af- 
rikai kath.  hitéletnek  tiszta  képét  ecsetelte  előttem. 

A  róm.  katholikusok  száma  Kairóban  körülbelül 
30000,  az  egyesült  görögök  ós  egyesült  koptok  száma 
azonban  50 — 60  ezerre  rug.  A  26  katliolikus  templom 
közül  csak  4  latin  szertartású. 

A  vasár-  és  ünnepnapi  szónoklatok  arabs,  né- 
met, franczia,  olasz,  spanyol  és  angol  nyelven  tartat- 
nak s  minden  nemzetnek  külön  plébánosa  van  itt,  ugyan- 
ezen Ferenezrendü  zárdában. 

Piacidus  atya  vezetése  alatt  megtekintettem  nem- 
csak a  latin  szertartású  templomokat,  hanem  az  apá- 
czák  iskoláit  is.  A  tannyelv  kizárólagosan  franczia  s 
mégis  bámulatos  szép  eredményt  mutatnak  fel  a  val- 
lás és  cultura  e  hősnői  a  szegény  néger  és  arabs  ár- 
vák között.  Megható  volt  nézni,  minő  gyengéd  ragasz- 
kodással viseltettek  e  kis  fekete  teremtések  a  közöttük 
levő  apáczákboz,  a  szeretet  ez  önfeláldozó  angyalaihoz, 
kik  ezen  nemcsak  testileg,  hanem  szellemileg  is  árva- 
ságra jutott  nemzet  körül  szerzik  sorvasztó  munkával 
az  örök  élet  babérjait.  - 

A  nagyobbak  iskolájában  a  példás  fegyelem  s 
az  értelmes  feleletek  elfeledtették  velem,  hogy  Afriká- 
ban vagyok,  s  csak  e  komikus  torzonborz  fejek  juttatták 
azt  ismét  eszembe.  Kondor  bogár  hajjal  feketeségben 
vetélkedő  arczukból  csak  élénk  szemök  csillogott  s  öröm- 

teli  mosolygásuknál  alabástrom  foguk  fehérlett  vérvörös 
ajkaik  közöl,  mi  ugy  tetszett,  mintha  a  pisze  orr  alatt 
csak  az  imént  vágott  friss  nyilas  volna. 

Az  egyik  tanteremnek  plafondján  gazdagon  ara- 
nyozott értékes  faragványokon  akadt  meg  néhány  pil- 
lanatra szemem.  „Nemde  csodálkozik  —  szólt  Piaci- 
dus atya  mosolyogva  fordulva  felém,  —  hogy  ily  ér- 
tékes faragványokra  pazaroljuk  mi  az  önök  által  oly 
fáradságosan  gyűjtött  könyöradományokat  ?  de  véletle- 
nül jutottunk  mi  ezekhez,  mert  ezen  ház,  melyet  a  ke- 
resztény szeretetnek  koldus  filléreiből  vásároltunk,  még 
néhány  év  előtt  hárem-épület  volt ;  bár  akadna  mű- 
értő, ki  e  faragványokat  megvenné,  legalább  eltűnnék 
e  bűnfészeknek  utolsó  nyoma!"  íme,  mit  művelhetnek 
a  missiók  számára  gyűjtött  csekély  fillérek  !  .  .  .  Ezer- 
szeres kamatokat  hoznak  a  keresztény  szeretetnek  kö- 
nyöradományai  e  szellemi  uzsorások  kezeiben  s  még  a 
féktelen  vad  szenvedélynek  bűntanyáit  is  a  vallásos 
erény  s  a  keresztény  czivilisatio  szentélyeivó  változtat- 
ják ;  pedig  —  mint  Piacidus  atya  a  statistikai  adatok- 
ból szives  volt  megmutatni  —  az  európai  katholikus 
államok  között  ép  a  tejjel  és  mézzel  folyó  gazdag  Ma- 
gyarország áll  a  legutolsó  helyen  missiói  könyörado- 
mányaival. 

Ha  valahol,  ugy  azt  hiszem,  itt  fog  a  kellőleg 
támogatott  missio  áldásdús  eredményt  felmutathatni, 
mert  a  Kelet  általában  hivő,  sőt  imáiban  példásan 
buzgó;  vallástalanság  vagy  indifFerentismus  a  benszii- 
löttek  között  nem  létezik.  Hogy  a  vallás  képezi  e  nép- 

nek  életét,  az  érthető,  —  mert  hisz  nemzetisége  dog- 
májában s  története  hitében  áll.  Ha  mindamellett  a 
féktelen  erkölcstelenség  ijesztőleg  terjed,  az  csak  az 
Izlam  tanainak  kifolyása, 

A  benszülött  katholiknsok  vallásosságát  mint  pél- 
dányszerüt  hallottam  dicsérni,  s  csak  a  legritkább  ese- 
tek közé  tartozik  az,  hogy  a  vallás  vigasza  nélkül  halna 
meg  valaki.  A  mohamedánok  fanati sinusa  azonban  fél- 
tékeny szemmel  kiséri  ez  önfeláldozó  missionariusok 
működését,  s  ha,  mint  rendesen,  az  éj  sötétségében 
kivják  őket  a  haldoklók  ágyához,  nem  egyházi  ruhá- 
ban, hanem  csak  titkon  viszik  a  szentséget,  s  ezt  is 
csak  két  fegyveres  ka  vásznak  kiséret  ében  tehetik. 

A  főnök  szives  meghívására  ebédre  is  ott  ma- 
radtam a  missionariusok  között.  Örömmel  cseréltem 
fel  a  szállodai  lucullusi  közös  dinért  a  missionariusok 
frugalis  étkezésével.  Nem  lehetett  volna  szebb  alkalmam 
öninegtagadásukat  jobban  bámulni,  mint  szegényes 
ebédlőjükben,  hol  a  terítetlen  asztalok  semmikép  sem 
jelezték  azt,  hogy  ebédre  gyűltünk  össze. 

Az  étkezés  menüje  közönséges  alkalommal  bizo- 
nyára szegényeseb)),  de  most  tiszteletemre  díszebéd 
volt.  A  páterek  mindegyike  előtt  külön  kis  asztalka  ál- 
lott s  csak  én  ültem  a  főnök  asztalánál  annak  jobb- 
ján, hol  számomra  kis  asztalkendő  volt  kiterítve.  Az 
ebéd  leves-,  főzelék-  és  gyümölcsből  állott,  melyet  kis 
tálakban  raktak  mindegyiknek  terítetlen  asztalkájára, 
csak  nálam  tettek  annyiban  kivételt,  hogy  a  főzelék 
mellé  sültet    s    a    gyümölcs  után  sajtot  is  serviroztak, 

valamint  liires  larnakai  bort  is  tettek  elém.  Csodáltain, 
hogy  e  szegényes,  sovány  étkezés  mellett  hogyan  ké- 
pesek ily  tevékeny  életet  folytatni  ?  „Lássa  pedig  — 
szólt  a  főnök  ■ —  egytől-egyig  viruló  arezuak  vagyunk; 

de  az  arabs  plébános  kivételével,  valamennyien  Eu- 
rópa különböző  vidékeiről  szedődtünk  össze  s  mint  ilye- 
nek, az  afrikai  klímában  csak  vegetáriánus  étkezés 
mellett  virulhatunk,  mig  a  gazdag  európai  konyha  mel- 
lett csak  vegetálhatnánk!" 

Ebéd  után  —  hogy  a  lakoma  teljes  legyen  — 
a  „diván"-ban,  vagy  a  mi  elnevezésünk  szerint  „sá- 
lon"-ban  gyűltünk  össze  fekete  kávéra,  Különben  Af- 
rikában a  kávénál  „fekete"  jelzőt  használni,  igazán  tau- 
tológia, mert  itt  csak  sehekerli-t  és  sade  kávét,  azaz 
ezukros  és  keserű  kávét  ismernek  s  az  előbbenit  is 
csupán  az  európaiak. 

A  „diván"-ban  is  ép  ugy,  mint  az  ebédlőben, 
egyetlen  kereszt  képezte  a  díszítést,  a  falak  mellett 
pedig  „diván"-ba  illő  sophák  és  pamlagok  helyett  sie- 
stára  nem  igen  alkalmas  kemény  fa-padok  tették  a 
szolgálatot. 

E  szellemdús  cerele  alkalmával  —  mely  az  ale- 
xandriai kopt  érsek  műveltségi  fokával  oly  viszonyban 
állott,  mint  a  zenith  és  nadir  —  nagy  érdeklődéssel 
kérdezősködtek  a  missionariusok  tudományos  akadé- 
miánk titkára,  Fraknói  Vilmos  apátkanonok  ur  után, 
ki  nemrég  szintén  fölkereste  őket. 

A  kereszténység  és  mohamedanismus  műveltségi 
foka  között  a  legeclatansabb  különbséget  ép  a  mai  nap 

délutáni  óráiban  volt  alkalmam  tapasztalhatni,  midőn  a 
kairói  mohamedán  egyetemnek  testületileg  történendő 
megtekintésére  sikerült  egy  fermánnal  engedélyt  nyer- 
nünk. 

A  kairói  egyetem  a  mohamedán  világban  nagy 
hírnévnek  örvend  s  nemcsak  Afrika,  hanem  Kis-Azsia 
sőt  India  is  ide  küldi  tudomány  szomjas  fiait,  hogy  böl- 
cseket képezzen  azokból.  A  korán  képezi  természete- 
sen a  tudomány  magvát ;  a  jog,  nyelvtan,  szónoklat- 
tan, logika,  sőt  talán  a  számtannak  problémáit  is  a 
koránból  fejtik  meg.  Akadémiai  bölcselmök  európai  fo- 
galmak szerint  teljesen  haszontalan  s  pusztán  nevet- 
séges memória-gyakorlásban  áll. 

Egy  óriási,  istállószerü  piszkos  mecset  s  annak 
födetlen  udvarai  képezik  a  tantermet,  a  hol  körülbelül 
10000  sophta  hallgatja  350  egyetemi  tanárnak  előadá- 
sait. A  sophták  között  nemcsak  fiatal  gyerkőczöket,  ha- 
nem vén  kamaszokat  s  őszije  borult  aggastyánokat  is 
látunk,  kiknek  már  rég  kihullott  a  bölcseség-foguk.  A 
földre  teritett,  színesre  festett  birkabőrökön  guggolnak 
8 — 10-es  csoportokban,  hallgatva  a  köztük  ülő.  pléh- 
táblával  felfegyverkezett  felügyelőnek  magyarázatait,  kik 
talán  az  assistensek  dolgát  végzik  s  a  tanár  magyará- 
zatait a  kisebb  csoportoknak  ismétlik,  mig  a  tanárok 
méltóságteljesen  sétálnak  hosszú  korbácsaikkal  közöt- 
tük, magvas  eszméket  s  igazságokat,  vagy  változatosság 
kedveért  ütlegeket  szórva  hol  ezen,  hol  azon  csoporthoz. 

Midőn  mi,  százon  felüli  csoportban,  sisakjainkról 
phantasticusan   lebegő  fátyol ainkkal  a  vásárhoz  hason- 

litó  egyetemi  tanterembe,  vagyis  a  tágas  udvarija  lép- 
tünk, néhány  pillanatra  síri  csend  uralkodott,  tátott 
szájjal  bámészkodtak  reánk  ritka  látogatókra,  —  de 
csakhamar  egetverő  hahota  és  éktelen  lárma  tört  ki. 
mintha  csak  tébolydába  léptünk  volna.  Néhány  pilla- 
nat alatt  mindenki  felugrott  birkabőréről  s  baksist  kol- 
dult az  egyetemi  polgároknak  óriási  hada.  Meggyült 
ezzel  a  tanároknak  is  dolguk,  durrogtak  az  ostorok, 
agyba-főbe  verve  a  kapzsi  bölcseket.  A  lelkiismeretes 
tanárok  óva  intettek  bennünket  a  consulatusi  kavasz  és 
dragománjaink  által,  hogy  kiki  vigyázzon  tárczájára, 
mert  a  kitanultabb  akadémikusok  a  lopásban  is  már 
négy  ügyességre  tettek  szert. 

Mily  nagy  volt  azonban  bámulatunk,  midőn  kör- 
szemlénket végezve  az  eddig  oly  lelkiismeretesen  vé- 
delmünkre kelt  egyetemi  tanárok  maguk  nyújtották  te- 
nyeröket  baksisra,  Igaz  ugyan,,  külön  fizetést  nem  húz- 
nak s  csak  a  hallgatók  tandíjaiból  élnek;  de  hogy  kol- 
dulásukra egy  baksis  gyanánt  odavetett  guruscht  hála- 
telt mosoly-  s  hajlongással  fogadjanak,  —  ezt  még 
Afrikaiján  is  az  egyetemi  tanári  méltóságon  alulinak 
tartottam. 

Este  felé  a  Nilus  hidján  át  Gesireh-be  tettein 
sétát,  hol  a  tropicus  fáknak  legszebb  erdejét  találtam. 
Ismaél  ex-khedi vének  palotáját  itt  nagy  gonddal  ápolt 
kert  környezi,  melyben  az  afrikai  vegetatiónak  szépsé- 
gén elbájolva  gyönyörködhettem.  Különösen  kedvesnek 
találtam  e  kertben  a  megkövesedett  fa-  és  homok-kő- 
zetből alkotott  barlangot,    melynek   labyrinthszerü    ka- 

nyarodásai  élénken  emlékeztettek  a  berlini  hires  aqua- 
riumnak  barlang  folyosóira.  A  barlang  magas  tetején 
gyönyörű  kilátás  tárult  elém ;  a  hol  fáradtan  hosszú 
pihenőt  tartva  a  nareissok,  jasminok  s  számos  isme- 
retlen cserje  kábitó  illatárját  szivtam  magamba.  A  nap 
már  lealkonyodott  s  a  közvetlenül  utána  feltűnt  csilla- 
gok csak  a  pyramisok  s  Mokkatam  hegy  csúcsain  ta- 
lálták az  alkonyatnak  szinnyomait.  Mily  édes  volt  me- 
rengésen], midőn  az  éj  beálltánál  e  paradicsomi  he- 
lyen az  Egyptomban  eddig  látottaknak  képét  recapitu- 
lálhattam,  de  az  ősi  maradványok  és  emlékek  a  sir 
egyetlen  fogalmában  kulmináltak.  A  bulaki  múzeum 
nagyobbrészt  csak  mumia-magazin  ;  a  Mokkatam  hegy 
oldalába  vájt  sírok  valóságos  labyrinth  szerű  halottas 
várost  képeznek:  a  romok  és  oszlopcsarnokok  e  föld 
nagyjainak  sírjait  rejtegetik ;  az  obeliskek  síremlékek ; 
a  pyramisok,  az  őskornak  e  megkövesült  csodái  sem 
egyebek  király-siroknál.  Ép  előttem  áll  a  kristálytiszta 
légkörnek  ragyogó  csillagsátora  alatt  rémalakként  a 
Cheops-pyramisnak  szörnye,  melynek  csúcsa  mögül  a 
teleképü  hold  vetette  ki  bágyadt  sugarait,  s  csakugyan 
ugy  tűnt  fel,  mintha  ez  volna  a  halálnak  világító 
tornya  ! 

Csak  a  már  hűvössé  vált  levegő  volt  képes  haza- 
térésre kényszeríteni,  mert  nagy  nehezen  tudtam  ez  il- 
latárban úszó  paradicsomi  helytől  megválni. 


Szeptember  20-án  kairói  tartózkodásom  befejezé- 
sére kora  hajnalban  Heliopolisba  tettünk  még  kirándu- 

lást.  Utunk  virágzó  pamutnövények,  üde  rizs  és  óriási 
kukoricza-földek  között  vezetett.  Itt  ott  egy  fellah  szán- 
tott vagy  jobban  mondva  földet  porhanyitott  faekével, 
mely  egy  keresztrudnak  két  végére  alkalmazott  hegyes 
fafogakból  állott. 

Matarie  falunál  a  Nil  áradása  már  elzárta  utun- 
kat s  a  szántóföldeken  keresztül  kellett  nagy  vesződ- 
séggel  a  falut  megkerülnünk,  a  melynek  környéke 
gazdagon  termő  kerthez  hasonlít.  A  ezitrom  ültetvé- 
nyeket s  virágos  kerteket  magas  kaktuszok  veszik  körül 
sövény  gyanánt. 

A  falu  közelében  levő  kertek,  jasmin  és  rózsa- 
bokrok között  már  messzire  kimagaslik  a  Mária-fa, 
mely  alatt  a  hagyomány  szerint  Heródes  üldözése  előli 
menekvése  alkalmával  a  szent  család  megpihent. 

E  fa,  terjedelmes  vén  sycomor,  melynek  óriási 
törzse  nagyobbrészt  már  elszáradt  s  mostani  lombo- 
zata a  gyökérhajtásokból  ered.  A  sycomor  fa  leginkább 
daczol  az  enyészettel  s  az  ősi  múmiák  koporsói  is  ebből 
készültek. 

Kevés  európai  van,  ki  ha  Egyptomban  jár,  e 
helyre  ki  ne  rándulna,  mert  hisz  oly  jól  esik  Egyptom- 
nak  oly  számtalan  ősi  pogány  emléke  között  csak  egy 
helyet  is  találni,  mely  a  pogányság  isteneit  porba 
döntő  kereszténységnek  bölcsőjére  emlékeztet  s  mely 
maga  Üdvözítőnk  által  lett  a  kegyelet  tárgyává.  Ha  a 
szent  család  nyomdoka  csak  egy  egyszerű  fában  ma- 
radt is  fenn,  meghatóbb  az  a  kereszténységre  nézve 
valamennyi    más    őskori   emléknél.   A  hideg   márvány 

emlékeken  elmerenghet  szemünk,  de  a  lelket  ritkán 
képpsek  felmelegíteni.  Ez  emléket  nem  emberi  kéz, 
hanem  a  nagy  természet  emelte  e  kegyeleti  helyre  s 
egyszerűsége  mellett  is  minden  keresztényben  mélyre 
ható  érzelmeket  kelt,  mert  hisz  itt  a  szent  család 
palestinai  üldözése  helyett  édes  nyugalmat  talált  s  az 
üldözők  vad  üvöltéseért  éneklő  madarak  kedves  cseve- 
gése kárpótolta.  Ha  a  szent  család  Palestinában  csak 
fájdalmas  tövisek  között  járt,  itt  rózsák  illatárja  között 
vezetett  útja. 

Közvetlenül  a  bekeritett  fa  mellett  van  a  Mária- 
kut,  melynek  a  mohamedán  nők  különös  bűverőt  tu- 
lajdonítanak. 

Miután  a  Mária-fát  Őrző  mohamedántól  baksis 
mellett  néhány  ágat  kaptunk  emlékbe,  tovább  hajtat- 
tunk a  tulaj donkópeni  ősi  Heliopolisnak  helyére,  mely 
virágzó  városból  most  csak  egy  óriási  rózsa  gránitból 
készült,  okiratokkal  telt  obelisk  áll.  Innét  emlékül  csak 
az  okiratokba  fészkelt  darazsak  sejtjeiből  hozhattam 
magammal. 

Kairóba  visszatérve,  hosszú  szakállú  jezsuiták  egész 
sorával  találkoztunk,  kik  szamáron  nyargalva  hajtottak 
a  Mária-fa  melletti  villájokba,  hol,  mint  értesültem, 
lelki  gyakorlatok  tartattak. 

Korábban  étkezve,  2  órakor  már  az  indóháznál 
voltunk,  hogy  Alexandriába  térjünk  vissza,  honnét  ha- 
jónk a  kisázsiai  partok  felé  vala  indulandó. 

Az  indóházban  nyüzsgött  a  legtarkább  keleti  élet, 
mely  mintha  a  népek  kiállítása  volna,  mert  számtalan 


törzsből  volt  néhány  férfi  képviselve.  Száz  meg  száz 
teve  nyugodott  törökösen  maga  alá  húzott  lábakkal, 
türelmesen  várva,  mig  leszedik  púpjáról  a  nehéz  terhet. 
Angol  phlegmával  nargiléját  szopogató  igazhivő  muzul- 
mánok között  szolgálatkész,  fürge  négerek  vagy  elutazó 
arabsok  rohantak  egymást  taszigálva.  Valamennyinek 
sietős  volt  a  dolga,  s  ez  érthető,  mert  ha  még  halott- 
jaikat is  ostromszerü  futásban  viszik,  hogyne  rohanna, 
ha  a  pontos  vasúttal  akarja  útját  megtenni. 

Ez  alkalommal  nem  külön-,  hanem  gyorsvona- 
ton mentünk  s  igy  bennszülöttek  is  utaztak  velünk. 
Velem  szemközt  két,  selyem  kaftánjukban  is  elég 
ronda  arabs  ült  maga  alá  húzott  lábakkal.  Majd  min- 
den állomásnál  vettek  gyümölcsöt,  főleg  fügét  s  pisz- 
kos zsebkendőjükbe  ürítve  azt,  egyre  csemesegett  szá- 
juk. Ugy  látszott,  hogy  ronda  külsejük  daczára  az  intel- 
ligens  osztályhoz  tartoztak,  mert  arabs  lapot  olvastak. 

Velünk  utazott  a  kairói  szent  Ferenczrendü  mis- 
sionariusok  közül  az  arabs  plébános  is,  Páter  Lorenzo, 
kivel  már  szerzetházukban  ismerkedtem  meg.  Kíváncsi 
levén,  hogy  mit  Írhatnak  az  arabs  lapok  felőlünk, 
megkérdeztettem  általa  vis-á-vis  honfitársaitól,  hogy 
van-e  szó  az  ép  kezökben  levő  „Al-Ahram"  (a  pyra- 
misok)  lapban  a  magyar  karavánról  s  örömömre  csak- 
ugyan volt  abban  egy  kis  czikk.  Lorenzo  atya  volt  szives 
azt  arabs  nyelvből  olaszra  fordítani,  mely  egész  terje- 
delmében igy  szólott : 

„Ci  é  pervenuto  da  Damanhur  che,  poco  tempó 
dopo  il  transito  del  treno  espresso,  e  passato  un  treno 

speciale,  nel  quale  vi  erano  quasi  120  persone  dei 
notabili  degli  abitanti  d'Ungheria  e  dei  suoi  impiegati 
guvernativi.  Questi  si  recano  in  Cairo  per  visitare  le 
sue  antiehita  ;  quindi  ritorneranno  in  Alessandria  per 
recarsi  a  Gerusalemme  e  di  Ja  in  Constantinopoli 
quindi  nel  loro  paesi.  Fra  questi  vi  sono  due  dei  piu 
sapienti,  uno  di  loro  ehiamasi  „Scui  vem  berbal" 
(vagyis  Schwimmer  Pál)  acldetto  al  governo  di  Buda- 
pest, capitale  deH'Ungheria,  e  l'altro  il  sign.  Aduri 
Bila  (vagyis  Erődy  Béla)  dei  piu  rinomati  medici  e 
professori  di  medicina  nell'  universita  Guvernativa  di 
Fiume,  e  questi  due  sanno  parlare  varié  linque  ed  in 
particulare  la  turca  e  la  gustano  molto,  e  cio  prova 
Finclinazione  degli  abitanti  di  quei  paesi  per  la  turchia." 
Legeredetibb  benne,  hogy  vállalkozónkat,  Schwimmer 
Pált,  tudós  kormány  tisztviselővé  avangiroztatja  s  vele 
sok  nyelvet,  még  a  törököt  is  beszélteti ;  Erődy  Béla 
gymnasinmi  igazgatót  pedig  orvosi  cathedrában  része- 
siti a  fiumei  királyi  egyetemnél ! 

Mindenesetre  csodálni  lehet,  hogy  arabs  lap  ennyi 
tájékozottsággal  bir  Magyarországról,  mert  hisz  még  a 
párisi  „Figaro"  is  nem  egy  alkalommal  közöl  ennél 
sokkal  badarabb  dolgokat  a  magyarországi  viszonyokról. 

Utunk  mentén  a  Nilus  már  tengernyi  szélességre 
áradt,  csak  a  községeket  összekötő  töltések  látszottak 
ki,  melyeken  sűrűen  közlekedtek  a  tevekaravánok ; 
több  községben  pedig  a  házak  már  vizben  álltak. 

Tanta  állomás  restauratiójánál  afrikai  vándorlá- 
sunk befejezése  gyanánt  utoljára  voltunk  hallatlan  zsa- 


rolásnak  kitéve.  Az  éhes  és  szomjas  sáskasereg  láttára 

a  különben  európai  vendéglős  közönséges  zsemlyéért 
egy  schillinget  (körülbelül  60  krt)  kért  s  egy  pohár 
Nilus-vizért  —  igaz.  hogy  egy  diónagyságu  jégdarab- 
bal hűsítve  —  egy  frankot  fizettünk  ;  s  midőn  e  zsa- 
rolása miatt  minden  oldalról  a  gorombaságoknak  egész 
phraseologiáját  szórták  reá,  egyszerűen  becsukta  bolt- 
ját, hogy  a  szomjan  hagyott  száraz  torok  csillapítsa 
a  zúgolódást. 

Mellesleg  mint  curiosumot  említem  meg,  hogy 
Kafr-el-Zayat  állomásnál  sajátkezüleg  tettem  egy,  a 
vonaton  szeptember  20-án  irt  levelezőlapot  a  postai 
levélszekrénybe,  melyet  magam  kaptam  meg  ide  haza 
és  pedig  csak  november  9-én.  A  posta-bélyegből  csak 
annyit  vehettem  ki,  hogy  a  feladás  napja  után  egy 
holnapra  még  Alexandriában  voltak  soraim. 

Az  elragadó  szép  afrikai  napnyugtát  most  volt 
utoljára  alkalmam  szemlélni,  midőn  a  kristály  tiszta 
égboltozat  halvány  vörösből  narancs  sárga  szinbe  válto- 
zott. A  gyors  alkonyatot  egyik  bécsi  útitársam  figyel- 
meztetésére perezekre  számítottuk  s  meggyőződtem 
róla,  hogy  nap  lemenet  után  20  perezre  már  a  csil- 
lagok látszottak  s  csakhamar  teljes  sötétség  állott  be. 
Bécsi  társam  két  pontosan  járó  órát  hordott  zsebében, 
az  egyik  a  bécsi  időt  mutatta  szüntelenül,  a  másikat 
minden  városban  az  ottani  autentikus  idő  szerint  igazí- 
totta. A  nap  tehát  most  a  bécsi  óra  szerint  pont  7 
órakor  tűnt  el  szemeink  elől,  mig  a  kairói  idő  5  óra 
és  50  perczet  mutatott. 

Alexandriától  nem  messze  az  éj  sötétségében 
gyönyörű  tűzi  játék  villant  fel  előttem  s  csak  a  tarkán 
fellobogózott  indóháznál  tudtuk  mog,  hogy  mindezen 
ünnepélyességek  a  Khedive  tiszteletére  rendeztettek,  ki 
alexandriai    tartózkodásából    ismét   visszatért    Kairóba. 

Az  alexandriai  indóháznál  consulunk  szabta  meg 
a  hajóhoz  vezető  kocsi  bért,  a  mit  oly  respectussal 
tartottak  meg  arabs  fiakkereseink,  hogy  még  egy  árva 
szót  sem  vesztegettek  baksis  kérésre,  a  mi  hallatlan 
dolog  levén,  mindenkiben  méltó  csodálkozást  keltett, 
annál  is  inkább,  mert  a  legtöbbnek  nem  volt  tudomása 
ez  intézkedésről. 

A  tengerparton  is  consulatusi  kavasz  tartott  ren- 
det s  egy-egy  bárkába  csakis  10  személynek  volt 
szabad  beszállani.  Hajónkon  csakhamar  otthoniasan 
éreztük  magunkat  s  vacsora  után  ismét  a  hajó  fedél- 
zetén gyűltünk  össze,  hol  a  kairói  nagy  hőség  után 
most  a  tengeri  hűvös  levegőben  oly  édesen  esett  fáradt 
tagjainknak  a  már  megszokott  hinta  székekben  a  pi- 
henés. Többen  voltak  kik  elaludva,  akaratlanul  a  kar- 
székükben töltötték  az  egész  éjszakát  s  csak  a  reggeli 
nap  keltette  fel  őket  legnagyobb  bámulatokra. 


Szeptember  21-én  elbúcsúztunk,  részemről  leg- 
alább örökre,  Afrika  földétől,  hogy  egy  más  világrész, 
Ázsia  felé  vigyenek  a  tenger  csendes  hullámai. 

Kedvező  szelünk  levén,  kifeszített  vitorlákkal  két- 
szeres erővel  haladhatott  hajónk.  Az  afrikai  szárazföl- 

dön  elszokott  társaságunk  a  tántorító  hullámoktól  s  így 

nem  volt  csoda,  hogy  ebéd  előtt  csupa  sápadt  arczok- 
kal  találkoztunk,  mind  a  mellett  csakis  3  betegre  kel- 
lett orvosunknak  vigasztaló  szavait  pazarolnia.  Ebéd 
alatt  nagy  kelendősége  volt  a  mintapincze  palaczkjainak, 
hisz  nem  tiltotta  most  már  azok  fogyasztását  az  afrikai 
kánikula  s  majdnem  olcsóbb  áron  kaptuk  ez  igazi  honi 
szöllőlevet,  mint  Tantában  a  zavaros  Nilus  vizet.  Helyre 
is  hozta  e  speciális  magyar  kúra  a  még  délelőtt 
émelygő  gyomrokat. 

A  sorra  közölt  élmények  és  tapasztalt  komikus 
episódok  csak  fokozták  a  jó  kedélyhangulatot.  A  többi 
között  debreczeni  Bandi  bátyánk,  mint  a  különleges- 
ségek kedvelője  szintén  megjárta  fez-zével.  A  moha- 
medánoknak „vörös  stiglicz  sapkája"  —  mint  monda 
—  neki  is  megtetszett  s  miként  mi  emlék  gyanánt 
majdnem  valamennyien  vásároltunk  ilyent,  ugy  vett  ő 
is  magának  egyet  és  pedig  mint  döbröczönyi  gazdag 
civis  nem  a  közönséges  fajtából,  hanem  az  ezüst  pity- 
kékkel  gazdagon  ki  varrottakból  s  miután  nagyon  meg- 
tetszett neki,  puha  pörge  kalapját  zsebre  vágta,  mind- 
járt ez  uj  fezzel  parádérozott  a  város  utczáin.  Azonban 
mindenütt  a  merre  ment  hahotával  fogadták  s  ujjal 
mutogattak  feléje  „bolondok  ezek  —  gondolta  magá- 
ban —  magyar  embert  soha  sem  láttak !"  Később 
mégis  szeget  vert  fejében  az  a  sok  mosolygó  arcz  s 
elhitette  magával,  hogy  sarkantyús  csizmáját  bámulták, 
mig  végre  haza  térve  a  szállodába,  ott  tudta  csak  meg, 
hogy  női  fezben  parádérozott  s  hogy   ezen  ezüsttel  ki- 

varrt  föveget  kizárólag   csak  a  frivol  mohamedán  asz- 
szonyok  viselik. 

Szeptember  22-én  már  reggel  látköriinkbe  estek 
az  ázsiai  partok.  Teljes  szélcsend  uralkodott  s  tükör 
sima  volt  a  tenger,  Inába  ijesztettek  tehát  bennünket 
a  veszedelmes  jaífai  kibárkázással. 

Jaffának  szép  látképe  még  ebéd  előtt  tárult  egé- 
szen szemeink  elé.  Egyik  oldalról  átláthatlan  távolság- 
ban a  sötétzöld  tengeren  tétováz  tekintetünk,  másik  ol- 
dalán az  ismét  végtelennek  tetsző  s  egész  Egyp tómig 
benyúló  homok  sivatag  terjed,  melyen  csak  itt-ott  pil- 
lant meg  szemünk  a  sivatagnak  hajó  raja  gyanánt 
egy-egy  czammogó  teve  karavánt.  Maga  a  város,  a 
homoksivatagból  magasan  kiemelkedő  hegyen  fekszik, 
tömören  összeépitett  házaival,  melyekből  csak  itt-ott 
emelkedik  ki  egy-egy  hatalmas  pálma.  A  tenger  felé 
fordult  oldalon  más  vegetátió  nem  is  látszik,  de  a  szá- 
razföldi részen  körülbelül  fél  óra  távolságban  gyönyörű 
illatos  narancs  erdő  vonul,  honnét  a  viláo-  minden  tá- 
jára  szállíttatnak  a  hires  jaífai  narancsok. 

Jaffa  az  ó-testamentomi  Joppe,  az  ó-világnak 
egyik  legnevezetesebb  s  legrégibb  kikötő  városa.  Pli- 
nius  mint  vizözön  előtti  várost  emliti.  Itt  szállították 
partra  Salamon  királynak  rendeletére  az  általa  építte- 
tett jeruzsálemi  templomhoz  szükséges  libanoni  céd- 
rusokat. Itt  szállott  hajóra  Kr.  sz.  előtt  862-ben  Jónás 
próféta.  Itt  támasztotta  az  evangélium  tanúsága  szerint 
Sz.  Péter   is   életre   Tabithát.  Az  ősi  várost  Sz.  Lajos 

vette  körül  erőditraénynyel  a  keresztes  hadak  korában, 
a  melyet  1799-ben  ismét  Napóleon  rombolt  le  iszonyú 
mészárlás  között. 

Mig  ebédeltünk,  hajónk  már  horganyt  vetett  s 
nemsokára  esolnakra  szállhattunk.  A  partról  elénk  jött 
tisztviselők  között  a  jaffai  sz.  Ferenez-rendü  zárdának 
főnöke  is  üdvözölt  bennünket. 

Csolnakjainknak  a  szélcsend  daczára  is  mély  hul- 
lámbarázdákat kellett  átszelni,  mi  a  félénk  lelkűek  kö- 
zött nem  csekély  ijedtségre  szolgáltatott  alkalmat,  az- 
zal vigasztalták  azonban  őket,  hogy  ritka  hajónak  si- 
kerül ily  kedvező  körülmények  között  kikötni.  A  tiszta 
s  átlátszó  hullámbarázdák  alatt  ijesztő  nagy  teknősbé- 
kák úszkáltak.  Végre  elértük  a  tengerből  kiálló  fekete 
szirteket,  melyek  között  csak  oly  keskeny  térség  van, 
hogy  csak  nagy  óvatosság  mellett  juthattak  azon  csol- 
nakjaink  keresztül. 

Még  csolnakjainkkal  sem  juthattunk  egészen  a 
partig,  hanem  vizben  álló  arabsok  vettek  bennünket 
egyenként  vállaikra  s  ugy  vittek  a  partra,  a  mi  való- 
szinüleg  csak  baksis  szerzésnek  fortélya,  de  elég  kel- 
lemetlen. 

Már  itt  kell  megemlítenem,  hogy  Palaestinában 
a  benszülöttek  között  a  kocsi  közlekedés  egyáltalán  is- 
meretlen dolog,  sőt  a  városokban  lehetetlen  is.  A  köz- 
lekedés e  nemét  a  tevék  ós  szamarak  monopolisálják. 
A  városokat  középkori  bástyafalak  veszik  körül,  me- 
lyek kapuit  alkonyatkor  bezárják,  ugy,  hogy  teljes  biz- 
tonságban, nyugodalmasan   élvezhetik  az  éjszakát.    Az 

utczák  oly  szűkek,  hogy  azokon  kocsi  egyáltalán  nem 
járhat,  sőt  már  a  város  kapuján  sem  férhetne  be. 
Ujabb  időben  Jaffában  egy  kocsi-vállalat  keletkezett  a 
zarándokok  számára,  mely  azokat  nemcsak  .Jerusa- 
lembe,  hanem  környékére  is  szállítja.  Természetesen 
a  kocsik  és  a  lovak  mindenütt  a  város  falain  kívül 
maradnak,  hol  a  vállalatnak  istállóik  vannak.  Mig  tehát 
a  velünk  utazott  Páter  Angeli  a  már  előre  megrendelt 
kocsikat  és  nyerges  lovakat  a  város  falain  kivül  össze- 
gyűjtötte, mi  a  Ferenczrendüek    hospitiumába  tértünk. 

A  börtönszerü  ódon  zárdában  a  szivei ves  missio- 
nariusok  a  tikkasztó  hőségben  csakhamar  hüsitő  italo- 
kat szolgáltak  fel,  és  pedig  édes  eczetvizet,  melyet 
néhány  csepp  rózsaolajjal  előbb  illatosra  tettek,  ós 
vizzel  higitott  meggyszörpöt.  Nem  tudom,  nem  volt-e 
az  Üdvözítőnknek  keresztre  feszítése  alkalmával  nyúj- 
tott eczet,  az  előbbeni  hűsítőhöz  hasonló  ital?  Azt 
azonban  constatálhatom,  hogy  bár  európaira  nézve  na- 
gyon szokatlan  s  kellemetlen  izü,  de  a  szomjat  kitű- 
nően csillapítja  s  itt  ősi  idők  óta  dívó  hüsitő  ital. 

Mig  társaim  részint  a  szobákban  pihentek,  részint 
pedig  a  várost  tekintették  meg  —  én  a  zárda  fedélze- 
tére ültem  ki  s  ott  merengtem  el  hosszú,  de  igen  édes 
elmélkedésben.  Szemeim  mintegy  megmerevedve  akad- 
tak meg  a  tenger  nagy  barázdája  hullámaiból  róm- 
aiakként kiemelkedő  fekete  szirtjeinek  rendezetlen  sere- 
gén, melyek  oly  élénk  ellentétet  képeztek  az  angyal 
lelkű  missionariusok  e  csendes  hajlékával.  Átlátszó 
szép   tiszta   lég   borította   be   a   láthatárt,    egyik   felén 

a  szent  földre,  másikon  a  tengerre  támaszkodva,  mintha  e 
kristály  burok  alatt  védekezni  igyekeznék  e  szent  magányt.. 

E  föld  tehát,  melyre  az  imént  léptem,  csakugyan 
a  szent  föld,  melyet  látni  még  rem elleni  is  alig  mer- 
tem valaha,  s  még  hozzá  csakugyan  ugy  sikerült,  mint 
óhajtottam,  hogy  névnapomon  tegyem  lábaimat  Üdvö- 
zítőnk földére,  a  csodák  e  talajára. 

Mily  boldogító  volt-  a  gondolat,  hogy  sikerült 
névnapomat  oly  ünnepélyességgel  megülnöm,  metynek 
emléke  éltem  utolsó  lehelletéig  nemcsak  feledhetlen, 
de  a  legkedvesebb  is  fog  lenni !  .  .  .  Mily  boldogító  volt 
a  tudat,  hogy  ép  névnapomon  léptem  azon  földre, 
melyet  nem  földi  királyok  tettek  fenyők  vagy  jeles 
tetteik  által  nevezetessé,  hanem  az  ég  Ura  alázatossága 
és  szenvedése  által  szentté !  .  .  . 

Utaztattam  eddig  szememet,  elmémet  és  képze- 
letemet, de  szivem  és  lelkem  csak  itt  kezdte  meg  tu- 
lajdonképeni  útját. 

Ugy  éreztem  magam,  mintha  szivemnek  dermedő 
része  kezdene  felmelegedni  s  uj  életre  kelni.  Ugy  érez- 
tem magam,  mintha  ezernyi  ismeretlen  alak  között 
édes  anyámnak  arczát  ismertem  volna  fel.  A  mit  az 
ember  akkor  érez,  ha  a  zajos  utczáról  a  templom  csen- 
des és  szent  hajlékába  lép,  ugyanazon  vigaszt,  ugyan- 
azon édes  bensőséget  és  szent  áhítatot  éreztem  én  is, 
midőn  ez  örökké  emlékezetes  napon  a  szent  földre 
tettem  lábaimat. 

Nemsokára  elindultunk  a  város  falain  kívül,  a 
narancserdők  mellett  összegyűlt  kocsi-táborhoz. 

A  társaságnak  jó  része  a  kalandosabbnak  tetsző 
lovaglást  választotta  az  iszonyú  fáradságos,  körülbelül 
18  órai  útra  Jerusalemig,  de  meg  is  bánták,  mert 
visszafelé  nem  volt  már  ember,  ki  a  lovaglásra  mert 
volna  vállalkozni. 

Tmposans  vohV  e  gyülhely,  hová  a  fél  Jaífa  se- 
reglett össze  bámészkodni.  Az  arabsok  szines  kaftánjai 
között  oly  jól  vették  ki  magukat  a  magyar  nemzeti 
zászlók,  melyeket  élénken  lobogtatott  kocsink  felett  a 
meleg  szél.  A  nyugtalan  nyerges  arabs  lovak  ezerféle 
ezifrasággal  voltak  feldiszitve.  Mindenfelé  Páter  Angeli- 
nek  commando  szava  hangzott,  ki  7  éven  át  meg- 
szokta már  Palaestinában  a  lovaglást  s  most  is  tüzes 
arabs  lovon  vágtatott  hol  jobbra,  hol  balra  rendet  pa- 
rancsolva. Midőn  már  kiki  megülte  lovát  vagy  elfog- 
lalta kocsijában  helyét,  megindult  a  menet.  Elől  ment 
a  lovas  csapat,  melynek  élén  Páter  Angeli  s  a  jaffai 
consulatusi  dragoináii  vágtatott,  s  utánnok  jöttünk  mi 
három-három  lótól  vontatott  nehéz  társzekereinkkel. 
Olyan  volt  e  menet,  mintha  csak  ostromra  indultunk 
volna  s  a  tudat,  hogy  Jerusalembe  vonulunk,  élénken 
emlékeztetett  a  keresztes  hadakra,  melyeket  egykoron 
D'Amiensi  Péter  barát  ugyanilyen  csuklás  habitusban 
vezérelt,  mint  bennünket  a  száguldó  paripán  elől  vág- 
tató Páter  Angeli. 

En,  ki  nyargalni  csak  szamáron  tanultam  meg 
s  azt  is  Afrikában,  a  kényelmesebb  kocsit  választottam 
e  hosszú  útra;  de  hogy  meg  ne  irigyelje  az  olvasó  e 
kényelmemet,    sietek    arról    gyenge    képpel    szolgálni. 

A  kocsik  széles  talpú  nagy  kerekeken  járó  erős  sze- 
kerek. A  homok-hordásra  szánt  bivaly  szekereinkhez 
hasonló  magas  deszkaládában,  keresztbe  fektetett  deszka- 
ülések  vannak  s  a  kocsi  négy  sarkából  kimagasló  póz- 
nákra vászon  vagy  gyékény-ponyva  van  a  hőség  elleni 
védekezésre  kiterítve.  Ha  még  hozzá  képzeljük  azt, 
hogy  az  ut  egyik  felében  homok-sivatagon  vontattunk, 
másik  felében  pedig  csupa  szikladarabokon  döczögtünk 
s  hogy  nemcsak  a  délutáni  időn,  hanem  az  egész  éj- 
szakán át  kellett  e  tűzoltó-fecskendőkhöz  hasonló  fa- 
alkotmányban  a  kemény  deszkaülóst  megülni  —  gyenge 
fogalmat  alkothatunk  magunknak  e  kéjutazás  keheméi- 
ről. Ezt  azonban  nem  panaszként  említem,  mert  talán 
soha  sem  éreztem  örömtelibb  hangulatot,  mint  e  fá- 
rasztó utón,  hanem  csak  azon  régi  igazság  támogatá- 
sára hozom  fel:  hogy  a  ki  otthon  megszokott  kényel- 
met keres,  az  a  keletre  soha  se  utazzék. 

Jaífán  kívül  körülbelül  egy  jó  félórán  át  csupa 
óriási  kaktusok  és  aloékkal  kerített  gránát  és  narancs 
kertek  között  haladtunk.  Azon  tul  azután  megkezdődött 
a  Sáron  sivatagja,  melyben  sem  fa  sem  fü  nem  tenyész. 

A  sivatag  homokjában  a  fojtó  porfelleget  nyelni 
egyik  kocsisnak  sem  volt  ínyére,  megkezdték  tehát  az 
előrehajtást,  mely  valóságos  versenyfutás  volt  mindad- 
dig, mig  a  kocsik  s  lovak  mind  összeakadtak  s  egy- 
másba ékelődtek.  Mindez  azonban  nem  ártott  az  erős 
szekereknek,  csak  minket  ne  fogott  volna  el  a  félelem. 
Szokott  módra  jól  eldöngetve  kiki  türelmetlen  kocsisát, 
csakhamar  helyre  állt  a  béke  és  rend  közöttük. 

Hogy  e  majd  elviselhetlen  tikkasztó  hőségben 
szomjuságomat  kissé  csillapítsam,  előszedtem  néhányat 
az  e  czélra  vásárolt  zöld  jafíai  világhírű  narancsokból. 
Haragos  zöld  kinézésük  gyanúsnak  tűnt  fel  előttem 
már  midőn  vettem,  de  az  azokat  áruló  arabs  még  ko- 
csisunkkal is  bizonyittatta,  hogy  szomjúság  ellen  csakis 
igy  jók  ezek,  ele  elfelejtette  hozzá  tenni,  hogy  csakis 
arabs  gyomornak.  Csak  egyet  tudtam  kínomban  elköl- 
teni, mert  ize  iszonyúan  savanyu,  keserű  és  fanyar 
volt,  ugy,  hogy  mire  levét  lenyeltem  annyira  marta 
számat  és  gyomromat,  mintha  csak  vitriolt  szopogat- 
tam volna.  Boszuságomban  kocsisommal  etettem  meg 
azokat,  hogy  hadd  bűnhődjék  hazugsága  miatt,  de  e 
fekete  kópé  még  arczát  sem  fintorította  el.  Jólelkű 
emberek  különben  ez  arabs  kocsisok,  a  magyar  bére- 
sek káromkodó  tempóját  nem  ismerik ;  folyton  jár 
ugyan  .  ennek  is  a  szája,  de  vagy  bodor  füstöt  pöfé- 
kelve, vagy  ha  kifogyott  szivarkája,  ugy  rögtön  rákezdi 
dúdolni  imaénekét  a  nagy  Allahhoz  s  ebbe  egész  na- 
pon át  nem  fárad  bele. 

A  sivatagi  ut  egyformasága  mellett  sem  volt  ér- 
dektelen, mert  a  közlekedés  rajta  igen  sürü.  A  teve 
karavánok  rövid  időközben  egymást  érték,  nehéz  ládá- 
kat vagy  hálóhoz  hasonló  zsákokban  köveket  szállítva. 
Az  egyik  karavánnak  elől  czammogó,  talán  tüzeseim 
vérű  tevéje,  fellobogózott  kocsisorunk  láttára  megva- 
dult, eltépte  a  kötelet  mely  az  utánna  czammogó  álat- 
nak  fejéhez  volt  erősítve  s  vad  futamban  vágtatott  ter- 
hével   ellenkező    irányban.   Az  egymás  mögött  haladó 

töveknél  különben  mindég  hosszú  kötelekkel  van  az 
elülmenőnek  púpja  a  másiknak  fejéhez  erősítve  s  kard 
és  tőrökkel  felfegyverzett  arabok  képezik  szamáron 
nyargalva  a  karaván  elején  és  végén  a  kíséretet,  kik 
mindég  tiszteletteljesen  üdvözöltek  bennünket  keleti 
módon.  Az  útban  elhullott  tevék  és  szamarak  dögtes- 
tén kutyák  rágódnak  vagy  sasok  repkednek. 

Később  majd  fehér  és  kék  sávolyos  kaftánba  öl- 
tözött örmény  zarándokokkal  találkoztunk  ;  majd  ismét 
fehér  vászon  köpenybe  burkolt  jerichoi  vagy  tiberiási 
beduinok  vágtattak  apró  lovakon,  csillogtatva  hosszú 
lándzsa  jókat ■;  vagy  egy-egy  török  aga  nyargalt  méltó- 
ságteljesen büszke  lován,  melyet  fekete  néger  vagy 
arabs  szolgája  kisért. 

Egész  Jerusalemig  az  ut  mentén  bizonyos  távol- 
ságban őrházak  épültek,  a  beduinok  rablótámadása 
ellen  védve  a  zarándokokat.  Különben  nem  nagy  meg- 
nyugtatást szolgáltatnak  ezek  az  utasnak,  mert  tudva 
levő  dolog,  hogy  nem  egy  esetben  cseréltek  ép  ez 
őrök  szerepet  a  rablókkal. 

Jaífa  és  Kamleh  közötti  fele  utón  sivatagi  oaz- 
ként  nyomorult  viskókból  álló  falut  értünk,  hol  nem- 
csak az  olajfákkal  beültetett  kerteket  egyenkint,  hanem 
az  egész  falut  is  kaktus  és  aloe-kerités  veszi  körül. 
A  falu  végén  balfelül  egy  török  mosdó  kut.  romfalak 
s  mohamedán  temető  állott,  mely  utóbbiban  az  egyik 
pálmaágakkal  körültüzclelt  sir  fölött  egy  gyermeksereg- 
mondta  énekelve  gyakori  bólintgatás  között  imáját. 
A    gyermekek    mellett    három    vén    asszony    ült,    kik 

sorra   kínálgatták  orrukat  valamivel,    mintha  tubákol- 
tak  volna. 

Most  már  kövezett  utón  haladunk,  de  ez  igazán 
rosszabb  a  hátramenésnél,  mert  a  homokba  rakott 
kövek  sok  helyen  mélyen  süppedtek  le  s  tölcsér  alakú 
asphaltot  képeztek. 

Csak  itt  vettem  észre,  hogy  karavánunk  néhány 
lovának  fülére  a  hálósapkához  hasonló,  vörös  és  kék 
csörgősapka  volt  húzva.  Ha  az  arabs  szereti  is  állatait 
fel eziczo mázni,  az  európai  állatvédő- egyleteknek  sok 
dolguk  akadna  itt.  Nem  egyszer  láthatni,  hogy  a  ter- 
hesen megrakott  állatokat  tűkkel  szurkálva  nógatják 
az  elindulásra. 

Alkonyat  tájban  Eamleh  városának  szép  képe 
tárult  szemeink  elé.  Mielőtt  a  városba  betértünk  volna, 
az  úgynevezett  negyven  martyrok  tornya  mellett  veze- 
tett el  utunk.  A  torony  jelenleg  egy  elhagyatott  me- 
csetnek képezi  minaretjét,  hajdan  azonban  zárdához 
tartozott,  melynek  most  csak  romjai  vannak  meg.  A 
komor  romokat  körülvevő  vad  fügefák  között  ülő  né- 
hány arabs  nő  csak  emelte  a  képnek  szépségét. 

Eamleh,  régen  Arimathea,  körülbelül  2000  csa- 
ládot számlál.  Itt  született  Arimatheai  József,  ki  Jeru- 
salemben  saját  sírboltját  engedé  át  Üdvözítőnk  holt- 
testének. 

A  latinok,  örmények  és  görögök  zárdákkal  bír- 
nak, melyekben  saját  vallásfelekezetüknek  zarándokai 
iránt  gyakorolnak  vendégszeretetet.  A  latinok  zárdáját 
Jó-Fülöp,    a  burgognei   herczeg    alapitá   s  manap   is 

még  mint  hatalmas  vár  áll  fenn.  A  keresztes  hadak 
alkalmával  épült  templomok  mind  mecsetekké  vannak 
átalakítva. 

A  szent  Ferenczrendüeknek  össze-vissza  épült, 
számos  apró  udvar-  s  terrassal  biró  ódonszerü  zárda- 
épületébe térve,  első  dolgunk  volt,  hogy  az  ujjnyi 
vastag  port  lemossuk  rólunk. 

Vendégszerető  missionariusaink  fürge  szerecsen 
szolgáik  által  csakhamar  vörös  bort  s  scherbetet  hor- 
dattak fel  szomjunk  csillapítására.  Megtekintettük  azután 
az  épület  belsejét,  .melynek  minden  szobáját  a  mai  al- 
kalomra példás  tisztán  bevont  kényelmes  ágyakkal  rak- 
ták teli.  Kár  volt  szegényeknek  e  nagy  fáradságot  tenni, 
mert  mi  égve  a  vágytól,  hogy  minél  előbb  láthassuk 
Jerusalemet,  csak  rövid  pihenőt  tartottunk  s  vacsora 
után  folytattuk  éjjeli  utunkat.  A  vacsora  előtti  időt  a 
zárda  lapos  tetején  töltöttem,  honnét  tisztán  átláthat- 
tam a  várost,  mely  remek  képet  tárt  elém.  A  házak 
lapos  tetejének  közepéről  mecset  vagy  síremlékhez  ha- 
sonlóan sárkupolák  emelkednek  ki  s  ugy  tetszik,  mintha 
füge-,  olaj-  és  gránát-fák  erdejében  állanának.  Óriási 
kaktusok  vagy  áloék  képeznek  kerítést  minden  ház 
körül,  a  hol  ez  össze-vissza  nőtt  tüskefalak  az  egész- 
nek elég  bizarr  alakot  kölcsönöznek.  A  fák  és  házaknak 
e  tömkelegéből  méltóságteljesen  emelkednek  ki  az  idu- 
meai  pálmáknak  legremekebb  példányai,  melyek  óriási 
oszlopokként  meredeznek  a  magasba,  hol  a  lefelé  haj- 
lott terjedelmes  zöld  lombok  között  egy-egy  csoportban 
százával  csillognak  a  korai  színű  vörös  datolyák. 

A  120  személy  számára  kifogástalanul  ízlésesen 
terített  asztal  egy  igen  hosszú,  hűvös  folyosón  állott. 
A  vacsora,  errópaias  fényes  banquett  volt  s  legjobb 
borukat  talán  egész  pinczéjöket  hordatták  fel  e  szegény 
missionariusok.  Szóval  a  Páter  Angeli  által  már  jó 
elóre  rendezett  fogadtatás  a  legfényesebben  sikerült  s 
mindenki  várakozáson  felülinek  találta.  Vacsora  után  a 
legkedélyesebb  hangulatban  kiki  ismét  nyergébe  vagy 
szekerére  ült  s  az  éjjeli  hűvös  levegőben  folytattuk 
utunkat. 

Eamlehen  kivül  még  jó  két  óráig  homok  síksá- 
gon vágtattunk,  míg  végre  elértük  Juda  hegységének 
legelső  emelkedését.  Itt  az  ut  körülbelül  két  órán  át 
kopár  terméketlen  szűk  sziklavölgyön  vezet,  mely  a 
rabló  beduinok  támadásának  legkedvezőbb  ugy  szólván 
állandó  színhelye  volt.  E  Jerusalembe  vezető  utat  és 
völgyet  még  csak  néhány  évvel  ezelőtt  kizárólag  az 
arabs  hegylakó  tribusoknak  feje  Abugosch  uralta  s 
tetszés  szerint  rabolta  és  zsarolta  az  arra  vonult  za- 
rándokokat. 

Eamlehtől  Jerusalemig  s  Hebrontól  Jerichoig 
körülbelül  40000  hegylakó  arabs  fölött  Abugoschnak 
családja  már  több  nemzedéken  át  valóságos  fejedelmi 
jogokat  bitorolt. 

E  veszedelmes  s  igazán  vadregényes  völgy  végén 
Latrun-ba  értünk.  Ez  volt  szülő  városa  az  Üdvözítőnk- 
kel keresztre  feszitett  megtért  latornak,  a  ki  a  gyalá- 
zat fáján  utolsó  lehellete  alkalmával  részesült  üdvözí- 
tőnk bűnbocsátó  kegyelmében.    Itt  kocsisaink  egy  ká- 

véházi  csárda  előtt  ismét  megetettek,  mi  körülbelül 
egy  negyedórái  időt  vett  igénybe.  Betekintettem  én  is 
társaimmal  e  csárdába,  hogy  talán  unalomból  egy  ká- 
vét igyam,  de  minden  oldalról  igazán  lator  kinézésű 
alakok  vettek  körül,  ugy  a  latrunbeliekbe  nem  igen 
bizva,  tanácsosabbnak  tartottam  visszaülni  kocsimba. 
Latrunnak  egész  közelében  vannak  az  Emmaus-i  (vagy 
Nicopolisi)  romok,  mely  város  a  Machabeusi  Júdás 
győzelme  s  az  ide  feltámadása  után  tanítványait  kikí- 
sérő Üdvözítőnk  által  lett  nevezetessé. 

A  holdnak  halvány  fénye  mellett  folytattuk  utun- 
kat e  vad  állatok  és  vad  néptörzsektől  lakott  szomorú 
vidéken. 

Nemsokára  elértünk  Jeremiás  nevű  községbe,  a 
híres  Abugosch  rablóvezérnek  székhelyére,  a  kitől  a 
község  is  jelenleg  „ Abugosch" -nak  neveztetik.  Még 
elég  jól  conservált  állapotban  maradt  meg  a  keresztes 
hadjáratok  idejéből  származó  nagy  templom,  mely 
Jeremiás  prophéta  tiszteletére  van  szentelve. 

Abugoschtól  az  éj  félhomályában,  nekem  legalább 
elég  rémesnek  tetsző  ösvényeken,  elértünk  a  terel jinthi 
sötét  mély  völgybe,  hol  egy  kiszáradt  pataknak  kavi- 
csos medrén  vezetett  át  utunk.  Itt  már  növényzet  is 
adott  életjelt  magáról.  Néhány  dura  bokor,  szőllővessző 
és  különösen  e  völgyben  diszlő  terebinth-fa  elég  volt 
arra,  hogy  kedvessé  tegyék  e  zord  és  vad  vidéket.  A 
terebinth  a  Pistacia  fajú  fákhoz  tartozik;  gyümölcse, 
az  úgynevezett  terebinth  vagy  pistacea  dió,  mogyoró 
nagyságú,  illatos  héja  van  s  magja  mandula  izü. 

E  völgyben  győzte  le,  az  ó-szövetségi  szent  irás 
elbeszélése  szerint,  Dávid  a  philistaeus  óriást ;  e  patak- 
ból szedte  Dávid  parittyájába  a  Goliáthot  leterítő  ka- 
vicsokat;  e  völgy  volt   Saul  ütközeteinek  is    színhelye. 

A  terebintli  völgynek  egyik  hegyoldala  terras 
alakban  plántált  igen  termékeny  szőllőkkel  van  borítva, 
a  melyek  között  igen  kedvesen  fekszik  Ain-Karim  falu, 
keresztelő  szent  Jánosnak  születéshelye.  A  szent  Fe- 
renczrendüek  régi  nagy  zárdaépülete  bástyaszerü  ki- 
nézéssel  bir.  A  falu  fölött,  de  különben  egészen  annak 
közelében  a  Sión  nővéreknek  nagy  árvaháza  fehérlik. 
1860-ban  a  zsidó  vallásról  megtért  s  pappá  szentelte- 
tése  után  Jerusalemben  szent  élete  mellett  oly  rend- 
kívüli eredménynyel  működött  Eatisbonne  Alfons  mis- 
sionarius  alapította  azt. 

Kivonulva  a  terebinth-völgyből,  ismét  csak  fa  és 
fűszál  nélküli  kopár  és  terméketlen  szikla  vidéken  ve- 
zetett hosszadalmas  serpentin  utunk  hegy  és  völgyön 
át,  Otthon  felhasogatott  szántóföldeinken  s  mezőinken 
szárnyszegetté  lesz  a  képzelet,  mert  mindenütt  csak 
megszokott  mindennapiasságot  talál,  de  szabadon  leng- 
het ezen  oly  különleges  vad  kinézésű  helyeken.  Ugy 
látszik,  mintha  az  éltető  Istenségnek  súlyos  átka  nehe- 
zednék ezen,  különösen  az  éjszakán  oly  rémesnek  tetsző 
vidékre.  Önkénytelenül  a  múltba  merengett  el  lelkem, 
mintegy  okát  keresve  e  szomoritó  hatású  látvány  és 
sújtó  átoknak.  A  képzelet  mintegy  láttatta  velem  az 
ugyanezen  hegyormokon  egykor  még  illatos  virágokkal 
behintett  völgyeken  járó    szelid  lelkű  Istenembert,  kit 

minden  nyomdokain  az  emberek  megvetése,  vad  gyű- 
lölete s  lelketlen  üldözése  követett,  s  kinek  mintha 
méltó  átka  alatt  hirdetné  most  e  szánalmas  vidék, 
örök  nagyságát.  Valóban  itt  egyedül  találja  magát  [az 
ember  Üdvözítője  előtt! 

A  nap  végre  már  virradni  kezdett.  A  bizarr  alakn 
hegycsúcsok  mögül  fellövelő  arany  és  bibor  sugarak 
bájos  fényt  vetettek  e  szomorú  vidékre. 

Nap  keltét  még  soha  ily  igéző  fényben  nem  bá- 
multam, mint  itt.  A  nap  sugarai  nem  olvadnak  egy 
bizonytalan  fénynyó  össze,  mint  nálunk  Európaiján, 
hanem  fehér,  kékes  s  rózsaszínben,  mint  egyes  nyil- 
c söpörtök  lövelnek  a  magasba  s  egy  központból  ki- 
sugárzó ragyogó  szivárványhoz  hasonlítanak. 

Soká  bámultam  s  társaimat  is  figyelmeztettem  e 
különös  természeti  jelenségre,  míg  lassan-lassan  eltűn- 
tek az  egyes  sugarak  s  velők  ama  ritka  színpompa, 
melyet  festményben  látva,  bizonyára  hibásnak  találtam 
volna  s  a  mint  az  egész  keleten  lángoló  világosság  ter- 
jedt, elhalványodott  s  lassan  eltűnt  a  hold  is.  mint  egy 
a  viz  sima  tükörében  elmerülő  ezüst  korong. 

Elértünk  valahára  egy  magas  hegynek  tövéhez, 
melynek  magaslatáról  dragománunk  figyelmeztetése  sze- 
rint már  beláthatunk  Jerusalembe. 

Lovasaink  már  messze  elől  vágtattak  a  kanvar- 
gós  serpentin  utón.  Mi,  kik  nehéz  szekereinkkel  nem 
tarthattunk  lépést  velők,  irigyeltük  tőlök  Jerusaleinnek 
első  megpillantását.  Leszálltunk  valamennyien  szeke- 
reinkről s  dragománunk  vezetése  alatt    egy  sokkal  rö- 

viclebb  egyenes  utón  másztunk  fel  e  pyramis  úthoz 
hasonló  roppant  meredek  sziklákon. 

A  homoksivatag  számára  vett  puha  bőr  hocsko- 
raimban  ugy  éreztem  e  kemény  sziklatalajt,  mintha 
esupa  hegyes  töviseken  járnék.  Mintha  vérző  sebek 
borították  volna  talpamat,  oly  nehezen  vánszorogtam 
fel  e  sziklacsuesra,  de  erőt  adott  azon  tudat,  hogy  csak- 
hamar Jerusalem  látképében  gyönyörködnek   szemeim. 

Felérve  a  hegycsúcsra,  csakugyan  bőven  kár- 
pótolta a  látvány  szenvedéseimet. 

Előttem  volt  Jerusalem  ódonszerü  falaival ;  sze- 
meim csakhamar  megtalálták  azon  pontot,  melyet  só- 
várogva kerestek,  s  ott  merengtek  a  Golgota  fölé  épült, 
csonka   tornya  s   merész   kupolájával   kimagasló   szent 

sir  templomán.   Feléledtek  bennem   a  történet   emlék- 
> 

lapjai  Ábrahámtól  Bouilloni  öotfriedig.  Lelkesedéssel 
borultam  egy  sziklatömbre  hálát  adni  Istenemnek, 
hogy  azon  kegyelemben  részesített,  mely  után  millió 
és  millió  jámbor  hivő  hasztalan  sóvárog,  s  áhítattal 
imádtam  az  Istenembert,  ki  szeretete  nagy  művével 
innét  az  egész  világot  átalakitá. 

Most  értettem  csak  azon  lelkesedést  és  meglepe- 
tést, melyet  a  keresztes  vitézek  s  a  jámbor  zarándo- 
kok Jerusalem  első  megpillantása  alkalmával  éreztek  s 
melyről  oly  megható  emlékeket  jegyeztek  fel  a  tör- 
ténetírók. 

Soha  sem  fogom  elfeledni  e  gyönyört,  melyet 
Jerusalemnek  első  látképe  nyújtott  s  azon  éjszakát, 
melyen  Juda  hegységeiben  vándorolva,    minden  lépten 

nyomon  a  halál  borzalmát  szemléltem  s  minden  szikla 
Jehova  és  Krisztus  nagyságára  figyelmeztetett. 

Csuk  jó  sokára  vánszorogtak  fel  nehéz  szekereink 
a  hosszú  tekervényes  utakon  s  rövid  pihenő  után  fáj- 
dalmasan kellett  megválni  e  felejthetlen  látványtól, 
hogy  ponyvával  borított  sátoros  szekereinken  ismét 
tova  döczögjünk  a  sziklahasadékok  között. 


Szeptember  23-án  9  óra  tájban  állottak  meg  ko- 
csijaink Jerusalemnek  damaskusi  kapuja  előtt  s  leemelve 
csekély  podgyászunkat,  gyalog  mentünk  szűk  és  piszkos 
sikátoron  át  szállásunkra.  A  társaság  egy  részének  a 
„casa  nuová"-ban,  másik  részének  pedig  az  osztrák 
zarándokházban  voltak  a  szobák  kijelölve,  mindkét  in- 
tézet azonban  egy  ugyanazon  szent  Ferenczrendüek 
gondozása  alatt  áll. 

Én  az  osztrák  zarándokházba  szállásoltattam,  hol 
hamar  átöltözködve  s  reggelizve,  egy  német  dragománt 
fogadtam,  kivel  legelőször  a  státiókat  vettem  sorra. 

A  keresztjáró  menet,  a  római  praetorium  helyén 
álló  mostani  török  kaszárnyánál  kezdődik.  Az  első  há- 
rom statió  a  „Sitti  Mariam"  (Mária  úrnőnk)  utczában 
fekszik,  mely  uteza  onnét  nyerte  elnevezését,  hogy 
egyik  vége  a  Josaphat  völgybe,  Mária  sírjához  vezet. 
Miután  az  első  statió,  a  jelenlegi  török  kaszárnya,  — 
hol  egykoron  Üdvözítőnk  halálra  Ítéltetett,  —  hozzá- 
férhetlen,  a  zarándokok  ugyanezen  helynek  ép  átelle- 
nében fekvő  töviskoronázási  kápolnaiján  végzik  az  első 
statió    ájtatosságát.    A    második  statió,    hol  Üdvözítőnk 

a  ki  végeztetés  helyére  indulva  nehéz  keresztjét  vállaira 
vette,  —  az  Antónia  palotának  romjainál  van.  Ugyan- 
ezen helyen  állott  a  márvány  lépcső  (scala  sánta), 
melyet  Üdvözítőnk  Pilátushoz  vezettetve,  szentelt  meg 
lépteivel.  E  szent  ereklye  még  szent  Ilona  császárné 
alatt  vitetett  Rómába  s  hol  még  most  is  a  legkiválóbb 
kegyelet  tárgyát  képezi.  A  harmadik  statió,  hol  Üdvö- 
zítőnk nehéz  keresztjének  súlya  alatt  legelőször  roskadt 
össze,  —  az  osztrák-magyar  zarándokháznak  épen  át- 
ellenében fekszik.  A  damascusi  kaputól  vezető  útra,  a 
szent  sir  templomának  irányából  egy  szűk  sikátor  nyílik 
s  itt  van  a  4-ik  statió,  hol  Üdvözítőnk  a  fájdalomtól 
oly  kimondhatlanul  sújtott  anyjával  találkozott.  A  „Tarik- 
el-alam"  vagyis  fajdalom-utcza  már  külseje  miatt  is 
elég  fájdalmas  érzést  kelt  minden  keresztényben,  mert 
e  pinczeszerüen  beboltozott  sötét  sikátor  valóságos 
cloaque-csatorna  s  ezen  utczában  találjuk  az  5.,  6.  és 
7-ik  statiót,  vagyis  azon  helyeket  is,  hol  cyrenei  Simon 
segített  Üdvözítőnknek  a  kereszthoroVisban;  hol  Vero- 
nika kendőjét  nyujtá  az  isteni  Mesternek;  s  hol  az 
újszövetségnek  ez  Izsákja  áldozatfája  alatt  másodszor 
roskadt  össze.  A  nyolczadik  statió,  hol  Üdvözítőnk  a 
siránkozó  asszonyokkal  találkozott,  a  „Chanke" -utczá- 
ban van ;  a  kilenczedik  statió  pedig  az  abyssiniaiak 
kolostorának  udvarában  fekszik.  A  következő  öt  statiot 
már  a  szent  sir  templomában  találjuk,  és  pedig  a  10., 
11.,  12.  és  13-ik,  vagyis  azon  helyek,  hol  Üdvözítőnk 
ruháitól  fosztatott  meg.  hol  a  keresztre  szegeztetett, 
hol  a  kereszten  meghalt,  s  hol  holt  tetemét  anyja  ölébe 

vette  —  a  szent  sir  templomának  emeleti  magas  ré- 
szében a  Golgothán  van,  az  utolsó  statiot  pedig  a 
templom  közepében  levő  szent  sir  képezi. 

E  legszentebb  helyeken  —  hol  azt  hinné  az  em- 
ber, hogy  a  kereszténység  hálája  a  világ  legnagyobb 
kincseit  s  legszebb  díszét  halmozta  össze  —  többnyire 
csak  egyszerű,  vagy  a  fal  vagy  a  kövezetbe  illesztett 
vörös  márvány-táblák  jelzik  az  egész  emberiség  üdvére 
vonatkozó  legnagyobb  eseményeket. 

Csakis  az  első  statioknál  van  az  ostorozási  s  a 
tövis  koronázási  kápolna ;  valamint  a  mohamedánok 
által  is  kegyeletijén  tartott,  egyszerűségében  is  meg- 
ható „Ecee  homo"  iv,  mely  még  Pilátus  palotájából 
származik  s  most  az  ivezet  fölötti  kuczkóban  egy  indiai 
musulman  dervisen  lakik.  Szóval  a  szent  sir  templomá- 
ban levő  5  statiot  kivéve,  a  többi,  az  utczán  levő  sta- 
tiok  legkevésbbó  sem  mutatnak  kegyeletre  s  a  szent 
áhítat,  melylyel  a  zarándok  ezeket  felkeresi,  itt  leg- 
kevésbbó  talál  tápot ;  sőt  azt  merem  állítani :  hogy  e 
legszentebb  helyeket  jobban  megbecsteleniteni  s  undo- 
kabbá tenni  alig  lehetne. 

A  statiok  egyszerű  márvány  táblái  mellett  alig 
talál  a  zarándok  annyi  tiszta  helyet,  hogy  letérdelhes- 
sen, mert  döglel  etes  szagú  trágyadombokra  akad  e 
legszentebb  helyek  körül,  a  merre  csak  tekint.  A  szűk 
sikátorokban,  hol  egy  teherrel  megrakott  teve  szorítja 
falhoz  az  imájában  elmerült  ájtatoskodót,  hol  egy  tü- 
relmetlen szamár  rug  egyet  az  imádkozó  zarándokon. 
Az  elmélkedőnek  dobhártyáját  szamárbőgéssel  vetélkedő 

ordítás  bántja  s  e  pokoli  lárma  kíséretében,  a  tolako- 
dás közepette  hol  férges  kaftán,  hol  mocskos  rongy 
dörgölődzik  az  emberhez.  Szóval  ez  elundokitott  helye- 
ken a  botránkoztatásnak  ezer  meg  ezer  neme  keseríti 
a  jámbor  zarándoknak  áhítatát. 

Valóban  az  isteni  gondviselés  keze  működik  itt, 
midőn  a  szent  földet  pogányok  uralják,  mert  e  leg- 
szentebb helyekkel  oly  keveset  törődő  kereszténység 
nem  méltó  azok  birtoklására! 

Midőn  az  utezákon  levő  statiok  után  a  szent  sir 
templomába  léptem,  örültem,  hogy  áhítattól  dagadó 
keblem  legalább  itt  a  zajtól  ment  szentélyben  törhet 
ki  édes  könyekre  ...  de  mennyire  csalódtam ! 

Az  egyenetlen  talajra  épült  óriási  terjedelmű 
szent  sir  temploma  a  legmystikusabb  hely,  mely  3 
részre  oszlik:  a  föld  alatti  kápolnákra,  a  föld  fölötti 
templomra   s  a  Golgotha  sziklán  levő  emeletes  részre. 

Ha  a  nyugati  főkapunál  a  templomba  lépünk, 
mindjárt  a  bejárattól  balfelül  egy  kis  fülkében,  kávé- 
jok  mellett  kényelmes  sophán  heverésző  török  őröket 
találunk,  kiket  kávéval  s  annak  főzéséhez  szükséges  szén- 
nel a  szent  Ferenczrendü  missionáriusok  tartoznak  ellátni. 

A  bejáratnál  van  a  megkenetési  kő,  melyen  ari- 
mathaai  József  és  Nicodemus  Üdvözítőnk  holt  testét  a 
zsidók  szokása  szerint  illatos  kenetekkel  a  temetkezésre 
előkészítették.  Nehogy  azonban  a  kegyelet  darabokban 
elhordja,  ugyanoly  hosszú  vörös  márványlap  födi  azt. 
Két  oldalán  3 — 3  óriási  gyertyatartó  áll,  fölötte  pedig 
nyolcz  nagy  függő  lámpa  ég. 

Innét  a  24  oszlopon  nyugvó  50  méter  magas 
rendkívül  impozáns  rotundába  érünk,  mely  egymás 
fölött  három  galériával  bir.  Mint  a  földalatti  és  a 
templom  félreeső  részeiben,  ugy  itt  is  lakások  vannak 
a  különféle  felekezetek  papi  őrei  számára.  A  Mária- 
Czelli  kegyelem-kápolnához  hasonlóan  itt  is  a  rotunda 
közepén  áll  az  orosz  Ízlésben  épült,  kupolával  ellátott 
szent  sir  kápolnája,  mely  Üdvözítőnk  sirja  s  a  sir  elő- 
kamrája  fölé  épült.  Hat  óriási  gyertyatartó  között  ju- 
tunk az  előkamrába.  Tizenöt  értékes  lámpa  világítja 
meg  e  fehér  márványnyal  borított  kis  üreget,  melyben 
a  tulaj donképeni  sírt  elzáró  nagy  kőből  még  egy  rész 
(az  angyalkő)  látható.  Midőn  a  jámbor  asszonyok  bal- 
zsam keneteikkel  a  sirhoz  jöttek,  az  Üdvözítőnk  fel- 
támadását hirdető  angyal  ezen  ült.  Innét  csak  térden 
csúszva  jut  az  ember  egy  60  ctm.  széles  s  1.33  méter 
magas  nyíláson  át  a  szent  sirba.  A  legszentebb  test 
befogadására  a  sziklába  vájt  teknő  alakú  mélyedést 
most  márványlap  borítja,  mely  az  oltárt  képezi.  Eend- 
kivül  értékes  ajándékok  díszítik  e  legszentebb  helyet. 
A  szent  sir  kápolnájához  hátsó  részén  a  koptok  szegé- 
nyes szentélykéje  van  épitve.  Azonfelül  számos  fülkét 
találunk  a  szent  sir  kápolnája  körül,  hol  az  Abyssi- 
niaiak,  Jakobiták,  Nestorianusok,  Georgiaiak,  Sinaiták, 
Maroniták  s  számos  más  keresztény  felekezet  tartja 
isteni  szolgálatát. 

A  templomnak  szép  nagy  hajóját  a  schismaticus 
görögök  oceupálták  s  Ízléstelen  módon  falazták  el, 
ugy,  hogy  a  nagy  templomban  ez  ismét  külön  templo- 

mot  képez,  mely  a  eatholicón  vagyis  a  görögöknek 
ehorusa. 

E  ehorus  mögött  vannak  a  kigunyoltatási-,  a 
ruha  elosztási-,  a  Longinus-  s  a  fogsági  kápolnák, 
melyek  az  örmények  s  görögök  birtokában  vannak. 

A  főbejáratnak  átellenében  a  rotundán  tul,  ugyan- 
azon helyen,  hol  Üdvözítőnk  feltámadása  után  mint 
kertész  jelent  meg,  Mária  Magdolnának  márvány  oltára 
áll;  innét  néhány  lépcső  a  katholikusok  templomába 
vezet,  mely  három  oltárral  bir.  A  főoltár  a  boldogsá- 
gos szűz  tiszteletére  szenteltetett;  a  baloldali  mellék- 
oltáron a  szent  keresztnek  egy  része  őriztetik,  a  jobb 
oldali  mellékoltáron  pedig  azon  oszlopnak  darabja  van, 
a  melyhez  Üdvözítőnk  ostoroztatása  alkalmával  kötöz- 
tetett. E  templom  a  szent  Ferenczrendü  szent  sir  őrei- 
nek ehorusa,  honnét  ugyanezen  szent  sir  őreinek  sze- 
gényes picziny  zárdájába  lép  az  ember. 

E  számos  rész  tehát  mind  a  szent  sir  templo- 
mának középső  részében  fekszik.  A  templomnak  felső 
emeleti  részén  a  Golgotha  sziklája  van.  A  mint  az 
ember  a  szent  sir  templomának  főajtajánál  belépett, 
a  megkenés  kövétől  jobbra  szemébe  ötlik  a  körülfala- 
zott kálváriái  szikla,  melynek  tetején  templom  s  aljá- 
ban kápolna  és  krypta  van.  Ez  emeleti  templomnak 
falait  vérvörös  márvány  borítja  s  a  középen  levő  nagy 
pillér  két  részre  osztja:  a  jobb  oldali  keresztre  szeg- 
zési  kápolnára  s  a  baloldali  kereszt  felmagasztaltatása 
kápolnára.  Az  előbbeni  a  katholikusok,  az  utóbbi  pedig- 
a  görög  schismaticusok  birtokában  van.   A  keresztfel- 

magasztaltatási  kápolnában,  ugyanazon  üreg  fölött, 
melyben  Üdvözítőnk  keresztje  állott,  rendkívül  gazdag 
ajándékokkal  díszített  ezüst  oltár  áll.  Mögötte  jobbra, 
balra  körülijeiül  másfél  méter  távolságban  találjuk  fe- 
kete márYánylappal  lefödve  a  két  lator  keresztjének 
helyét,  ugy,  hogy  a  keresztek  üregei  háromszöget  ké- 
peznek. A  schismaticusok  cselszö vénye  és  vesztegetése 
elrabolta  a  katholikusoktól  e  legszentebb  helyet  s  ka- 
tholikns  papnak  a  szent  kereszt  helye  fölötti  oltáron 
miséznie  nem  szabad.  Az  oltár  felé  fordulva  jobb  ol- 
dalon, vagyis  Üdvözítőnknek  s  a  baloldali  latornak  ke- 
resztje között  látható  azon  hullám  alakban  hajlott  s  a 
kőzet  ereit  keresztező  csodás  sziklahasadás,  mely  Üd- 
vözítőnk halála  alkalmával  a  kálváriának  egész  tövéig 
támadt. 

A  Golgotha  sziklának  alján  van  a  Melchisedech 
ós  az  Ádám-kápolna.  Az  imént  emiitett  sziklahasadás 
még  e  mélyen  fekvő  részen  is  tisztán  kivehető.  Az 
Ádám-kápolnának  előcsarnokában  Bonillon  Gotfried  és 
Balcluin  jeruzsálemi  királyoknak  sírjai  állottak,  azonban 
a  rabló  charesmiták  kiszórták  csontjaikat  s  a  schisma- 
tikus  görögök  kidobták  innét  még  sarkophagjukat  is. 
Bouillon  Gotfried  síremléke  e  megható  felirattal  bírt: 
„Itt  nyugszik  Bouillon  Gotfried,  a  dicsteljes  vezér,  ki 
íi  kereszténység  számára  visszahóditá  a  szent  földet. 
Uralkodjék  lelke  Krisztussal."  Most  e  nagy  vezér  és 
jámbor  királynak  csak  mellkeresztjét,  sarkantyúit  és 
nehéz  kardját  bírják  a  szent  sir  őrei.  E  karddal  avatja 
fel  a  jeruzsálemi  Pátriárka  a  szent  sir  lovagjait. 

A  szent  sir  templomának  földalatti  részeit  szent 
Ilona  kápolnája,  a  kereszt  feltalálási  kápolna,  arima- 
theai József  és  Nieodemns  sírja  képezik.  A  szent  sir 
templomából  28  lépcső  vezet  le  a  szent  Ilona  kápol- 
nájába, mely  8V2  méter  mélyen  a  föld  alatt,  de  már 
a  szent  sir  templomának  területén  kívül  fekszik.  Ezen 
az  abyssiniaiak  birtokában  levő  s  az  örményeknek  hasz- 
nálatra átengedett  csinos  gothikus  templomnak  déli 
mellékhajójából  még  13  lépcső  vezet  le  a  latinoknak 
keresztíéltalálási  kápolnájába,  mely  1 1  \L2  méter  mélyen 
fekszik  a  földszin  alatt  s  így  igen  hideg  s  nedves  a 
levegője.  E  keresztfeltalálási  kápolna  egy  természetes 
nagy  sziklabarlang,  mely  egykoron  cisterna  gyanánt 
használtatott.  Ide  vetették  be  Üdvözítőnknek  s  a  vele 
kivégzett  két  latornak  keresztjét,  melyeket  később  Con- 
stantin  bizanczi  császárnak  anyja,  szent  Ilona  talált 
meg.  Egyik  kőlépcsőn  még  most  is  mutatják  a  helyet, 
hol  szent  Ilona  ült,  midőn  az  ásatási  munkálatokat 
végeztette.  Most  egy  igen  szép  serpentin  talapzaton 
álló,  a  keresztet  tartó  szent  Ilonának  érczszobra  díszíti 
a  kápolnát,  melyet  Miksa  mexikói  császár  ajándékozott, 
midőn  zarándok  útja  alkalmával  különösen  e  helynek 
elhagyatott  szegénysége  hatotta  meg  őt. 

Arimatheai  József  és  Nicoclemus  sirja  a  szent  sir 
kápolnája  mögött  van,  hová  a  sziklába  vájt  előcsarno- 
kon át  vezet  az  ut.  Tudvalevőleg  arimatheai  József  a 
kálvária  tövében  levő  kertjében  készíttetett  magának 
egy  sziklasirt,  melyet  miután  Üdvözítőnk  szent  testének 
engedett  át,    annak  közeléljen  vágatott  ujat  magának. 

Midőn  a  szent  sir  templomának  számtalan  lám- 
pával kivilágított  labyrinthszerü  mysticus  helyeit  sorra 
szemléltem,  ezerféle  sajátszerű  hang  ütötte  meg  fülei- 
met. A  földalatti  kápolnák  és  épületek  mélyéből,  vala- 
mint a  magas  kupolának  ivezetei  alól,  hová  mint  ga- 
lambok fészkelték  magukat,  egyaránt  viszhangzott  más 
más  nyelven  s  más  más  dallamban  a  különféle  fele- 
kezetű papoknak  eredeti  éneke.  A  latinoknak  hatalmas 
orgonája,  az  abyssiniai  papnak  czimbalma,  a  görög 
kalugyernek  erőltetett  nyers  hangja,  az  örmény  reme- 
tének hangos  imája,  a  kopt  szerzetesnek  siránkozó 
éneke  egyszerre  harsogtak  s  azt  sem  tudtam,  honnét 
jönnek  e  különféle  hangok.  Valamennyi  ájtatosságot 
végzett  ugyan,  de  az  összhang,  vagy  jobban  mondva 
e  számtalan  hang-  és  nyelvből  alakult  éktelen  disso- 
nantia  oly  szokatlan  s  oly  meglepő  volt  előttem,  hogy 
ájtatosság  helyett  csak  megbotránkozva  bámultam. 

Elkábítottak  nemcsak  az  áhítatra  keltő  helyek,, 
hanem  az  áhítatnak  bámulatra  keltő  különös  módja  is, 
melyet  európai  keresztény  csak  nehezen  tud  megszokni. 

Kimerülten  tértem  vissza  tanyámra,  az  osztrák 
zarándokházba,  hova  épen  akkor  a  jerusalemi  apáczák- 
nak  egy  küldöttsége  jött  Páter  Angeli  palaestinai  veze- 
tőnknek üdvözlésére.  A  küldöttségben  koromfekete  sze- 
recsen apácza  is  volt,  a  kin  nagyon  szokatlanul  állott 
az  apácza  ruha  s  hófehér  fejdísz.  Áldott  lelkű  páterünk 
7  évi  itt  töltött  missioja  a  legkedvesebb  emlékben  ma- 
radhatott, mert  meghatottan  szemlélhettük,  mint  csil- 
logtak   hálakönyektől    e   jámbor    apáczáknak    szemeik. 


—  115  — 

Első  pillanatra  alig  ismertek  reá,  miután  most  borot- 
válva látták,  mig  azelőtt,  —  miután  a  kelet  szokása 
szerint  itt  kivétel  nélkül  minden  pap  szakált  ereszt,  — 
őt  hosszú  fekete  szakállal  ismerték. 

A  hospitiumnak  ebédre  szólító  csengetyüje  hivott 
el  e  megható  viszontlátásnak  örömteli  szemléletétől. 

Az  Ízlésesen  teritett  ebédlőben  csak  társaságunk 
tagjai  foglaltak  helyet,  miután  —  pénteki  nap  lévén  — 
a  házbelieknek  böjtölniük  kellett,  a  zarándokok  azon- 
ban dispensatioban  részesültek.  Costa-Major  Ferencz 
atya,  a  zarándokháznak  tiroli  születésű  főnöke,  ki  a 
szent  Ferenczrendüek  szerzetes  ruhájának  viselésétől 
fel  van  meDtve  s  hosszú  szakállal  ezimádát  hord,  — 
nyugtalanul  dirigálta  az  arabs  szolgákat  s  sürgött  for- 
gott az  asztalok  körül,  hogy  a  vendégek  semmiben 
sem  szenvedjenek  hiányt. 

Miután  nem  képzelhető,  hogy  az  ember  Athén- 
ben vagy  Spártában  ép  ugy  élhessen,  mint  oda  haza, 
azt  kérdezhetné  az  olvasó,  hogy  milyen  volt  az  élet- 
mód Jerusalemben,  melynek  már  neve  is  csupa  mys- 
tikus  emlékeket  kelt  az  emberben.  Ha  azt  hinné,  hogy 
e  rendkívüli  városban  mindennek,  még  az  életmódnak 
is  rendkívülinek  kell  lennie,  —  ugy  bizonyára  csalódik. 

Daczára  annak,  hogy  mint  az  egész  keleten,  ugy 
itt  is  ismét  csak  faggyúval  főztek,  —  az  étkezés  törzs- 
gyökeres osztrák  konyha  szerint  készült  s  kifogástalan, 
Ízletes  volt,  sőt  figyelmök  annyira  terjedt,  hogy  a  menü- 
ből az  osztrák  módra  készített  magyar  paprikás  sem 
hiányzott.  A  felszolgált  bor  édes  és  nagyon  erős  volt, 

különben  pedig  Jerusalem  környékén  termett.  A  szőllő 
mind  nagyság-,  mind  édességre  nézve  felülmúlhat!  an 
yolt  s  meglátszott  rajta,  hogy  Kánaán  földén  termeti. 
Legkevésbbé  elégített  azonban  ki  a  viz,  mely  cister- 
nákba  gyűjtött  s  gondosan  őrzött  esővíz  volt.  Jerusa- 
lemnek  csak  egyetlen  egy  vizforrása  van  a  Josaphat 
völgyben  s  ez  a  Siloe,  de  ennek  is  sós  a  vize.  Van 
ugyan  még  a  várostól  délre  eső  Eogel  kut,  s  Páter 
Katisbonne  akadt  az  ,.Ecce  homo"  ivnél  11  méter 
mélységben  vizre,  de  ezek  sós  ós  undorító  izök  miatt 
használhatlanok. 

Az  ebéd  utáni  rövid  siestát  részben  jegyzeteimre 
fordítottam,  részben  pedig  a  zarándokház  magas  bal- 
konjáról szemléltem  Jerusalemnek  látképét. 

Ha  e  terméketlen  sziklavidék  között  az  egyforma 
kőházaknak  tömkelegét  megpillantjuk,  ugy  tetszik, 
mintha  sziklasivatag  között  egy  régi  temetőnek  össze- 
vissza helyezett  síremlékeit  látnók,  hol  csak  a  templo- 
mok tornyai,  a  mecsetek  minaretjei,  s  az  itt-ott  gyé- 
ren kimagasló  cyprusok  vagy  pálmafáknak  csúcsai 
zavarják  meg  az  egyformaságot. 

A  városnak  belseje  teljesen  megfelel  szomorú 
külsejének.  Az  egyenetlen  talaj-  s  meredek  lejtőre 
épült  házak,  kémény  és  ablak  nélküli  igen  alacsony  s 
nehézkes  kő  négyszögek;  tetőzetök  lapos  terras  vagy 
sárkupola   s  fogházhoz  vagy  síremlékhez  hasonlítanak. 

Az  utczák  minden  pár  lépésnél  más-más  irányt 
vesznek  s  rendkívül  szűkek,  ugy,  hogy  két  ember  alig 
haladhat  el   egymás  mellett   a  nélkül,   hogy  ne  érint- 

kezzenek  ;  a  kocsiközlekedés  pedig  egyáltalán  lehetet- 
len s  igy  teljesen  ismeretlen  is.  Az  utezák  kövezete 
vagy  térdig  érő  por  és  piszok,  vagy  pedig  egyenetlen 
nagy  szikladarabokból  áll,  melyekhez  képest  a  pécsi 
tyukszem-utcza  valóságos  aszfalt.  Az  átellenes  házakból 
vont  rongyok,  az  amúgy  is  komor  kinézésű  labyrinth- 
szerü  utczákat  még  jobban  elsötétítik. 

Jerusalemnek  legszebb  része  s  egyszersmind  fő- 
utczája  a  bazár,  ele  minő  piszok  ós  minő  nyomor  ez? 
A  boltok  egy-egy  7 — 8  láb  átmérőjű  börtönszerü  czellaT 
a  melyben  nemcsak  hogy  együtt  van  a  kereskedőnek 
minden  holmija,  hanem  e  kis  lyukban  lakik,  étkezik 
és  alszik  is  annak  tulajdonosa  egy  silány  gyékényen, 
mely  egyedüli  bútorát  képezi. 

A  bazártól  jobbra,  a  szent  sir  temploma  közelé- 
ben van  a  zsidó  negyed.  Ennél  piszkosabb  s  rondább 
helyet  még  az  afrikai  arabs  negyedekben  sem  talál- 
tam. Nyomorral  van  ez  körülbástyázva  s  szemétdomb 
és  férgekkel  kiaszfaltirozva.  Ott  guggolnak  e  szánandó 
teremtések  férgektől  ellepve  Sión  porában,  Salamon 
templomának  helye  felé  fordult  arczczal  s  égre  emelt 
szemekkel  a  nagy  Jehovához  siránkozva.  A  nyomor 
nem  aggasztja  őket,  mert  hisz  nem  élni,  hanem  meg- 
halni jöttek  ide! 

Különösen  megható  imájuk  és  siránkozásuk,  me- 
lyet az  úgynevezett  siránkozó  falnál  pénteki  napon 
végeznek. 

Ep  pénteki  nap  lévén,  ide  indultain  tehát  leg- 
először délutáni  kirándulásom  alkalmával. 

Az  ősi  templom  terét,  a  mély  völgy  felé  óriási  fal 
veszi  körül  s  nyugati  részének  egy  darabja  még  az  el- 
pusztult Salamon-templomának  falaiból  való.  A  falnak 
legalsó  rétegeiben  óriási,  szabályosan  faragott  kőkocz- 
kákat  találunk,  melyek  némelyike  tiz  métert  mér  liosz- 
szuságban.  Csakis  e  legalsó  rétegek  származnak  Sala- 
mon templomából,  a  felsőbb  rétegek  Heródes  —  s  a 
legfelsőbbek  Mohamedán  időkből  valók. 

Mint  minden  pénteken,  ugy  most  is  a  zsidóknak 
nagy  serege  gyűlt  itt  össze  Jeremiásnak  Jerusalem-  s 
templomának  elpusztulására  vonatkozó  siralmait  énekelve. 
Könyes  szemekkel  tárták  ki  karjaikat,  izgatottan  hajlong- 
tak s  siránkozva  ütötték  fejőket  ez  ősi  falmaradványba. 

Az  egyik  útitársamnak  édes  atyja,  mint  vallását 
szigorúan  követő  buz^ó  zsidó,  már  évekkel  ezelőtt  ván- 
dorolt  ki  Jerusalembe,  hogy  láthassa  még  Salamon 
templomának  maradványait  s  őseinek  porába  temetkez- 
hessek. Megtört  aggastyán  levén  már,  midőn  Magyar- 
országból ide  költözködött,  örökre  elbúcsúzott  gyerme- 
kei- és  rokonaitól.  Fia  —  ki  különben  hírneves  or- 
vos —  megélte  azon  megható  szerencsét,  hogy  öreg 
atyját  nem  őseinek  pora  között,  hanem  a  siránkozó 
élőknek  sorában  még  viszontláthatta.  Tőle  tudtam  meg, 
hogy  Jeremiás  siralmain  kívül  kiki  személyes  fájdalmát 
és  keserveit  is  e  falak  előtt  önti  ki  és  panaszolja  el  a  nagy 
Jehovának.  így  értettem  csak  e  megható  siránkozást  és 
jajgatást,  mert  hisz  legnagyobb  része  elhagyva  hazáját 
és  családját,  nyomor  között  tengi  itt  keserves  életét  s 
igy  gazdagon  kijuthat  számukra  a  keserűség. 

Mig  igy  meghatottan  szemléltem  e  ritka  képet, 
a  tarka  kaftánoknak  tömkelegéből  fenyegetően  csillám- 
lott felém  egy  hosszura  kinyújtott  photographiai  Ca- 
mera  obscurának  lencse-üvegje,  mely  előtt  egy  társa- 
ságunkkal utazott  zsidó  házaspár  felfuvalkodva  vett  po- 
sitiót.  Mindkét  alak  a  sajtosok  vagy  serfőzők  díszpél- 
dánya lehetett  volna  s  monstreus  térfogatuk  élő  sira- 
lomfalnak illett  be.  Pillanat  műve  volt  s  bele  kerül- 
tem véletlenül,  mint  Pilátus  a  Credóba,  én  is  e  ritka 
képnek  keretébe.  Midőn  ismét  tengerre  szálltunk,  kéz- 
ről-kézre  járt  a  jerusalemi  siralomfalak  előtt  felvett 
kép  s  hahota  között  eonstatálta  a  társaság,  hogy  igény- 
telenségemnek arczképe  sikerült  abban  legjobban.  Ke- 
serves arczot  vágva,  mint  valami  elősiránkozó  főrabbi, 
magasuk  ki  szálas  testalkatom,  —  pedig  csak  e  házas- 
páron szánakoztam,  kik  hitsorsosaik  keservei  között  nem 
Jehova-,  hanem  hiúságukra  gondoltak  s  mint  gazdag 
tőkepénzesek,  csak  képen  óhajtottak  őseiknek  siralom- 
fala mögött  a  nyomorgó  jerusalemi  zsidók  között  ma- 
radni. 

A  zsidók  siralomfalaitól  a  keresztények  siralom- 
belyeibez,  az  Olajfák-hegyére  indultam.  Kiérve  a  vá- 
ros falain,  meg  nem  állhattam,  hogy  e  váratlanul  elém 
tárult  meglepő  képben  néhány  pillanatig  ne  gyönyör- 
ködjem. 

Bámultam  e  helyet,  melynek  szomorú  képe  Üd- 
vözítőnk kinos  szenvedéseinek  annyira  megfelelt.  Egy 
sötét,  mély  völgy  terült  el  előttem,  melyet  északról  a 
magas  sziklacsúcsokba  vésett    királyi   sírboltok    zárnak 

cl.  Keletről  az  Olajfák-hegye  vonul  végig  s  nyugatról 
az  annyira  szorongatott  városnak  óriási  falai  s  templo- 
mai árnyékolják  be.  Ez  a  Josaphat-völgye,  melynek 
mély  medrében  időközönként  a  Cedron-patak  hömpöly- 

geti  keserű  habjait. 

Ugyanezen  szűk  sziki  autón,  melyen  most  én  eresz- 
kedtem le  a  Josaphat-völgybe,  ugyanezen  utón  ment 
egykoron  Üdvözítőnk  is  a  Sion-hegyi  coenaculumból 
szenvedéseinek  előestéjén.  Akkor  még  a  Josaphat-völgy- 
nek  legfélreesőbb  s  legsötétebb  szögletét,  a  Getsemani- 
kertet  mint  a  szenvedéseknek  elrejtett  fészkét  a  naran- 
csok-, gránátok-  és  olajfáknak  lombjai  sokkal  sűrüeb- 
ben  árnyékolták  be.  A  gonosztevőkhöz  hasonlóan  az 
ártatlanság  embere  is  elrejtőzhetett  ott  a  sziklák-  s  az 
olajfáknak  a  földből  kiemelkedő  vastag  gyökerei  között 
a  hegy,  a  város  s  a  sötét  északának  árnyéka  alatt. 
Hallhatta  innét  a  fia  keresésére  indult  édes  anyának 
csendes  lépteit,  —  hallhatta  az  igazság  s  az  ártatlan- 
ság elnyomására  összeesküdött  városnak  éktelen  lármá- 
ját, —  hallhatta  a  lábai  alatt  elhömpölygő  Cedron-pa- 
taknak  siralmas  moraját,  mely  mintegy  keseregni  lát- 
szott e  vak  és  vétkes  nemzedék  fölött !  .  .  .  Vájjon  Üd- 
vözítőnk találhatott  volna-e  könyeinek  megfelelőbb  he- 
lyet, vérverejtékének  szomorúbb  helyet,  mint  a  lamen- 
tatióknak  e  nyomor  által  munkált  völgyét  ?  .  .  . 

Ha  már  az  evangéliumi  passiók  olvasása  alkal- 
mával mély  fájdalom  ragadja  meg  az  olvasót,  mily 
megrendítő,  midőn  lépten-nyomon  e  szenvedéseknek 
színhelyével  találkozunk. 

A  Josaphat-völgy  volt  Jerusalemnek  örökös  sir- 
mezője.  Évezredes  emlékek  között  találjuk  ott  a  mo- 
dern sírokat. 

Az  ősi  sirok  között  legdíszesebb,  a  templom  szen- 
télyében megölt  Zachariás,  Barachias  fiának  sirja,  mely 
a  sziklahegynek  lejtős  oldalfalából  kivésett  nyilas  nél- 
küli négyszögű  emlék.  Oldalfalait  csinos  oszlopok  ve- 
szik körül  s  teteje  négyszögű  pyramis.  A  zsidók  gyil- 
kos tettük  kérlelésére,  Zachariás  halálának  napján  sír- 
emlékénél még  most  is  végeznek  ájtatosságot  s  az  nap 
szigorú  böjtöt  tartanak. 

Közelében,  egészen  a  cedron-pataki  hid  mellett 
van  Absolon  emléke,  mely  különleges  alakja  folytán 
tűnik  fel  leginkább,  miután  alja  négyszögű,  magasabb 
része  hengeralaku  s  csúcsán  kúpalakban  végződik.  Az 
arra  menők  még  most  is  követ  hajítanak,  Jerusalem 
legnagyobb  királya  Dávid  ellen  fellázadt  hálátlan  fiú- 
nak emléke  felé. 

Ugyanazon  soriján  van  még  Josaphat,  valamint 
ifjabb  Szent- Jakabnak  síremléke  is. 

A  zsidók  jelenleg  a  világ  mindnégy  tájáról  jön- 
nek ide  meghalni,  pogány  kezekből  vásárolnak  drága 
pénzen  sírhelyet,  hogy  őseiknek  hamvai  közé  temet- 
kezhessenek. 

A  Salamon  által  egykoron  ide  ültetett  cédrusok, 
az  ó-szövetségi  felülmulhatlan  templomnak  szent  ár- 
nyéka, a  Cedron-pataknak  siralmas  moraja,  Dávidnak 
szomorú  zsoltárai,  a  prófétáknak  borzalmas  és  siralmas 
intelmei,  Jeremiásnak  lamentatiói,   Üdvözitőnknek    kö- 

nyei  és  szenvedései  elég  szomorúvá  tették  a  balálnak 
e  csendes  völgyét.  Alig  van  név,  moly  meghatóbb  éa 
borzalmasabb  emlékeket  kelthetne  képzeletünkben,  mint 
a  josaphati  völgy  ! 

Az  ugyanezen  hegyoldalban  a  prófétáknak  kissé 
feljebb  fekvő  nyitott  sirja  felett  ülve,  képzeletemben 
mintha  hallottam  volna  az  utolsó  Ítéletnek  harsonáját 
s  mintha  láttam  volna  a  feltámadt  halottaknak  meg- 
számlálhatlan  seregét  hullámozva  gyülekezni  a  kérlel- 
hetlen  bírónak  Ítélőszéke  elé  !  Vezetőm  merészen  csú- 
szott le  e  majdnem  függélyes  szűk  sziklanyiláson  a 
próféták  sírjába,  hol  a  tekervényes  folyosók  mélyéből 
adott  hangot  s  egy  távoli  nyílásnál  bujt  ki  ismét  a  szik- 
lák közül. 

Az  Olaj fák-egyének  csúcsa  felé  tartva,  egy  pisz- 
kos, félig  rombadült  mecset  előtt  haladtunk  el,  hol 
néhány  szegény  mohamedán  baksisért  kínálgatott  olajfa- 
ágakat, holott  már  egy  egész  köteget  szedtem  volt  in- 
gyenesen. E  mecset  egykoron  „Dominus  flevit"  nevű 
keresztény  templom  volt,  mert  itt  siránkozott  egyko- 
ron Üdvözítőnk  Jerusalem  fölött. 

Valamivel  feljebb  van  azon  hely,  hol  Üdvözítőnk 
tanítványait  a  „Miatyánk"  imájára  tanította.  Latour 
d'Auvergne  herczegnő  vette  meg  e  helyet  1868-ban 
s  huszonegy- karmelita  apácza  számára  zárdát  s  vele 
összekötve  csúcsíves  stylusban  a  gyönyörű  „Páter  noster" 
templomot  ópitteté.  A  templom  előtti  udvarban  remek 
gothikus  keresztjáró  statiók  vannak,  melyek  a  közép- 
udvar felé   négyszögben   oszlopcsarnokos    folyosót    ké- 

peznek,  hol  33  fayence  tábla  ugyanannyi  nyelven  a 
miatyánkot  tartalmazza.  Sajnos,  hogy  a  magyar  nyelvű 
táblára  még  nem  akadt  jótékony  adakozó  s  igy  a  ma- 
gyar miatyánk  még  hiányzik  itt. 

Ugyanezen  „Páter  noster"  udvarának  egyik  sar- 
kán egy  földalatti  ódon  barlangtemplomba  jutottunk. 
E  hosszúkás  helyet  egykoron  mindkét  oldalról  12  ala- 
csony oszlop  tartotta,  melyből* azonban  csak  kettő  ma- 
radt meg ;  egyszerű  oltára  is  apostoli  szegénységre 
emlékeztet. 

Ha  Augusztus  császár  udvarából  valamely  római 
alattvaló  vetődött  volna  e  földalatti  barlangba,  ha  hal- 
lotta volna  azon  „hiszek  egy"-et,  melyet  e  szegény 
tizenkét  apostol  itten  szerkesztett,  mily  szánakozva  te- 
kintett volna  e  babonás  csoportra  s  mily  megvetőleg 
nyilatkozott  volna  ez  uj  vallásnak  hirdetőiről.  Pedig 
ugyanezen  credo  hangzik  most  harsonánál  hatalmasab- 
ban millió  és  millió  hívőnek  ajkairól,  ugyanezen  credo 
döntötte  halomra  a  rómaiaknak  templomait  s  adott  a 
törvény,    erkölcs  és  gondolkozásnak   egészen  uj  irányt. 

Az  0!ajfak-!iegye  három  magas  csúcscsal  bir. 
Az  északi  csúcs  830  méter  magasságban  emelkedik  a 
tenger  szine  föle  s  „Viri  Galilei"  nevet  visel,  miután 
e  szavakkal  szólította  meg  s  vigasztalta  az  apostolokat 
Üdvözítőnk  mennybemenetele  alkalmával  az  ugyanezen 
csúcson  megjelent  angyal.  Déli  csúcsát  „botrány  he- 
gyének" nevezik,  miután  itt  emelt  Salamon  király 
bálvány  oltárokat  feleségei  számára.  Középső  csúcsa 
808  méter  magasságban  emelkedik  a  Középtengor  szine 

fölé  s  itt  történt  apostolai  szeme  láttára  Üdvözítőnknek 
mennybemenetele,  mely  alkalomból  visszahagyott  láb- 
nyoma még  most  is  szemlélhető.  Üdvözítőnk  lábnyomai 
fölé  már  Constantin  császár  építtetett  Basi likát.  Ké- 
sőbbi századokban  s  különösen  a  keresztesek  idejében 
nagyobbszerü  épületeket  s  zárdát  emelt  a  kegyelet  e 
kiválóan  tisztelt  helyre.  Most  csak  romok  maradtak 
mindebből  s  az  egykori  Augustinus  apátság  rommarad- 
ványait Dervisek  lakják.  Legtöbb  pusztítást  a  tizenket- 
tedik században  Saladin  csordái  vittek  végbe,  kik  csak 
a  lábnyomok  fölötti  kupola-épületet  hagyták  meg,  s 
mecsetté  alakiták  azt  át.  E  dísztelen  mecsetben  Krisz- 
tus bal  lábának  nyoma  látható,  melynek  őrizete  egy 
Santon-ra  (török  szerzetes)  van  bizva,  ki  azonban  csak 
annyiban  őrzi,  hogy  elszedi  a  zarándokoktól  a  tetszés 
szerinti  baksisokat.  A  lábnyomnak  sarka  délkelet,  a 
lábujjak  pedig  északnyugat  felé  állanak,  a  melyből  azt 
lehet  következtetni:  hogy  Üdvözítőnk  Európa  felé  for- 
dultan emelkedett  a  mennybe.  A  mohamedánok  ez 
eseményt  saját  vallásukra  vonatkoztatják,  s  azt  hiszik: 
hogy  Mohamed  szállott  innét  a  mennybe,  miért  is  a 
17-ik  század  közepe  táján  a  jobb  láb  nyomát  a  jeni- 
salemi  Aksa  mecsetbe  tették  át  s  azóta  ott  tisztelik. 
Felmentem  a  még  27  méterrel  magasal)ban  fekvő  mi- 
naret csúcsára,  honnét  remek  kilátás  tárult  elém.  Egé- 
szen átláttam  az  átellenben  fekvő  Jerusalemet,  melyből 
az  ősi  nagy  templomtérnek  fehér  márványnyal  kirakott 
udvara  ugy  csillámlott,  mintha  hó  borítaná  azt.  Kivált 
feledhetlen  szép  a  keleti  oldal,  hol  phantastikus  szikla- 

csúcsok  s  vegetatio  nélküli  kopár  örvények  mögött 
egész  közelben  látszik  a  holt  tenger  és  annak  szomorú 
környéke,  a  Jordán  folyó,  Jerichónak  síksága  -s  köves 
Arábiának  hegységei.  Csak  itt-ott  tűnik  fel  ez  élettelen 
sziklasivatagban  egy-egy  templom,  zárda  vagy  fekete 
.szinti  rom-maradvány. 

Leszállva  e  hegycsúcsról,  az  Olajfák-hegyének 
alján  levő  Getsemani  kertbe  tértem  be.  Nagyon  fel- 
tűnő s  jól  esik  a  szemnek  e  sírokkal  telt  kopár  szikla- 
hegyen valódi  kis  paradicsomot  látni,  hol  a  virágoknak 
számtalan  faja  terjeszti  óriási  olajfáknak  árnyékában 
illatárját.  Az  itt  gondosan  ápolt  nyolcz  nagy  olajfa 
valószínűleg  még  az  apostolok  idejéből  való.  Olajfák- 
nak gyökérliajtásaiból  ered  s  5 — 6  méter  kerülettel 
birnak.  A  magas  kőfal-kerités  mentén  művészi  kivitelű 
keresztúti  statiok  vannak.  A  kert  a  Ferenczrendüek 
birtokát  képezi  s  egy  jámbor  szerzetes  ápolja  annak 
szép  növényzetét  oly  gondosan. 

A  kijárat  mellett  egy  lapos  sziklán  mutatják  ama 
helyet,  hol  Üdvözítőnk  szenvedéseit  megelőző  éjszakán 
a  három  apostol  álomba  merült,  s  innét  néhány  lépés- 
sel odább  azon  helyet,  hol  az  álnok  lelkű  Júdás  mes- 
terét csókkal  elárulta.  Az  árulásnak  e  helyét  a  moha- 
medánok is  átoktelinek  tartják  s  egy  kőhalmaz  mutatja, 
hogy  mint  Absolon  sírjánál,  ugy  itt  is  követ  hajítanak 
az  erre  menők  e  hely  felé. 

A  bekerített  helytől  csak  egy  kőhajításnyira  van 
az  agónia-barlang.  Itt  küzdötte  Üdvözítőnk  az  élet  ós 
halál   közötti   kimondhatlan   tusát;   itt  töltötte   a  halál 

félelmének  borzalmas  óráit;  itt  monda  vérverejték  kö- 
zött, belefáradva  a  küzdelembe,  ama  megható  szavakat, 
melyek  öt  mint  Istent  és  embert  egyaránt  jellemzik: 
„Atyám!  ne  az  én,  hanem  a  te  akaratod  legyen." 
Megható  ez  egyszerű  sziklabarlang,  melynek  rideg  fala 
megmaradt  ősi  alakjában  és  semmi  dísz  sem  borítja ; 
mintha  csak  most  is  viszhangzaná  Üdvözítőnknek 
sóhajait !  Az  oltár  alatt,  a  hol  különben  naponta 
mondatnak  szent  misék,  értékes  lámpák  vetnek 
fényt  ama  helyre,  melyet  Üdvözítőnknek  vérverejtéke 
áztatott. 

Az  agónia-barlangtól  csak  néhány  lépésnyire  van 
Mária  sírjának  imposans  szép  homlokfala.  Már  a  ne- 
gyedik században  épített  e  helyre  Theodosius  egy  óriási 
rotnndát,  melynek  alsó  részét  a  sir  képezte.  A  száza- 
dok folyamában  elpusztított  helyre  1130-ban  a  keresz- 
tesek építették  a  jelenlegi  nagyszerű  föld  alatti  templo- 
mot. A  sziklaoldalban  levő  előcsarnokból  48  márvány 
lépcső  vezet  a  tizenegy  méterrel  mélyebben  fekvő  föld 
alatti  templomba.  A  lépcsőnek  körülbelül  fele  magas- 
ságánál egymásnak  majdnem  átellenében  két  kápolna 
van,  az  egyik  szent  Annának  sirkápolnája,  melyben 
szent  Anna  és  szent  Joachimnak  oltárai  állanak;  az 
átellenében  levő  kápolna  szent  József  és  az  öreg  Si- 
meonnak sirja.  Az  alsó  templomban  van  Máriának 
igen  gazdag  fogadalmi  ajándékokkal  díszített  sírja.  A 
latinokat,  daczára  annak,  hogy  ők  építették  az  egész 
templomot,  most  már  még  a  mellékoltárok  használa- 
tától  is  teljesen   kiszorították   az  abyssiniai,   görög   és 

örmény  schismaticusok ;  még  a  mohamedánoknak  is 
van  itt  egy  külön  fentartott  imahelyek. 

Hogy  előbb  juthassak  lakásomra  s  onnét  az  éjjeli 
ájtatosságra  a  szent  sir  templomába,  másrészt  rend- 
kívül fáradt  is  levén,  szamarat  béreltem.  Szegény  állat 
alig  birt  a  Josaphat  völgyéből  a  város  meredek  falai- 
hoz vezető  utón  súlyos  terhem  alatt  czammogni.  Elég 
félelmet  kellett  kiállanom,  mert  minduntalan  csúszott 
a  szegény  állat  a  sikos,  meredek  sziklákon,  de  a  mellett 
bámulatos  ügyesen  aprózta  lépteit. 

Azon  kapun  tértem  a  városba,  melynek  közelé- 
ben a  zsidók  szent  István  vértanút  halálra  kövezték  s 
mely  ettől  nyerte  elnevezését  is. 

Mire  a  zarándokházba  értem,  már  vacsorára  gyűlt 
össze  a  társaság,  én  azonban  —  mi  után  a  szent  sir 
őrei  közül  egyik  missionarius  már  várakozott  reám, 
hogy  az  éj  sötétében  kívánságom  szerint  a  szent  sir 
templomába  vezessen  —  nem  vártam  be  a  vacsorát, 
hanem  megelégedtem  néhány  falat  kenyér  s  kevés 
szőllővel  s  elindultam  Cserovitz  zágrábi  apát  útitár- 
sammal a  szent  sirhoz. 

A  szent  sir  templomának  török  ajtóőrei  estéli  6 
órakor  már  bezárják  a  templomot  s  csak  reggeli  6  óra- 
kor nyitják  azt  ismét  fel.  Most  is  már  zárt  ajtókra 
találtunk. 

A  szent  sir  templomának  külső  falához  a  fájdal- 
mas szűz  kápolnája  épült,  mely  azon  helyet  jelzi,  hol 
Mária  és  János  evangélista  a  keresztre  szegzés  alkal- 
mával állottak.  E  kápolna  a  Ferenczrendüek  tulajdona 

s  ehhez  kulcstartási  joggal  is  bírnak.  Itt  jutottunk  te- 
hát he  a  kápolnán  át  a  szent  sir  templomába. 

A  zarándokoknak  azon  régi  szép  szokását,  hogy 
egy  éjjelt  a  szent  sir  templomában  töltenek  —  még 
az  uralkodók  és  fejedelmek  is  megtartják ;  de  nem  is 
képzelhető  meghatóbb  jelenet  ez  éjjeli  ájtatosságnál ! 
Sokan  kérdezték  már  tőlem,  hogy  minő  érzelmek  fog- 
tak el  engem  azon  éjjel,  midőn  oly  megható  alkalmam 
volt  a  legszentebb  helyen  a  legmagasztosabb  eszmék 
fölött  elmélkedni,  ele  e  kérdésre  még  senkinek  sem 
tudtam  válaszolni,  mert  ilyen  érzelmek  az  ész-  és 
szivnek  örökös  titkai  maradnak,  a  melyeket  esak  a 
Mindenható  ismer,  kihez  felszállottak,  de  a  melyeket 
emberi  nyelv  vagy  toll  szavakba  önteni  képtelen.  Csak 
azt  tudom,  hogy  az  örömtelt  s  fájdalmas  gondolatok 
s  érzelmeknek  ezer  árjába  fojtott  keblein  csak  csendes 
könyekben  nyert  enyhülést. 

Az  éj  néma  csendében  egészen  másként  éreztem 
magamat  itt,  mint  reggel,  midőn  legelőször  léptem  át 
e  szent  helynek  küszöbét.  Mily  jól  esett  a  hideg  már- 
ványra borulva  a  legjobb  atyának  sírhelyét  könyeim- 
mel  áztatni !  .  .  .  Mélyen  elmerültem  a  megváltás  nagy 
műve  fölötti  elmélkedésbe,  s  e  néma  csendben  csak 
itt-ott  elfojtott  zokogás  vagy  bánatos  sóhaj  adta  tud- 
tomra, hogy  még  számos,  messze  világrészből  jött  za- 
rándok végzi  körülöttem  buzgó  ájtatosságát. 

Nemsokára  száz  meg  száz  torokból  elragadó  bá- 
jos ének  hangzott  a  Golgotha  hegyéről.  Ugy  tetszett, 
mintha   angyalok   zengnének    szívszaggató    dallamokat, 

mintha  mennyei  hangok  siránkoznának  a  kálvária  szik- 
láján Üdvözítőjük  halála  fölött!  .  .  . 

Felemelkedtem  önkénytelenül  helyemről  s  én  is 
a  kereszt  tövéhez  siettem,  hol  oroszországi  zarándokok 
nagy  tömegét  találtam,  kik  könybe  lábadt  szemekkel 
felváltva  ének  és  csendes  elmélkedés  között  töltötték 
az  éjszakát. 

Azon  missionárius,  ki  most  este  ide  vezetett.  — 
tudva  azt :  hogy  az  elmúlt  éjjelt  utón  töltöttük  és  sem- 
mit sem  aludtunk  s  hogy  kora  hajnalban  Bethlenembe 
akarunk  kirándulni  —  már  ismételten  keresett  fel  ben- 
nünket, s  úgyszólván  kényszeritett,  hogy  legalább  egy- 
két órára  kövessük  őt  és  feküdjünk  le  ezellájukban. 

A  szent  sir  templomából  szűk  és  nedves  czel- 
lákba  jutottunk.  E  kis  zárda-épületben  tengik  éveken 
át  a  szent  sir  őrei  óltöket,  többnyire,  mig  csak  egész- 
ségük teljesen  tönkre  nem  megy.  Ok  végzik  a  chorus 
szolgálatát  s  ők  osztják  ki  a  zarándokoknak  a  szentsé- 
geket. Etelöket  is  a  templomajtónak  egy  nyilasán  nyújt- 
ják be  nekik. 

Királyunk  0  Felsége,  midőn  1869.  november  ha- 
vában a  Suez-esatorna  ünnepélyes  megnyitása  alkal- 
mával e  szent  helyeket  is  meglátogatta,  kieszközölte, 
hogy  a  czellák  fölé  épült  török  lóistállók  leromboltat- 
tak, miáltal  e  kis  zárda  szabad  levegőt  s  világosságot 
nyert.  Az  istállók  helyére  harangláb  épült  s  1875.  sep- 
tember  25-én  kondult  meg  legelőször  e  helyen  három 
kis  harang,  miután  700  éven  át  a  harangnak  használa- 
tát a  mohameclanismus  különösen  itt  szigorúan  eltiltotta. 

9 

Oonstantin  császár  édes  anyja  ugyanitt  a  szent 
sirnak  közvetlen  közelében  építtetett  volt  magának  la- 
kást s  most  Cserovitz  apát  úrral  ugyanazon  ezellában 
pihentem,  melyben  szent  Ilona  lakott  s  melyben  még 
most  is  fenmaradt  az  általa  készíttetett  mosaik  pado- 
zatnak egy  része. 

Felöltözve  dőltünk  csak  le,  úgyszólván  kénysze- 
rűségből a  kemény  vaságyakra,  s  az  álom  csakhamar 
erőt  vett  kimerült  testünkön. 

Éjfél  tájban  hatalmas  hangok  ráztak  fel  első  ál- 
momból. Reszkedve  ugrottam  fel  nyughelyemről  s  má- 
moromnak első  pillanatában  ugy  tetszett,  mintha  az 
utolsó  Ítélet  velőtrázó  harsonáit  hallanám !  A  szent  sir 
templomának  hatalmas  orgonája  szólalt  meg  s  számos 
érezes  csengő  hangnak  „Te  Deum"  énekét  kisérte. 

Közvetlenül  nyitott  ablakom  mellett  a  szent  sir 
templomában  a  missionariusok  most  végezték  a  bre- 
viárium matutinumának  ünnepélyes  „Te  Deum" -át.  E 
szent  életű  férfiaknak  csengő  éneke  s  az  orgonának 
hatalmas  hangja  mily  meghatóan  szólította  fel  a 
templomban  levő  zarándokokat  azon  Isten  dicsőítésére, 
kinek  sirja  köré  sereglettek  össze! 

Naponta  az  éjféli  „Te  Deum"  után.  ünnepélyes 
menetben,  égő  gyertyákkal  vonulnak  a  templomha  zár- 
kózott zarándokok  a  szent  sirhoz  s  ekkor  kezdődnek 
meg  a  szent  misék.  Ez  ünnepélyes  felvonulásnál  hasz- 
náltgyertyát becses  emlék  gyanánt  viszi  magával  a  zarán- 
dok messze  hazájába,  hogy  Üdvözítőnk  sírjánál  gyújtva  meg 
azt,  egykoron  saját  halálos  ágyán  adja  utolsó  világosságát. 

Midőn  a  töredelem  szentsége  után,  hajnal  tájban 
reám  került  a  sor,  hogy  a  szent  sirban  misézhettem  — 
átéltem  életemnek  legboldogabb  pillanatait!  .  .  . 


Szejitember  25.  Miután  kocsijaink  már  kora  reg- 
gel vártak  bennünket  a  város  falain  kivül,  —  a  mint 
a  török  őrök  felzárták  a  szent  sir  templomát,  siettem 
a  damaskusi  kapuhoz  s  Bethlehembe  hajtattam. 

Az  ut  kitűnően  kövezett,  s  daczára,  hogy  kisebb 
hegy  és  völgy  szüntelenül  váltakozik  —  elég  gyorsan 
hajtattunk. 

A  táj  itt  is  meglehetősen  szomorú.  Jobb  oldalon 
a  sziklák  között  itt-ott  csenevész  olajfa  tenyészik,  vagy 
sziklákból  rakott  kerités  közül  néhány  vastag  szőllő-tő 
zöldéi.  Bal  oldalon,  a  holt  tenger  felé  gyönyörű  vidék 
tárult  elénk ;  szépsége  azonban  csak  a  kopár  vad  szik- 
láknak phantastikus  alakjában  állott,  mintha  csak  Svéd- 
országnak vegetatio  nélküli  sziklacsucsait  és  örvényeit 
látnám  ismét,  azon  különbséggel,  hogy  a  vízesések  és 
tavak  hiányzottak  itten. 

Bethlehem  közelében  a  jobb  oldalon  Beit-Dschala 
csinos  falu  fehérlik  ki  az  olajerdők  közül.  A  mestersé- 
gesen skarpirozott  hegyoldalakon  itt  már  szebbnél  szebb 
lépcsőzetes  Semiramis  kerteket  találunk,  hol  gondosan 
összehordott  humus  földben  nemcsak  hatalmas  olajfák 
diszlenek,  hanem  füge  és  szőllő  is  gazdagon  terem. 
Szóval  a  vegetatio  itt  már  sokkal  kedvesebbé  s  barát- 
ságosabbá teszi  e  tájt. 

9* 

Körülbelül  egy  negyed  órával  Bethlenem  előtt, 
az  ut  mentén  találtuk  az  izraelita  nép  egyik  törzs- 
anyjának, Eachelnek  sir  ját.  Kupolával  födött  egyszerű, 
négyszögletes  épületből  áll  e  síremlék,  melyet  csak 
nemrég  vásárolt  vissza  a  törököktől  Montefiore  Mózes 
s  az  ujabban  hozzáépített  szegényes  előcsarnok  zsidó 
imaház  gyanánt  szolgál.  Maga  a  síremlék  számtalan 
átalakuláson  ment  ugyan  keresztül,  de  a  hely  valódi- 
ságán nem  lehet  kételkedni,  miután  Mózes  és  Jeremiás 
valamint  az  ugyanezen  környékben  lakott  szent  Jero- 
mos is  e  hely  mellett  tanúskodnak. 

Elértünk  végre  Bethlenemnek  szorgalmasan  mun- 
kált s  igen  termékeny  fennsíkjára,  mely  meredeken 
lejt  a  pásztorok  völgye  felé. 

A  városnak  kanyarulatom  szűk  utczáin  csak  nagy 
nehezen  haladhatott  kocsink,  mely  majd  a  házak  sar- 
kain, majd  meg  czammogó  tevéknek  lábaiban  akadt 
meg,  mig  végre  a  Mária  templom  előtti  nagy  térre 
jutottunk. 

A  bethlehemi  templom  egyike  a  legrégibb  ke- 
resztény templomoknak  s  meglepő  szép  keresztalakban 
épült.  Az  alsó  hosszú  hajó,  négy  sorban  alkalmazott 
48  korinthusi  oszlopnak  csarnokából  áll.  E  remek  már- 
vány oszlopok  18  láb  magasak  s  %lj2  láb  átmérővel 
bírnak.  A  falakat  hajdan  gyönyörű  mosaik  borította, 
most  azonban  csak  csekély  foltokban  maradt  fenn 
annak  nyoma.  Kár,  hogy  a  hajó  a  templomnak  többi 
részétől  fallal  van  elzárva  s  igy  az  építkezésnek  gyö- 
nyörű összbenyomását  teljesen  lerontja.  A  templomnak 

elzárt  része,  a  szentély  és  a  két  mellékhajó  már  az 
örményeknek  tulajdona.  Óriási  kincs  van  itt  arany  és 
drágakövekből  összehalmozva  minden  művészi  kivitel 
és  műérzék  nélkül. 

A  szentély  két  ellentett  oldaláról  rézsútosan  lép- 
csők vezetnek  le  az  alsó  templomba,  hol  az  egykoron 
istálló  gyanánt  használt  természetes  sziklabarlangot, 
Üdvözítőnknek  születéshely  ót  találjuk. 

A  kriptatemplomban  ép  egy  örmény  püspök  vé- 
gezte fényes  segédlet  mellett  a  szent  misét  s  a  krip- 
tának szűk  volta  miatt  meg  kellett  várnunk,  mig  az 
assistentia  felérkezett. 

A  barlang  szabálytalan  alakú  két  fülkéből  áll. 
A  keleti  fülkében  jáspissal  kirakott  fehér  márvány 
csillag  jelzi  azon  helyet,  hol  Mária  Krisztus  Urunkat 
szülte,  s  ez  egyszerű  felirat  olvasható  körülötte:  „Hic 
de  virgine  Maria  Jesus  Christus  natus  est."  A  barlang 
másik  déli  végében  van  azon  hely,  hol  a  keleti  bölcsek 
a  kisded  Jézust  imádták.  A  barlang  falait  drága  szö- 
vetek borítják  s  32,  fejedelmi  kezekből  ajándékozott 
értékes  lámpa  világítja  meg  a  barlangot,  hova  nappali 
fény  most  nem  hathat  be.  A  számos  összehalmozott 
kincsek  között  nem  csekélyebb  értéket  képviselnek  a 
művészi  kivitelű  remek  olajfestmények,  melyek  e  hely- 
nek mysteriumait  ábrázolják. 

Általában  ez  alsó  barlangtemplomban  minden 
egyszerűségre  mutat,  de  a  mellett  elbájoló  s  a  leg- 
bensőbb áhítatra  gerjeszt.  Bethlenemnek  arabs  lakói 
nagyobbrészben  már  keresztények   s   naponta  láthatni 

az  ősi  bethlehemi  pásztorokhoz  hasonlóan,  mint  hagy- 
ják künn  a  közeli  legelőn  nyájaikat  s  keresik  fel  a 
királyok  királyát  jászolában,  hol  ájtatosságuk  roegszé- 
gyenitheti  a  legtöbb  európai  keresztényt. 

Mint  egyáltalán  az  egész  szent  földön,  itt  ismét 
találkozunk  a  görög  schismatikusoknak  hallatlan  osel- 
szövénye-  és  vesztegetésével.  Mi  sem  könnyebb,  mint 
pénzzel  a  török  hatóságtól  fermánokat  eszközölni  ki, 
melyek  segélyével  az  oroszok  sorra  foglalják  el  a  szent 
helyeket  s  rabolják  az  ősi  katholikus  építkezéseket  s 
alapítványokat.  így  ragadták  kezeikbe  a  múlt  század- 
ban a  szent  Ilona  által  épített  nagyszerű  bethlehemi 
templomot  is  s  csak  kegyelemből  adtak  engedélyt  a 
katholikusoknak  Üdvözítőnk  születés  helyének  látoga- 
tására. 

Bethlenemnek  sok  ezerre  menő  katkolikus  hivei, 
a  nagy  templom  mellé  épített  kis  kápolnában  végez- 
hették csak  az  isteni  szolgálatot,  mig  végre  itt  is  nagy- 
lelkű királyunk  segített  a  szomorú  helyzeten,  a  meny- 
nyiben az  ősi  nagy  templomhoz,  annak  hosszában, 
román  Ízlésben  remek  uj  templomot  építtetett.  1882. 
augusztus  18-ikán  szenteltetett  fel  e  szép  templom  szent 
Hona  napján,  mely  egyszersmind  0  Felségének  szüle- 
tés napja. 

E  templomból  kanyarnlatos  barlangfolyosók-  és 
czellákba  jut  az  ember,  melyek  Üdvözítőnk  születési 
helyével  is  össze  vannak  kötve,  ugy,  hogy  most  a  ka- 
tholikusok  is  uj  templomukból  zavartalanul  juthatnak 
a  születési  sz.  helyhez. 

A  terjedelmes  barlang  egyes  részeiben  van  a  sz. 
"Josef  kápolna,  melyben  sz.  Josef,  Üdvözítőnk  szüle- 
tése alkalmával  s  később  is  tartózkodott ;  az  ártatlan 
gyermekek  kápolnája,  hová  a  féltékeny  Heródes  által 
megöletett  bethlehemi  kisdedek  temettettek  ;  valamint 
sz.  Jeromos  és  tanítványainak  sz.  Eusebius  s  sz.  Pau- 
lának sir.ja.  A  legnagyobb  üreg,  sz.  Jeromosnak  tar- 
tózkodási  helye  volt,  mintán  385-ben  Komából  ide  köl- 
tözködött s  haláláig  (420)  az  isteni  kisded  jászolának 
közvetlen  szomszédságában  töltötte,  irodalmilag  is  oly 
rendkívül  tevékeny  remete  életét.  Itt  irta  e  nagy  szent 
és  remekiró  örökemlékü  szentírási  magyarázatait;  innét 
látta  a  romai  birodalomnak  összeomlását ;  itt  fogadta 
a  menekült  romai  patríciusokat,  kik  azelőtt  fényes  pa- 
lotákkal birva,  most  boldogoknak  érezték  magukat, 
hogy  e  szent-életü  remetével  megoszthatták  annak 
barlang-czelláját. 

A  templommal  összeköttetésben  van  a  Ferencz- 
rendüek  zárdája,  mely  zarándok  hospitiummal  s  phi- 
losophiai  seminariummal  is  bír.  Van  Bethlenemnek 
különben  még  számos  katholikus  intézete,  igy  :  a  „sz. 
család"  congregatiója  árva  házat  tart ;  a  karmelita  szü- 
zek s  a  Josef-növérek  kitűnő  leányneveidékben  működ- 
nek s  a  francziaországi  Jesus  szive  papjainak  congre- 
gatiója theologiai  collegiumot  emelt  a  keleti  missiok 
támogatására. 

Megtekintettem  még  a  Bethlenemnek  délkeleti 
x^i'm  levő  tejbarlangot.  Ide  menekült  volt  legelőszőr 
a  sz.  Szűz  kisdedével  Heródes  gyilkos  parancsának  első 

hírére.  A  barlang  melyen  fekszik  a  kréta  kőzetben  s  most 
a  katholikusok  birtokát  képező  csinos  kápolnává  van  átala- 
kítva; nagy  tiszteletben  tartják  ezt  az  arabok  s  a  törökök  is. 

Többi  útitársaink  is  megérkeztek  már  s  igy  nem 
volt  feltűnő,  hogy  Betlilchemnek  majd  minden  utczá- 
ján  hallottam  magyar  szút,  de  mégis  meglepett,  mi- 
dőn egyik  csoportnak  élén  egy  szegényesen  öltözött 
ember  magyar  nyelven  magyarázgatta  a  helyek  neve- 
zetességeit. Kérdésemre  csakhamar  értésemre  adta. 
hogy  ő  losonezi  katholikus  vallású  czipész  s  már  évek- 
kel ezelőtt  gyalog  zarándokolt  Jerusalembe  és  annyira 
megtetszett  neki  a  szent  föld,  hogy  ott  állandóan  meg 
is  telepedett  s  mesterségéitől  szegényesen  meg  is  él. 
A  magyar  nyelvet  beszélni  —  mint  monda  —  állan- 
dóan van  alkalma,  mert  Magyarország  felső  vidékéről 
számos  zsidó  család  van  Jerusalemben  a  kikkel  mint 
honfitársaival  szorosabb  összeköttetésben  van.  Mester- 
sége mellett  bizonyára  ritkán  jut  ki  szegénynek  azon 
szerencséje,    hogy    mint  magyar    cicerone  szerepeljen. 

Látva  e  sok  vidékit,  csakhamar  formális  vásárt 
rögtönöztek  a  különben  derék  és  becsületes  bethle- 
hemiták.  Szebbnél-szebb  saját  készítésű  vallásos  em- 
léktárgyakat hoztak  elő,  melyeket  bámulatos  olcsó  áron 
kínálgattak,  ele  össze  is  vásároltunk  annyi  mindenfélét, 
különösen  rózsafüzéreket,  hogy  talán  egész  készletek 
elfogyott. 

A  nők  és  férfiak  egyaránt  gyönyörű  termet,  szép 
és  nemes  arczvonásokkal  bírnak.  Szépségek  mellett 
crényességök  s  bátorságuk  is  hírneves. 

Ép  dél  volt  mire  Bethlenemből  a  jerusalemi  vá- 
ros falakhoz  visszaérkeztünk.  A  város  kapujától  gyalog 
kellett  szállásunkra  térni  s  eltévesztvén  az  utat,  egé- 
szen kimerülten  a  nagy  hőségben,  mert  számos  más 
emléktárgy  között  csak  rózsafüzórben  két  száz  darabot 
czepeltem. 

Étkezés  után  hamarjában  néhány  levelet  irtain  s 
a  tikkasztó  hőség  daczára  ismét  megkezdtem  dragoma- 
nommal  a  fárasztó  sziklamászást  és  gyalogolást  a  vá- 
ros nyugati  részében,  az  örmény  negyedben. 

A  jaffai"  kaputól  néhány  lépésnyire  eső  ősi  Dávid 
toronytól  a  csinos  kerttel  körülvett  örmény  patriarcha- 
tusi  épületet  s  az  idős!)  sz.  Jakabnak  templomát  néztük 
meg.  E  sionhegyi  örmény  templom  sz.  Jakabnak  le- 
fejeztetési  helyén  épült.  Egy  rendkívül  értékes  elefánt- 
csont és  gyöngy  mosaikkal  kirakott  mellékkápolnában, 
az  oltár  alatt  értékes  aranylámpák  világítják  meg  azon 
helyet  hol  a  kivégzett  apostolnak  feje  feküdt.  Maga  a 
templom  is  igen  csinos  s  rendkívül  gazdag.  Oldalfa- 
lait faience  táblák  s  padozatát  márvány  borítja.  Itt 
van  eltemetve  sz.  Makarius  jerusalemi  püspök  ;  továbbá 
ifjabb  sz.  Jakab.  Jerusalem  első  püspökének  trónszókét 
is  a  patriarchának  Baldachinuma  mellett  őrzik.  A 
templomot  az  egész  keletnek  leggazdagabb  zárdája 
veszi  körül,  melyben  a  patriarchán  kívül  öt  püspök  ós 
száz  misés  pap  lakik  s  állítólag  négy  öt  ezer  zarándok 
számára  vendégszobákkal  bir. 

Midőn  a  zárdát  elhagytuk,  rózsa  vízzel  hintettek 
meg    bennünket    az    örmény    szerzetesek.    Közvetlenül 

mögötte  örmény  női  zárda  áll,  moly  az  „olajfa  zár- 
dája" nevezet  alatt  ismeretes.  E  zárda  helyén  állott 
ugyanis  Annás  háza,  kinek  udvarában  Üdvözítőnk  egy 
olajfához  kötöztetett  mig  Kaifás  főpaphoz  vezettetett. 
A  kegyelet  rég  elhordta  már  a  világ  minden  tájára  ez 
ősi  terebélyes  olajfát,  de  gyökereiből  még  mindig  tá- 
madnak uj  hajtások. 

Egész  közelben  értük  innét  a  város  nvugati  fa- 
lain  levő  Sion-kaput.  Kiben  ne  keltene  Sionnak  puszta 
neve  is  nagy  emléket  ?  Ki  ne  volna  kíváncsi  megis- 
merni a  szentírásnak  e  mystikus  hegyét,  melyet  Sala- 
mon énekei  s  a  prófétáknak  könnyei  és  áldásai  oly 
híressé  tettek. 

Részemről-  is  meghatottan  állottam  ez  ősi  hegy- 
nek csúcsán  s  soká  gyönyörködtem  az  elém  tárult 
megható  emléknek  szép  kilátásában.  Lábaink  alatt 
mély  sziklavölgy  tátongott,  melyen  tul  az  olajfák  he- 
gye emelkedett  számos  ősi  emlékeivel  és  sirmezőjével  ; 
közvetlenül  mellettünk  jobb  oldalon  a  latinok,  örmé- 
nyek, görögök,  angiikanok  s  amerikaiak  temetője  terült 
el  s  azon  tul  a  Hinnon  hasadék  fölött  az  áruló  Jú- 
dásnak haláláról  oly  szomorú  hírnévre  jutott  Hakel- 
dania,  vagyis  vérmező,  melynek  fehér  pipa-föld  agyag- 
ját most  edénykészitésre  használják. 

E  temető  mellett,  tehát  már  a  város  falain  kí- 
vül hatalmas  várhoz  hasonlóan  épült  Kaiphas  főpap 
palotájának  helyén  az  örmény  sionhegyi  zárda,  mely- 
nek udvarából  a  Salvator  templom  emelkedik  ki.  Az 
udvarban  egy  kőből  faragott   kakas  jelzi  az  oszlop  te- 

tejéről  azon  helyet,  hol  a  tüz  köré  csoportosult  szol- 
gák között  Péter  apostol  megtagadta  mesterét.  A 
templomnak  epistola  oldaláról  piczinyke  kis  börtön 
üreg  nyílik,  melyben  a  hagyomány  szerint  Üdvözítőnk 
csötörtöktől  péntek  virradóig  a  szenvedés  éjszakáját 
töltötte. 

Néhány  lépéssel  odább,  Sión  hegyének  legma- 
gasabb részén,  ismét  egy  bástyaszerü  s  kupolákkal  fe- 
dett épület  emelkedik,  melynek  magas  minaretje  török 
mecsetre  vall.  E  helyen  állott  egykoron  azon  ház,  mely- 
ben Üdvözítőnk  szenvedése  előestéjén  tanítványaival  a 
húsvéti  bárányt  elköltötte.  Az  oltári  szentség  alapítá- 
sának e  fontos  helyét  kiváló  kegyeletben  tartották  már 
a  legelső  keresztények  s  már  126-ban  Hadrian  csá- 
szár idejében  keresztény  templom  állott  e  helyen.  Szá- 
zadok folytán  számos  templom  emelkedett  itt  egymás 
romja  felett  s  a  jelenlegi  török  mecset  is,  még  a  ke- 
resztesek nagyszerű  építkezésének  maradványa. 

A  coenaculumi  templom  mellett,  de  a  földalatti 
részben  Dávid  királynak  sírja  van.  Zsidók,  kereszté- 
nyek s  mohamedánok  egyaránt  tisztelik  e  helyet.  Dra- 
gomanom  állítása  szerint  csakis  a  zöld  turbánt  viselő 
Mohamed  családjából  származó  utódok  bírnak  azon 
privilégiummal,  hogy  e  síremlék  belsejében  végezhetik 
ájtatosságukat,  de  senki  másnak,  még  az  igazhivő  tö- 
röknek sem  szabad  oda  belépnie.  Megkisérlettem  ugyan 
dragomanom  által  baksis  utján  bebocsátást  kérni,  de 
az  őr  csak  ijesztő  fenyegetéssel  válaszolt,  mire  taná- 
csosabbnak tartottam  odább  állani. 

Innét  az  ősi  salamoni  templomnak  gyönyörű  te- 
rére siettünk,  hogy  a  kitűzött  időre  valamennyien  ott 
együtt  lehessünk.  Sikerült  ugyanis  consulatusunk  ré- 
vén a  mohamedánok  által  fanatikus  módon  féltett 
Omár  mecsetbe  a  mai  délutánra  együttes  bemeneti 
engedélyt  kieszközölni,  melyért  az  egyenkint  adott  bak- 
sisokon  kívül  még  utólagosan  a  hospitiumban  a  török 
lelkiismeretnek  nagyobb  megnyugtatására  száz  frank 
borravalót  kellett  gyűjtenünk. 

Még  csak  néhány  évvel  ezelőtt  halál  büntetés 
volt  azon  nem  mohamedánra  szabva,  ki  e  mecsetbe 
belépett,  sőt  még  annak  udvarára  is  tiltva  volt  a  be- 
menet. A  fanaticus  mohamedánok  ugyanis  azt  hiszik, 
hogy  Allah  mindent  teljesít  a  mit  az  ember  itt  kér, 
arról  azonban  szintén  meg  vannak  győződve,  hogy  a 
gyaur  csak  átkot  kérhet  reájuk.  Most  azonban  kapzsi- 
ságok már  tágított  lelkiismeretökön  s  kivételes  enge- 
dély és  gazdag  baksis  mellett  nemcsak  ők,  de  talán 
Mohamed  is  szemet  huny. 

Maga  a  templomtér  is  meglepő  szép  és  rendkí- 
vül nagy,  ugy,  hogy  körülbelül  Jerusalemnek  egy  ne- 
gyed részét  foglalja  el.  E  nagy  teret  Harain-es-Sche- 
rif-nek,  vagyis  nemes  szentélynek  nevezik,  melynek 
középső  emelkedett  részét  fehér  márvány  borítja  s 
apróbb  kupolás  épületek,  mosdó  kutak  s  gyönyörű 
diadal  ivek  veszik  körül.  E  hófehér  márványnyal 
kirakott  második  udvar  közepén  épült  az  Omár 
mecset,  mely  a  mekkai  és  medinai  után  első  he- 
lyen áll. 

A  mecset  nyolcz  szögű  oszlopcsarnok,  melynek 
közepéből  egy  kő  mozaikkal  kirakott  merész  kupola 
emelkedik.  Belseje,  oszlopokon  nyugvó  háromszoros 
rotunda,  melynek  középső  részén  a  nagy  kupola  alatt, 
művésziesen  faragott  rácsozat  között  egy  óriási  fara- 
gatlan mészkő  szikla  áll.  E  kiválóan  tisztelt  szikláról 
nagyon  eltérő  vélemény  uralkodik  a  mohamedánok  és 
zsidók  között.  Némelyek  azt  tartják,  hogy  Jákob  pát- 
riárka e  kőre  hajtá  le  fejét,  midőn  a  csodálatos  álom- 
képben részesült ;  mások  azt  hiszik,  hogy  Moria  he- 
gyének azon  csúcsa,  melyen  Ábrahám  Izsák  fiát  akarta 
feláldozni ;  mások  ismét  a  Talmudból  azt  magyarázzák 
ki,  hogy  Salamon  templomában  az  áldozati  oltárnak 
alját  képezte  volna.  Ez  eltérő  véleményeken  kivül  még 
számtalan  babonát  fűznek  hozzá,  igy  a  többi  között : 
hogy  ez  a  világnak  középpontja  s  hogy  e  szikla  a 
levegőben  lebeg.  Ez  utóbbi  ténynek  bebizonyítására  az 
egyik  török  mecset  őr  le  is  vezetett  bennünket  a  kő- 
monstrum  alatti  mély  üregbe  s  csakugyan  ott  is  leve- 
gőt találtunk,  daczára  annak,  hogy  még  sem  lebeg  a 
levegőben,  hanem  a  természetes  sziklafalak  fölött 
nyugszik. 

Eltekintve  ezen  .  számtalan  babonától,  a  mecset- 
nek szépsége  bámulatba  ejtett.  Kairónok  mecsetei  vi- 
lághírűek s  láttunk  is  ott  szebbnél  szebb  s  gazdagabb- 
nál gazdagabbat,  de  ennek  méltó  vetél  társára  nem 
akadtuk.  Oszlopai,  oldalfala  s  padozata  talán  a  világ- 
legszebb  márványaiból  készült ;  dus  aranyozása,  pazar- 
fényű    mozaikja  s  apró  színes    üvegekből   művésziesen 

összerakott  ablakai  —  méltó  bámulatra  ragadtak.  Ne- 
hezen tudtam  megválni  e  szemkápráztató  látványtól, 
melyről  csak  most  értettem  igazán,  hogy  miért  őrzik 
azt  oly  féltékenyen  a  mohamedánok. 

Bár  mennyire  csodáltam  e  pazar  szépséget,  csak 
fájó  hatást  gyakorolt  reám,  midőn  e  pompát  a  katho- 
likusok  legszentebb  helyeinek  sok  esetben  desperatus 
külsejével  összehasonlítottam. 

A  nagy  templomtérnek  déli  oldalán,  az  ősi  Sala- 
mon-templomnak helyén  van  az  „El-Aksa"  nevű  csi- 
nos mecset,  melynek  saraezen,  nyomott  csacsi  vei  s  fa 
menyezete  különleges  benyomást  gyakorolnak.  Már 
Julián  császár  építtetett  e  helyre  nagyszerű  basilikát : 
a  mostani  mecsetet  azonban,  terjedelmes  melléképüle- 
teivel együtt  a  keresztesek  emelték.  A  mecset  melletti 
épület  a  jerusalemi  királyoknak  s  később  a  templá- 
riusoknak  residentiája  volt. 

Az  Aksa  mecset  alatt  óriási  oszlopokon  nyugvó 
magas  árkádok  alatt  pinczeszerü  hideg  folyosókat  ta- 
láltunk, melyek  „Salamon  istállója"  nevezet  alatt  isme- 
retesek. Ez  óriási  oszlopok  s  az  egész  földalatti  épít- 
kezés mindenkit  bámulatra  ragad.  Salamon  király  az 
általa  építendő  nagyszerű  templom  számára  Moria  he- 
gyét planiroztatta,  de,  hogy  annak  terét  elegendően 
kibővitse,  még  a  Cedron  völgye  felé  emeltette  e  bá- 
mulandó óriási  árkádokat,  a  mi  által  a  magában  véve 
szűk  fennsíkot  oly  szélességre  bővítette  ki,  mint  az 
még  manap  is  látható  s  hosszában  ötszáz,  szélessé- 
gében háromszáz  métert  tesz  ki. 

A  nagy  templomtérnek  szépségét  facsoportok  is 
emelik,  melyekben  leginkább  a  celtis  australis,  eyprus 
és  olajfák  díszlenek. 

Innét  "hazatérve,  útközben  az  István-kapu  köze- 
lében megtekintettük  még  Jerusalenmek  a  szent  sir 
után  legnagyobb  katholikus  templomát,  mely  szent 
Anna  tiszteletére  van  szentelve,  miután  e  helyen  lakott 
Joachim  és  Anna  s  itt  is  született  a  boldogságos  Szűz. 
Jelenleg  a  templom  ép  ugy,  mint  a  mellette  levő 
zárda  az  algíri  missionariusok  eongregatiójának  birto- 
kát képezi,  hol  a  missionariusok  számára  keleti  nyel- 
vek collegiurna  s  a  görög  egyesültek  számára  apostoli 
seminarium  van.  Mély  áhítatra  gerjeszt  minden  a 
templomban  ép  ugy,  mint  a  kryptában,  s  egyszerű, 
de  magasztos  diszén  nagyon  meglátszik,  hogy  buzgó 
missionariusok  kezelik  azt. 

Fehér  reverend  a  s  tágas  fehér  lovagköpenybe 
öltözött  franczia  missionárius  volt  szives  minket  kalau- 
zolni a  zárda-templom  s  az  udvaron  levő  ösi  „proba- 
tica  piseiná"-nak  ásatási  helyénél  is.  Csak  ujabb  épít- 
kezések alkalmával  akadtak  e  nevezetes  helyre,  hol 
most  a  missionárius  növendékek  maguk  végzik  szabad 
iclejök  alatt  az  ásási  nehéz  munkálatokat.  Számos  ki- 
ásott fogadalmi  tárgyak  között  egy  márvány  lábat  is 
találtak,  melynek  feliratából  az  tűnik  ki :  hogy  Hadrian 
idejében  (Kr.  u.  117 — 135.)  Pompeja  Lucilia  előkelő 
hölgy  köszvény  bajától  szabadult  meg  e  Bethesdában. 

Útközben  találkoztunk  a  patriarchatusi  szakállas 
seminaristáknak  egy  csoportjával,  kik  sétájukról  tértek 

ép  haza.  Fekete  talárjuk  végig  vörös  gombokkal  s  a 
ruhauj jakról  hosszú  dependentiával  birt;  övük  is  vörös 
szinü ;  de  leginkább  comikusan  állott  a  talárhoz  a  vö- 
rös fez,  mely  törökösen  födte  fejőket. 

A  társaságnak  egy  része  ma  este  végezte  ájta- 
tosságát  a  sz.  simái  s  az  éjjelt  is  ugyanott  töltötték ; 
rajtam  azonban  a  bágyadtság  s  a  már  két  éjjelen  át 
nélkülözött  álom  oly  annyira  erőt  vett,  hogy  vacsora 
után  azonnal  e!  szenderültem. 


Szeptember  25-én  már  6  órakor  a  sz.  sir  temp- 
o  mában  voltam  s  a  Golgothán  misézhettem. 

Az  orosz  szakadárok  erőszakos  foglalása  a  szent 
helyet  sem  kímélte,  ugy,  hogy  a  kereszt  helye  fölé 
épült  oltárt  már  kizárólagos  birtokukba  vették,  s  azon 
katholikus  papnak  miséznie  nem  szabad.  Csak  mellette 
birnak  a  katholikusok  egy  oltárt,  melyen  ez  alkalom- 
mal miséztem. 

Üdvözítőnk  egész  élete  megaláztatás  volt ;  ugyan- 
abból bőven  kijut  a  katholika  egyháznak  is  az  egész 
szent  földön ! 

Alig  hogy  elvégeztem  misémet,  megkezdődött  a 
templom  minden  szögletében  azon  fülsértő  dissonantia 
és  lárma,  melyet  a  különféle  schismatikusoknak  egy- 
egyidejüleg  végzett  hangos  isteni  szolgálata  okozott. 
Ma  azonban  e  botrányos  lárma  sokkal  nagyobb  mérvű 
volt,  mint  az  első  napon  tapasztaltam,  mert  vasárnap 
levén,  minden  felekezet  nagy  assistentiával  és  chorus- 
sal,  ünnepélyesen  végezte  isteni  szolgálatát, 

Midőn  a  szent  sir  templomának  legszentebb  he- 
lyeitől örökre  elbúcsúztam,  megtekintettem  még  a 
templomnak  rézsútosan  átellenében  fekvő  Johannita 
zárda  és  templomnak  szomorú  romjait,  melyeket  a 
Suez  csatorna  megnyitása  alkalmával  a  sultán  a  porosz 
trónörökösnek,  most  már  német  császárnak  ajándéko- 
zott, ki  azóta  ott  nagymérvű  ásatásokat  eszközöltet. 

Eeggeli  után  én  is  azon  hat  tagú  küldöttségbe 
választattam,  mely  a  társaság  nevében  a  latin  szertar- 
tású Patriarchánál  tette  tiszteletét. 

A  hospitiumnak  arany  paszomántos  díszruhájába 
öltözött  kavasza  méltóságteljesen  lépdelt  előttünk,  a 
patriarchatusi  palotába  vezérelve  bennünket,  a  hol  oly 
zajjal  csapkodta  nagy  ezüst  botját  a  lépcsőkre,  hogy 
a  szintén  keleti  diszbe  öltözött  patriarchatusi  szolgák 
mind  összefutottak ;  mindez  különben  ugy  látszott,  hogy 
a  bejelentésre  szolgált.  Végig  haladva  számos  szobán, 
a  trónteremben  fogadtattunk,  mely  azonban  távolról 
sem  mutatott  annyi  elegantiát,  mint  akármelyik  ma- 
gyarországi kanonoknak  fogadó  szobája.  Keleti  szokás 
szerint  itt  is  liqueurrel  kináltattunk  meg. 

A  jerusalemi  patriarchátus  különben  csak  1847- 
ben  lett  ismét  visszaállítva  s  mindig  szent  Ferenczren- 
düek  tagja  bírja  e  magas  egyházi  méltóságot,  metyhez 
Palaestina  és  Cyprus  katholikus  hívei  s  a  Jerusalem  és 
környékének  kath.  intézetei  tartoznak  Ez  intézetek  a 
legutóbbi  időben  bámulatos  módon  szaporodtak  s  a 
szerzetesek  áldásos  működése  már  nagyon  észrevehető. 
Az  árvák  nevelése,  kitűnő  oktatás,  beteg-ápolás  s  szá- 

10 

mos  más  jótékony  fáradozásuk  által,  melyben  minden 
yallá<felekezetüt  részesítenek,  —  közelebbi  érintkezésbe 

jöttök  a  keresztények  a  mohamedánokkal,  mi  által 
máris  ledőlt  a  kettő  között  azon  válaszfal,  moly  a  mo- 
hamedánnak megtérését  eddig  lehetetlenné  tette. 

Visszatérve  lakásunkra,  a  város  utczáin  keresztül 

vonuló  török  katonai  zenekarral  találkoztunk.  Dobszó- 
val kisért  harsona  zenéjük  mélabús  dallamokat  játszott, 
mely  most,  midőn  Jerusalemtől  örökre  bucsut  venni 
készültünk,  mélabús  hangulatunkat  csak  fájdalmasan 
növelte. 

Búesn-ebédünk  után.  melyen  az  osztrák-magyar 
konsul  is  részt  vett  —  a  túlvilági  örök  Jerusalombeni 
viszontlátás  kivánatai  között  fájdalmas  érzéssel  búcsuz- 
tnnk  el  a  zarándokháznak  főnökétől  s  délutáni  2  óra- 
kor már  a  város  falain  kivül  voltunk,  hogy  az  ott  egy- 
begyűlt s  jerusalemi  pálmaágakkal  feldíszített  kocsi- 
jainkban elhelyezkedjünk. 

Midőn  Jaffából  Jerusalembe  jöttünk,  szép  számú 
bandériummal  rendelkeztünk,  mert  a  kalandkedvelők 
lovaglásra  vállalkoztak.  A  tizennyolcz  órai  lovagias 
azonban  mindannyit  néhány  napra  nyomorékká  tette, 
ugy,  hogy  most  visszafelé  okulva  a  múlton,  senki  sein 
merte  többé  ez  utat  lóháton  megtenni,  annál  imposan- 
sabb  volt  azonban  kocsi-sorunk. 

Nappal  tettük  most  ugyanazon  részt,  melyen  jö- 
vetelünk alkalmával  éjszakának  idején  haladtunk  s  így 
nem  kerülhették  ki  figyelmünket  az  ujabban  létesített 
számos  zsidó  coloniák.  Az  alliance  'izraelite  óriási  terű- 

leteket  vásárolt  össze  a  török  kormánytól  a  Palaesti- 
nálja vándorolt  szegény  zsidó  családok  számára.  E 
sziklatalaj  nagyobbrészt  még  terméketlen  sivatag,  me- 
lyet nagy  fáradsággal  kell  planirozni,  a  kövektől  meg- 
tisztítani s  reá  hordott  humussal  használhatóvá  tenni. 
A  fáradság  meghozza  azonban  idővel  gyümölcsét,  mert 
a  kedvező  klimatikus  viszonyok  alatt  a  szorgalom  ismét 
kánaáni  földdé  változtatja  e  sivatagot.  A  telepitvényes 
zsidó  családok  nemcsak  ingyenesen  kapják  a  földet, 
hanem  az  első  három  évben,  midőn  a  föld  még  nem 
termi  meg  fáradságuk  gyümölcsét,  — -  a  megélhetés  és 
építkezésre  is  kapnak  sustentatiot  az  alliance  izraelite- 
től.  A  török  kormány  most  annyiban  korlátozta  a  be- 
vándorlást, hogy  csak  16-tól  egész  24  éves  munka- 
képes egyéneknek  engedi  meg  a  települést.  Itt  tehát 
a  zsidók  nem  a  kényelmes  speculatio,  hanem  arezuk 
verejtékében,  nehéz  munkával  keresik  kenyeröket. 

Az  uti  programúiról  csak  annyit  hallottunk :  hogy 
mind  a  vacsora,  mind  az  éjjeli  szállásra  vonatkozólag  kehő 
intézkedés  történt.  A  helyre  vonatkozólag  eltértek  a 
nézetek,  mert  némelyek  Latrunt,  mások  pedig  Kam- 
lehet  emlegették.  A  helylyel  azonban  legkevésbbé  sem 
törődtünk;  a  fődolog  az  volt,  hogy  gondoskodva  van  nem- 
csak vacsoráról,  hanem  kényelmes  éjjeli  szállásról  is  s  igy 
nem  leszünk  kénytelenek  ismét  az  egész  éjjelt  feláldozni. 

Órákon  át  szenvedtünk  már  tikkasztó  hőség  s  átlát- 
hatlan  porfellegben,  ugy,  hogy  az  eszeveszett  hajtásban, 
a  döczögő  köves  utón,  deszka  ülésünkön  már-már  tart- 
hatlan  volt  helyzetünk. 

10* 

Elhagytuk  már  szent  János  születés  helyét,  el- 
hagytuk Abugoseht,  de  Latrunt  is  s  nyugodtan  lélek- 
zettünk  fel,  mert  nem  e  gyanús  és  veszedelmes  helye- 
ken, hanem  csakugyan  Ramlehben  lesz  éjjeli  tanyánk, 
s  ez  mindnyájunkra  nagy  megnyugtatás  volt,  mert  hisz 
láttuk  már  jövetelünk  alkalmával,  hogy  az  áldottlelkü 
Ferenczrendüeknél  mily  fényes  fogadtatásban  részesül- 
tünk  s   mily  tiszta   és   kinálkozók  voltak  az  ágyak  is. 

Könnyebben  tűrtük  most  már  az  ut  nehéz  fára- 
dalmait, mert  hisz  nemsokára  elérjük  már  Ramlehet 
s  lukullusi  vacsora  után  kényelmes  és  puha  ágyakban 
álmodhatunk  Jerusalemnek  felejhetlen  emlékeiről. 

Nyolcz  óra  tájban  korom  sötétségben  értünk  a 
ramlehi  zárda  elé,  de  ideje  is  volt,  mert  zsibbadt  tag- 
jainkon alig  tudtunk  már  megállani. 

A  zárda  nehéz  kapuit  zárva  találtuk.  Nyugtalanul 
vettük  igénybe  az  ajtónak  vas  zörgetőjét,  de  az  ostrom- 
szerű  zörgetésnek  viszhangján  kivül  semmi  neszt  sem 
hallottunk.  Hogy  e  vad  vidék  és  gyanús  nép  között 
éjjeli  időben  tárt  kapukat  nem  találtunk,  az  nagyon  is 
érthető,  de,  hogy  ily  hosszú  zörgetésre  még  mindig 
nem  nyertünk  bebocsáttatást  —  az  már  gyanúsnak 
tűnt  fel  előttünk.  Végre  azonban  mégis  hallottunk 
kulcscsörtetést  s  többszörös  ajtónyikorgást. 

Az  ajtóban  megjelent  három  marmalis  termetű 
néger  a  karavánnak  láttára  nagy  szemeket  vágott  s 
erősen  védekezett,  hogy  senki  az  ajtón  be  ne  léphes- 
sen. Habár  beszélni  velők  nem  tudtunk,  annyit  mégis 
megértettek,   hogy  a  priorral  akarunk  beszélni,    ki  ké- 

relmünkre  égő  gyertyával  s  a  többi  szolgaszemélyzettel 
csakhamar  megjelent  s  tudtunkra  adta:  hogy  legna- 
gyobb sajnálatára  nem  fogadhat  el  bennünket,  miután 
senki  sem  tudatta  őket  jövetelünkről  s  igy  fogadtatá- 
sunkra semmiféle  intézkedés  nem  történt;  midőn  né- 
hány nappal  ezelőtt  bejelentve  jöttünk  s  vendégszere- 
tetüket élveztük,  minden  intézkedést  megtettek,  sőt 
ágyakat  is  hozattak  az  alkalommal  számunkra,  de  most 
már  azokat  is  visszaküldték.  Talán  kétkedést  olvasva 
le  arezunkról,  bevezetett  bennünket  a  főnök  a  zárdába, 
hol  csakugyan  meggyőződhettünk,  hogy  legfeljebb  6 
vagy  8  ember  kaphatott  volna  ágyat  s  néhány  falat 
száraz  kenyeret.  Készséggel  ajánlotta  fel  a  szegény 
házfőnök  —  ki  különben  nagyobb  zavarban  volt,  mint 
mi  valamennyien  —  mindenét,  de  össze.-  készletben 
levő  élelmökkel  még  tiz  ember  sem  csillapíthatta  volna 
éhségét ! 

A  meglepetés  első  sújtó  pillanata  után  a  zárdá- 
bani  hosszas  tanácskozás  alkalmával,  az  utasok  vad 
mérge  és  dühe  már  hangos  zugolóclásban  tört  ki,  me- 
lyet csak  a  kétségbeesett  szegény  zárdafőnöknek  saj- 
nálkozása fékezett  némikép. 

Nem  maradt  egyéb  hátra,  mint  hogy  valameny- 
nyien  a  ramlehi  csárdába  vonuljunk  s  ott  teremtessünk 
elő  bármi  módon  valami  élelmet. 

A  csárdának  készletben  levő  kevés  száraz  kenye- 
rét és  szárított  halát  mohón  falta  fel  egy-két  ember, 
a  többi  pedig  gazdagon  táplálkozott  méreggel.  Itt  már 
sans  géné  adott  kiki  szabad  kifejezést  nemcsak  higgadt 

szavakban  indignatiojának,  hanem  sanguinikus  magyar 
módon  féktelen  dühének  a  rendezőség  gondatlansága 
fölött.  A  napról  napra  tapasztalt  elégedetlenség,  mely 
nemcsak  a  rendezőség  gondatlansága,  liánom  számos 
egyéb  körülményből  is  lassan-lassan  fejlődött,  itt  vul- 
kánként tört  ki. 

Az  izgatottság  zűrzavarában  visszamentem  a  zár- 
dába és  legalább  számomra  kértem  egy  darabka  szá- 
raz kenyeret,  s  a  zárdafőnök  könyörülve  rajtam,  még 
megtoldotta  kenyér  adományát  egy  darab  sajttal  is, 
mely  elég  volt  négyünk  éhségének  csillapítására. 

Az  izgatott  közönség  még  nem  fejezte  be  a  vét- 
kes mulasztások  lajstromának  elősorolását,  midőn  egyik 
útitársunk  azt  eonstatálta,  hogy  unokanővére,  —  ugyanaz, 
ki  minden  kirándulásunk  alkalmával  elkésett  —  vissza- 
hagyatott Jerusalemben  s  csakugyan  ugy  is  volt ! 

Kocsi  Jerusalemben,  az  általunk  Jaffában  kibérel- 
teken  kívül,  nem  létezik !  Magányosan  mint  nőt  vissza 
nem  hagyhatjuk  e  távoli  világrészben,  de  nekünk  is 
még  reggel  okvetlenül  el  kell  hajónkkal  indulnunk, 
hogy  még  pénteken  délben  a  selamliki  ünnepélyre,  a 
Sultánnak  látványos  ima-menetére  Konstantinápolyija, 
érhessünk.  Szegény  nőnek  kétségbeejtő  helyzetét  ép 
oly  melegen  éreztük,  mint  saját  helyzetünknek  kinos 
voltát,  mely  miatt  annyi  időt  s  Konstantinápolyban  a 
látványosság  legfőbbikét  el  kell  mulasztanunk.  Hogy 
küldtek-e  érte  vissza  Jerusalembé  kocsit,  vagy  történt-e 
ügyében  valami  intézkedés,  azt  nem  tudom.  Reggeli 
két  óra  tájban  azonban    gyors   lódobogás   hallatszott  s 

csakhamar  reá  két  tajtékzó  arabs  16  elveszett  útitárs- 
nőnket  s  egy  majdnem  tökrészeg  dragománt  hozott 
közénk,  ki  kézzel-lábbal  kapaszkodva  alig  tarthatta  ma- 
gát lován.  Bámultam  azon  resignatiot  és  angol  phleg- 
mát,  melylyel  utitársnőnk  annyi  halálos  félelem  után, 
igazán  életveszélyes  kalandjait  elmondotta.  Jerusalem- 
ben  visszahagyatva,  kétségbeesésébon  a  zarándokház 
főnökéhez  fordult,  ki  hamar  gondoskodott  lovakról  s 
egy  dragománról,  ki  elkísérje  ót  Jafíaba.  számítva  reá, 
hogy  hajónk  nélküle  nem  fog  elindulni.  Legfőbb  fé- 
lelmet azonban  saját  jósága  okozott  magának,  mert 
dragománjának  minden  csárdában  fizetett  áldomást, 
míg  végre  azt  vette  észre,  hogy  tisztességesen  berúgott. 
Ily  kiséret  mellett  még  erőslelkü  férfiú  is  csakhamar 
elvesztené  bátorságát,  ő  azonban  megérkezése  után 
forró  hálát  adolt  ugyan  Istennek,  hogy  ily  nagy  ve- 
szély bői  megmenekült;  de  azután  örült  annak,  hogy  a 
félelem  s  ily  hosszú  lovaglás  iszonyú  fáradalmán  kívül 
minden  egyéb  baj  nélkül  érdekes  episodot  volt  alkalma 
naplójába  jegyezhetni. 

Miután  a  kedélyek  már  kissé  csillapodtak,  kiki 
keresett  magának  nyugvó  helyet  részint  ülve  a  kocsi- 
kon, részint  kinyujtózva  a  puszta  földön.  En  egy 
ügyvéd  s  egy  orvos  útitársammal  a  házőrző  ebek  mód- 
jára a  puszta  földön  nyújtottam  ki  fáradt  tagjaimat  s 
azon  édes  tudat :  hogy  Jákob  sorsát  osztva  a  szent 
föld  göröngye  szolgál  fej  párnám  gyanánt  s  a  mosolygó 
szép  csillagos  ég  képezi  takarómat  —  csakhamar  mély 
álomba  szenderitett. 


—  152  — 

Kövid  nyugvás  után  még  jóval  hajnal  előtt  ismét 

megindultunk  és  pedig  most  előzetes  revisio  után,  pél- 
dásan szép  zárt  rendben. 

Jaffába  érkezve  ágyudörgóshez  hasonló  morajt 
hallottunk,  mely  a  háborgó  tengernek  ijesztése  volt. 
A  tengerből  kiálló  szirtekhez  óriási  hegyek  magassá- 
gában verődtek  a  habzó  hullámok.  Lehetetlenségnek 
tartottam  a  hajóra  szállást,  mert  alig  hihettem,  hogy 
ily  óriási  hullámok  mellett,  bárkáinkkal  átcsúszhassunk 
a  sziklák  közötti  keskeny  szorosokon. 

Nem  értünk  reá  tanakodni  a  veszély  fölött,  mert 
a  legelőször  partra  ért  utasokat  az  arabsok  már  kar- 
jaikba ragadták.  Megkezdődött  ezzel  a  bárkába  való 
szállitásnak  komikus  scenája,  A  könny ebbeket  ölben 
vitték  a  nehezebbeket  pedig  háton.  Engem  is  egy  erős 
marczona  alak  kapott  karjaiba,  de  alig  vitt  néhány 
lépésnyire  a  vizbe,  vissza  hozott  s  integetéssel  adta 
tudtomra,  hogy  a  vállaira  mászszam.  Nehéznek  találta 
súlyomat  mert  ugy  dobott  a  bárkára,  hogy  csak  ugy 
nyögtem  bele  s  még  hozzá  oly  [szurkos  olajos  helyre 
jutottam  gyengódtelen  dobása  következtében,  hogy 
ruhám  egészen  összemaszatalódott. 

Midőn  bárkánk  elindult,  halálsápadt  arczczal  né- 
mán ült  kiki  helyén.  Az  előttünk  haladt  bárka  elei 
tűnt  szemeink  elől  az  iszonyú  hullámvölgyben,  hová 
mi  is  követtük  őket.  Midőn  igy  az  ijesztő  fekete  szik- 
lák közé  hányattunk,  nem  volt  közülünk  senki  sem,  ki 
a  halál  és  örökkévalóság  gondolatával  a  legkomolyab- 
ban nem  foglalkozott  volna. 

A  nőket  és  a  gyengébb  idegzetüeket  nagy  mérvű 
tengeri  betegség  fogta  el  s  félig  ájult  állapotban  tehe- 
tetlenül dőltek  egymás  karjaiba. 

A  sziklák  közül  szerencsésen  kimenekültünk,  de 
a  szabad  tengeren  nagyobb  lévén  a  hullámok  játéka, 
látszólag  nagyobbnak  tűnt  fel  előttünk  az  életveszély. 
A  hullámok  iszonyú  magas  csúcsairól  pillanat  alatt 
merültünk  le  a  széditő  mélységbe.  A  nők  sírásába  az 
erősebb  lelküeknek  akaratlanul  kitört  mély  sóhaja 
vegyült. 

E  közös  haláltusa  közepette  mintegy  adott  jelre 
kivették  arabsaink  evezőjöket  a  vízből  s  az  egyik  vad- 
állathoz hasonló  örjöngéssel,  szikrázó  szemekkel  köve- 
telt gazdag  baksist  tőlünk.  Tudva  azt,  hogy  e  vadál- 
latok ép  a  legnagyobb  életveszélyt  használják  fel  lel- 
ketlen rablásra  s  minél  nagyobb  a  félelemben  nyújtott 
adomány,  annál  elégedetlenebbek  s  annál  tovább  foly- 
tatják a  zsákmányolást  —  kétségbeejtő  volt  helyzetünk. 
Izgatottan  ugrottam  fel  helyemről  s  görcsösen  össze- 
szorított ököllel  fenyegettem  e  rablót :  hogy  consula- 
tusunk  utján  majd  megadja  árát  e  lelketlenségének, 
de  féktelen  dühös  kiáltozásom  s  fenyegetőzésem  nem 
ijesztette  meg,  mert  vérfagyasztó  hidegséggel  mutatott 
a  hullámok  által  közelünkbe  hányatott  másik  bárkára, 
melyben  szintén  abban  hagyták  az  evezést  s  az  egyik 
bárkás  turbánjába  szedte  az  utasoktól  a  rablott  bak- 
sisokat. 

Bárkánk  evezés  hiányában  czéltalanul  hányatott 
s    a  hullámok    iszonyú    örvényei    minden    pillanatban 

elnyeléssel  fenyegették.    Útitársaim  kérelmére  magam 

szedtem  sisakomba  a  reszkető  kezekből  nyújtott  gaz- 
dag adományokat,  de  tudtára  adtain  a  bárka  kormá- 
nyosnak, hogy  csak  akkor  adom  azt  át  neki.  ha  ha- 
jónk közelébe  érünk.  Kapzsi  szeme  ugy  látszott  meg- 
elégedett kalapom  tartalmával,  mert  megkezdték  ismét 
az  evezést, 

Hajónk  közelébe  érve  már  szabadabban  lélegzet- 
tünk fel,  de  a  tulajdonképeni  veszélyről  csak  ott  volt 
fogalmunk,  midőn  hajónk  kolossális  magaslatára  meg- 
kezdtük a  felmászást.  A  hajónk  oldalán  levő  lépesőzet, 
a  hullámok  iszonyú  mélységében  vajmi  rövid  volt  s 
igy  csak  azon  pillanatban  kaphatták  el  a  hajó  lépcső- 
zetén álló  matrózok  az  egyes  átszállókat,  midőn  a  hul- 
lámok a  lépcső  magasságáig  hányták  bárkánkat  s 
egyenként  onnan  kiugrottunk. 

Hosszas  veszteglésünk  következtében  a  mi  bár- 
kánk érkezett  utoljára  hajónkhoz,  ugy,  hogy  a  többi 
utas  már  a  hajó  fedélzetéről  nézte  a  felszállásnak  e 
vérfagyasztó  látványát* 

Közel  harminezan  voltunk  a  bárkán  s  igy  na- 
gyon soká  tartott  a  felszállás.  A  hullámemelkedés  pil- 
lanatában csak  gyors  és  merész  ugrással  érhettük  el 
a  lépcsőt  s  ugyanazon  pillanatban  ismét  mély  hullámör- 
vénybe merült  a  bárka.  Az  egyik  utas  ugrásával  nem 
érve  el  a  lépcsőt  visszaesett  a  bárkába  s  tetemes  sé- 
rülést szenvedett.  Altalános  félelem  fogott  el  minden- 
kit, midőn  egy  törődött  öreg  úrra  került  a  sor.  Meg- 
ragadta ő  is  a  lépcsőzetről  nyújtott  kötelet,  de  a  hul- 

lámemelkedés  válságos  pillanatában  nem  volt  elég 
fürge  s  igy  elkésett  ugrása  után  nyomtalanul  eltűnt  a 
habokban.  Iszonyú  rémkiáltás  hangzott  a  hajó  fedél- 
zetéről, ele  ugyanazon  pillanatban  már  felhúzták  a 
matrózok  a  kötelet,  melyet  szerencséjére  e  szegény 
öreg  még  görcsösen  tartott. 

A  jaffai  kikötő  bizonyára  emlékezetes  marad  a 
keleti  kirándulók  előtt,  de  egyáltalán  kevés  utas  lehet, 
ki  többé  kevésbbó  rémes  emlék  nélkül  fordult  volna 
meg  e  helyen.  Számos  emberélet  esik  itt  évenkínt  ál- 
dozatul s  a  jaffai  Ferenczrendüek  is  emiitették,  hogy 
testvéreik  közül  sokan  lelték  már  itt  halálukat.  Ha  az 
„ázsiai  állapotok"  desperatus  jelzője  valamire  méltán 
illik,  ugy  az  bizonyára  a  jaffai  kikötő  s  nem  is  tudom, 
vájjon  e  nyomorult  népnek  kereset  forrása,  vagy  stra- 
tégiai szempontok  akadályozzák-e  a  rendszeres  kikötő- 
nek létesítését  ? 

Bőszünkről  csak  hálát  adhattunk  Istennek,  hogy 
a  határtalan  félelmen  kivül  minden  más  baj  nélkül 
érkeztünk  innét  hajónkra.  Kizsákmányolási  panaszunkra 
hajós  kapitányunk  csak  mosolyogva  konstatálta  :  hogy 
ez  mindég  igy  volt  s  ezen  segíteni  a  török  kormány- 
nál nem  is  lehet.  Mi  különben  még  nagyon  loyalis  bá- 
násmódban részesültünk,  mert  mint  utólagosan  hallot- 
tuk, a  többi  bárkában  nemcsak  háromszor  szedtek 
baksist,  hanem  a  kisebb  ezüst  pénzeket  indignálódva 
szórták  sorra  a  tengerbe. 

Nehéz  nap  és  nagy  megpróbáltatás  várt  a  hajó 
fedélzetén  is  az  utasokra.  Mint  őszszel  a  megdermedt 

legyek,  ugy  hullottak  egész  napon  át  a  tengeri  bete- 
gek; s  miután  mindenki  félt  a  hajó  mélyében  levő 
közös  termektől,  bármerre  tekintett  az  ember  a  födél- 
zetén, mindenütt  csak  erőlködő  betegeket  látott  s  ke- 
servers  nyögéseket  hallott. 

A  konyha  könnyen  behozhatta  a  más  alkalom- 
mal való  túlfogyasztást,  mert  csak  kevés  embernek 
volt  bátorsága  asztalhoz  ülni. 


Szeptember  27-én  egész  napon  át  nélkülöztük  a 
szárazföldnek  látképét  s  a  megszokott  egyformaságban 
élvezettel  hallgattuk  dr.  Erődy  Béla  jeles  orientalis- 
tánknak Konstantinápolyiból  tartott  előadásait.  Az  éj- 
nek késő  óráiban  csillámlott  fel  a  láthatárban  Eho- 
dus  szigetének  világító  tornya. 


Szeptember  28-án  már  kora  reggel  Chos  (jelen- 
leg Stanchio)  szigete  tárult  elénk,  Hyppokrates  orvos 
s  Apelles  festésznek  születéshelye,  melyet  még  az  egy- 
koron nevezetes  Aesculap  temploma  is  hírnevessé  tett.. 
E  kopár  szigeten  csak  elszórtan  láthattunk  itt-ott  fe- 
hérre meszelt  házakat. 

A  teljesen  lakatlan  kalynmosi  sziklaszigetet  csak- 
hamar a  kiválóan  phantasticus  sziklapartokkal  bíró  Le- 
ros  szigete  váltotta  fel,  mely  után  elértük  a  sz.  János- 
evangélista  által  oly  hírnevessé  lett  Patmos  szigetet. 
Ide  száműzetett  a  második  keresztény  üldözés  alkal- 
mával az  agg  evangélista  s  itt  is  irta  az  apocalypsist. 
A   vulkanikus    képződésü    kopár    szigetnek    ölében   la 

Scala  nevű  csinos  kis  városka  fehérlik,  mig  a  hát- 
térben magas  hegyen  fekszik  Patmo  városa  s  ódon- 
szerű  hatalmas  vára,  melynek  helyén  egykoron  szent 
Pál  apostolnak  gyújtó  szavai  viszhangzottak.  Ima  és 
elmélkedésre  int  minden  e  komoly  és  méltóságteljes 
szigeten. 

Patmos  közelében  értük  Samos  szigetét,  mely- 
nek helytartója  fejedelmi  czimet  visel,  s  habár  Török- 
országnak souseraini  adót  fizet,  sem  Török-,  sem  Gö- 
rögországhoz nem  tartozik.  A  hajók  rendesen  a  kis- 
ázsiai partok  felé  érintik  e  szigetet,  s  azon  oldalán  fek- 
szik fővárosi  is;  mi  azonban,  nyugodt  levén  a  tenger, 
rövidebb  utat  választottunk  s  közvetlenül  a  szigetnek 
nyugati  partjai  mellett  haladtunk.  Pythagorasnak  e 
születéshelyén  Anakreon  és  Herodot  is  tartózkodott, 
hirnevessó  azonban  Polykrates,  zsarnok  uralkodója  (Kr. 
e.  522.)  s  Junónak  ritka  szép  temploma  tette.  Később, 
mint  Juvenalis  emliti,  csak  az  elitólt  rabokkal  népesí- 
tették be  e  szigetet. 

Páratlan  szép  képet  nyújtott  e  sziget.  A  kopár 
s  vadregényes  sziklák  tövében  itt-ott  olajfa-ültetvények 
között  egy-egy  házikó  fehérlett;  amott  körülbelül  a 
hegy  magasságának  közepén  haragoszöld  cyprus-erclő 
alatt  lapostetejü  házakból  álló  csinos  kis  falu  mutat- 
kozott ;  a  falutól  távolabb,  a  vegetatio  nélküli  komor 
sziklák  között  magános  kis  kápolna  állott ;  a  hegyláncz- 
nak  egyes  csúcsai  pedig  hófehér  ködfelhőkbe  nyúltak. 
Az  eddig  érintett  szigetek  között  bizonyára  ennek  képe 
nyújtotta  a  legkellemesebb  benyomást. 

Samosnak  átellenében  láttuk  Nlkaria   szigetének 

csupasz  szikláit. 

A  mint  e  szigetcsoportból  kiértünk,  a  mindin- 
kább kiterjedt  fehér  ködfelhők  beborították  az  egész 
láthatárt  s  csakhamar  hatalmas  záporesőt  szolgáltattak. 

Ebéd  után  ismét  kitisztult  az  idő  s  midőn  a  fe- 
délzetre siettünk,  egy  igen  szűk  szoroson  haladtunk  át. 
Egyik  oldalon  piezioy  szikla  tetején  világító  torony  ál- 
lott, melynek  épületéből  a  toronyőr  egtsz  családjával 
kiállott  üdvözletünkre;  a  másik  oldalon  a  kiválóan  ter- 
mékeny s  szép  Chios  szigetét  érintettük.  Chios  is  azon 
hét  város  közé  tartozik,  melyek  Homér  bölcsőjével  di- 
csekesznek. Három  évvel  ezelőtt  iszonyú  földrengés 
dühöngött  itt,  mely  sok  ezer  embernek  pusztította 
el  életét.  A  sziget  fővárosa  közvetlenül  a  partok 
mellett,  hosszú  vonalban  terjed  el  magas  hegynek 
tövében. 

Az  átellenben  levő  szép  ázsiai  partok  s  Smyrna 
városának  látképe  a  ködös  láthatárban  nagyon  sokat 
vesztettek. 

Elhagyva  Mitylene  szigetét,  nyugalomra  mentünk 
s  igy  legfeljebb  csak  álmunkban  foglalkozhattunk  az 
ősi  Trójának  földével,  melyet  most  sajnosán  éjjel  kény- 
telenittettünk  érinteni.    ■ 


Szeptember  29  én  arra  ébredtünk  fel,  hogy  ha- 
jónk megállott.  Habár  még  csak  hajnali  5  óra  volt, 
mégis  felkeltünk  s  nem  tudva,  hogy  miért  állott  meg 
hajónk,  kiváncsian  siettünk  a  fedélzetre.  A  Dardanellák 

torkolatánál  voltunk,  melyeknél  csak  hosszadalmas  for- 
malitás és  jelentések  után  szabad  a  bemenet. 

Eitka  hely  van,  mely  hadászati  szempontból  oly 
fontos  volna,  mint  a  Dardanellák.  Nemcsak  a  jelenlegi 
Európa  kiséri  feszült  figyelemmel  e  szorosnak  vód- 
m (íveit,  hanem  már  az  ó-kornak  nagy  nemzetei  is  ide 
irányozták  számító  tekintetöket.  Nemcsak  Xerxes,  a 
perzsák  hatalmas  királyának  világhódító  serege  számára 
itt  veretett  hídja  tette  nevezetessé  e  helyet,  hanem  a 
történelemnek  számos  eseményei  is  fűződtek  nevéhez. 
Nem  is  lehet  csodálkozni,  hogy  ijesztő  ágyuk  tátong- 
nak nemcsak  a  torkolatnál,  hanem  az  egész  szoros 
mentén,  mert  hisz  Törökországnak  sorsa  körülbelül  a 
Bosporus  s  a  Dardanelláknak  erődítményeitől  ii\gg. 

A  európai  oldalon,  kopár  hegynek  lejtőjén  Iülid- 
ul-Raher  (a  tenger  kulcsa)  városa  terült  el  szemeink 
előtt,  messze  terjedő  földsánczokkal  erődített  ódonszerü 
várával.  A  város,  majdnem  kivétel  nélkül  európaias 
Ízlésben  épült  emeletes  házaival,  csinosan  fekszik  s 
szépségét  a  haragoszöld  cyprus-erdő  közötti  temető 
csak  emeli. 

Az  ázsiai  sik  téren  Csanak-Kale  (cserépvár)  nevű 
tekintélyes  város  fekszik.  A  tengerparton  Platán  és 
Cyprus-fákkal  beültetett  lombos  sétatér  terül  el.  Az 
élénk  kikötő  városnak  zöld  fákkal  szegélyzett  vörös 
fedelű  házai  csinos  látképet  nyújtanak.  Lakosai  legin- 
kább zsidókból  állanak,  kik  a  szomszéd  szőllőkben  ter- 
mesztett borral  és  cserépedényekkel  kereskednek.  A 
csanak-kalei  tükördarabokról  s  czifra  aranyzással  diszi- 

tett  hires  korsókról  azt  tartjak,  hogy  ép  oly  előnyösek 
a  viz  hűtésére,  mint  a  fajumi  (Egyptom)  korsók,  me- 
lyek a  Mlus  iszapjából  készülnek.  Csanak-Kale  azon- 
felül osztrigáiról  is  nevezetes.  Mindkét  specialitást 
esolnakon  hozták  eladásra  hajónkhoz,  kapitányunk 
azonban  megtiltotta  nekik,  hogy  hajónkra  feljöjjenek, 
mit  leginkább  az  eredeti  alakú  korsók  miatt  sajnál- 
tam, melyekből  nagyon  szerettem  volna  egy-két  dara- 
bot szerezni.  Emelkedett  helyen  fekvő,  fontos  szerepre 
hivatott  erődítményéből  az  ágyuknak  egész  légiója  csil- 
logott felénk. 

A  mint  hajónk  másod  kapitánya  a  megszerzett 
patikával  visszaevezett  hajónkhoz,  felszedtük  a  hor- 
gonyt s  tovább  haladtunk  a  szorosban,  melyen  egyik 
erődítmény  a  másikat  éri,  ugy,  hogy  legalább  laikus 
szem  lehetetlenségnek  tartja  itt  az  erőszakos  áthatolást. 

A  Dardanellák  legszűkebb,  most  Nagara  Burun 
nevezetű  pontján  állott  egykoron,  az  európai  részen 
Sestos  s  az  ázsiai  parton  Abydos,  az  oly  sokszorosan 
megénekelt  Hero  és  Leander  szerelmi  kalandjaiknak 
hírneves  helye. 

A  Dardanellák  másik  végén,  a  török  birodalom 
egyik  legélénkebb  kereskedő  városa,  Gallipoli  mellett 
haladtunk  el.  Modem  erődítményein  kivül  még  Justi- 
nian  császár  idejéből  is  számos  romja  maradt  fenn,  a 
történelem  lapjai  pedig  az  1190-ben  a  keresztes  ha- 
dakkal itt  átkelt  Barbarossának  emlékét  tartották  fenn. 

Dójeunó  után,  midőn  már  a  Márvány-tengerben 
haladt  hajónk,   a  fedélzetről  hangzott  nagy  örömkiál- 

tás  kelté  fel  figyelmünket,  mely  a  delphinek  díszelő- 
adására vonatkozott.  Körülbelül  ötven  delphin  végezte 
&  levegőben  pajkos  tánczát,  fürgén  ugrándozva  ki  a 
vízből  s  fejjel  bukva  abba  ismét  vissza. 

Ma  délután  olvastam  legelőször  egy  Jaffába  utá- 
nunk küldött  magyarországi  lapot,  mely  ezelőtt  két  hét- 
tel jelent  meg  s  az  újdonságok  között  a  Nilus  rend- 
kívüli áradásának  hirét  is  hozta,  mely  szerint :  „Görge 
tartományok  teljesen  ár  alatt  vannak,  ugy,  hogy  a  la- 
kosság a  legnagyobb  Ínségnek  van  kitéve.  A  Nílus 
gyors  clagadása  következtében  Assuanban  a  katonai 
élelmező  raktárak  is  viz  alá  jutottak.  Pisneh  falu  tel- 
jesen víz  alatt  áll ;  egy  Luscor  nevű  másik  falut  pedig, 
mely  földből  volt  épitve,  az  ár  teljesen  elmosott  a 
föld  színéről."  Mindezt  érdekesnek  találtuk  ugyan,  de 
nem  volt  újdonság  előttünk,  mert  részben  saját  sze- 
meinkkel láthattuk  a  szánandó  állapotokat. 

A  Márvány-tengerben  csak  rövid  ideig  veszítet- 
tük el  teljesen  szemeink  elől  a  szárazföldnek  látképét. 
5  órakor  már  látcsövünk  alá  kaptuk  San-Stefanot,  a 
hires  békekötésnek  helyét,  hol  csak  nemrég  oly  hatal- 
mas hangon  diktált  az  orosz  a  szegény  töröknek.  Hogy 
el  ne  mulaszszuk  közelben  láthatni  e  hires  diplo- 
matiai  helyet,  6  óra  helyett  1/i  6-kor  ültünk  a  di- 
nér-hez. 

Kényelmesen  megebédelve,  midőn  kiléptünk  a 
fedélzetre,  a  meglepetések  legszebbike  várakozott  reánk. 
Azt  véltük  ugyanis,  hogy  San-Stefanoban  fogunk  gyö- 
nyörködni s  Konstantinápoly  előtt  bámultunk. 

11 

Első  pillanatra  elfelejtettem,  vagy  jobban  mondva 
nem  is  gondoltam  Konstantinápolyra,  mintha  csak  vá- 
szonra festve  láttam  volna  a  tenger  sima  tükréből  ki- 
emelkedni e  minden  képzeletet  felülmúló  nagyszerű 
képet. 

Alkonyat  volt.  A  nap  megtört  s  bágyadt  sugarai 
átláthatlan  távolságiján  vetettek  narancssárga  fényt  a 
tenger  sima  tükrére,  melyet  csak  imitt-amott  egy-egy 
felszökelő  delphin  zavart  meg,  mintha  irigyelni  látszott 
volna  bennünket  c  felül  mulhatlan  látkép  miatt  s  részét 
akarta  volna  abból  szintén  kivenni. 

A  Márvány-tenger-  és  a  Bosporusra  kisarkaló 
serailcsúcsra,  Stambulnak  legszebb  pontjára  érve,  — 
baloldalról  a  várost  szélességében  keresztülszelő  s  az 
európai  édesvizekig  nyúló  „aranyszarv",  jobb  oldalról 
pedig  a  Bosporusnak  felülmulhatlan  szépségű  partvi- 
déke tárult  fel  előttünk.  A  két  világrészre  épült  átlát- 
hatlan terjedelmű  városból  a  magasba  nyúló  haragos- 
zöld cyprusok  vetekedni  látszottak  az  árboczszerü  kar- 
csú minaretekkel. 

A  galatha  tornya  előtt  hajónk  mintegy  kimerülve 
felhagyott  gőzerőlködésével.  Egy  kisebbszerü  gőzös,  va- 
lószínűleg a  Lloyd-társaság  gőzbárkája  közeledett  fe- 
lénk s  felfogva  hajónk  kötelét,  a  kijelölt  boához  von- 
szolt bennünket.  Alighogy  megállapodtunk,  egy  8  tö- 
rök katona  által  evezett  bárka  közeledett  felénk  az  ár- 
gus szemű  öböl  rendőrt  hordozva  hajónk  körül. 

E  közben  eltűntek  a  nap  utolsó  sugarai,  melyek 
már  csak  a  phantasticus   minareteket    világítják    meg, 

homályban  hagyva  az  alantabbi  kolossalis  épület- 
tengert. 

Midőn  most  Galatha,  Stambul  és  Skutarinak  vi- 
lágító tornyai  kigyúltak  és  a  hármas  tengeren  lebegő 
ezernyi  hajók  árbocz-erdeje  a  lassanként  meggyújtott 
lámpák  által  egy  csillagtengerré  változott,  melynek 
rezgő  fénye  a  sima  tengeren  oly  bájosan  visszatükrö- 
ződik, miként  a  lassanként  feltűnt  csillagok  az  ég  de- 
rült kék  boltozatát  egy  gyöngyökkel  behintett  hálóvá 
varázsolták,  mely  alatt  Ázsia  hegylánczának  fekete  csú- 
csai, a  hóboritotta  Olympus,  a  Márvány-tengernek  bá- 
jos berezeg  szigetei,  a  serail-csúcsnak  komor  fensikja 
s  Stambulnak  dombjai,  szóval  az  egész  természet  úszni 
látszott;  —  midőn  a  temetők  szomorú  cyprusai  mögül 
a  halvány  hold  is  kikelt  s  mysticus  fénynyel  világitá 
meg  e  bámulandó  képnek  egyes  részleteit,  —  öröm- 
ittassá lett  szemein  ós  lelkem  is,  s  a  karcsú  minare- 
tek a  magasba  emelek  képzeletemet. 

Valóban,  Isten  és  az  emberek,  a  természet  ós 
művészet  oly  remek  összhangban  alkották  e  képet,  hogy 
ennél  elragadóbbat  emberi  szem  a  földön  nem  szem- 
lélhet. Ha  az  embernek  csak  egy  pillanatot  volna  sza- 
bad a  földre  vetni,  ismét  kellene  azt  szemlélnie. 

Most  már  elfeledtem  mindenkorra  Stokholmnak 
gyönyörű  látképét,  melyről  azt  hittem,  hogy  felül- 
múlhat] an. 

Hat  óra  után  érkezett  hajóknak  már  nem  szabad 
kikötniök  s  igy  nekünk  is  az  estét  és  éjjelt  a  hajón 
kellett  töltenünk.   Boszankodtunk  ugyan  e  fölött,  mert 

11* 

ugy  látszott,  hogy  szállodai  költség  kímélés  szempont- 
jából volt  már  a  dolog  ugy  elintézve,  hogy  a  6  órai 
záridő  után  érkezzünk,  —  de  utólagosan  meggondolva 
a  dolgot,  ez  csak  előnyünkre  volt,  mert  nagyobi)  élve- 
zetben nem  részesülhettünk  volna,  mint  minőt  a  város 
látképe  e  holdvilágos  éjszakán  nyújtott. 


Szeptember  30-án  már  4  órakor  keltünk,  hogy 
gyönyörködhessünk  a  nap  keltén,  valamint  a  város 
szépségén,  melyet  este  csak  a  hold  világításánál 
láttunk. 

Pénteki  nap,  vagyis  a  mohamedánok  vasárnapja 
lóvén,  a  város  ünnepies  színezetet  öltött  s  számos  to- 
ronyról fehér  holdas  vörös  zászló  lengett. 

Hegyes  orrú  s  csinos  faragván yokkal  ellátott  kes- 
keny csolnakoknak  (kaik)  ezreit  hosszú  szakállal  s  több- 
nyire hadzsi  (mekkai  zarándok)  jelvénynyel  biró  tisz- 
tes törökök  kormányozták  a  város  különféle  része  felé, 
s  közben-közben  sűrűen  megtellett  helyi  gőzösök  sur- 
rantak a  Bosporus,  az  aranyszarv  vagy  a  Márvány- 
tengernek herczeg  szigetei  felé.  E  rendkívüli  forgalom 
és  élénkség,  valamint  a  minden  chablont  nélkülöző  s 
igy  minden  zugában  más-más  anyagot  mutató  város 
elég  változatosságot  mutatott  ugyan,  de  mégis  meg- 
untuk a  reggeli  4  órától  egész  8  óráig  tartó  várakozást. 

Midőn  végre  a  consulatus  részéről  üdvözlésünkre 
jött  küldöttséget  fogadtuk,  a  hajónk  köré  csoportosult 
számtalan  kaikon  a  partra  eveztünk. 

A  partról  in  corpore  gyalog  mentünk  a  Szócsé- 
nyi  pascha  által  tervezett  fogaskerekű  vaspályához  s 
azon  fel  a  perai  európai  negyedbe. 

A  fő  hadiszállás  Tótlifalnssy  nevű  magyar  em- 
ber birtokát  képező  „Hotel  de  Pest" -ben  volt,  én  azon- 
ban három  társammal  a  „Hotel  Boyal"-ba  jutottam, 
hol  a  Konstantinápolyban  töltött  öt  napon  át  csupa  fe- 
szes angoloknak  társaságában  voltam.  Igaz  ugyan,  hogy 
csak  a  közös  étkezésnél  vagy  az  olvasóteremben  talál- 
koztunk e  nevctségig  feszes  családokkal,  kik  még  a  ba- 
raczkot  is  villa-  és  kanállal  ették,  de  az  angol  társa- 
ságból e  rövid  idő  is  elég  volt  arra,  hogy  megunja 
az  ember. 

A  mai  napnak  legfőbb  látványosságát  a  selam- 
lik,  vagyis  a  sultánnak  ünnepélyes  imájára  történendő 
díszmenete  képezte.  A  selam-lik  szó  különben  annyit 
jelent,  mint  „üdv  dolga." 

A  sultán  nemcsak  uralkodó,  hanem  a  mohame- 
dán vallásnak  legfőbb  papja  vagyis  kalifája,  ki  Mekka 
és  Medina,  valamint  a  többi  mohamedán  szent  helyek- 
nek birtokosa.  Mint  kalifának  szigorú  kötelessége  pén- 
teki napon  ájtatosságát  nyilvánosan  végezni,  mely  alól 
csak  súlyos  betegség  mentheti  fel  őt.  A  sultánok  né- 
melyike oly  lelkiismeretesen  vette  e  kötelmét,  hogy 
még  betegen  is  elvitetó  magát  a  dzsámiba. 

A  sultáni  ima  néha  másfél  óráig  is  eltart,  mert 
a  tulajdonkép eni  ima  után  a  sultán  még  soká  elmélkedik 
itt  az  állam  legfőbb  ügyei  fölött  s  az  itt  felvillant  gondola- 
tai döntő  hatással  birnak  s  rögtön  végrehajtatnak. 


-  1G6  — 

A  mecsetek  között  két  rendbelit  kell  megkü- 
lönböztetni ;  van  ugyanis  :  dzsámi  és  mesdji.  Dzsámi 
csak  összesen  16  van  Konstantinápolyban,    mig  mesdji 

számtalan.  Dzsámit,  vagyis  nagyobb  imagyülhelyet 
csakis  uralkodónak  szabad  építtetni  s  ezekre  óriási  ala- 
pítványt kell  tennie,  melyből  nemcsak  a  mecset,  ha- 
nem számos  jótékonysági  intézet  és  iskola  tartatik  fenn. 

A  selam-likot  csakis  dzsámiban  szabad  tartani  s 
a  snltán  esetről-esetre  jelöli  ki  a  helyet,  melyik  dzsá- 
miba fog  imájára  vonulni  s  rendesen  csak  az  utolsó 
pillanatban  adja  ki  e  rendeletet.  Az  orosz  czárok  ne- 
hezen állanak  ki  annyi  félelmet,  mint  a  sultánok,  kik 
csak  fanatikus  ármánykodóktól  vannak  körülvéve.  E 
félelem  okozza  azt,  hogy  a  nagy  tömeg  félrevezetésére 
egész  ellentétes  mecset  jelöltetik  ki  a  selam-likra  s  mig 
a  város  összes  lakossága  a  kijelölt  helyen  várakozik, 
addig  a  sultán  egész  más  helyen  végzi  imáját. 

A  sultánok  már  rég  kiköltöztek  e  fanatikus  tö- 
rökök városrészéből  s  a  stambuli  serail  elhagyatottan 
áll.  Abdul  Aris  a  Bosporus  melletti  tündérszép  dolma- 
bakcsei  palotát  lakta,  de  mert  ott  meggyilkoltatott, 
utódja  Abdul  Hamid  nem  lépte  át  annak  küszöbét  s 
ez  is  most  lakatlanul  áll.  Jelenleg  a  szultán  messze  a 
városon  kivül,  szállodánktól  körülbelül  másfél  órányira 
eső  Yildis-kösk  nevű  teljesen  elrejtett  palotában  lakik, 
s  hogy  ne  kelljen  a  selam-lik  alkalmával  a  városba  vo- 
nulnia, palotája  közvetlen  szomszédságában  építtetett 
egy  dzsámit  s  rendesen  ebben  végzi  pénteki  ájtatos- 
ságát. 

A  mohamedánoknál  a  nap  nem  órákra,  hanem 
öt  imaidőre  van  osztva,  melyek  a  hajnal  beköszöntése 
előtt  kezdődnek,  vagyis  a  korán  előírása  szerint  azon 
pillanatban,  midőn  a  szem  a  fekete  szál  fonalat  a  fe- 
hértől már  meg  tudja  különböztetni.  A  selam-lik  a 
harmadik  imaídőben  tartatik,  mely  körülbelül  12  és  1 
óra  közé  esik. 

Már  11  óra  előtt  megindultak  kocsijaink  zárt 
rendijén  a  Yildis-kösk  felé.  Az  egész  város  talpon  volt 
s  ugyanazon  irányban  toldult.  A  katonaság  már  össz- 
pontosítva állott  a  városnak  minden  negyedében.  Mind- 
nntalannl  magas  állami  tisztviselők,  pasák  és  ministe- 
rekkel találkoztunk,  kik  aranytól  csillogó  ruhában  vad 
ménen  száguldtak  előre. 

Ez  óriási  tömegben  szerencsés  az,  ki  csak  vala- 
mit is  láthat.  Számunkra  azonban  eonsulatusunk  utján 
már  előzetesen  gondoskodva  volt  pompás  helyről  s  ez 
a  mecsettel  szemközt  levő  palota  volt,  honnét  a  leg- 
szebben szemlélhettük  az  egész  díszfei vonulást. 

Yildis-köskbe  érve,  in  corpore  mentünk  a  kije- 
lölt palotába,  hol  azonban  zárt  kapukra  találtunk  s 
tudtunkra  adák,  hogy  a  japáni  trónörökös  is  ugyanazon 
napon  ért  Konstantinápolyija  s  igy  magasabb  rendelet 
folytán  ő  fogja  e  szép  kilátási  helyet  elfoglalni.  Nem 
maradt  más  hátra,  mint  a  palotának  magasan  fekvő  ud- 
varában csoportosulni,  a  hol  recompensatioul  azzal  vi- 
gasztalhattuk magunkat,  hogy  nemcsak  sultánt,  ha- 
nem mikádót  is  fogunk  csodálhatni.  —  Csakhamar 
meg  is  érkezett  a  sultán  fogatain  a  japáni  magas  ven- 

dég  kíséretével  együtt  s  mellettünk  vonult  be  az  ere- 
detileg számunkra  reservált  terembe. 

Harsona  zene  mellett  megkezdődött  a  városbeli 
lovas  és  gyalogos  katonaságnak  felvonulása.  A  száz 
ránezu  rövid  fehér  szoknyás  (fusztanella)  albánok, 
syriaiak,  egyptomi  szerecsenek,  cserkeszek  s  tudja  az 
ég,  hányféle  tarka  katonaságnak  századai  rendkívül 
szép,  festői  látványt  nyújtottak.  Az  arany  paszománt- 
és  rendjelektől  csillogó  magasrangu  tisztek  már  egész 
légiót  képeztek,  kik  árgus  szemekkel  vizsgálódtak  nem- 
csak a  katonai  kordonon  kívüli  tömeg  között,  hanem 
leginkább  minket,  a  privilegisált  helyen  összecsoporto- 
sult magyarokat  fixiroztak  gyanakodó  szemeikkel.  A 
rendőri  szemek  valószínűleg  veszedelmes  nihilistákat 
véltek  bennünk  felfedezni,  inert  nem  tudom  miféle 
magas  parancsra  lovasok  vágtattak  közénk  s  gyalázatos 
durva  módon  lovaikkal  rúgtattak  széjjel  bennünket. 
Szégyenletes  módon  szoríttattunk  így  a  süni  katonai 
kordon  mögé,  a  hol  csík  az  láthatott  lábujjhegyére 
ágaskodva  valamit,  ki  az  én  nagyságommal  versenyez- 
hetett. A  nagyszerűnek  ígérkezett  kiváltságok  helyett 
ily  durva  bánásmódra  legkevésbbé  sem  számíthattunk, 
s  kevesen  állhatták  meg,  hogy  inclignálódásuknak  han- 
gosan ne  adjanak  kifejezést. 

Midőn  a  szekerekről  ázsiai  földdel  tele  szórták 
az  utat,  melyen  a  Sultán  elvonul,  a  mecsetnek  mina- 
retjéről a  muezzim  Mekka  felé  fordulva  kezeit  füléhez 
tartá  s  gyönyörű  magas  tremoló  hangon  kezdé  meg 
énekét,   melylyel  az  igazhivő   mohamedánokat   a  nagy 

Allah  imádására  szólitá.  Lármás  zene,  dobszó  és  trom- 
biták jelezték  a  Sultánnak  elindulását,  de  e  vad  lár- 
mából tisztán  hallatszott  ki  a  muezzimnek  megható 
„Allah"  kiáltása. 

Maga  a  menet  is  ritka  szép  látványt  nyújtott.  A 
festőiesen  öltözött  testőrök  után  a  pasák  és  államfér- 
fiak vonultak,  valamennyien  szép  és  nemes  lovakon  s 
csak  az  utánok  jött  Sultán  ült  a  vele  szemközt  levő 
nagyvezérrel  kocsin.  A  Sultán  vörös  fez  és  fekete  ru- 
hába volt  öltözve  s  koromfekete  korszakaik  érdekessé 
tette  feltűnően  sápadt,  szenvedő  arezvonásait. 

A  mint  lassan  közelünkbe  ért,  egetrázó  kiál- 
tásban tört  ki  nemcsak  a  hadsereg,  hanem  véle 
együtt  az  óriási  néptömeg,  s  a  mint  a  sultán  a 
mecsetbe  lépett,  elnémult  a  muezzimnak  csengő 
hangja  is. 

A  hosszú  ima  utáni  visszavonulást  megvárni  már 
nem  jutott  senkinek  közülünk  eszébe,  hanem  sietett 
kiki  kocsijához,  hogy  a  tánczoló  derviseknek  ima  pro- 
ductiójához  érhessen.  Mig  kocsijaink  körül  rendezked- 
tünk, sebesen  vágtatott  lóháton  közénk  egy  pasa,  ki 
utólagosan  értesült  arról,  hogy  csupa  félreértésből  mily 
goromba  bánásban  részesültünk  s  kérve  kért  bennün- 
ket, hogy  kövessük  őt  az  eredetileg  elfoglalt  kiváltsá- 
gos helyre,  honnét  a  Sultán  visszavonulását  még  lát- 
hatjuk. Kevesen  hallgattak  azonban  kérelmére,  melylyel 
jóvá  akarta  tenni  valamelyik  kollégájának  tapintatlan- 
ságát,  kinek  nem  volt  tudomása  arról,  hogy  mi  ma- 
gyarok vagyunk. 

En  is  annál  inkább  követtem  a  többség  példáját, 
miután  tisztán  láttam  volt  az  egész  menetet  s  vissza- 
hajjfcattam  a  városba  a  tánczoló  dervisek  mecsetébe. 

A  mohamedán  vallásnak  is  vannak  szerzetesei, 
kik  részint  alapitójuk  szerint  mystikus  ceremóniájuk 
szerint  különféle  elnevezéssel  birnak.  Mindenesetre  \eg- 
eredetibb  valamennyi  között  az  üvöltő  és  a  meoleoi 
tánczoló  derviseknek  sektája.  E  szerzetesek  nem  foly- 
tatnak zárdai  életet,  hanem  kiki  megy  saját  mestersége 
vagy  üzlete  után  s  csak  meghatározott  napokon  végzik 
közös  isteni  szolgálatukat.  A  házasság  nincs  nekik 
megtiltva,  de  ha  örök  szüzességi  fogadalmat  tesznek, 
ugy  magasa))b  rangban  részesülnek  s  megurrud-oknak 
neveztetnek. 

A  meoleoi  derviseket  szállodánkhoz  közel,  a  ga- 
latai  városrészben  találtuk.  Mecsetjök  egyszerű  kupola 
épületből  állott,  melynek  közepén  az  alacsony  rácso- 
zattal elzárt,  fényesre  csiszolt  tánczterem,  vagyis  szen- 
tély állott;  körülötte  a  néző  közönségnek  karzata  volt, 
felül  pedig  énekesek  és  zenészek  foglaltak  hetyet. 

A  mint  beléptünk,  tömve  volt  ugyan  a  mecset, 
de  a  mohamedánok  előzékenyen  adtak  helyet,  ugy, 
hogy  közvetlenül  a  tánczterem  rácsozata  mellé  állhat- 
tunk, hol  a  dervisek  guggoló  helyzetben  már  körben 
ültek.  Egy-két  gyermeket  kivéve,  a  legtöbb  java  kor- 
beli ember  volt.  Sápadt  nemes  arczuk  méltóságteljes 
s  szende  vonásokat  mutatott.  Fejőket  czukorsüveghez 
hasonló  barna  filéz  süveg  födte  s  barna  szinü  bő  kö- 
penyt viseltek. 


—  171  — 

A  karzaton  a  brácsa  hangját  leginkább  megköze- 
litő  vonós  hangszeren  először  nagyon  halk,  de  mind- 
inkább erősbödő  hangon  nagyon  monoton  mélabús 
melódiát  játszottak,  később  fuvola  hangjához  hasonló 
két-három  pásztorsip  vegyült  a  karba,  mig  végre  a 
fülsértő  fortissimo n ál  az  éneklő  férfikar  is  megkezdte 
perzsa  nyelvén  őrjöngő  ordítását.  Beám  ez  őrjöngő 
zene  és  énekkar  oly  behatást  tett,  mintha  bolondok 
házában  volnék,  de  egész  másként  éreztek  a  dervisek. 
Elmélkedések  között  már  a  vonóhangszernek  pianis- 
simo nyekegésére  is  földreszegzett  szemeikből  sürü 
könyek  hullottak  bánatos  arczukra ;  a  közvetlenül  előt- 
tem ülő  dervis  pedig  hangos  zokogásban  tört  ki  s  si- 
ránkozó szép  arczát  köpenyébe  burkolta. 

Hosszú  elmélkedés  és  csendes  zokogás  után  végre 
felkelt  a  fülkében  ülő  seheich  s  utána  a  dervisek  is. 
Kiki  levetette  barna  köpenyét,  mely  alatt  hosszú  fehér 
uszályos  szoknyát  ós  bőr  övet  viseltek.  Sorra  vonultak 
a  seheich  elé  és  mély  hajlongás  után  kezet  csókol- 
tak neki.  Néhányszoros,  Jiajlongással  összekötött  kör- 
séta után  a  seheich  ismét  visszaült  fülkéjébe,  egyik 
dervis  a  középre  állt,  a  többi  pedig  kört  képezett  kö- 
rülötte. Kiki  fejét  jobb  vállára  szorította,  karjait  ki- 
tárta, ugy,  hogy  jobbja  felfelé,  bal  karja  pedig  víz- 
szintesen nyulott  s  ily  positióban,  az  énekkarnak 
fortissimo  ordítása  s  hatalmas  dobverés  között,  meg- 
kezdődött lábujjhegyen  a  forgolódás.  E  szédítő  forgo- 
lódás oly  gyorsasággal  történik,  hogy  az  ezer  ránezos 
szoknya  már   nem  uszályos,    hanem  vízszintes  kerékké 

változik.  Forgásuk  közben  lassan-lassan  előre  halad- 
nak, ngy,  hogy  megkerülik  a  közepén  forgót  s  ezt  oly 
bámulandó  ügyességgel  végzik,  hogy  egyik  a  másiká- 
nak szoknyakarikáját  sem  érinti.  Óvatosság  szempont- 
jából azonban  egy  felügyelő  áll  közöttük,  ki  halk  han- 
gon figyelmezteti  őket,  ha  véletlenül-  össze  érnének  a 
pergő  szoknyák. 

Ez  eszeveszett  forgással,  —  melylyel  különben 
ballet  tánczosnőink  hálás  tapsokat  aratnának  —  a  csil- 
lagokat és  azok  naprendszerét  symbolisálják,  utánozva 
a  saját  tengely  s  a  nap  körüli  forgást. 

Adott  jelre  ismét  körsétát  s  a  seheieh  előtti  haj- 
longást  végeznek,  mely  után  ismét  megkezdődik  a 
forgás,  mely  órákon  át  mindaddig  tart,  mig  valamennyi 
ájultan  rogy  össze  s  mint  martyrt  viszik  el  a  tánez- 
térről. 

Tovább  egy  óránál  néztem  e  bámulandó  őrültsé- 
get, de  még  egyetlen  egy  sem  ájult  el  az  idő  alatt. 
Beleszédülve  már  a  puszta  nézésbe  is,  ott  hagytuk 
őket  s  az  aranyszarvnak  végén  levő  európai  édes  vi- 
zekhez tettünk  kirándulást. 

A  konstantinápolyi  magyar  egyletnek  tagjai  vol- 
tak vezetőink  ittlétünk  alatt,  s  igy  mi,  szűkebb  köm 
csoportunkkal  Kovács  nevezetű  48-as  magyar  emigráns 
vezérlete  alatt  a  Stambul  és  Galata  közötti  nagy  híd- 
ról átszálltunk  egy  helyi  gőzösre,  melyen  végig  jártunk 
az  aranyszarvnak  egész  hosszán. 

Pénteki  nap  levén,  soká  szemléltük  még  a  híd- 
ról az  ünnepiesen  öltözött  "s  nagy  tömegben  hullámzó 

mohamedánokat.  A  nők-  és  férfiaknak  egyaránt  rikító 
szinü  öltözete  elég  tarkává  tette  a  képet.  Nőkkel  kü- 
lönben csak  elvétve  találkoztunk  s  akkor  is  óvatosan 
szegzék  szemeiket  a  földre,  hogy  senkinek  ártalmas 
tekintetével  ne  találkozzanak  s  ugy  tűntek  el  a  tömeg- 
ben, hogy  lehetőleg  észre  ne  vétessenek.  Általában 
vézna,  picziny  termetűek,  gyenge  testalkatúak  s  fehér 
ritka  fátyoluk  alatt  csak  halvány,  szenvedő  arczokat 
láthatni. 

A  helyi  gőzösön  a  török  nők  elfüggönyözött  kü- 
lön helyen  voltak,  a  hová  időtöltésre  kiválóan  keclvencz 
nyalánkságukat,  t.  i.  pisztacziát  és  sült  tökmagot  vittek 
be  nekik. 

Az  egész  aranyszarv  mentén  nincs  egyetlen  pont 
sem,  mely  bámulatra  méltó  ne  volna.  A  török  épüle- 
tek nagyobbrészt  egyformák,  legfeljebb  a  sárga,  fehér 
vagy  vörös  szin  különbözteti  meg  egyiket  a  másiktól. 
A  kőfalak  fölé  egy,  vagy  kétemeletes  faépület  emel- 
kedik, de  nem  egyenes  vonalban,  hanem  ugy,  hogy 
s  mindegyik  emelet  kissé  iv  alakban  az  utczára  nyúlik. 
A  faalkotmánynak  ablak  alatti  ivezeteit  néha  csinos 
faragványok  borítják,  az  ablakokat  pedig  sürü  farácso- 
zat  zárja  el. 

Hogy  a  mohamedánok  nagyobbrészt  csak  faháza- 
kat emelnek,  azt  a  Korán  tanácsára  teszik,  mely  azt 
mondja  nekik:  „maradandó  lakásod  a  fölelön  nincsen, 
ugy  építs  tehát  magadnak,  hogy  fiaidnak  is  legyen 
mit  építeni".  A  tűzveszély  Konstantinápolyban  ép  e 
miatt  óriási  nagy  s  csak  rövid  idővel  érkezésünk  előtt 

néhány  száz  épület  hamvadt  cl  Skutari  városrészben. 
A  tűzoltóság  katonai  szervezésével  gróf  Szécsényi  Ödön  — 
ki  különben  naponta  megtisztelte  látogatásával  társasá- 
gunkat —  felejthetlen  érdemeket  szerzett  magának  Kon- 
stantinápolyban s  elég  alkalma  is  van  kitűnően  felsze- 
relt s  fegyelmezett  katonaságát  mint  tábornok  a  tűzbe 
vezényelni. 

Az  arany  szarvnak  tövében,  Ejub  városrészben 
szálltunk  ki  s  gyalog  mentünk  el  a  mohamedánok 
legszentebb  helye,  az  Ejnb  mecset  mellett,  hol  Moha- 
mednek hü  fegyvertársa,  Ejub  nyugszik.  A  Sultánok 
trónra  léptök  után  e  mecsetben  övezik  körül  magukat 
Omár  kalifának,  Mohamed  második  utódjának  kardjá- 
val. Még  most  is  halálbüntetés  tiltja  a  nem  mohame- 
dánnak ide  a  belépést.  Midőn  a  suezi  csatorna  meg- 
nyitása alkalmával  királyunk  Konstantinápolyban  idő- 
zött, még  ő  sem  tekinthette  meg  e  szent  helyet. 

Csak  az  ablakon  át  szándékoztunk  e  cyprus  fák 
közötti  mecsetbe  betekinteni,  de  vezetőnk  rémségesen 
ijesztett  vissza  e  kíváncsiságtól.  A  jámbor  mohamedán 
különös  boldogságnak  tartja,  ha  teteme  az  Izlamnak 
e  szent  talajában  nyugod hátik,  azért  az  egész  környé- 
ket óriási  temető  borítja.  Ősi  keleti  szokás  szerint  a 
pyramis  alakban  magasba  nyúló,  örökzöld  cyprus  fa  a 
síroknak  általános  disze.  Minden  gyermeknek  születése 
napján  platánt  ültetnek  a  ház  körül  s  minden  uj  sír- 
domb fölé  cyprus  fát  plántálnak.  A  márványnak  olcsó- 
sága megengedi  azt,  hogy  még  a  legszegényebbnek 
sírja    fölött    is   egyszerű   márványlap   vagy    sarkophag 

ón.  melynek  a  fej  fölötti  oszlopán  a  férfiaknál  tur- 
bánt, a  nőknél  lotus  levelet  vagy  egyszerű  gombot 
találunk. 

Felmentünk  e  meredek  hegyen  fekvő  cyprus  er- 
dős temetőnek  legmagasabb  csúcsára,  a  hol  hosszú 
siestát  tartva,  az  egész  városra  felejthetlen  szép  kilá- 
tást élveztünk.  Mint  minden  lépten-nyomon,  ugy  itt  is 
találtunk  egy  kávéházi  csárdát,  a  hol  tapsoló  hívá- 
sunkra fekete  kávét  és  nargilé  pipát  rendeltünk.  Itt 
dohányoztam  legelőször  igazán  török  módon.  Nargileba 
csakis  perzsiai  dohányt  használnak  és  pedig  nem  haj- 
szálíinomra  vágottat,  hanem  durva  nagy  koczkákban, 
melyet  a  nikotin  eltávolítása  miatt  vizbe  áztatnak.  Az 
egész  nedves  dohányra  tevetrágyából  égetett  szenet 
tesznek.  Soká  tart  ugyan,  mig  a  dohány  jól  meggyul- 
lad, de  füstje  enyhe  édes  és  igen  illatos. 

Utunkban  sok  szép  vidéket  találtunk,  hisz  szép- 
ségekben kimerithetlen  a  nagy  természet;  ele  e  ko- 
moly gondolatokra  gerjesztő  cyprus  erdő,  —  a  mély 
völgynek  csörgő  forrása,  a  méltóságteljes  városnak  ko- 
mor fekete  falai,  a  tengernek  sima  tükre,  s  a  háttér- 
ben kéklő  brussai  hegységnek  magas  ormai  —  oly 
kellemes  érzést  keltettek  bennem,  hogy  bár  először 
voltam  e  varázshatásu  helyen,  mégis  valódi  bánattal 
váltam  meg  attól. 


Október  1-én  az  éj  néma  csendében  nagy  lárma 
riasztott  fel  álmomból.  Tűzveszélyt  sejtve,  hamar  fel- 
ugrottam nyughelyemről,  ele  nyitott  ablakomon  át  tisz- 

tán  kivehettem  a  minaretek  tetejéről  harsona  módon 
kiáltó  mnezzimeknek  csengő  szózatát,  mely  Isten  nevé- 
vel kelté  fel  az  embereket  s  imára  szólitá  a  híveket. 
A  hajnal  első  szürkületénél  e  száz  meg  száz  torokból 
a  nagy  Isten  imádására  szólitó  mélabús  tremolázó 
hangok  valóban  megható  érzést  keltettek.  Nappal  az 
óriási  lárma  és  zaj  közepette  nem  tűnt  fel  az  annyira 
mint  most  az  éjnek  csendében. 

Hogy  megkönnyebbítsük  sok  helyen  a  bemene- 
telt, rendes  három  másik  társammal  együtt  már  kora 
reggel  eonsulatusunktól  rgy  kavaszt  kértünk  s  azzal 
indultunk  meg  a  város  megtekintésére. 

Fogalmat  akarván  szerezni  a  snltáni  fényűzésről, 
kirándultunk  helyi  gőzösön  a  Skutari  fölött  levő  Bey- 
lez-Bey  palotába.  A  sultánnak  e  tündér  palotája  tisz- 
tán csillámló  fehér  márványból  épült,  de  oly  szép 
arányban  s  oly  gazdag  diszitéssel,  hogy  az  az  építé- 
szetnek bámulandó  remekét  képezi.  Alapfalai  mélyen 
benyúlnak  a  tengerbe  s  hátterét  magas  hegyoldalba 
ültetett  műkert  alkotja,  melyben  gazdag  aranyozással 
díszített  márvány  köskök  (kiosk)  fénylenek. 

A  palotának  belsejében  a  festés,  faldiszités,  bú- 
torzat, szóval  az  egész  berendezés  a  legkisebb  rész- 
letig, csupa  keleti  eredetiségből  áll.  Nem  említem  az 
alabástrom  falakat,  a  tarka  mozaikoknak  csodáit,  a 
termek  közepén  levő  óriási  márvány  bassaineket,  az 
összehalmozott  műkincseket,  a  bútoroknak  igazán  keleti 
fényűzését,  a  függönyökben  rejlő  kincseket,  a  szőnye- 
gek puhaságát,  az  előcsarnokok  és  folyosóknak  felülről 

nyert  mystikus  színes  világítását,  a  szobákból  a  Bos- 
porusra  nyiló  tündéri  szép  kilátást  —  szóval  nem  merek 
részletleirásba  bocsátkozni,  mert  a  keleti  „ezer  egy  éj"- 
nek  e  csodás  fényiizésót  látni  kell,  de  hűen  ecsetelni 
képtelenség. 

És  e  tündérpalota  ugyanazon  sorsra  került,  mint 
a  többi  snltáni  paloták.  A  félénk  Sultán  az  elrejtett 
Yiklis-köskbe  zárkózik  s  a  mesés  szépségű  palotának, 
a  szolga-  és  őrszemélyzeten  kivül  nincs  lakója.  A  kert- 
ben is  csak  az  utolsó  tigrisnek  ordítása  visszhangzik ; 
számos  társai  már  mind  kivesztek. 

Visszatérve  a  helyi  gőzösön  Stambulba,  a  világ- 
hírű Aja-Sophia  templomot  néztük  meg.  A  világ  e 
legművészibb  templomába  —  daczára  annak,  hogy  az 
Islamnak  fő  Dsamiját  képezi  —  magasra  felcsigázott 
belépti  dij  mellett  mégis  bejuthat  a  nem  mohamedán 
is.  A  nagy  Konstantin  császár  által  építtetett  templom 
külsejének  egykor  oly  magasztos  összbenyomását  a  szá- 
mos török  toldalék  nagyon  elrontotta.  Tágas  előcsar- 
nokából 16  bronzajtó  vezet  a  templom  belsejébe,  mely 
görög  kereszt  alakjában  épült.  Falait  világhírű  arany 
mozaik  borítja,  melynek  alakjait  a  törökök  ízléstelen 
arabeskekkel,  Korán-mondatokkal  s  a  négy  kalifának 
nevével  mázolták  be,  daczára  annak  azonban  kilátsza- 
nak sok  helyen  az  angyalok  szárnyai,  az  őskeresztényi 
Krisztus  monogrammok  s  a  keresztek.  Tetőzetét  kilencz 
kupola  képezi,  melyek  közül  a  középső,  óriási  terje- 
delme- s  merész  alkata  folytán  még  a  laikus  szemlélőt 
is  bámulatba  ejti.    A  világ  legszebb  oszlopai   itt    van- 

nak  összehalmozva.  Számuk  a  százat  jóval  felülhaladja 
s  a  világ  minden    táj*  okáról   hordattak    össze,    s    nagy 
részben  a  baalbeki   naptemplomból,    az    egyptomi  Isis 
szentélyekből,  az  ephesusi  Diana-,    az    athéni   Zeus-  s- 
a  delosi  Apolló-templomaiból  származnak. 

Soká  bámultam  ez  épület-csodát,  mely  magasz- 
tos, de  egyszersmind  komoritó  benyomást  gyakorolt 
reám,  mert  eredeti  díszétől  most  teljesen  kifosztottan, 
egy  préda  alá  került  óriási  siremlékhez  hasonlít,  hol 
minden  a  nagy  Istenségre,  az  ember  semmiségére  s  a 
sir  borzalmára  emlékeztet. 

Az  Aja-Sophia  templomával  szemközt  levő,  pa- 
godaszerü,  gyönyörű  szertartásos  kut  mellett  veze- 
tőnk figyelmeztetésére  eredeti  jelenetnek  voltunk  tanúi, 
mely  meggyőzhetett  eléggé  bennünket  a  török  ba- 
bonáról. 

Egy  elfátyolozott  s  ruházata  után  következtetve 
az  előkelőbb  osztályhoz  tartozó  török  nő  egy  2 — 3  éves 
bogár  szemű  ós  sápadt  arczu  szép  gyermeket  tartott 
ölében.  Előtte  egy  igen  tisztes  külsejű,  hadzsi-j  el  vényt 
viselő  zöld  turbános  török  élesre  fent  hosszú  késsel 
hadonázott,  hogy  a  gonosz  szellemtől  megszállott  gyer- 
meket meggyógyítsa.  Ugyanis  azon  véleményben  van- 
nak, hogy  minden  betegséget  az  emberi  testbe  szállott 
gonosz  szellem  idézi  elő,  s  ha  e  gonosz  szellemet  a 
szent  életű  moslim  késével  összeaprítja,  ugy  meggyó- 
gyul a  beteg  is.  Eleinte  csak  a  kés  lapjával  tapogatja, 
hogy  hol  fészkel  a  gonosz  szellem,  de  ha  megtalálta, 
ugy  nemcsak  a  betegséget  előidéző  szellemet  szurkálja 

össze-vissza,  hanem  a  betegnek  testét  is  eléggé  össze- 
vérzi  vagdalásaival. 

Nehogy  sok  időt  veszítsünk,  nem  tértünk  haza 
szállodánkba  a  közös  ebédhez,  hanem  itt  a  Sophia- 
templom  közelében  tértünk  be  egy,  a  Szepességből  ide 
telepedett  hazánfiának  csárdájába.  Csak  szegényes  ebé- 
det kaphattunk  ugyan,  de  mégis  tisztességesebbet  a 
törököknek  minden  lépten-nyomon  található  undoritó 
Laczi-kony  háinál . 

Ebéd  után  megtekintettük  még  a  hat  minaretes 
Ahmedieh-mecsetet,  a  Jeni-Dzsamit,  s  a  Mohácsnál 
szerepelt  s  Szigetvárnál  elesett  nagy  Szulejman  által 
magyar  kincsekből  épittetett  Suleyman-dzsamit. 

Az  Ahmedieh-mecsetnek  udvarában  néhány  gu- 
ruschon  vásárolt  kölessel  megetettük  a  törökök  által  kivá- 
lóan kegyelt  s  közköltségen  tartott  ezernyi  ezer  szelid 
galambokat ;  a  Jeni-Dzsaminál  pedig  a  török  zugfiskáli- 
soknak csoportjára  akadtunk,  kik  ép  ugy  őgyelegnek  a 
sarkokon,  mint  nálunk  a  favágók,  s  a  csizmatisztogatók 
ládikájához  hasonló  szekrénykében  papirt  és  Íróeszközt 
tartanak  s  a  perlekedő  feleknek  kórvényeit  s  okmá- 
nyait térdükön  fogalmazzák. 

A  megtekintett  mecsetek  leírásával  nem  untatom 
az  olvasót,  mert  hisz  többé-kevósbbé  az  Aja-Sophia 
mintájára  épültek  s  kevés  kivétellel  ugyanazon  képet 
mutatják.  Általában  a  mecsetek  nagy  udvarai  köré 
zárdák,  iskolák  (médress),  szegény-konyhák  (imaret) 
és  türbék,  vagyis  az  alapitóknak  síremlékei  vannak 
épitve. 

12* 

Gyönyörű  példányú  piatanok  vagy  cyprusfák  ár- 
nyalják az  udvarokat,  hol  a  remekművű  mosdókutak 
vize  kellemes  üdeséget  terjeszt.  Márvány  esipkézetü  mi- 
naretek emelkednek  a  mecsetek  sarkairól  a  magasba, 
melyekről  a  muezzinok  érczes  rezgő  éneke  hiyja  a 
harangoknál  érthetőbb  nyelven  a  híveket  Allah  dicsőí- 
tésére. Maga  a  mecset  mindig  kupolával  födött,  egy- 
szerűségében magasztos  oszlopcsarnok.  Szebbnél-szebb 
mosaik,  a  falakon  látható  korán-versek  és  arabeskek, 
értékes  szőnyegek  s  az  oszlopokat  összekötő  abroncso- 
kon függőlámpák  és  strucztojások  képezik  azoknak  majd 
mindenütt  feltalálható  díszét. 

Megvallom,  hogy  reám  magasztosságuk  mellett 
mégis  csak  rideg  benyomást  gyakoroltak.  Nem  az  isten- 
ség lakóhelyének  épültek  e  szentélyek,  hanem  az  Is- 
tent imádó  emberek  gyülhelyéül. 

A  mecsetek  után  bazárokban  leggazdagabb  Kon- 
stantinápoly. A  tágas  boltivezetek  vagy  felülről  világí- 
tott kupolák  alatt  elhelyezett  konstantinápolyi  bazárok 
jóval  felülmúlják  a  kairóiakat,  Itt  is  minden  iparág  vagy 
fontosabb  czikk  külön-külön  utczában  vagy  bazárban 
készül  s  ugyanott  található.  A  kereskedő  czellája  vagy 
bódéja  ajtajában  ül  s  bodor  füstöt  eregetve  csendesen 
elmélkedik  vagy  bámészkodik  kávéja  mellett,  Midőn 
amléktárgyaimat  vettem,  nem  nagy  fürgeséggel  emel- 
kedett fel  helyéről  a  kereskedő,  hanem  mint  török  há- 
ziúr, higgadtan  nyugágyára  ültetett,  szivarkával  kinált 
meg  s  nem  azt  kérdezte  legelőször,  hogy  mit  szándé- 
kozom   vásárolni,    hanem    hogy    scherbet-,    limonádé- 

vagy  kávéval  szolgálhat-e  ?  Szomjas  levén,  limonádét 
kértem  s  midőn  meghozták,  semmi  áron  sem  engedte 
meg,  hogy  én  fizessem  azt  ki.  Az  árak  elég  mérsékelt 
kiszabásánál  is  a  törököt  sokkal  becsületesebbnek  ta- 
láltam a  görög  vagy  örmény  kereskedőnél. 

Az  Ahmedieh-mecset  előtt  az  Atmeidan-tere  áll. 
E  helyen  állott  a  rómaiak  idejében  a  márványlépcsők-, 
oszlopok-  és  galériákban  gazdag  s  ősi  egyptomi  em- 
lékekkel diszitett  nagy  Hypoclrom,  most  már  mindeb- 
ből csak  egy  hyerogliphekkel  boritott  szép  egyptomi 
gránát  obelisk,  s  egy  kígyókból  font  szintén  egyptomi 
bronz  oszlop  maradt  fenn. 

Közelében  találtuk  az  ezeregy  oszlopos  (Bin  bir 
direk)  Philoxenes  cisternát,  mely  egy  földalatti  mély 
barlang  labyrinth.  Sok  oszlop  dőlt  ki  már  abból,  de 
mégis  terjedelménél  fogva  imposans  alakkal  bir.  Jelen- 
leg selyemfonók  dolgoznak  e  sötét  s  nagyon  hűvös  helyen. 

Megtekintettük  még  a  Seraskierai  hadügyministe- 
riumi  palotát,  melynek  óriási  udvarában  katonai  zene 
mellett  gyakorlatokat  tartottak.  A  bazárok  szomszéd- 
ságában megtelepedtünk  egy  piszkos  utczai  kávéház- 
ban, hol  nagile  füstje  mellett  kissé  pihentünk  s  szom- 
junkat oltottuk. 

A  stambuli  városrészt  kizárólag  törökök  lakják  s 
ép  azért  Konstantinápolyinak  legbűzösebb  s  legrondább 
része.  A  szemetet,  piszkot  és  moslékot  kivétel  nélkül 
csak  az  utczára  öntik,  a  hol  utczasöprők  helyett  ezer 
meg  ezer  gazdátlan  kutya  falja  fel  a  rothadásba  át- 
menő nnraiékokat.    A  török  ép  ezért  nagy   kegyelet- 

tel  van  a  kutyák  iránt,  melyek  nappal  nyugodtan  alusznak 
százával  a  járdákon  s  meg  nem  rúgna  világért  sem 
egyet,  hanem  gondosan  kerüli  azokat,  habár  minden 
lépten-nyomon  talál  egyet.  Majdnem  kivétel  nélkül  egy 
ugyanazon  fajhoz  tartoznak,  —  hegyes  orruak,  vörös 
szőrüek  s  a  rókához  hasonlítanak.  Talán  minden  má- 
sodik undorító  módon  össze-vissza  van  marva  ;  ott 
kölykezik  s  ott  döglik  is  az  utczán.  Azon  egy  rendet 
pontosan  megtartják  a  törökök,  hogy  a  szemetet  és 
maradókot  csak  este  hányják  az  utczára  s  ekkor  kez- 
dődik meg  a  sok  százezer  kutyának  marakodása  és 
ugatása,  mely  fülsértő  lárma  idegessé  teszi  az  embert. 

A  városnak  szűk  utczái  ezerfelé  kanyarodnak,  ugy, 
hogy  magánosan  botorkáló  vidékinek  ariadnei  fonál 
kellene,  hogy  onnét  kitaláljon.  Szüntelenül  csak  bazár, 
temető  és  mecsettel  találkozunk,  mintha  a  török  csak 
azért  élne,  hogy  vásároljon,  eladjon,  Istenére  gondoljon 
s  meghaljon.  Egyes  sírokat  a  házak  mellett  is  találunk, 
közös  temetőket  pedig  a  város  minden  pontján,  a  hol 
az  egyes  sirok  cyprusfája  szép  erdővé  növi  ki  magát. 
Galambok  fészkelnek  ez  örökzöld  cyprusokon  s  osztoz- 
kodnak a  halott  nyugalmában. 

Hazatérve  szállodánkba,  az  orosz  zsoldban  levő, 
magyaríaló  „Stambul"  lapot  vettem  csupa  kíváncsiság- 
ból kezembe,  miután  megérkezésünk  napján  egyik  czik- 
kében  gyalázatos  sértő  módon  tette  nevetségessé  a 
megérkezett  „puszták  fiait."  Szerkesztőjót  ugyanaz  nap 
törökök  botozták  meg  az  utczán  s  talán  ennek  kifolyása 
volt,  hogy  mai  számában  már  egész  más  hangon  kö- 

zölt  rólunk  következő  tudósítást :  „Nous  avons  elit,  que 
cent-treize  touristes  hongrois  sönt  arrivés  hier  matin 
en  notre  ville  par  le  bateau  Achille  du  Lloyd  autri- 
chien  affrótó  pour  eux.  Ces  messieurs  ont  assisté  hier 
á  la  cérémonie  du  Sólamlik.  Sur  le  passage  de  S.  M. 
le  Sultán,  ils  ont  érié  tout  d'une  voix  :  „vive  le  glo- 
rieux  Sultan ! u  A  cetté  manifestation  entousiaste,  le 
souverain  a  bie'n  voulu  eharger  S.  E.  le  maréehal  Fuad 
pasclia,  son  aide  de  camp  général,  de  transmettre  ses 
salutations  impóriales  aux  touristes  hongrois."  Én  csak 
a  megrugdaltatás  után  hangosan  kitört  magyaros  zú- 
golódást,  de  nem  élj  éneket  hallottam.  Tény  azonban 
az,  hogy  az  egyik  paschának  ismételt  kérelmére  egy 
nagyon  picziny  csoport  csakugyan  visszament  a  kivált- 
ságos helyre,  hol  a  sultánnak  visszavonulása  alkalmá- 
val az  éljenzés  s  a  sultánnak  megtisztelő  nagy  kitün- 
tetése csakugyan  megtörtént. 

E  pillanattól  fogva  mi  voltunk  a  város  ünnepelt- 
jei. A  sultán  kegye  azonban  tüntetőleg  még  tovább  is 
ment,  mert  már  a  meghívókon  dolgoztak,  mely  szerint 
október  3-án  egész  napon  át  a  sultán  vendégei  leszünk. 


Október  2-án  nagyon  korán  keltem,  hogy  a  ke- 
leti kényelemhez  első  sorban  tartozó  hirneves  török 
fürdővel  is  megismerkedjem.  Könnyen  meg  lehet  is- 
merni e  fürdőket  a  számtalan  üvegharangokkal  ellátott 
kupolákról,  melyeken  át  a  fürdő  felülről  nyeri  vilá- 
gosságát. 

Sokat  hallottam  dicsérni  a  török  fürdőket,  sokat 
is  vártam  azoktól,  de  ép  azért  nagyon  csalatkoztam.  Az 
emeleti  tágas  vetkőző  szobából  a  földszinti  gőzfürdőbe 
vezettek,  mely  három  különböző  hőfokú  gőzteremből 
állott.  Igaz  ugyan,  hogy  padlózat  s  a  falak  is  csupa 
fehér  márványból  voltak,  de  mindamellett  undorító  pisz- 
kot láttam,  a  merre  csak  tekintettem.  Korcsolyához  ha- 
sonló magas  fapapucsokat  kötöttek  a  lábaimra,  ugy, 
hogy  csak  a  vezetőre  támaszkodva  mehettem  a  sima 
márványon.  A  gőztermek  csak  a  puszta  falakból  álla- 
nak s  berendezésnek  nyoma  sincs.  A  gőzfürdőnél  oly 
annyira  szükséges  zuhanyok  és  bassainek  nem  létez- 
nek. Zuhany  helyett  érczkagylókba  ereszt  az  ember  a. 
csapokból  vizet  s  azzal  önti. magát  nyakon.  Bassainbe  tö- 
rök világért  sem  menne,  miután  az  vallásilag  tisztátalan 
viz,  s  csak  folyó  vizet  használ  fürdés-  ós  mosakodásnál, 
mert  a  korán  határozottan  mondja  :  „azon  viz,  mely  tes- 
tedet érintette,  arezodat  ne  érintse."  Egy  fiatal  gyerek 
kezdett  tapogatni,  mely  azonban  vajmi  nevetséges  más- 
ságé volt.  Más  fürdővendég  kivülem  nem  volt ;  magam 
is  csak  nagyon  rövid  ideig  élveztem  azt,  mert  az  él- 
vezet csak  undor-  ós  boszuságból  állott. 

Yisszavezettettem  magamat  öltöző  szobámba,  a 
hol  nyugágyra  fektettek  s  a  hány  szolgája  csak  volt 
a  fürdőnek,  az  mind  takarót  és  szőnyeget  hozott,  hogy 
a  baksis-izzadás  jól  kitörjön  rajtam.  Már,  midőn  a 
fürdőhelyiségbe  beléptem,  minden  bámészkodó  baksist 
rebegett,  de  vakmerő  tolakodásuk  most  méltán  féle- 
lembe  ejtett.   Egész   magányosan  voltam  itt,   nemcsak 

társaságunkból,  de  még  más  fürdővendég  sem  volt 
jelen,  s  e  sok  siheder  már  annyira  ment,  hogy  kita- 
pogatták ruhámból  tárczámat  s  felém  nyújtva  azt, 
ijesztéssel  akartak  baksis  adásra  kényszeríteni,  ele  ekkor 
már  elvesztettem  türelmemet,  felugrottam  s  elég  nagy 
lárma  között  sorra  rugdaltam  ki  e  vakmerő  tolakodókat. 

Eléggé  kiizzasztott  a  félelem  és  gymnastika  s 
siettem  is  öltözködésemmel,  hogy  mielőbb  kijuthassak 
a  szabadba.  A  kimenetnél  a  mi  fürdő-árainknak  körül- 
belül ötszörösét  rabolták  rajtam  az  obligát  baksison  kivül. 

Most  legalább  van  fogalmam  az  annyit  emlegetett 
török  fürdőkről.  A  berlini  hires  römer-badot  a  buda- 
pesti ujabb  fürdőkhöz  képest  nagyon  silánynak  találtam, 
de  a  törököket  —  habár  nincs  ott  oly  kis  város,  mely- 
ben nyilvános  gőzfürdő  ne-  volna  —  a  mi  fővárosi  gőz- 
fürdőink méltán  ragadhatnák  bámulatra. 

Vasárnap  levén,  a  „Hotel  de  Pest"  melletti 
templomban  hallgattam  az  isteni  szolgálatot,  hol  leg- 
inkább az  tűnt  fel  nekem,  hogy  az  ájtatosságukat  vég- 
zők között  néhányan  feltett  fezzel  voltak  a  templom- 
ban, de  hogy  katholikusok  lehettek,  abból  gyanítottam, 
mert  Urfelmutatáskor  levették  fövegöket. 

Később  a  márvány-tenger  mentén  vonuló  vasúton 
rándultunk  ki  Jedi-Kulé-ba,  vagyis  a  nyugati  város- 
falaknál levő  hót  toronyhoz.  A  város  egész  nyugati 
oldalán  végig  vonuló  óriási  falak,  valamint  a  hét  to- 
ronynak erőditménye  bysanczi  építmény  s  már  a  török 
hódítás  előtt  a  városnak  szárazföldi  részéről  legbizto- 
sabb  erődítményét  képezte.    A  török  hódítás   után   a 

rémtörténeteknek  szakadatlan  lánczolata  fűződik  e  ré- 
mes külsejű  fekete  falakhoz.  Csak  két  torodnak  bör- 
tönczelláit  néztük  meg,  valamint  a  vérkutat,  melybe 
a  kivégzettek  fejei  dobattak,  de  elég  volt  ez  is  e  vér- 
fagyasztó szomorú  emlékekből. 

Sok  szegény  magyar  sorvadt  el  e  földalatti  sötét 
ezelláknak  pestises  levegőjében,  de  még  többnek  vére 
tapad  e  falakon.  Az  erődítménynek  egyik  udvarában, 
félig  összeroskadt  állapotban  még  most  is  fennáll  azon 
mecset,  melyben  a  fogoly  magyarokat  az  izlam  vallás 
felvételére  kényszeritették. 

Konstantin  császárnak  diadalive  s  a  12.  század 
óta  befalazott  arany  kapu  mellett  tértünk  ki  a  sza- 
badba, hol  a  repkényekkel  benőtt  cyklops  építményhez 
hasonló  óriási  falaknak  festői  külsejében  gyönyörködtünk. 

A  tengerparton  elterülő  szép  növényzetű  kertek 
egyikében,  pirosló  gránát  almafáknak  tövében  gyönyörű 
kilátást  élveztünk  a  festői  herezeg  szigetekre,  mig  szom- 
junkat kosabbal  csillapítottuk,  mely  alatt  a  befőzött  grá- 
nát almának,  rózsának,  őszi  baraczknak  s  sok  más  gyü- 
mölcsnek vizzel  hígított  kellemes  levét  értik. 

Délután  az  üvöltő  dervisek  borzalmas  productióit 
bámultuk.  Isteni  szolgálatuk  a  tánczoló  dervisek  cere- 
móniájához hasonlóan  kezdődött,  de  forgolódás  helyett 
csak  hajlongnak,  mely  csakhamar  görcsösen  őrült  se- 
bességre fokozódik  s  Allah  kiáltásuk  oly  orditássá  fajul, 
mely  a  fül  dobhártyáját  veszélyezteti;  a  különösen  iz- 
gatottak pedig  valóságos  ugatást  visznek  végbe.  Eövid 
szünet   után    a   borzalmas   furulya   hangok   és    dobszó 

mellett,  nyögésük  ismét  orclitássá  s  bókolásuk  csak  az 
őrjöngő  által  produkálható  hajlongássá  változik,  mely- 
nél fejők  villámgyorsasággal  veri  majdnem  a  térdet, 
szemök  szikrázik,  mint  az  őrülté,  hosszú  hajuk  pedig 
ugy  lebeg,  mint  a  megvadult  ló  sörénye.  Egyesek  buz- 
góságukban,  mintha  csak  az  ördög  szállta  volna  meg 
őket,  habzó  ajkakkal  rohantak  fejjel  a  falnak,  mig 
ájultan  össze  nem  roskadtak.  E  borzalmas  látvány 
akkor  érte  el  tetőpontját,  midőn  szegény  beteg  gyer- 
mekeket hoztak  gyógyítás  végett  ez  őrültek  közé  s  a 
legszentebb  közülök  lábbal  taposta  e  vézna  teremtése- 
ket, kik  oly  sikoltást  vittek  végbe,  mintha  nyársra  húz- 
ták volna  szegényeket. 

Nem  nézhettem  tovább  e  vérlázító  jelenetet  s 
siettem  a  szabadba,  hogy  elfelejtsem  ez  isteni  szolgá- 
latot, melynél  borzalmasabbat  egy  őrjöngő  bolond  nem 
tudna  kitalálni. 

Imiét  a  serail-csúcson  levő  musaeumot  tekintet- 
tem meg,  mert  már  ilyen  is  létezik  Konstantinápoly- 
ban. A  töröknek  eddig  csak  annyiban  volt  érzéke  a 
régiség  iránt,  hogy  az  azok  elosztogatásával  gazdag 
ajándékok  forrásai  nyíltak  meg  számára,  ele  Moha- 
mednek szakállát,  fogát,  köpenyét  és  zászlaját  kivéve, 
mindent  áruba  bocsátottak.  Most  már  e  tekintetben  is 
nagy  haladást  lehet  tapasztalni.  Emeltek  már  musaeu- 
mot, de  nevetséges  gyűjteményük  csak  szánakozást 
kelthet.  Egyedüli  értékes  tárgyaik  Schliemannak  trójai 
ásatásaiból  erednek,  melyekhez  lefoglalás  utján  könnyű 
szerrel  juthattak. 

Szórakozásra  a  városon  kivül  igen  messze  fekvő 
homok  dombokra  épült  kiránduló  hely  kínálkozott  leg- 
alkalmasabbnak, hol  a  város  intelligens  elemének  óriási 
tömegét  találtuk  együtt  számos  zenekarnak  hangjai 
mellett. 

Este  már  kiki  megkapta  meghívóját  a  Sultán  ál- 
tal a  városi  színházban  adandó  holnapi  disz-banquetre 
s  örvendetes  tudomásul  vettük,  hogy  a  Sultán  a  hol- 
napi napon  palotáit,  kincstárait,  szóval  mindazon  he- 
lyeket feltárja  előttünk,  a  hová  tourista  soha  be  nem 
juthat,  s  mindezen  helyekre  csoportonkint  a  Sultánnak 
négy  szárnysegéde  kisér  bennünket. 


Október  3-án  a  „Hotel  de  Pest"-nek  utczáján  a 
közlekedés  egészen  megakadt.  A  Sultán  által  rendel- 
kezésünkre adott  diszfogatok  hosszú  sorban  álltak  fel, 
melyek  körül  az  összecsoportosult  kíváncsi  néptömeg 
csak  nehezen  hullámzott. 

Hosszadalmas  rendezkedés  után  megindult  végre 
csoportunk,  melyet  egy  excellentiás  méltóságban  levő 
sultáni  szárnysegéd,  szép  nemes  ménen  lovagolva,  ve- 
zényelt. Kocsijaink  a  dolmabagdsei  palotának  diszkapuja 
előtt  állottak  meg,  melyen  át  csak  a  nagykövetek  vo- 
nulhatnak be  ünnepélyes  fogadtatásuk  alkalmával. 

A  szemkápráztató  hosszú  fehér  márvány-lépcsők 
tündéri,  felül  világított  előcsarnokba  vezettek,  honnét 
kristály  oszlopokkal  rácsozott  lépcsők  vezettek  a  ma- 
gasba. A  Sultánnak  lakó  részét,  fogadó  termeit,  kép- 
tárát, tróntermét,    fürdőit,    szóval  ez  óriási  tündérpalo- 

tának  összes  részeit  megtekintettük,  de  mindezen  európai 
modern  Ízlésben  s  keleti  nagy  uralkodónak  kincseire 
valló  fényűzésben  készült  berendezési  részleteket  leirni 
képtelen  vagyok. 

A  palotának  tenger  felüli  kapujánál  már  a  hadi 
tengerészet  által  kirendelt  kisebb  gőzös  várt  reánk, 
mely  átvitt  bennünket  a  Bosporns  túlsó  felén  levő 
sultáni  palotába  s  onnét  az  erős  falak  és  ágyukkal 
körülvett  Serailba. 

A  magas  portának  e  szépen  parkirozott  nagy 
területe  egész  városnegyedet  képez,  melyben  a  fantas- 
tikus  alakú  paloták,  köskök,  mecsetek  s  számos  egyéb 
épületek  titokzatos  benyomást  gyakorolnak  az  emberre. 

Végig  néztük  itt  is,  mint  az  előbbeni  két  palo- 
tában a  Sultánok  lakosztályait,  termeit,  fürdőit ;  a  por- 
lepte s  nem  igen  használt  könyvtárt,  melyből  kormá- 
nyunk a  hires  korvinákat  nemrég  visszakapta ;  a  berezeg 
kalitkát,  melyben  azelőtt  a  trónörökös  mindaddig  fogva 
tartatott,  mig  trónra  léphetett. 

A  nagy  hárem  előtt  feketébe  öltözött  torzalaku 
elsatnyult  eunuchok  foglaltak  állást,  mi  azonban  a  kí- 
váncsi háremhölgyeket  nem  akadályozta  abban,  hogy 
a  kissé  félrelebbentett  függönyök  mögül  ki  ne  kandi- 
káljanak. 

A  birodalmi  kincstár  előtt  a  fekete  díszruhába 
öltözött  őröknek  hosszú  sora  várakozott  már  reánk.  Az 
egyik  magas  rangú  tisztviselő  a  nagy  vasajtónak  pe- 
csétéit vágta  le,  a  másik  azonnal  megsemmisítette 
azokat,  inig  a  kincstárnok  sorra  zárta  fel  a  nehéz  vas- 

ajtóknak  lakatjait.  Mielőtt  beléphettünk  volna,  az  örök 
foglaltak  állást  a  kincstermekben,  ugy,  hogy  majd 
minden  lépés  távolságban  állt  egy  felügyelő  az  üveg- 
szekrények előtt. 

Kevés  ember  bámulhatott  ennyi  kincset  egy  he- 
lyen összehalmozva.  Eltekintve  a  történelmi  nevezetes- 
ségű kincsektől,  a  legszebb  példányú  gyémánt,  sma- 
ragd, opál,  rubin,  saphir,  topáz,  chrysoberyll  s  tudja 
az  ég,  hányféle  drágaköveknek  iszonyú  halmaza  s  a 
tiszta  aranyból  készült  nehéz  trónok,  jogarak,  házi  be- 
rendezések, eszközök,  szövetek  és  ruházatok  milliárdo- 
kat képviselnek.  E  szemkápráztató  kincsekből  egy  nehéz 
arany  perzsa  trónszékre  ismertem  reá,  melyet  a  bécsi 
világtárlaton  láttam  kiállítva. 

A  bagdadi  kösk  melletti  Bellevuenek  termeiben 
pihenőt  tartottunk,  soká  gyönyörködve  a  világnak  bi- 
zonyára legszebb  kilátásában,  mely  a  tengerből  kiemel- 
kedő Leander-tornyot,  Skutarinak  festői  fekvését,  a 
kadi-köi  temetőnek  sötét  erdejét,  az  aranyszarvnak 
nyüzsgő  forgalmát,  a  bosporusi  palotákat,  a  márvány- 
tengernek  herczeg  szigeteit  s  az  ázsiai  hegylánczolat- 
nak  komor  külsejű  hegyormait  varázsolta  merengő 
szemeink  elé. 

Valódi  sultán-szivarkákkal  kináltattunk  meg  s  ez 
illatos  füstnek  élvezete  közben  a  szolgasereg  rendkívül 
eredeti  ceremóniával  hordott  fel  üdítő  rózsavirág  szörpöt  s 
gyémántokkal  kirakott  színarany  csészékben  fekete  kávét. 

Midőn  már  megtekintettünk  minden  kincset  és 
látványosságot,    felültünk   a   magas   porta  előtt   sorban 

állott  sultáni  fogatokra  s  visszahajtottunk  szállodánk- 
hoz. Délutáni  3  óra  volt,  midőn  megérkeztünk  s  ele- 
jéim érhez  ültünk.  A  kora  reggeltől  egész  mostanig 
bámult  mesés  pompa,  fényűzés  és  kincsek  annyira  el- 
kápráztattak, hogy  szinte  jól  esett  a  kis  pihenő. 

Csakhamar  elérkezett  a  6  órai  ünnepélyes  fel- 
vonulásnak ideje.  A  színház  körülötti  nagy  park  tömve 
volt  -kíváncsi  néptől,  kik  lelkesült  ovatiókkal  fogadtak 
bennünket.  A  mint  a  bankethez  fényesen  átalakított 
színházba  léptünk,  a  török  katonai  zenekar  a  Sultán 
hymnusát  s  utána  a  Bákóezit  s  az  osztrák  hymnust 
játszotta,  mit  állva  hallgattunk  végig.  A  remek  déli 
növényekkel  díszített  páholyok  tömve  voltak  Konstanti- 
nápoly szine-javával,  de  leginkább  nőkből  állott  a  néző 
közönség,  kik  a  magyarok  lakmározásának  néma  fel- 
von ás  a  i  b  an  gy  önyörkö  d  tek . 

Neheztelő  hatással  volt  azonban  reánk,  midőn  a 
velünk  utazott  magyar  hölgyeket  is  csak  a  páholyban 
kellett  megpillantanunk.  A  mi  fogalmaink  szerint  nagy 
megsértése  volt  ez  a  nők  iránti  tiszteletnek,  de  miután 
török  miniszterek,  pasák,  magasrangu  tisztek  s  a  Sultán 
szárnysegédei  is  részt  vettek  a  clinór-ben,  a  török  eti- 
quettenek  kívánalma  volt  ezen,  európai  fogalmak  sze- 
rinti udvariatlanság,  mert  a  szigorú  török,  nőkkel  egy 
asztalnál  nem  étkezik.  Azonban  a  dús  lakmározásnak 
tétlen  végig  nézése  fejében  remek  virágcsokrokkal  aján- 
dékozták meg  hölgyeinket. 

A  gouverneur  török  nyelven  olvasott  toasztjában 
a   Sultánnak   speciális   üdvözletét    adta  tudtunkra   s   a 

török-magyar  barátságot  hangsúlyozta,  Széesényi  pasa 
pociig  magyar  nyelven  tolmácsolta  e  toasztot. 

Rendkívül  hosszúra  nyúlott  a  menü,  melynek 
számtalan  bor-specialitása  s  pezsgője  már  fenyegetővé 
vált  s  igy  örömmel  követtük  az  ablak  alatt  hatalmasan 
dörgő  mozsaraknak  hívó  szózatát,  hogy  a  tiszteletünkre 
rendezett  kivilágítást  és  tűzijátékot  megtekintsük. 

A  magyar  nemzeti  színekben  égő  szépen  sikerült 
tűzijáték  az  ovátionak  tetőpontját  érte  el,  melyet  ten- 
gernyi nép  között  sokáig  élveztünk. 

A  Suhannak  egyik  szárnysegéde  egy  Nikitics 
nevű  konstantinápolyi  urat  mutatott  be  nekem,  ki  só- 
várogva keresett  a  magyarok  közül  valakit,  ki  Szegzárd 
vidékéről  való.  Lelkesült  öröme  leirhatlan  volt,  midőn 
megtudta  tőlem,  hogy  szegzárdi  rokonait  közelebbről 
ismerem. 

Éjfél  után  a  Eákóczy-indulónak  hangjai  s  frene- 
tikus „csok-jassa"  és  „éljen"-ek  között  távoztunk  a 
legkellemesebb  emlékekkel  vissza  szállodánkba. 


Október  4-én  a  galatai  ős  toronyba  másztunk  fel, 
hogy  ittlétünk  befejezéséül  még  egyszer  élvezzük  az 
egész  város  fölötti  remek  kilátást. 

Nem  messze  ide,  félreeső  piszkos  negyedben  fel- 
kerestük a  régi  benczés,  jelenleg  azonban  lazaristák 
tulajdonában  levő  templomot,  hogy  megkoszorúzzuk 
Eákóczynak  síremlékét.  Itt  a  következő  feliratot  másol- 
tam le  magamnak:  „Hic  requiescit  Franciscus  II. 
Eákoczy  Dei   gratia   electus   Transsylvaniáé   Princeps. 

Partium  Eegni  Hungáriáé  Dominus  et  Siculorum  eo- 
mes.  Aetatis  suae  XII.  a  matre  avulsus,  miro  divinae 
providentiae  ordine  per  carceres,  per  exilia  et  per  varia 
vitae  discrimina  ductus ;  hic  requiescenti  matri  per 
mortem  redditus.  Quietem  quam  vivus  ignoravit,  in 
Dominó  repcrit.  Anno  salutis  MDOCXXXV.  octava 
április,  aetatis  suae  LIX." 

Mellette  anyjának  fehér  márvány  táblája  a  követ- 
kezőket tartalmazza :  „Hic  requiescit  ab  heroicis  labo- 
ribus  virilis  animi  mulier,  sexus  sui  ac  saeeuli  glória, 
celsissima  Domina  Heléna  Zerinia  Zerimiae  atque  Fran- 
gepaniae  genus  decus  ultimum,  Thökölyi  principis  uxor, 
olim  Eákoczyi,  utroque  digna  conjuge,  magnis  apud 
Chroatas  Transsyl.  Hung.  Siculos  inclyta  titulis,  factis 
ingentibus  totó  in  őrbe  clarior,  varios  aequa  mente 
fortunae  casus  experta,  par  prosperis,  major  adversis, 
cumulatis  Christiana  pietate  bellieis  laudibus,  fortém 
Dominó  reddidit  animam,  mortem  eluctata  in  suo 
florum  campo,  ad  Nicomediensem  Bithyniae  sinum, 
anno  salutis  MDCCIIL  aetatis  LX.  Die  XVIII.  februarii." 

A  délelőtti  *  időt  még  a  városban  töltöttük,  de 
ebédre  már  az  „Achilles"  fedélzetén  gyűltünk  össze, 
s  lassú  sétahajózást  tettünk  a  Bosporuson  végig  a  Fe- 
kete-tengerig és  vissza. 

A  Fekete-  és  Márvány-tenger  közötti  vizi  ut,  há- 
rom mértföld  hosszú  s  óriási  kigyószörnyhöz  hasonlóan 
hétszeres  kanyarulatot  tesz  meg.  Egész  menetében  re- 
mek kertek,  üde  erdők,  csinos  falvak,  nyári  paloták, 
köskök,  ódon  várak  és  fekete  romfalak  környezik  mincl- 

két  partján.  Nem  hiszem,  hogy  a  természet  és  embe- 
rek ez  elragadó  tájnál  szebb  képet  volnának  képesek 
alkotni.  Csak  az  ég  és  a  tengernek  egyaránt  átlátszó 
sima  tüköré  képes  e  képet  teljesen  visszasugározni,  de 
Írónak  tolla  vagy  festőnek  ecsetje  arra  képtelen. 

Kifelé  az  európai  partok  közelében  járt  hajónk 
s  a  dolmabagdsehei  és  csirigan  snltáni  paloták  után 
Ortakőij  nagyobbrészt  csak  zsidók  és  örményektől  la- 
kott falvat  érintettük. 

Odább  igen  szépen  fekszik  Babek  községe,  mely- 
nek átellenében  a  török  világnak  legkedvesebb  kirán- 
duló helye,  a  „mennyei  vizek"  s  a  Sultánnak  egy 
remek  márvány  köskje  láthatók. 

Most  ismét  egy  mélyen  a  Bosporusba  nyúló  föld- 
nyelvet érintettünk,  melynek  magas  hegyormán  a  Bi- 
sanez  bevétele  előtt  épült  hatalmas  várnak  romjai  a 
tájnak  festői  külsőt  adnak,  ugy,  hogy  talán  ez  a  leg- 
szebb pontja  a  Bosporusnak. 

A  Bujuk-derei  tágas  öbölnél  az  osztrák-magyar 
nagykövetségi  palota  előtt  hajónk  tisztelgésre  vonta  fel 
zászlóit  s  Oalice  báró  családja  a  balkonról  viszonozta 
kendők  lebegtetésével  üdvözletünket. 

Visszafelé  az  ázsiai  partok  közelében  járt  hajóink, 
a  melyeket  talán  remekebbnek  találtam  az  európai  ol- 
dalnál. Az  ázsiai  partok  jóval  kevesebbet  köszönnek  az 
emberi  kéz  alkotásának;  befejezett  remekművé  alkotta 
azt  maga  a  természet. 

Ez  ázsiai  partokon  majdnem  kizárólag  törökök 
ütöttek  tanyát  a  legszebb,  vadregényes  részletekben,  s 

nincs  itt  hegycsúcs,  mosolygó  öböl  vagy  bármily  szép 
pont,  hová  egy-egy  pasa  vagy  vizir  ne  fészkelte  volna 
be  magát. 

Törökországnak  különben  ura  és  népe,  nagyja  és 
-apraja  egyaránt  a  természetnek  bámulója.  Tanyáját  ott 
üti  fel,  hol  szeme  a  természet  remekművén  gyönyör- 
ködhetik s  ha  helyzete  vagy  szegénysége  azt  nem 
•engedik,  elég  neki,  ha  nyomorult  viskója  körül  egy 
fával,  birka-  vagy  galambokkal  rendelkezik.  Árnyas  fa 
tövében,  forrás  mellett,  a  tenger  hullámain,  a  völgyek 
zöld  pázsitján,  szóval  az  örök  s  nagy  természetnek 
bámulatában  órákon  és  napokon  át  unatkozni  ...  ez 
n  musulman  élet.  Nem  törődik  sokat  a  társadalommal, 
elég  neki  a  természet.  Innét  van,  hogy  e  nép  oly  rest, 
szótalan  és  ábrándozó.  Ábrándozás,  elmélkedés  és  ima, 
•ez  képezi  életét.  Mindent  a  természetből  vesz  ós  min- 
dent Istenre  vezet  vissza.  Isten  van  mindig  elméjében 
£  Istent  hordja  ajkain.  Az  isteni  akaratnak  örök  imá- 
dása képezi  e  népnek  egyedüli  erényét  s  e  fatalismus- 
nak  következménye,  hogy  világot  hódit  ós  birodalmakat 
veszít  egy-ugyanazon  nyugodt  higgadtsággal. 

Elértük  ismét  Konstantinápolyt  s  hajónk  csendesen 
siklott  tovább  a  Leander  torony  mellett,  mely  mintegy  fehér 
alabástrom  oszlop  emelkedik  ki  a  kéklő  habok  mélyéből. 

Elbúcsúztunk  ekkor  Konstantinápolytól,  melyet  ugy 
tekintettünk,  mint  a  kellemes  szinelőadás  utolsó  felvo- 
násának remek  diszitményét. 

Az  ázsiai  hegyoldalban  épült  Skutarinak  milliónyi 
^ablaktábláin  az  alkonyodó  nap  vörös  színben  sugárzott 

vissza,  mi  a  komoly  cyprusok  haragos  zöld  erdeje  kö- 
zött ugy  vette  ki  magát,  mintha  az  üde  pázsiton  a 
harmatcseppek  gyémántjai  csillognának.  A  platán,  füge 
s  jázmin  borította  dombok;  a  tengerijén  fürdő  szép 
kioskok  és  a  tarka  szinü  házak  amphiteatrnma  mind- 
inkái)))  elveszett  az  estszürkületben  s  csak  a  magas 
fehér  minaretek  félholdjai  és  a  márvány  mecseteknek 
érez  kupolái  égtek  a  lenyugvó  napnak  sugaraiban. 
Végre  egészen  eltűnt  a  város  s  a  tengernek  rezgő 
hullámain,  leszállt  felhőként  csak  a  herczeg  szigetek 
csoportja  úszott,  s  a  messze  távolban  a  bithyniai  olymp 
hegyek  csúcsai  látszottak. 

Midőn  este  ismét  emeleti  hinta-ágyamba  mász- 
tam fel,  Konstantinápolynak  látképe,  a  természet  csoda- 
szépsége, az  emberek  és  szokásaik  változatossága,  a 
váratlan  pompa,  fény  és  élvezet  már  csak  ugy  tűnt  fel, 
mintha  egy  szép  álomnak  puszta  emlékezete  volna. 


Október  5-én  arra  ébredtünk,  hogy  hajónk  a 
Dardanellákban  megállott;  be  kellett  ugyanis  várnia 
a  reggeli  6  órai  időt,  mely  előtt  semmiféle  hajó  e 
helyet  nem  passirozhatja. 

Tudva  azt,  hogy  Csanak-Kaié  előtt  állunk,  siet- 
tem a  fedélzetre,  mert  szerettem  volna  mégis  a  hires 
korsókból  egy-két  darabot  venni,  de  sajnálatomra  egy 
bárka  sem  közeledett  hajónkhoz. 

A  Dardanellákból  kiérve,  örültem,  hogy  most 
nappal  megyünk  el  Trója  siksága  mellett.  Mint  régész 
feszült    figyelemmel    kisértem    mindig    Schliemannak 

trójai  ásatásait;  leleteinek  majd  minden  darabját  isme- 
rem, elképzelhető  tehát,  hogy  mily  örömmel  vártam 
e  helyet.  Mennyire  irigyeltem  mindig  azon  régészeket, 
kik  szerenesések  lehettek  e  világhírű  ásatásoknál  sze- 
mélyesen jelen  lehetni  s  ime  most  én  is  legalább  kö- 
zelébe érek! 

Hajós  kapitányunkhoz  szegődtem  s  lázas  nyug- 
talansággal vártam,  mig  látkörünkbe  esik  a  félistenek 
gyanánt  tisztelt  hősök  földje. 

Midőn  ezt  is  elértük,  látcsövem  keretébe  fogtam 
a  kapitányunk  által  kijelelt  pontot  s  mindinkább  oda 
közeledve  e  mystikus  föld,  e  sokat  megénekelt  hegyek 
s  e  gyepboritotta  sírhalmok  ugy  tűntek  fel  előttem, 
mintha  egy  rég  elmúlt  világnak  árnyképei  emelkedné- 
nek ki  a  földből. 

Valóban  csodálatosan  érzem  magamat.  Ugy  tet- 
szett, mintha  a  képzelet  országában  járnék,  mintha 
nemcsak  Ázsiában,  hanem  azon  túlvilágban  volnék, 
hol  Homér  hősei  most  is  élnek.  Ida  méltóságos  hegy- 
sorait látva,  sóvár  pillantással  kerestem  a  pontocskát, 
hol  egykor  a  büszke  Ilin  in  állott. 

A  Top  Tachi  (régi  Ehoeteumi)  fokon,  közvetlenül 
a  part  mellett,  egy  magasan  kidomborodó  tumulust  láttam, 
melyet  Ajax  sirhalmának  tartanak.  Meni  messze  odább,  a 
Meander  folyó,  ahoméri  „Simois"  ömlik  a  tengerbe.  Kissé 
délre  a  Jeni  Scher-i  (az  ősi  sigeumi)  fokon  forgó  szélmal- 
mok közelében  Patroclus  és  Achilles  sirhalmai  tűntek  fel. 

Ha  a  Pharaok  sireralékei,  a  pyramisok  óriási  sir- 
hegyei  bámulatra  ragadtak,  ugy  nem  kevésbbó  hatottak 

reám  ez  egyszerű  gyepborította  sírhalmok,  melyeknek 
emléke  iránt  a  hajdankor  hősei  és  nagy  emberei  is 
különös  kegyelettel  viseltettek,  melyeket  meglátogatni 
s  megkoszorúzni  egy  Xerxes  és  Nagy  Sándor  som 
mulasztották  el. 

így  múlnak  el  országok,  népek,  nemzetek  és 
hősök!  .  .  .  Mi  tartós  az  életben?  mi  nem  üres  és  mú- 
lékony? .  .  . 

Hajónk  csendesen  haladt  tovább,  de  én  nem  ve- 
hettem le  tekintetemet  Ida  hegysége  és  Trója  síksá- 
gáról, ama  nagy  csaták  színhelyéről,  melyet  a  hősköltészet 
két  lángelméje,  Hornéi*  és  Virgil  halhatatlanná  tett. 
Sőt  midőn  már  tája  látkörünkön  kivül  esett,  még  min- 
dig ott  merengett  képzeletem  vágyva,  mint  egy  eltűnt 
szép  álomkép  után. 

Az  egeai  tengeren  ugy  érzi  az  ember  magátr 
mintha  a  classicismus  s  a  mythologia  világábanfvolna. 
Ott  van  Alexandria,  Troaszszal  szemközt  a  pyramiskónt 
kiemelkedő  Tenedosz  szigete,  melyen  Phöbus  Apolló- 
uralkodott,  s  Laocoonnak  szobrászatilag,  ugy  mint 
költészetileg  megörökített  esete  történt.  Később  ismét 
Leszbos  szigetét  értük,  melyet  az  Olympusból  kirúgott 
s  ide  esett  Vulkán  tett  emlékezetessé. 

Hajónk  most  a  kopár,  sziklás  s  részben  lakatlan 
görög  szigetek  ós  partok  felé  közeledett,  melyeket  most 
csak  elmúlt  idők  emléke  népesít  be  oly  sünien. 

A  hegyek  és  völgyeknek  e  szürkés  csoportja, 
melyet  a  szem  majdnem  átpillanthat,  mely  a  térképen 
is   csak   egy  jelentéktelen  kis   folttal   van  jelezve   — 

valaha  sokkal  nagyobb  lármát  csapott,  sokkal  több 
dicsőséget  ós  fényt  árasztott  egymaga,  mint  az  ó  vi- 
lágnak legterjedelmesebb  birodalmai.  E  kis  területről 
került  ki  majdnem  egyidejűleg  Miltiades,  Leonidás, 
Trasybulus,  Epaminondas,  Demosthenes,  Alcibiades, 
Pericles,  Plató,  Aristides,  Socrates  és  Pliidias.  E  kis 
területnek  maroknyi  népe  győzte  le  Xerxesnek  világ- 
hódító hadát  s  alapított  Bysanczban,  Afrika-  és  Ázsiá- 
ban telepeket,  melyekben  a  művészetek  majdnem  fe- 
lülmulhatlan  tökélyre  emelkedtek !  ...  E  kis  területnyi 
föld  az,  a  honnét  a  bölcsészet  és  költészet  az  egész 
világra  kihatva  szárnyra  kelt,  s  a  hová,  mint  a  gyer- 
mek bölcsőjéhez,  még  mindig  visszatér.  És  ime,  e 
földnek  partjaihoz  vezet  engem  minden  hulláincsapás, 
s  partra  szállva,  e  népnek  porait  taposom!  .  .  . 

Ifjú  korunkban  történelmi  s  classikai  tanulmá- 
nyaink alkalmával  képzeleti  világban  éltünk  s  melegen 
lelkesültünk  a  rég  elenyészett  nemzetek,  hősök  s  köl- 
tők történetén,  bámulandó  tettein  s  elragadó  költésze- 
tén. Most  e  földön  lépten-nyomon  feléled  e  képzeleti 
világ  s  mintegy  életet  nyer  a  komor  romokban. 


Október  6-án  már  kora  reggel  horgonyt  vetett 
hajónk  a  pireusi  öbölben. 

A  mostani,  rendszeresen  épült  s  szépen  befásitott 
városkának  modern  jellege  nagy  ellentétet  képez  azon 
nagy  ideákkal,  melyek  e  klassikus  földhöz  fűződnek. 
Nem  is  a  jelen,  hanem  a  régmúltnak  emléke  az,  a  mi 
az  utazót  Pireusban  érdekli. 

Pireusnak   hírneve  különben  csak   Themistokles 

jeles  vezérnek  idejéből  veszi  kezdetét,  ki  itt  fejlesztette 
ki  az  athénei  tengerészetet,  Ugyanő  emeltette  azon 
óriási  falakat,  melyek  nemcsak  az  egész  pireusi  fél- 
szigetet veszik  körül,  hanem  egész  Athénéig  terjednek 
s  e  falromok  részben  még  most  is  fennállanak. 

A  városon  kivüli,  nyugatra  fekvő  hegyen  állott 
a  hires  „Heraclion"  szentély,  melyről  egykoron  (480- 
ban  Kr.  előtt)  Xerxes,  a  persáknak  rettenthetlen  ura, 
ezüst  trónuson  ülve  szemlélte  az  oly  emlékezetes  sala- 
mini ütközetet,  s  hol  kétségbe  esve  láthatta,  mint  tet- 
ték tönkre    az   egyesült  görög  flották   óriási  hajóraját. 

A  kikötő  város  csak  nyolcz  kilométernyire  van 
Athénétől,  hová  kiszállásunk  után  azonnal  vonaton  men- 
tünk. Két  modern  emlék  mellett  robogott  tovább  vo- 
natunk ;  az  egyik  az  1827-ben  elhalt  görög  szabadság 
hőséé  Karaiskaki  Györgyé,  —  a  másik  márvány  obelisk 
az  1854-ben  itt  elhalt  angol-franczia  katonák  emlékére 
állíttatott.  Eltörpülnek  azonban  ezen  ujabbkori  vitéz- 
séget hirdető  emlékek,  ha  tudjuk,  hogy  a  félsziget 
másik  szikladombján  a  dicsőségnek  örökké  fénylő  su- 
garaival körülvett  Themistoclesnek  porai  nyugosznak  a 
nélkül,  hogy  emlék  jelezné  sírját. 

Most  a  themistoelesi  faiak  romjai  tűnnek  fel  s 
néhány  pillanatra  Athénének  aeropolisa  is  látható.  Tá- 
gas, szép  völgybui  a  Oephis  tavát,  szőlőket  s  olajfa- 
ültetvényeket  érintve,  csakhamar  elértük  Athénét. 

A  kis  modern  város  nem  igen  felel  meg  első 
pillanatra  fővárosi  forgalmunknak,   kivált  oly  fővárosé- 

nak,  melynek  szép  neve  hallatára  minden  művelt  em- 
ber —  hacsak  csekély  ismeretével  bir  is  a  classicis- 
musnak  —  elragadtatással  lelkesül.  E  lelkesült  vára- 
kozással szemben  első  pillanatra  nincs  kielégítve  tekin- 
tetünk, de  a  komor  külsejű  romok  egész  magasztossá- 
gában  varázsolják  elénk  a  classicitásnak  és  művészetnek 
ősfészkét  s  elfeledjük  csakhamar  a  modern  fővárost. 
A  már  távolról  is  oly  imposansnak  látszó  Theseus 
temploma,  az  ódon  Acropolis,  a  Parthenon  remek 
homlokzata,  a  Lycabéthusi  hasogatott  szikla  s  a  hát- 
térben a  Hymettus,  Pentelikus  és  Parnassus  mind  oly 
látványok,  melyek  mintegy  varázsütésre  évezredek  előtti 
korba  juttatják  képzeletünket  s  mintegy  körülvéve  érez- 
zük magunkat  ez  ősi  classicismus  soha  el  nem  homá- 
lyosodó dicsfényétől. 

Megérkezésünk  után  még  az  indóháznál  fogadtam 
fel  egy  ciceronét  s  megindultam  innét  mindjárt  a  kö- 
zelben levő  emlékek  megtekintésére. 

Utunkban  legelőször  a  mélyebben  fekvő  Theseusi 
templomot  érintettük.  Kimon  hozta  vissza  a  marathoni 
ütközet  után  Theseusnak,  Athéné  alapitójának  porait, 
a  hazai  földbe.  Kr.  sz.  előtt  470.  körül  fejeztetett  be 
hamvai  fölött  e  penteliki  márványból  épült  oszlopcsar- 
nokos  szentély.  Maga  az  épület  —  lehullott  diszitéseit 
kivéve  —  még  most  is,  tehát  közel  harmadfél  ezer 
éves  múltja  után  teljesen  épen  áll.  Az  idő  nem  feke- 
títette el,  hanem  megsárgitotta,  mintegy  megaranyozta 
falait  és  peristylumának  remek  doriai  oszlopait.  Cso- 
dálatos is  Attikának  éghajlata,  mely  eredeti  épségében 

őrzi  meg  az  emlékeket.  Itt  nem  a  kor  árt  ezeknek, 
hanem  csak  az  emberek  dühe  és  a  gyakori  földrengés. 
Az  emberek  pusztitása  ellen  pedig  többnyire  a  keresz- 
ténység óvta  meg  ezekiet,  a  mennyiben  keresztény  temp- 
lomokká alakitá  át  azokat.  így  Justinian  császár  már 
a  6-ik  században  a  theseusi  szentélyt  is  szent  György 
tiszteletére  keresztény  templommá  alakíttatta  át.  Jelen- 
leg belseje  museum  gyanánt  szolgál,  melyben  szobrá- 
szati emlékek  őriztetnek.  E  ritka  emléknek  holt  szép- 
ségéről most  csak  a  művész  vagy  régész  törli  le  a  port 
s  lebbenti  fel  szemfödőjét. 

A  Thesens  templomától  a  mértföldekre  ellátszá 
acropolisi  hegycsúcsra  másztunk  fel,  melyre,  mint  a 
legszebb  természetes  talpkőre,  századok  oltáraikat  emel- 
ték, s  melyben  az  ősi  Athénének  istenségei  művészi 
szentélyekben  székeltek.  Ma  ez  ősi  szentélyeknek  komor 
és  szomorú  tömkelege  sötét  látványt  nyújt  s  nyomasz- 
tólag hat  a  kedélyre.  Semmi  zöld,  semmi  élet  nincs 
itt ;  e  kimerült  természetbe  csak  Isten  volna  képes  éle- 
tet lehelni. 

A  Propyláák,  fehér  márványból  készült  tágas 
oszlopcsarnokok,  melyeken  át  az  ut  a  Parthenonhoz, 
vagyis  szűz  Minervának  templomához  vezet. 

Maga  a  Parthenon  Phidiasnak  műve  s  a  Theseusi 
templom  stylusához  hasonló,  csakhogy  sokkal  nagyobb 
arányokban  épült  s  e  magas  hegyek  tetején  hasonlithatla- 
nul  magasztosabb  benyomást  gyakorol.  Az  idő-sárgitotta 
doriai  oszlopok  itt-ott  fehéren  ragy ázott  foltokat  mutat- 
nak, melyek  az  iconoclasták  romboló  szerszámaitól  vagy  a 

törökök  barbár  módon  devastáló  ágyúgolyóitól  erednek. 
A  századoknak  egyhangú  ítélete  alapján  az  emberi  kéz 
legszebb  remekének  tartott  szentély,  mostani  állapotá- 
ban nem  elégített  ki  teljesen  ;  nem  felelt  meg  azon 
nagyszerű  képnek,  melyet  lelkesült  utazók,  költők  és 
festők  nyomán  magamnak  alkottam.  Egykori  csillámló 
fénye  most  már  nem  hat  ki  világító-torony  gyanánt  a 
messze  tengerre  s  legfeljebb  Görögország  napjának  pe- 
trifikáló  sugarai  aranyozzák  meg  a  fenmaradt  oszlopokat. 

Itt  találjuk  még  a  Nike  Apteros,  vagyis  szárny- 
szegett győzelmi  istennőnek  templomát  s  balra  az  atti- 
kai hős  királytól  nevezett  Erechteumot.  Ez  utóbbin  a 
karyatidák  csarnoka  még  most  is  épségben  maradt  fenn 
s  az  oszlopok  helyett  alkalmazott  allegorikus  szüzeknek 
szobrai  most  is  méltó  bámulatra  ragadják  a  szemlélőt.  A 
mint  az  acropolison  még  sok  emlék  megfejtésre  vár,  ugy 
az  Erechteum  is  sok  tekintetben  a  talányok  legszebbike. 

Az  acropolis  közelében,  egymáson  nyugvó  óriási 
kőszikláktól  környezett  szabad  tér,  az  úgynevezett  Pnyx 
látható,  mely  az  ősi  athénei  népnek  Eákos-mezeje  volt. 
Körülbelül  ötven  lépéssel  magasabban  egy  óriási,  szó- 
szék gyanánt  használt  sziklatömb  áll.  A  sziklába  vájt 
s  még  most  is  megmaradt  lépcsőzet  vezetó  oda  a  vi- 
lág leghíresebb  szónokait.  E  magaslatról  tisztán  átlát- 
hatta a  szónok  az  egybegyűlt  népet,  átláthatta  a  várost 
s  az  alatta  elterülő  tengert  is.  Innét  szónokolt  Demo- 
sthenes,  innét  csillapitá  vagy  korbácsolá  fel  a  népnek 
kedélyhulláin ait,  melyek  sokszor  zajosabbak  voltak  az 
oda  hallható  egei-tenger  morajánál. 

Egy  másik  sziklatetőn  az  areopag  nagy  terével 
találkozunk,  melyet  különösen  Socratesnek  halálra  itól- 
tetése  és  szent  Pál  apostolnak  prédikálása  tett  emléke- 
zetessé. Athéné  már  a  régiektől  az  istenek  városának 
neveztetett,  mert  egy  isten  sem  maradt  itt  oltár  vagy 
szentély  nélkül,  sőt  aggályuk  annyira  ment,  hogy  a 
netalán  kifelejtett  „ismeretlen  istennek"  is  emeltek  ol- 
tárt. Mily  jól  volt  tehát  alkalmazva  szent  Pál  apostol- 
nak prédikálása.  midőn  egykoron  ugyanezen  areopágról 
hangoztatott  szavaiban  az  aeropolisi  istenekre  utalt,  azt 
hirdetve,  hogy  az  igaz  Isten  nem  hasonlít  egyikhez 
sem  azon  művészi  szobrok  közül,  s  hogy  ő  ép  azon 
Istennek  ismeretére  tanítja  őket,  kinek  már  amúgy  is 
emeltek  „az  ismeretlen  Isten"  czimen  oltárt. 

Itt  hirdettetett  tehát  e  lángnyelvü  apostol  által 
az  athéneieknek  legelőször  azon  vallás,  melynek  tana 
visszaadta  az  emberiségnek  eredeti  nemességét  s  ké- 
sőbb átalakitá  az  egész  világot.  Csakhamar  romba  dönté 
ugyanezen  egy  Istenségnek  eszméje  azon  márvány  pa- 
lotákat, melyekben  a  pogány  világnak  fenhéjázó  szel- 
leme az  egy  igaz  Istennek  csak  árnyképeit  imádá. 

Az  acropolison  levő  érdekes  museum  s  az  ugyan- 
ott folytatott  ásatásoknak  tüzetes  megtekintése  után, 
még  a  város  és  környékére  nyilt  remek  kilátásban  gyö- 
nyörködtünk, s  mig  a  városba  kocsikért  küldtünk,  ad- 
dig az  aeropolisi  hegyoldalban  levő  Odeont  és  Dionysos 
színházat  vettük  szemügyre. 

A  főleg  zeneelőadásokra  szánt  ez  Odeont  Tiberius 
Claudius    Heródes    athénei    polgár    építtette    Kr.   után 

140-ben  Regilla  nevű  felesége  tiszteletére.  Az  odeonok 
annyiban  különböznek  a  theatrumoktól,  hogy  kisebbek 
voltak  s  tető  alatt  állottak,  mig  az  utóbbinak  nézőtere 
a  szabad  ég  alatt  volt. 

Nemcsak  kora,  hanem  terjedelménél  fogva  is 
sokkal  nevezetesebb  az  ugyanezen  hegyoldalban  levő, 
Dionysos  isten  tiszteletére  emelt  színház,  mely  Kr.  előtt 
körülbelül  340-ben  Lykurgus  alatt  lett  befejezve  s  régi 
történetírók  följegyzése  szerint  30000  embert  volt  ké- 
pes befogadni.  Görögországiján  Attika  volt  a  dráma 
költészet  bölcsője  s  az  első  színház  Athénében  épült. 
Sophocles,  Euripides  és  Aristophanes  színművei  itt 
aratták  az  első  sikereket. 

Mig  az  amphitheatralis  módon  emelkedő  kőülé- 
seknek  legtávolabbi  helyeiről  hallgattuk  a  középen  levő 
chorusról  görögül  declamáló  ciceronénkat,  —  pompás- 
nak találtuk  ugyan  az  akusztikát,  de  siettünk  mégis 
az  e  közben  megérkezett  kocsikban  helyet  foglalni, 
hogy  a  rövidre  kimért  időnkből  mitsem  mulaszszunk, 
s  a  város  távoli  végén  levő  emeletes  Haclrian-kapuhoz 
hajtattunk. 

Közvetlenül  e  csinos  diadalív  mellett  az  olympusi 
Zeusnak  még  romjaiban  bámulatot  keltő  temploma  áll. 
Történelmi  feljegyzések  szerint  már  Kr.  előtt  530-ban 
kezdte  meg  Pisistratus  ez  óriási  templomnak  építését, 
de  a  szabad  Görögország  nem  érte  meg  annak  befe- 
jezését, mely  Hadrian  császárnak  volt  érdeme.  Ez  épü- 
letnek óriási  terjedelméről  s  nagyságáról  fogalmunk 
lehet,  ha  azt  tudjuk,  hogy  a  cella  körüli  Peristylumot 

120  korintlmsi  díszes  oszlop  alkotta.  Ez  óriási  oszlo- 
pokból most  már  csak  tizenöt  áll  fenn,  melyek  magas- 
sága 18  métert  s  átmérője  2  métert  tesz. 

Innen  az  Ilissus-patakon  át  a  Stádiumhoz  jutot- 
tunk. E  600  láb  hosszú  küzdtérnek  körülbelül  40000 
látogató  számára  körben  állott  márvány  padjait  a  föld- 
omlás már  egészen  betemette  s  most  esak  a  Lykurgus 
által  épített  körfalak  vannak  mt*g. 

A  városiján  az  ó  és  uj  kathedralist,  a  byzantini 
ízlésben  épült  kapnikarea  és  Hagios  Theodoros,  vala- 
mint areopagitai  s7-.  Dénes  egészen  uj  templomát  s 
a  Magyarországon  lakott  báró  Sin  a  által  építtetett  pá- 
ratlan szép  tudományos  akadémiát  tekintettük  meg, 
mely  után  én  még  a  trójai  ásatásairól  oly  hírneves 
Schliemann  régészt  kerestem  fel  lakásán.  Itt  a  trójai 
leleteknek  ritka  gazdag  gyűjteményén  kivül  az  egy- 
szerű, de  ép  oly  csinos  márvány  palotának  lakosztá- 
lyaiban is  ritka  műélvezetet  találtam.  A  legszebb  antik 
motívumok  már  az  udvarnak  vaskapuján  veszik  kezde- 
töket  s  nincs  az  egész  házban  talán  egy  talpalatnyi  tér, 
melyen  azok  hiányoznának.  A  folyosók  mosaikjain,  a 
szobák  parquettjain,  a  falak  festményein  csak  trójai, 
tyriusi,  mykenei  és  itakai  leletek  motívumait  láthatni 
s  a  plafondokon  ritka  szépen  combinált  allegoricus  ké- 
pek ugyanezen  ásatásokat  és  leleteit  ábrázolják.  A  pa- 
lotának lapos  tetőzetére  lépve  Görögország  hősei-  és 
félisteneinek,  életnagyságnál  jóval  magasabb  szobrai  kö- 
zött, elbájoló  szép  kilátás  tárult  szemem  elé ;  de  a  sza- 
bad természet  is  ugy  tűnt  fel,    mint    egy    óriási    mu- 

seurn,  a  hol  Görögország  őskorának  emlékein  akadt 
meg  szemem,  bármerre  irányoztam  is  tekintetemet.  Ré- 
gészeti szempontból  szebb  helyet  és  egyszerűséggel  pá- 
rosult jobb  izlést  képzelni  is  alig  lehet  e  palotánál. 

Ebédre  a  Hotel  d'Angleterreben  gyűltünk  össze, 
s  délután  a  szállodánk  közvetlen  közelében  levő  királyi 
kertben  tettünk  rövid  sétát,  hol  a  pálmák,  cyprusok, 
narancs  és  kaktusok  között  egész  a  tengerig  ritka  szép 
kilátást  élveztünk.  A  királyi  palota,  kaszárnyához  ha- 
sonló nagy  tömör  épület,  melyen  semmi  szépség  nincs. 

Az  aeolus  utczában  majdnem  teljes  épségben  van 
még  a  Kr.  sz.  előtt  35-ben  épült  szelek-tornya,  mely 
Athénének  órája  és  széljelzője  volt.  Tetején  egy  forgó 
Triton  jelezte  jobbjában  tartott  szigonyával  a  szél  irá- 
nyát, A  toronynak  nyolez  oldalán  még  most  is  meg 
vannak  a  szárnyas  szélisteneknek  nagy  domborműves 
alakjai.  Valamivel  alantabb  napórák  voltak,  belsejében 
pedig  egy  vizi  óra,  mely  az  acropolisi  Klepsydrának 
vízvezetékéből  nyerte  vizét,  Jelenleg  belsejében  egy  kis 
régiség-gyűjtemény  van,  mely  azonban  nagyobbrészt 
csak  gypszöntvényekből  áll. 

Nem  messze  ide  a  Stoa  Hadrianit  találtuk.  Ha- 
driánnak  e  nagyszerű  csarnokából,  melynek  területe 
egykoron  két  templomot  s  egy  Bibliothekát  foglalt 
magában,  most  csak  néhány  doriai  oszlop  maradt  fenn 
s  a  szürke  márványfalak  romjai  hitvány  vásári  fabódé- 
kat tartanak. 

Legtöbb  élvezetet  Athénének  két  terjedelmes  nagy 
museuma  szolgáltatott. 

Megtekintettük  még  a  városnak  egyik  végén  esz- 
közölt ásatási  munkálatokat,  hol  az  ősi  Athénének  né- 
hány épületét  s  egy  terjedelmes  nagy  temetőt  föclöztek 
fel.  E  kii]önösen  nagy  műbeescsel  biró,  síremlékekben 
oly  gazdag  ásatási  munkálatoknál  csekély  borravaló 
mellett,  érdekes   keramikai   apróságokat  szerezhettünk. 

Miként  őszszel  a  kertekben  ugyanazon  lombok  és 
virágok  föleire  hullott  rothadt  levelein  járunk,  melyek 
a  tavaszszal  még  oly  üde  színpompában  gyönyörköd- 
tették szemeinket;  ép  ugy  itt  is  a  classicismus  e  tala- 
ján lépten-nyomon  hősök  és  nagyok  porait  tapossuk  s 
tárgyaikat  találjuk.  Bármely  néphez  tartozzék  is  az 
utas,  itt  bizonyára  ugy  érzi  magát,  mint  a  gyermek, 
ki  elődei  sirján  áll;  mert  Sokratest,  Platót,  Leonidast, 
Epaminondast,  Demosthenest  kortársai  csak  rövid  ideig 
szemlélték,  de  mi  évezredek  óta  viseltetünk  kegyelettel 
irántuk  s  az  idő  csak  növeli  azon  talapzatot,  melyen 
emiékök  áll. 

Nagy  varázserővel  bir  ugyan  a  képzelet,  de  még 
annak  segélyével  sem  vagyunk  képesek  a  jelenlegi 
görög  fővárosból  a  régi 'Athénének  fényes  képét  össze- 
állitani.  A  kövezet  nélküli  szegényes  és  poros  utczák 
csak  a  nagy  hangzású  szép  neveket  tartották  meg. 
Nemcsak  Athéné,  hanem  az  egész  mai  Görögország 
nem  egyéb  egy  nagyhírű  nemzet  szeinfödelénél. 

Visszatérve  a  Pireusba,  hajónk  egy  zászló  gálát 
öltött  s  kifogyhatlanul  ágyúzó  hadihajó  mellett  vonult 
el  és  a  Kykladok  számtalan  szigetei  között  haladt.  Itt 
ismét,  bár  sok  szigetnek  lakója  sincs,    a  legszebb  tör- 

téneti  hangzási!  híres  nevekkel  találkoztunk  s  csodál- 
nunk kell,  hogy  ennyi  monda,  történet,  költészet  ily 
szűk  téren  megférhetett.  Ha  a  ligetek  zöldje  s  az  er- 
dők eleven  koszorúi  nem  is  szépítik  ezeket,  szépek 
azok  már  az  emlékezet  állandóbb  varázsánál  fogva. 
Nagy  események  jelentéktelen  tájt  is  érdekessé  tesz- 
nek s  mindig  szebbnek  tetszik  az,  hol  a  természeti 
szépséggel  a  történelmi  emlék  is  egyesül. 


Október  7-én  hajónk  megkétszerezte  gyorsaságát 
s  már  a  reggeli  órákban  Európa  legdélibb  csúcsához 
közeledtünk. 

A  Matapan-fok  —  eltekintve  a  climától  ■ —  va- 
lódi skandináviai  zord  vidék.  Evek  hosszú  során  át  e 
vad  sziklák  között  egy  remete  tartózkodott,  ki  minden 
arra  közelgő  hajót  egy  sziklatetőről  üdvözölt.  Társasá- 
gunk néhány  tagja  ismerte  is  őt,  a  mennyiben  a  ma- 
gyar mérnököknek  néhány  évvel  ezelőtt,  a  corinthusi 
szoros  munkálataihoz  tett  kirándulásuk  alkalmával  erre 
hajózva  látták.  Kerestük  e  szegény  remetét  a  még 
fennálló  házikója  körül,  de  hiába  !  nem  jelent  meg ; 
valószínűleg  nincs  már  az  élők  sorában  s  kikötött  már 
ő  is  a  zajos  élettengernek  túlvilági  sokkal  csendesebb 
partjain  !  .  .  . 

E  borult  ég  alatt,  hol  a  szüntelenül  zajos  ten- 
gernek fehéren  tajtékzó  vad  hullámai  soha  sem  szűn- 
nek meg  a  tükörsima  sziklapartokat  nyaldosni,  sas  bi- 
zonyára nem  mert  volna  fészkelni,  mert  nincs  egy  fa- 
törzs, nincs  egy  bokor,  mely  mögött    a   tomboló    ele- 

14 

inek  ellen  védekezhetnék.  íme !  a  mire  még  madár 
sem  vállalkozott  volna,  arra  e  szegény  remete  tökélte 
el  magát,  midőn  élte  hátralévő  napjaira  itt  ütötte  fel 
tanyáját,  a  hol  csak  a  vész  és  tenger  morajával  társal- 
kodhatott, a  hol  csak  az  életveszélyben  forgó  hajósok- 
nak segélykiáltását  hallhatta,  a  hol  csak  tört  árboezok 
és  foszlányokra  szaggatott  vitorlák  képezték  egyedüli 
kilátását  s  a  hol  csak  vészt  hozó  felhőkkel  borított 
éghez  emelhette  fel  sóhajait  és  imáit !  -.  .  . 

Morea  zord  partjai  még  sok  élvezetet  nyújtottak, 
de  elérve  Zante  szigetét,  már   ismert   ntön   haladtunk. 

Trieszthez  közeledve  nagyon  érezhetővé  vált  az 
októberi  hideg  levegő,  melyhez  még  a  szakadatlan  eső 
is  járult. 

Daczára  annak,  hogy  az  egész  nagy  utón  nem- 
csak a  tengeri  hetegséget  kerültem  ki  szerencsésen,  de 
az  egész  idő  alatt  még  a  legcsekélyebb  baj  sem  ért ; 
most  e  gyors  klimatikus  változás  annyira  hatott  reám, 
hogy  lázba  estem. 

Triesztben  erőltettem  ugyan  a  fenmaradást,  de 
a  miramarei  palota-  és  kertben  csak  íbgvaczogva  tán- 
torogtam. Budapesten  kénytelen  voltam  po:y  napot  ágy- 
ban tölteni. 

Mily  leirhatlan  élvezet  volt,  midőn  másnap,  októ- 
ber 13-án,  a  hideg-  és  láztól  dideregve,  csendes  falusi 
tanyámra  érve,  nyikorgó  ajtóm  rozsdás  kilincsébe  ka- 
paszkodhattam s  kandallómnak  lobogó  tüze  mellett 
ismét  afrikai  klimát  élveztem  ! 

sitáts-Buehhandlung.  (Második  kötete  munkában  van 
s  legközelebb  kerül  sajtó  alá.) 

„Etruskische  Bronce-Gefásse  in  Kurd"  von  Mau- 
ritius Wosinsky.  Mit  17  Abbildungen.  Budapest  1886. 

„Az  országos  archaeologiai  Congressuson  tar- 
tott felolvasás"  Wosinsky  Mórtól.  Budapest  1885. 

„Lourdes  csoda-eseményei"  Lasserre  Henriktől. 
Franeziábói  fordították :  Wosinsky  Mór  és  Eomaisz 
Ferencz.  Budapest  1884. 

„Keleti  utam  emlékei."  Irta  Wosinsky  Mór  apari 
plébános.  Szegzárd  1888. 

Sajtó  alatt  van  s  szerzőnél  megrendelhető:  „Kar- 
czolatok  dán  és  svédországi  utamból."  Irta  Wo- 
sinsky Mór. 

